
BUDAPEST 

LAMPEL  RÓBERT  (WODIANER  F.  ÉS  FIAI) 

CS.  És  KIR,  UDVARI  KÖNYVKERESKEDÉS  KIADÁSA 


MINDEN  JOG  FENTARTVA 


Hornyánszky  Viktor  cs.  és  kir.  udvari  könyvnyomdája  Budapesten. 


ELŐSZÓ. 


A Nemzeti  Múzeumban  1880  óta  függött  két  kisebb  méretű,  gyönyörű 
tájkép,  melynek  szerzőjéről,  Paál  Lászlóról,  édes-keveset  tudtak:  aradmegyei 
származású,  a ki  Párisba  vetődött  és  ott  fiatalon  elpusztult.  Ennyi  volt  az  egész ! 

A kik  ezt  a két  képet  ismerték,  művészek  és  szakértők,  mind  a leg- 
nagyobb elragadtatással  emlékeztek  meg  róla.  Látták,  hogy  a művészben,  aki 
föstötte,  nagy  magyar  festőt  veszítettünk.  Szana  Tamás  egy  pár  meleg  sort 
szentelt  neki.  {Magyar  Művészet  századunkban.)  Keszler  József  is  elismeréssel 
emlegette  mindig.  {Új  Magyar  Szemle)  De  vajh’  ki  ő és  merre  van  hazája? 

A véletlen  egy  kiváló  alkotásának  a nyomába  vezetett  engem  s ez  arra 
bátorított,  hogy  keressem  egyéb  más  alkotásainak  a nyomait  is.  Hála  a köz- 
oktatásügyi  minisztérium  támogatásának,  felfedező  útra  indulhattam,  amely 
utazásnak  aztán  csakhamar  a Nemzeti  Szalonban  (1902.  november — deczem- 
berében)  rendezett  kollektiv-kiállítás  lön  az  eredménye. 

Most  megismerhettük : ki  volt  Paál  László,  helyesebben,  ki  lett  volna  ? 
Egy  nagy  művész-genie,  kialakulásában  és  fejlődésében,  lépett  elénk  s azt  min- 
denesetre kétségtelenné  tette,  hogy  legjobb  művészeink  sorából  való.  Nagyobb-e, 
mint  Mészöly  ? Felülmiulja-e  őt  Munkácsy  a tájképfestésben  is  ? Meddő  kérdések. 

A lángész  méréséhez  nincs  mérték.  Mindenesetre  egyike  volt  legnagyobb  táj- 
képfestőinknek és  minden  valószinűség  szerint,  ha  kifejlődhetik,  egyike  lett  volna 
a világ  legnagyobb  mestereinek  is. 

A magyarság  művészi  geniejének  igazolására  Paál  László  művészete  kitűnő 
tanú.  Ez  a székely  származású  fiatal  ember,  merőben  idegen  környezetben, 
igyekezett  megőrizni  a maga  egyéni  jegyét  s visszaadni  fajának  sajátos  kép- 
zeletét. 

A lángelme  lélektana  a művészet  filozófiájának  mindmáig  hét  pecséttel 
elzárt  titka.  Hogy  feltörhessük : a képzelet  működését  kell  tanulmányoznunk. 
A mi  a képzeletet  első  sorban  értékessé  teszi : egyéni  ereje.  Individualisztikus 
tanulmányok  után  lehet,  ha  lehet,  majd  később  a művészi  képzelet  általános 
alaptörvényeit  megállapítani.  Könyvem  ily  irányú  tanulmányaim  első  gyümölcse. 

Alkalmunk  nyílott  itt  megfigyelni  egy  művész  képzeletét : egyéni  sajátossá- 
gainak kialakulása  és  megerősödése,  érzelmeinek  exteriorizálása  és  formába  öntése. 

Művészeti  könyvtár : Paál  László.  1 

képzeleti  képeinek  megfoganá’sa  és  technikai  kifejezésének  vajúdásai  közben. 
Megfigyelhettük,  mennyi  mindenféle  külső  és  belső  körülmény  befolyásolja  ezeket. 
E hatások  részben  tudatosak,  részben  öntudatlanok,  egyszer  serkentő,  máskor 
visszataszító  erejökkel  hatnak.  Környezet,  faj,  egyéni  változat : látni  fogjuk, 
mind  módosító,  teremtő,  alakító  erő.  Ezek  végeredménye  a művész  egyénisége. 

Paál  László  művészetének  tanulmányozása  annál  is  érdekesebb  volt,  mert 
őt  egyénisége  kialakulása  pillanatáig  követhettük,  a mikor  a kegyetlen  sors  hir- 
telen véget  szakított  minden  tovább  való  fejlődésnek.  A példa  tehát  tanulsá- 
gokban gazdag  és  mégis  aránylag  igen  egyszerű. 

Olyan  volt  az  ő élete,  mint  egy  lázbeteg  álma : derülten  kezdődött  és 
kínos  víziókban  végződött.  Még  halála  után  is  üldözte  végzete.  A Nemzeti 
Szalon  kollektív  kiállításának  rendezése  közben  tűz  ütött  ki  és  megtizedelte 
egyelőre  kevés  számban  megtalált  művét. 

Nem  lehetetlen,  hogy  későbbi  kutatás  vagy  szerencsés  véletlen,  nagy  meg- 
lepetéseket fog  hozni  számunkra,  napvilágra  hozva  egy  pár  még  ismeretlen  jeles 
alkotását ; mindez  csak  erősítené  ítéletünket,  melyet  azonban  a Szépművészeti 
Múzeum  gyűjteménye  már  is  tökéletesen  igazol. 

Budapest,  1903.  deczember  hava. 


L.  B. 


A TÁJKÉP 


A tájkép-festés,  legalább  is  a legújabb  időkig,  a legnépszerűtlenebb  ága 
volt  a festőművészetnek.  Ma,  virágzása,  mondhatnék,  uralkodása  korában,  ez 
szinte  magyarázatra  szőrül. 

Művészettörténeti  tapasztalás  ugyanis,  hogy  a tájkép  lassan  fejlődik,  hogy 
a festőművészet  fejlődésének  legutolsó  szakát  jelenti.  A görög  festőművészet 
történetében  éppen  úgy  látjuk  ezt,  mint  a modern  korban.  Mi  ennek  az  oka  ? 
Hiszen  úgy  tetszik,  éppen  a tájképfestőművészet  legalkalmasabb  a festőművészet 
lényegének : a végtelennek  látszó  térben  megjelenő  színes  jelenségek  vissza- 
adásának a kifejezésére.  A festőművészet  a jelenségek  közt  való  benső,  titkos 
összefüggést  szemlélteti,  — miért  hogy  éppen  azt  a módját  becsülték,  kutatták 
és  gyakorolták  kegkevésbbé,  a melyik  a térben  megnyilatkozó  jelenségek 
egységbe  foglalását  hangsúlyozza  legfőkép  ? 


I. 

Magát  a tényt  a történeti  adatok  igazolják.  A görög  természetfelfogás, 
mely  megteremtette  mitológiájuk  naiv  természetköltészetét,  hosszas  fejlődési 
fokozatokon  ment  keresztül,  míg  a naiv  hit  tiszta  érzéséből  a természet  szen- 
timentális szemléletére  emelkedett.  Csak  ekkor,  a hellenisztikus  korszakban,  jutott 
némileg  önállóságra,  minek  utána  előbb  már  minden  műfajt  meghódított  s a 
technikai  nehézségeket  is,  annyira  mennyire,  legyőzte.  Az  alexandriai  korszak 
görögje  és  rómaija  sem  tudott  azonban  a természet  szépségeinek  művészi  ábrázo- 
lásába elmerülni,  a nélkül,  hogy  képzelete  megindításához  mellékes  asszocziá- 
cziók  felkeltésére  ne  lett  volna  szüksége.  A római  és  kampániai  fali  tájképek 
hosszú  sora  igazolja,  hogy  a művészek  és  a megrendelők  természetfelfogása 
a természet  genre-szerű  ábrázolásáig  ha  eljutott,  de  nem  a szabad,  örök  és 
örökké  mozgásban  lévő  természet  kifejezéséig. 

Az  ember,  a természet  csodálatos  szépségei  közepett,  természetesen  egyetlen 
korban  sem  vonhatta  ki  magát  hatása  alól,  noha  minden  korban  a természet 
más-más  része  hatott  rá  legjobban;  annál  kevésbbé  a művész,  a kiben  a szépség- 
keltette érzés  ösztönszerűleg  kifejezésre  törekszik,  hogy  másban  is  ugyanazt 
az  érzést  keltse  fel.  Az  eredetileg  egyéni  impulzus  ily  kép  szocziális  jelleget  ölt. 
A művész  mindenképen  arra  törekszik,  hogy  érzését  minél  világosabban  fejezze 
ki,  hogy  ilykép  annál  elevenebb  hatást  érhessen  el. 

Természetesen  a középkorban  sem  szünetelhetett  ez  érzés  megnyilat- 
kozása, ha  kifejezési  formája  még  igen  kezdetleges  is.  A középkor  miniatűr- 
festésében  Giottoig  a természet  látása  még  igen  gyermekes ; felfogása  naiv ; 
kifejezése  emlékképek  visszaadására  szorítkozó,  a mint  azt  a gyermekek  és  a 
primitiv  népek  rajzain  is  látjuk.  A középkor  emberét  azonkívül  vallásos  érzése 
is  fogva  tartotta,  gondolatvilágát  kormányozta,  hangulatait  befolyásolta.  A ter- 
mészetes formák  megértéséig  nem  is  igyekezett  eljutni,  hiszen  ez  a föld  a siralom 
völg3^e,  s az  egyház  évszázakon  át  rémületben  tartotta  a világ  küszöbön  álló 
pusztulásának  jóslásaival.  Ebből  a komor  érzésvilágból  csak  lassan,  fokozatosan 
szabadult  ki  s egyénisége  tudatára  csak  a renaissance-ban  ébredt.  Érdekes  meg- 
figyelni ezt  a fokozatos  haladást,  mely  a természet  iránti  érdeklődéssel  egy  nyomon 
halad.  A miniatüristák  sejtető,  bizonytalan  rajzától  egy  egész  világ  választ  el 
Giotto  fával  beültetett  sziklás  hegyéig,  de  minő  kezdetleges  még  e sziklák  rajza  is, 
hogy  tapadnak  fái  az  előtérhez,  milyen  aránytalanul  kicsinyek?  Igazolják,  hogy 
Giotto  nemcsak  egyenesen  a természet,  hanem  sokkal  inkább  Pisano  reliefjeinek 
hatása  alatt  alkotott. 

Tanítványai,  Taddeo  Gaddi  s a többiek,  szorgalmasan  eljártak  a mester 
mesteréhez : a természethez,  s mindjobban  megerősödtek  a természet  vissza- 
adásában. A növényzet  lassanként  gazdagabb  lesz ; a lombozatot  jobban  raj- 
zolják ; a talaj  növényei  összébb  húzódnak  és  változatosabbak  lesznek.  A pázsitot 
ugyan  még  csak  egy  pár  fű  jelképezi,  a fák,  cserjék  elhelyezése  is  önkényes, 
de  megkezdődik  a természet  megfigyelése  és  megnyílik  a művészek  szive. 

A flamand  mestereket,  elsősorban  különösen  Jan  van  Eycket  ragadta  el, 
portugáliai  utazásakor,  a déli  természet  csudálatos  gazdagsága,  melyet  aminiatürista 
gondosságával,  szorgos  részletezéssel  ad  vissza.  Genti  oltárképén  Észak  és  Dél 
növényzetét  vegyíti  össze  öntudatlan  naivitással,  a formák  szépsége  iránt  való  egy- 
ügyű rajongásával.  A tiszta  szinek  e ragyogását  álmélkodva  szemléljük,  akár  csak 
egy  tarka  szőnyeget.  Mert  mindez  csak  dekorativ  halmozás,  a háttér  gazdagabb 
kiképzésére  való  törekvés,  a mi  egyképen  jellemzi  társainak : Petrus  Cristus, 
Rogier  van  dér  Weyden,  Van  dér  Goes,  Memling,  Gerard  Dávidnak  művészetét 
is.  A természet  megfigyelésében  elmerülve,  mind  erősebb  naturalisztikus  hatá- 
sokat érnek  el,  felfedezik  az  otthont,  a síkföldet,  a hazai  növényzetet,  meg- 
figyelik a falombozatot,  elágazásaival,  prespektivikus  rövidüléseivel,  koronájával 
de  mind  csupa  apró  tarka  részletet,  még  nem  az  egészet,  a beleolvadó 
részletekkel. 

De  ez  a szerető  gondoskodás  visszahat  az  olasz  művészetre  is,  a hol  a 
természet  iránt  való  érdeklődés  napja  szintén  kelőben  volt.  Ez  az  érdeklődés 
azonban  mindjobban  az  egyénre  szorítkozott,  viszonya  az  őt  környező  tájjal 
csak  külsőleges  maradt  s a hagyományos  formák  legyőzése  csak  lassan  halad- 
hatott előre.  Masolino  és  Masaccio  a háttér  problémáját  oldják  meg,  Uccello 
a perspektíva  törvényeit  a tájképi  részletekre  is  alkalmazza,  Fra  Angelico,  Fra 
Filippo,  Botticelli,  Verrochio,  Filippino,  Gozzoli,  Mantegna,  Piero  di  Cosimo 
stb,  megfigyeléseiket  kiterjesztik  a természet  egyéb  részleteire  is,  mert  hiszen 
tulajdonkép  mind  csak  dísznek  tekinti,  részben  a tér  kitöltésére,  részben  alakjaik 
dekorálására.  Részlettanulmányokba  merülnek,  nem  egyszer  meglepő  igazságokat 

lesnek  el  a természetből,  a mi  még  a természettudós  szemét  is  kielégíti.  Az  egyes 
formák  igazságát  keresik,  áhitatos  szívvel.  Ezért  tapadnak  a részletekhez.  Hiányzik 
felfogásukból  a nagyság,  érzésükből  az  egész  látókört  átfogó  mélység,  mely 
elvezesse  őket  a természet  közvetetten,  egységes  átérzéséhez. 

Botticelli  például  a tájkép  visszaadását  pusztán  dekoratív  feladatnak  tartva, 
az  ember  jellemzését  tekintette  a festés  igaz  feladatának. 

„Botticelli  — írja  Leonardo  da  Vinci  — a tájfestészetet  hívságos  foglal- 
kozásnak nézte ; szerinte,  ha  egy  különböző  színnel  telített  spongyát  falhoz 
verünk,  a falon  olyan  foltot  hagy  hátra,  hogy  azt  bízvást  tájképnek  vehetjük.'^ 

Ez  a felfogás  még  jó  sokáig  nem  volt  elszigetelt  nézet.  Pedig  a természet 
mélyebb  átérzése  kezd  minderősebben  kifejlődni.  Petrarcára,  Bocacciora,  Arios- 
tora,  Tassora,  Enea  Silvio  Piccolominire  gondoljunk,  a kik  ez  érzéseiknek 
költői  kifejezést  is  adtak.  Vagy  Aretino  gyönyörű  levelére  fPizianohoz.  Tudatára 
jutottak  érzéseiknek,  melyek  lelkűkben  a természet  láttán  felébredtek,  élvezni, 
szeretni,  együtt  örülni  vagy  büsulni  tudtak  a természettel. 

És  a művészet  ezt  az  érzést  kifejezni  is  törekedett.  Az  olasz  művészetben 
Van  dér  Goes  hatása  alatt  Ghirlandajonál,  Lorenzo  di  Credinél,  de  főkép 
Piero  della  Francesconál  tör  ki  először  a természet  hatalmas,  panteisztikus 
érzése,  a mely  egységben  látja  a világot,  egységben  a tájat  atmoszférikus 
burkolatával,  a mint  a térben  egybeolvad  változatos,  sohasem  szünetelő,  örökös 
mozgásban  lévő  anyagával : a levegővel.  A természetlátás  e módját  fokozatosan 
fejlődni  látjuk  ezután,  Perugino-nál  legelőbb,  a ki  a táj  horizontális  vonalát 
jogaihoz  juttatja  és  ezzel  a tájfestés  alapvető  problémáját  megoldja.  Aáost 
már  a természet  megfigyelése  nem  tapad  többé  a részletekhez,  kifejezésre  jut- 
hatott a lélek  is,  a hangulat,  melyet  szemlélete  kelt,  egyrészt  a művészben,  a 
ki  alkot,  másrészt  a nézőben,  a kiben  ugyanazt  az  érzést  fölkelti. 

A renaissance  nagy  művészei  fel  is  használják  a természeti  környezetet 
hangulatok  felidézésére,  alakjaik  érzésvilágának  jellemzésére.  De  az  egyén  még 
egyre  érdeklődésük  középpontja.  Látva  Leonardo  da  Vinci  háttereit  pl.  Mona 
Lisája  mögött,  mesés  álomvilág,  sejtelmes  hangulatok  ébrednek  bennünk.  Gior- 
gione  tájai  meseszerű  hangulatokat  terjesztenek,  meseszerű  alakjainak  méltó 
környezeteként,  egy  lágy,  puha,  álmodozó  atmoszféra  mágikus  világításában ; 
Tiziano  ragyogó  színpompájáért  szerette  a természetet,  a melynek  buja  virág- 
zásába állította  be  szerető,  élvező,  gondtalan  alakjait,  széles,  hatalmas  ecset- 
vonásokkal szögezve  őket  vászonra,  ragyogó  kolorittal,  hatalmas  temperamen- 
tummal ; Rubens  megértette  őt  és  átírta  a maga  nyelvére : kitörő  érzés,  széles 
felfogás,  áttetsző  színek  jellemzik  tájképei  háttereit,  melyek  harmonikus  egységben 
állanak  az  ábrázolt  jelenetek  mindent  magával  sodró  szenvedélyével. 

Ettől  a felfogástól  már  csak  egy  lépés  a Carraci-ak,  Poussin-ek,  Salvator 
Rosa,  Claude  Lorrain,  Elsheimer  művészetéhez,  a kik  az  olasz  eget,  a nap- 
fényt és  az  erős  árnyékokat,  az  éles  és  ritka  fényellentéteket  sugározták  bibliai 
alakjaikra,  a klasszikus  romokra,  a messze  elnyúló  hegyes  vidék  széles  per- 
spektíváira, most  fenséges,  heroikus,  majd  vadul  szenvedelmes  vagy  bűvösen 
mesés  hangulatokat  keltve.  A természetet  *fén3^es  ünnepi  ruhába  öltöztették. 
Kivételes  pillanatokban  figyelve  meg,  csak  azokat  a vonásokat  állították  egymás- 

mellé,  a melyek  alkalmatos  dekoráczióul  szolgáltak  heroikus  érzésekhez.  Egy 
arisztokratikus  tájkép-ideált  teremtettek,  egymással  szerves  összefüggésben  nem 
lévő  elemekből,  képzeleti  világot  belső  igazság  nélkül.  Claude  Lorrain  éppen 
azért  ma  igazabban  hat  tanulmányaiban,  mint  kompoziczióiban,  csak  atmosz- 
férikus hatásainak,  főkép  naplementéinek  ragyogása,  fényhullámzása  békítenek 
ki  alakjainak  rajzbéli  hibáival,  hamis  perspektivájával  és  kompozicziójának  egy- 
formaságával. 

A Poussinek  még  inkább  dekorativ  háttérnek  nézték  a tájat,  melynek 
elemeiből  nagyvonalú  kompozicziókat  alkottak,  hatalmas  érzések  kifejezésére; 
de  az  organikus  egység  hiánya,  a természetnek,  pl.  a világítás  törvényeinek 
felületes  megfigyelése  miatt,  ma  már  nem  igen  tudjuk  őket  közvetlenül  átérezni. 
A természet  föltétien  hódolatot  követel : ők  uralkodni  akartak  rajta.  De  még 
mennyivel  inkább  a követőik ! 

Csak  a természet  válogatott  „szép‘^  részleteit,  de  mindig  egy-egy  „tájképi 
gondolat^  kifejezését,  festették.  Ez  ideálnak  megfelelően  fejlődött  ki  a „heroikus^ 
tájkép  típusa,  mint  egy  naiv  kor  emberéhez  iUő  szép  díszlet,  összeróva  rész- 
lettanulmányok alapján,  mesterséges  fényvezetéssel,  megállapított  szabályok 
szerint,  hogy  jól  érezzék  magukat  a nimfák  és  szatirok,  a szép  fákban  szívesen 
tanyázzék  egy-egy  driad,  a lassan  csörgedező  patakban  vígan  lubiczkoljon 
egy-egy  nájád,  a hogy  ezt  az  iskola  vezére : Valenciennes  hirdette.  Ily  ideálisan 
megtisztított  természet  több,  mint  a köznapi  természet ; csak  ilykép  tudunk  a 
szemlélőben  „nemes  érzéseket‘^  felkelteni : szavalta  rajongó  híve,  de  Perthes. 

A természet  ilyetén  tolmácsolása,  mely  szinészszé  teszi  a művészt  és  közön- 
ségét egyaránt,  uralmát  a XIX.  század  közepéig,  sőt  itt-ott  még  jóval  később 
is  fenn  tudta  tartani. 

Pedig  már  a XVII.  században,  természeti  viszonyok  és  a holland  faj  egyenes 
hatásaként.  Németalföldön  mindjobban  érvényesülni  kezd  a természetnek  egy 
másik,  igazabb  felfogása,  a mely  az  egyszerű  érzések,  a mindennapi  élet,  az 
előttük  megnyilatkozó  természet  őszinte,  igaz  és  közvetlen  visszaadására  töre- 
kedett. A holland  tájképfestészet  tárgyban  és  színhatásokban  nem  kereste  többé 
azt,  a mi  elrendezett,  ritka  és  távoleső.  Előttük  jónak  és  szépnek  tetszett  a 
maguk  egyszerű  világa,  elbűvölte  őket  a világítás  bűbája,  a sok  atmoszférikus 
csoda,  melyeknek  szépségei  láttán  jól  érezték  magukat  és  áhítatos  érzéssel 
kutatták  titkait.  Odatapadtak  a földhöz,  melyen  éltek,  — Everdingent  kivéve, 
a többi  alig  lépte  túl  szülővárosának  környékét. 

Hányszor  állottam  Amsterdam  környékén,  a Middelharnis  felé  vezető, 
kőrisfákkal  szegélyezett  úton,  talán  ugyanazon  a helyen,  hol  Hobbema, 
londoni  mesterművében,  a természet  ez  egyszerű  szeletét,  a maga  közvetlen- 
ségében, hatalmas  mélységével,  nyugodt  derűjével,  ezüstös  fényével,  örök  időkre 
odaszegezte ! 

Vag3^  a delfti  kanális  partján  hányszor  bámultam  a ragyogó  napfény  vibráló 
rezgését,  talán  ugyanazon  helyen,  hol  egykor  van  dér  Meer  nyerte  ihletét  hágai 
mesterművéhez,  a szabad  fény  e csodás  színhatásához,  melyen  ég  és  víz,  föld 
és  levegő,  a vörös  háztetők  és  a barna  falak  egymásba  olvadnak,  finom  és 
rezgő  foltokban  elmosódó  harmóniába ! 

És  a haarlemi  fövénypartok  között  vándorolva  az  overveeni  úton,  hányszor 
felidéztem  magamban  a Ruysdael  nevét,  a mint  a fövény  domb  tetején,  a lehaj- 
tott koronájú  cserjést,  a bozóttal  benőtt  dombot,  a komor,  haragos,  felhős  ég 
melancholikus  világításában  szemlélve,  müncheni  remekére  gondoltam ! 

És  az  Amsterdam  mellett  lévő  pázsitos  réteken  hányszor  figyelhettem  meg 
Potter  teheneit,  a mint  egy  fa  körül  heverésztek,  áldogáltak,  nézdegéltek,  mialatt  a 
bárányfelhős,  tompa  napfényben  a legapróbb  részletekig  kirajzolódtak  alakjaik ! 

És  zivataros  borús  estéken,  hogy  az  eső  elállt,  barnás  fátyollal  vonva  be 
az  egész  mindenséget,  egy- egy  kései  villám  czikkázó  fénye  mellett  az  amster- 
dami  fövénymezők  cserjékkel  benőtt  útja  mentén,  Rembrandt  víziója  tárult  elém, 
a mint  a Tóbiást  vezető  angyalt  képzeli  bele  a komor  tájba,  a nagy  árnyékok, 
éles  fényellentétek,  hatalmas  szenvedelmek  sötét  tónusokba  omló  világába  . . . 

A való  természet  organikus  egységében,  a végtelenbe  nyúló  tér,  a nagy 
fényegységek  s mindez  minél  erőteljesebb  s minél  egyénibb  festői  kifejezésben: 
Ruysdael  melancholikus  lelkében  szorgos  ^rajzban,  epizódgazdagságban  jutva 
kifejezésre,  Hobbema  vígabb  természetében  derült  és  széles  visszaadásban.  Van 
Goyen  bánatos  hangulatában  ködös,  egyazon  tónusba  foglalt,  mélyre  tompított, 
monochrom  színskálában,  Cuyp  derűt  epedő  érzéseiben  végtelen  tereken  végig- 
ragyogó napsugárjátékban,  Rembrandt  titáni  érzéseiben  a tragikus  magány  hatal- 
mas, orchesztrális  hatásaiban : íme  a holland  tájkép  virágzása  idején,  a mikor 
a természet  ideális  interpretálását  pusztán  a festői  megoldások  eszközeivel  igye- 
kezett kifejezni. 

De  a kor  nem  látta  a világot  az  ő szemükkel.  Magát  a tájat,  festői  hatá- 
sokért, mellékes  asszocziácziók  nélkül,  még  a hollandok  sem  tudták  élvezni. 
Az  Olaszországból  visszatérő  holland  festők  tehát,  Claude  Lorrain  és  Poussin 
gyakorlatán  okulva,  a „szép^‘  természetet,  a „nemes“  vonalakat,  a heroikus 
érzéseket:  nagy  stílust  kerestek.  Hobbema  adószedő  lett,  hog}"  megélhessen, 
Ruysdael,  Rembrandt,  van  Goyen,  Vermeer  mind  szegénységben  pusztultak  el, 
de  a Gerard  Douk,  a van  dér  Werffek  óriási  árakat  értek  el.  Természetes, 
hogy  idővel  a holland  festészet  is  beleolvadt  a heroikus  tájképbe.  A XIX.  század 
elején  már  korlátlan  volt  az  uralma.  Valenciennes  Francziaországban,  Wilson 
Angliában,  Koch,  Rottmann  Németországban  és  Calame  Svájczban  a főbb  kép- 
viselői. A mit  alkottak,  nem  is  volt  tájkép,  hanem  hangos  érzések,  patétikus 
cselekvények  színpadias  díszlete.  De  ez  a hamis  díszlet  még  akkor  igaznak 
hatott. 

A tájképnek  nincs  lelke  — tanította  Lessing  — s a klassziczizmus  neki  adott 
igazat.  Az  individualizmus  korában  az  előtérben  konczentrált  drámai  jelenet  volt 
és  maradt  az  érdeklődés  középpontja ; még  az  öreg  Koch  is  fitymáló  hangon 
beszélt  róla,  a franczia  klassziczisták  egyenesen  lenézték.  („Je  ne  vous  dit  rien 
du  paysage  — c’est  un  genre  qu’on  ne  devrait  pás  traiter.“  1791.) 

A holland  mesterek  hatása  alatt  megkezdődött  a tájkép  megbecsülése.  De 
igen  lassú  léptekben. 

Rousseau,  a nagy  franczia  tájképfestő  mondotta  egyszer,  hogy  a nagy 
művésztől  csak  az  elveket  szabad  ellesni.  Ezt  tették  az  angol  vízfestők,  majd 
Gainsborough,  Old  Crome,  Constable,  Turner,  a kik  az  angol  tulajdonban  lévő, 

remek  hollandi  tájképek  hatása  alatt  elhagyták  a hazug  olaszos  stílust,  el  a 
sablonossá  vált  heroikus  tájfestést  s Suftolk,  Norvich,  vagy  London  környékén 
megtelepedve,  az  angol  földet,  az  angol  eget,  az  angol  színskálát,  az  angol  faj 
őszinte,  komoly,  brutális  igazságkeresésével  figyelték  meg.  ,,A  tájképfestő  — 
hirdette  Constable  — alázatos  szívvel  menjen  a természet  elé.  Fenhéjázó  léleknek 
nem  adatott  a természetet  látni,  a maga  egész  szépségében  . . Ebben  a fel- 
fogásban egy  új  világnézet  nyilatkozik  meg,  mely  szemben  a kor  mesterkélt, 
majd  romantikus  természetlátásával,  a természet  egyszerű  átérzését  írta  zászlajára. 
És  az  angol  ember  következetes  észjárásával,  nyitott  szemével  nézve  a világba, 
kezdték  észrevenni,  hogy  azok  az  egyszerűnek  látszó  holland  mesterek  csak 
úgy  elideálizálták  a természetet,  mint  a franczia  heroikus  tájképfestők.  Ha  motí- 
vumban egyszerűbbek  is,  de  csak  olyan  képhatásokra  törekedtek  s meleg,  barnás, 
tónusegységekre  redukált  harmóniáik,  finoman  kirajzolt,  stafázszsal  túltömött  elő- 
tereik nincsenek  meg  mindig  és  együtt  a természetben,  jelesen  nincsenek  meg 
nálok,  a hol  a helyi  színek  erősebben  hatnak  s vonalak  helyett  széles  foltokba 
omlik  minden.  Csak  következetesek  voltak  önmagukhoz,  ha  elvetették  úgy  a 
heroikus  kompozicziók  szabályait,  mint  a hollandus  színlátás  nehéz  jármát.  Vilá- 
gos színek,  széles  felfogás,  igaz  tónus,  egységes  világítás  — íme  az  angol  tájkép. 

Első  sorban  Constable  tájképe.  Főkép  a holland  hatás  legyőzése  után.  Ne  a 
londoni  National  Gallery-ben  látható  alkotásaira  gondoljunk,  — itt  még  Ruysdael 
szelleme  kisért  a túlhalmozott  kompozicziókban,  a kettős  fényvezetésben,  a hagyo- 
mányos színfelfogásban  egyaránt  — hanem  vázlataira  a nagyobb  angol  magán- 
gyűjteményekben,  a Kensington  Múzeumban  és  főkép  1820  után  készült 
műveire,  melyeken  világos  színt,  a fény  rezgését,  csillogását,  az  atmoszféra 
színváltoztató  hatását,  az  őszi  napsugár  finom  vibrálását  kereste.  Felfedezte, 
hogy  az  ég  a tájkép  lelke,  melyet  mindent  átfogó,  hatalmas  boltozatnak  kép- 
zelt, („a  sheet  let  down  behind  his  trees“),  belőle  árad  ki  a fény,  mely  állandó 
mozgásban  él,  termxészetes  színeiben  láttatja  a világot  s főkép  egy  forrásból,  vál- 
tozatosan felosztva  és  megszakítva,  de  állandó  kontinuitásban.  Ez  az  ideálja  meg- 
változtatta technikáját.  A finom,  hegyes,  szinte  rajzoló  ecsetet  el  kellett  dobnia 
és  színes  masszákat  keresve,  a széles  ecsettel  való  festést  a késsel  való  fel- 
rakással kapcsolta  össze. 

Meghatva,  egész  testökben  remegve,  állottak  1827-ben  Constable-nak  a 
Louvre-ban  kiállított  képei  előtt  Delacroix,  Rousseau,  Dupré,  Corot,  Millet,  a 
széles  ecsetvonás,  a mozgás,  a levegő  vibrálása,  tiszta  színeinek  fénye,  az 
atmoszférikus  csodák,  a biztosan  elosztott  színellentétek  láttán ; az  egyszerű 
motívumok,  a fény  tömegekkel,  nem  pedig  architektonikus  elvekkel  való  kom- 
ponálás módja  felnyitotta  szemüket,  új  világba  pillantottak  be  s megértették, 
hogy  Constable  elveié,  az  ő világszemléletéé  a jövő. 

Constable  falevele  és  pázsitja  zöld.  A holland  mesterek  egységes  tónusba 
omlással  lefokozták  a helyi  színek  intenzivitását.  Constable  megőrizte  azt. 

Constable  alakjai  és  levegője  élni,  megelevenedni  látszanak,  mert  nála  sehol 
sincs  és  semmi  sincs  zárt,  apró,  finom  kontúrokba  zárva,  hanem  a fényelosztás 
biztonságával,  a vonalak  felbontásával,  jelzésével,  foltba  öntésével,  éreztetésével, 
a mozgás,  az  élet,  a változatosság  illúzióját  éri  el. 

Constable  nem  halmozza  a részleteket.  A fák  koronája  közt  kicsillan  a 
vörös  háztető.  Fölötte  az  égboltozat.  Ez  az  egyszerű  tájképi  tétel  neki  elég, 
hogy  hangulatot  keltsen : az  atmoszféra  hangsúlyozásával.  Ez  ad  életet,  moz- 
gást, főkép  pedig  érzést  sugalmaz. 

íme  az  elvek,  melyeket  a fiatal  francziák  kiolvastak  a nagy  angol  művész 
alkotásaiból.  Ezek  a városlakó  természetrajongók  nem  keresték  a nagy  vona- 
lakat, a motívumok  gazdagságát,  hanem  a hangulat,  az  érzés  mélységét.  És 
ezt  megtalálták  a legegyszerűbb  tájképi  tételben  is.  Mert  hiszen  a maguk  érzé- 
keny szívét  interpretálták,  a maguk  benyomásait  fejezték  ki,  most  már  nem  a 
View,  hanem  az  Effect  kifejezése  lett  a művészet  czélja. 

Új  szépségideáit  találtak,  mely  nem  a tárgy  objektív,  elkülönzött,  elszige- 
telt, környezetéből  kiszakított  visszaadásában  állott,  hanem  ellenkezőleg  a kör- 
nyezet, a milieu,  a tömeg,  a térkimélyítés,  a színbenyomás  értékeinek  pontos 
visszaadásában.  így  nyert  a háttér  fontosságot,  az  előtérrel  szemben,  a háttér, 
melyet  az  atmoszféra  teremt,  a mely  uralkodik  az  egész  tájon,  mely  drámai 
érdeket  kölcsönöz  a fény  és  árnyék  játékának,  melybe  beleolvad  az  ember,  a 
természet  e puszta  részlete,  szocziális  és  természeti  erők  ez  eredménye.  Ez  a 
szépségideál  egy  üj  világnézetnek  felelt  meg,  melyben  a panteisztikus  termé- 
szetfelfogás szabadon  érvényesülhetett,  a relativitás  törvényei  megerősödtek  a 
kollektivitás  kultuszában,  méltányolva  a társadalmi  tényezők  szerepét  az  egyéni 
életre. 

Hogy  mit  lát  meg  az  egyén  a nsigy  mindenségből,  mint  tükröződik  a művész 
lelkén  keresztül  a természet  egy-egy  szelete,  melyhez  hajlamánál  fogva  szíve- 
sebben húz,  abba  egészen  belemerül,  titkait  kilesi,  hogy  új  igazságokat  reve- 
láthasson : tisztán  a művész  egyéniségétől  függ.  Rousseau,  Dupré,  Diaz,  Corot 
más  és  más  érzés  világban  mutatták  fel  a barbizoni  erdőt.  Újabbnál  újabb  titkait 
leplezték  le.  De  mindig  a maguk  őseredeti  természetének  megfelelően. 

Az  új  szépségideáit  természetesen  csak  új  eszközökkel  fejezhették  ki.  Ok 
is  a holland  művészethez  fordultak  útbaigazításért,  de  Constable  kísérleteit  is 
figyelembe  vették.  A nagy  atmoszférikus  hatásokat  kutatva,  észrevették,  hogy 
a levegő  a helyi  színt  nemcsak  tómisban,  hanem  színben  is  megváltoztatja  s e 
színváltozatok  egymáshoz  viszonyított  értékének  (valeur)  pontos  visszadását 
szorgos  megfigyelésük  tárgyává  tették.  Constable  zöldje  zöld.  Igen,  de  a zöld 
mennyiféle  zöld.  A levegő  ráömlik  s az  egyes  távolságokban  ennek  a zöld  szín- 
nek mennyi  féle  értéke  van! 

Pontosan  megfigyehii  a részletet,  de  mindig  az  egészhez  való  viszonyában : 
íme  az  új  feladat ; de  ez  aztán  megváltoztatta  a régi  technikát,  mely  egyes 
részletek  összerakása  helyett,  mindig  az  egész  festmény  fokozatos  fejlesztését 
követelte.  Constable  széles  ecsetkezelési  kísérlete  a barbizoni  mestereknél  virtuóz 
biztonságra  emelkedik,  mely  az  egyes  egyének  szerint,  a legváltozatosabb  hatá- 
sokban nyilatkozik  meg.  A mi  Constable  hangulatraj z-kisérleteinél  megpendült, 
náluk  hatalmas  szimfóniákká  fejlődött.  Játszanak  érzéseikkel.  Drámai  erővel, 
költői  bájjal,  hatalmas  orchestrális  hatásokkal  lepnek  meg.  Érzéseinken  kor- 
látlan biztonsággal  uralkodnak.  Képzeletünket  szolgájukká  avatják  és  mi 
követjük  őket,  a legnemesebb  gyönyöröket  élvezve. 

Az  impresszionista  mesterek,  Manet  és  Monet-val  élükön,  szinte  kizárólagos 
kutatásuk  tárgyává  teszik  aztán  a színes  fény  hatását,  ilykép  a fényprobléma 
végső  kérdését  is  megoldották.  A tájkép  most  már  az  érdeklődés  középpontjába 
került,  a festészet  újabb  fejlődésének  minden  egyes  mozzanata  sorsához  van 
kötve,  diadala  útját  nem  állhatta  el  senki. 

Diadalútját,  mert  a közönség  lassanként,  mélyebb  természetmegfigyelések 
után,  rájött,  hogy  a régi  művészet  természetim ádása  konvenczionálisan  hamis 
volt.  De  a míg  arra  rájött  — pedig  nagyon  nehezen  jött  rá  — később  meg- 
magyarázzuk, hogy  miért  ? ! — addig  a tájképfestészet  jelentőségében  jóval  a figu- 
rális festészet  mögött  ma,radt.  A hetvenes  években  már  ébredezett  ez  az  érdeklődés 
— jelesen  Párisban  — de  ekkor  természetszerűen  csak  a nagy  mesterekre 
szorítkozott.  A tájképfestészet  általános  sikerét  csak  mostanság  érte  el. 

Ezt  a számok  is  igazolják. 

Rousseau  egyik  legkitűnőbb  alkotása : A fagy  (L’effet  de  givre)  ez.  képe 
(1845).  Nem  tudta  sehogy  eladni.  Végre  potom  áron  Casimir-Perier  Pál  (Rous- 
seaunak  egyik  nagy  tisztelője)  megvette  ugyan  tőle,  de  sietett  Troyon  egy 
tanulmányáért  kicserélni.  Csak  húsz  évvel  később,  1865-ben,  Troyon  hagyatéká- 
nak elárverezésekor  hatott  igazán.  Méltó  árát  csak  a nyolezvanas  években 
érte  el : 25,600  frankot.  (Sensier  adata.) 

Dupré  eleinte  500 — 600  frankot  is  alig  kapott  egy-egy  képéért,  1901-ben 
Párisban  20,500  frankért  kelt  el  egy  közepes  műve. 

Corot  a hatvanas  évekig  500 — 800  frankért  adogatta  el  mesterműveit.  1901. 
októberében  Párisban  megtartott  árverésen  25*100,  35*000  frank  volt  egy-egy 
jobb  művének  ára. 

Daubigny  a hetvenes  években  5000 — 6000  frankot  is  kapott  már  egy-egy 
művéért,  ma  22 — 31  ezer  frank  közt  váltakoznak  árai.  Millet  Angelus-knok 
mesés  áráról  nem  is  szólva! 

Constable  Fehér  lova  1819-ben  csak  100  guineáért  kelt  el,  1895-ben  már 
6200  guineáért,  Stratfordi  malma  pedig  8500  guineáért. 

Mostanság  a holland  mesterek  ára  is  felszökött.  Hobbema,  Ruysdael,  kik 
éltükben  majdhogy  éhen  nem  vesztek,  ma  szinte  mesés  árakon  kelnek  el. 
Ötven  évvel  Ruysdael  halála  után,  1742-ben  24  holland  forintért  vették  meg 
Zivatar jáU  de  már  1833-ban  Sir  Peel  18,000  holland  forintot  adott  érte,  1889-ben 
pedig  egyik  közepes  képe  37,000  holland  frtért  kelt  el.  Hobbema  mai  árai  még 
nagyobbak,  1901-ben  9000  guineát  fizettek  egy  közepes  művéért  (The  Connoisseur). 

Mi  lehet  ez  ízlésváltozásnak  oka? 


n. 

A tájképfestészet  e kései  diadalának  oka  pedig  nyilvános.  A festészet  főprob- 
lémája — ez  mindjobban  kiviláglott  — a végtelennek  látszó  térben  megnyilat- 
kozó színes  jelenségek  magasabb  egységbe  való  foglalása.  A hogy  Liebermann 
írja:  a természetet  a maga  egyszerűségében  és  nagyságában  felfogni.  Az  optikai 
egység  megőrzése,  a mint  azt  az  esztétikai  szemléletben  felfogjuk.  Ezt  az  eg}^- 

séget  pedig  művészeink  első  sorban  ott  figyelhették  meg,  a hol  a fényes  és 
ragyogó,  vibráló  és  tükröződő  levegő  változásait  felfoghatták:  a szabad  termé- 
szetben. A mint  a tájképfestő  a levegő  hatása  alatt  változó  tájból  más-más 
érzéseket  olvasott  ki,  s ez  érzések  kifejezésére  nem  kellett  többé  a hamis  szín- 
felfogás  hagyományaihoz  és  a részletek  keresett  összekomponálásához  folya- 
modnia: megváltozott  régi  szépségideálja,  újabbnál  újabb  törvényszerűségeket 
fedezett  fel  a természetben,  s újabbnál  újabb,  eladdig  ismeretlen  igazságok 
tárultak  eléje.  A modern  művészet  itt  konczentrálta  tehát  erejét.  Megfinomult 
megfigyelőképességgel  belémerült  az  új  természeti  csodák  szemléletébe,  azok 
művészi  interpretálásába,  meghódításába,  átírásába. 

De  a közönség  ezt  a gyors  haladást  nem  tudta  nyomon  követni,  mert 
természetlátására  ráült  a hagyományos  színlátás  hályoga. 

Ahhoz,  hogy  a szemlélőben  a tájkép  művészi  élvezetet  kelthessen,  három 
feltételre  van  szükség:  kifejlett  térszemléletre,  finomult  színérzékre  és  képzele- 
tének játszi  mozgalmasságára. 

1.  Stevenson,  egyik  tanulmányában  Walter  Scott  után  Fieldingre  térve  át, 
felkiált  „we  become  suddenly  conscius  of  the  background".  (Hirtelen  a háttér 
öntudatára  jutottunk.)  A modern  tájképre  ezt  még  jobban  el  lehet  mondani.  A 
művészek  a háttér  kiképzésével  a természetet  nagy  egységben  fogták  fel,  hatal- 
mas térérzeteket  keltettek  fel  a szemlélőben. 

Térszemléletünk  keletkezése  azonban  igen  bon^^olult  lelki  folyamat,  mely- 
nek pszichológiai  elemzése  mindmáig  igen  hiányos. 

Kétségtelen,  hogy  a mélységről  nekünk  közvetlen  érzetünk  nincs.  Van 
róla  öntudatunk,  de  ez  nem  oly  közvetlen,  mint  a minőt  pl.  a színekről  nye- 
rünk. Mikép  keletkezik  tehát?  Az  általános  felfogás  az,  hogy  különböző  érzetek, 
nevezetesen  látó,  halló,  tapintó,  izom-  stb.  érzetek  összhatásából,  s hogy  a 
főszerepet  látó  és  tapintó  kéregközéppontjaink  játszák!  Megerősítik  ezt  sztereo- 
szkópikus látóképességünk,  tekintetünk  mozgása,  mely  a tárgyak  mélységéről 
közvetít  érzetet,  fény  és  színbenyomásaink,  melyek  azonban  a legkevésbbé 
pontosak,  az  ezekről  nyert  emlékképeink  a legbizonytalanabbak. 

Hogy  ezeknek  az  érzeteknek  asszocziativ  együtthatása  aztán  hogyan  kelti 
fel  a térszemléletet:  erre  a kérdésre  még  hipotézis  sincs.  De  fölösleges  is  volna, 
mert  az  igazság  az,  hogy  a térszemlélet  nem  közvetlen  érzet,  mélységet  mi 
nem  látunk,  szemünk  erre  nincsen  berendezve.  Mélységet  mi  csak  elképzelünk. 
Illúzió  játsza  itt  a főszerepet,  melynek  elevenségét  a gyakorlati  tapasztalás 
fejleszti.  A gyermeknek  ködben  jelenik  meg  a világ,  a maga  teste  is  úszik 
benne,  ha  azt  is  látja.  Az  operáczió  által  szemevilágát  visszanyert  született 
vaknak,  tapasztalatok  híján,  szinte  tanulnia  kell  a térlátást,  s a színeket  hama- 
rább felfogja,  mint  a térviszonyokat. 

Ilyeténkép  érthető,  ha  a táj  festészet,  mely  első  sorban  térszemléleten  alap- 
szik, még  pedig  annak  egy  új  formáján,  (t.  i.  az  elő-  és  középtér  hangsúlyo- 
zása helyett  a háttér,  az  atmoszférikus  egység  kiemelésén),  csak  lassan  talált 
megértőre.  Az  új  térszemlélet  művészi  látását  szinte  meg  kellett  a közönségnek 
lassanként  tanulnia,  még  pedig  első  sorban  a természet  szemléleténél. 

Addig  a közönség  hidegen  állott  kísérletükkel  szemben. 

A művészek  ilykép  megelőzték  korukat,  oly  új  szépséget  fedezve  fel  a ter- 
mészetben, a minőt  a közönség  csak  jóval  később,  ő utánuk  tanult  megfigyelni. 

Érezték  ezt  a művészek  is  és  Bürger-Thoré  már  az  1847-iki  Szalon-birá- 
latában  a tájképfestészet  népszerűtlenségének  okát  abban  kereste,  „faute  d’une 
initiative  génerale  et  d’un  sentiment  d’admiration  commun  et  sympathique  pour 
Vuniversalité  des  choses“ . 

Pótolták  tehát  a mivel  tudták;  a holland  festők  és  példájukon  az  angolok 
is  a térszemlélet  megkönnyítésére  zsáner  jelenetekkel  segítették  a térhatást. 
Claude  Lorrain  és  a heroikus  tájképfestők  a messze  háttérben  kéklő  hegyet 
elmosódó  színével,  s a szétszórtan  elhelyezett  romokkal,  figurákkal.  Ilykép  a 
tájképben  nem  hiányozhatott  a stafázs.  Megalkuvás  volt  ez  a közönség  ízlé- 
sével, mely  magát  a tájat,  hozzáfűzött  képzetkapcsolatok  nélkül,  még  nem 
igen  tudta  élvezni.  Érdeklődésének  középpontja  az  ember  volt.  Schinkel,  — a 
düsseldorfi  festő,  — ki  is  jelentette,  hogy  „üres  tájak  a vágy  és  kielégítetlen- 
ség  érzetét  hagyják  vissza  a lélekben  ...  a tájképet  csak  emeli,  ha  benne 
az  ember  nyomai  hangsúlyozva  vannak“.  Megszabadulni  egyéni  érdekeinktől, 
a magunk  mindennapi  képzetvilágából  és  tisztán  a táj  festői  szépségét  a ter- 
mészetben, a festői  szépség  művészi  visszaadását  szemlélni  a műalkotásban: 
oly  művészi  látást  követel,  melyet  csak  az  esztétikai  szemléletnek  legmagasabb 
fejlődési  fokán  találunk.  Ezért  nem  látja  a természeti  szépet  a természetben 
élő  parasztember,  de  a tudós  sem,  a ki  hamis  asszocziácziókkal  közeledik 
feléje,  s a tájképet  is  ilyen  szempontból  szemléli.  De  ha  a stafázs  szükséges 
kiegészítő  része  a művész  víziójának,  s nélküle  sehogy,  vagy  hiányosan  fejezné 
ki  érzését,  s ilykép  csakis  vele  és  általa  éreztetheti  a természet  egységét,  — 
mint  Courbet-nak  az  erdő  csöndjét  felverő  szarvasa  vagy  Millet-nek  az  angelust 
hallgató  parasztjai  vagy  Segantini-nek  a lejtőt  megmívelő  munkásembere  — 
akkor  idegen  és  hamis  asszocziácziók  nélkül  is  élvezhetjük  a stafázs  hangulati 
szépségét,  kifejező  erejét,  vonalvezetésben,  színfelfogásban  megnyilatkozó  belső 
harmóniáját.  Ez  immanens  erőkben  rejlik  a tájkép  művészi  kiválósága.  Ezért 
van  igaza  Delacroixnak,  mikor  Rembandt  tájképében  azért  látja  a legmagasabb 
tökélyt,  mert  nála  a háttér  és  előtér  egygyé  váltak. 

Ezzel  szemben  egy  egész  esztétikai  iskola  éppen  ezekkel  a tárgyakhoz 
fűződő  képzetkapcsolásokkal  magyarázta  a tájkép  esztétikai  élvezetét.  A tájkép 
egyenes  hatásával  (direkt  faktor)  meg  nem  elégedve,  a hozzá  fűződő  képzetek 
(indirekt  faktor)  kellemes  vagy  kellemetlen  voltával  értelmezték  a tájkép  hatá- 
sát. A tájképbe  helyezett  stafázs  gondolatokat  ébreszt  bennünk,  — - mondot- 
ták, — a gondolatok  hangulatokat,  s ha  a hangulatok  kellemesek:  a tájkép 
tetszik.  Fechner,  ez  iskola  feje,  ki  is  jelentette,  hogy  stafázs  nélkül  nem  is  fog 
a tájképfestő  igaz  sikert  aratni.  (Vorschule  dér  Aesthetik  I.  136.)  Rousseau 
stafázs  nélküli  tájképei  már  is  ráczáfoltak.  De  az  esztétikai  szemlélet  éppen 
abban  a pillanatban  szűnik  meg  esztétikai  szemlélet  lenni,  a mikor  ezek  az 
indirekt  elemek  uralkodni  kezdenek  lelkűnkön.  Goethe  híres  Ruysdael  elemzése 
(1816)  szinte  mintája  a laikus  képszemléletnek.  Valóban  bámulatos,  hogy 
ez  a nagy  költő  sohasem  tudott  a képzőművészetek  egyik  ágával  sem  belső 
viszonyba  lépni. 

Ruysdael  műve  előtt  állva,  mit  figyel  meg  Goethe  ? 

Azt,  hogy  a kép  a múlt  ábrázolásának  van  szentelve,  leírja  a részleteket, 
miközben  különböző  gondolatai  támadnak:  hogy  az  a szabadon  álló,  romszerű 
fal  már  alig  fog  sokáig  állani,  hogy  a beomló  szép  sírkövek  gazdag  halottakra 
engednek  következtetni.  Megdöbbenve  gondoltam  Goethe  leírására,  meg  az 
asszocziácziós  esztétikára,  a mikor  Drezdában  Ruysdael  képét  szemléltem.  Első 
pillanatra  kitetszik,  hogy  a művészt  a fény  és  sötétség  éles  ellentétei  foglal- 
koztatták. A sötét,  komor  viharfelhők  közül  két  fénysugár  tör  ki,  fokozatos 
erővel  küzdve.  A szenvedély  ez  elemi  kifejezését  térkiképzésre  is  felhasználja 
a művész.  Azokat  a helyeket  hangsúlyozza  a rávezetett  fénynyel,  a melyek  a 
mélységnek,  a végtelenségbe  omlásnak  érzését  kell,  hogy  felkeltsék.  Hogy  a 
felhők  közt  kitörő  sugár  mint  világítja  meg  a középponti  látási  körbe  eső  felhőt, 
mely  mint  tűzcsóva  lebeg  az  éterben,  mint  hull  le  széles  kévében,  hogy  egész 
erejével  végig  nyaldossa  a szárkofágot  és  visszapattanva,  elvesszen  a zárda- 
romok falai  között,  hogy  újra  kiszökkenve,  a redves  fa  törzsén  végig  futva, 
a rohanó  patak  vizét  nyaldossa  végig:  ez  a hatalmas  fényjáték  megkapja  kép- 
zeletünket és  vadságával,  erejével,  hatalmas  érzéseket  kelt  fel  lelkűnkben. 

Hogyan,  e kép  láttán  azon  sopánkodjam:  vájjon  meddig  daczol  az  idővel 
a kolostorrom?  Törjem  a fejem,  hogy  hova  rohan  a patak?  Hogy  milyen  kegyet- 
len az  élet,  a gazdag  ember  sírját  is  megeszi  az  idő? 

Ruysdaelt  a hatalmas  fényjáték  érdekelte,  a mint  az  a végtelen  térben 
megnyilatkozik  és  elementáris  érzéseket  vált  ki.  Ezt  az  optikai  benyomást, 
azzal  az  érzéstengerrel,  mely  láttán  lelkében  felébredt,  visszaadni,  azért,  hogy 
bennem,  a szemlélőben  is,  hasonló  érzésviharokat  keltsen  fel:  íme,  ez  volt  Ruys- 
dael művészi  czélja.  A műremek  keltette  optikai  benyomásokat  a hozzáfűződő 
idegen  képzetekért  élvezni,  egy  áltálján  nem  műélvezet.  Ezt  már  a fiatal  Rus- 
kin  is  megérezte,  mondván : „Mihelyt  a viruló  fa  alatt  az  jut  eszembe,  hog}^ 
lombja  számomra  oxygént  lehel  ki,  akkor  már  gazométer  a szememben  és  kö- 
zönyösen nézem“.  Mennyivel  inkább  igaz  ez  a természetet  interpretáló  művé- 
szetre, hol  éppen  az  interpretáló  és  kifejező  ereje  az,  a mi  kell,  hogy  érzései- 
méit és  képzeletemet  megkapja. 

A hamis  képzetektől  megszabadulni : íme  a műélvező  feladata.  Költő  és 
mélyen  érző  ember,  kiket  csapongó  képzeletük  hamar  elragad  az  optikai  be- 
nyomástól, rendesen  nem  is  igaz  műértő,  ' — ezt  Ruskin  is  megfigyelte  és 
Goethe  példája  is  igazolja. 

2.  Hasonlókép  igen  felületes  a nagyközönség  színemlékezete.  A modern 
tájkép  pedig  a kolorisztikus  hatások  finom  részletezésével  azt  követeli  a szem- 
lélőtől, hogy  a színfokozatok  világába  elmerüljön  és  szimbolikus  jelentőségét 
megértve,  érzések,  ugyanazok,  a melyeket  a művész  érzett,  ébredjenek  a lel- 
kében. Sajnos,  hasonló  intenzivitásban  színtérző  közönségre  művészeink  eleinte 
nem  számíthattak.  A szükséges  esztétikai  diszpoziczió  nem  volt  meg  a közön- 
ségben, csak  a művészek  révén  tanult  meg  később  színt  látni  is. 

Már  pedig  az  érzelmek  festésére  törekvő  tájképfestő  első  sorban  szubjek- 
tív kolorisztikus  hatásokra  törekedik,  a mindennapi  fényjelenségeknek  is  sajá- 
tos tónust,  egyéni  hangsúlyt  igyekezve  adni,  még  ha  ritkább  természeti  jelen- 

ségek  visszaadását  tűzte  is  ki  czéljául,  mint  Turner.  A mikor  a művészek  a 
szabad  fényben  fellépő  színérték-íinomságok,  majd  később  a színreflexek  tanul- 
mányozásával kezdtek  foglalkozni  (épp  Turner  hatása  alatt  Manet,  majd  Monet, 
Besnard  stb.),  minő  egyhangú  kétségbeeséssel  kiáltottak  fel  a nézők  az  új  szin- 
csokrok  láttán:  ezek  a művészek  szín  vakok! 

A tájképfestő  pedig  nem  lévén  egyenes  másolója  a természetnek,  hanem 
csak  azt  a benyomást  igyekszik  visszaadni,  a melyet  benne  a természet  szín- 
játéka keltett,  természetesen  figyelembe  veszi  a szin  finom,  szimbolikus  jelen- 
tőségét is;  nem  pusztán  azokat  az  elemi  kapcsolatokat,  a melyeket  már  Goethe 
is  kiemelt,  hanem  azokat  a mélyebbeket  is,  a melyeket  a nagy  koloristák  (Tiziano, 
Delacroix,  Rousseau)  színharmóniáik  megválasztásánál  érvényesítettek.  Finoman 
megfigyelték,  hogy  ugyanazon  szín  más  árnyalata  egészen  más  kifejező  erejű. 
Az  asszocziacziók  ily  spontán  hatása  tagadhatatlan.  Az  optikai  benyomásba 
belejátszik  az  állandósult  képkapcsolás:  de  csak  az.  A fekete  nálunk  a gyász 
jele  és  hatása  szomorú,  a zöld  hatása  ellenben  eleven  és  friss.  Ez  elemi  kap- 
csolatokon kívül  a tájképfestő  mélyebb  színszimbolumokat  is  teremthet.  Halvány, 
tompa,  megtört  színösszhangokkal  a mély  melancholia,  a névtelen  bánat,  az  oknél- 
küli szomorúság  érzéseit  váltja  ki.  A szín  láttán  megjelenik  az  érzés.  A kép 
általános  kolorítja  már  bevezet  a művész  érzésvilágába.  Éppen  ebben  rejlik  a 
kolorista  hatása  . . . 

Most  csak  rá  akartunk  utalni  a szín  titkos  értelmére,  mely  a modern  táj- 
képben oly  nagy  szerepet  játszik,  de  a művészeknek  együttérző  közönséget  kellett 
előbb  nevelniök.  Kétségkívül  nagyban  hozzájárult  ehhez  a kornak  a termé- 
szettudományok iránti  érdeklődése  is,  a mely  a művészek  természet  megfigye- 
lésének kedvezett,  sőt  támogatta  azt. 

Az  új  szépségideáit  egyébként  is,  hogy  Dürer  szavával  éljek,  a művész 
„szakítja  ki“  a természetből,  ő kényszeríti  ránk  a szemét,  mi  csak  azután 
kezdünk  látni,  a művész  szemén  át.  Ezért  változik  koronként  a közönség  ízlése 
a „szép"  táj  megállapításában.  (Üdülőhelyek  keletkezése  és  bukása  is  ide  \i- 
hető  vissza.)  Riehl  egy  igen  szellemes  kultúrtörténeti  tanulmányban  rámutatott 
e sajátos  ideál  változásokra.  (Kulturstudien.)  De  azt  is  észrevette,  hogy  ez  a 
„landschaftliche  Auge“  rendesen  egy-egy  ösmert  művész  látási  módja  szerint 
alakul.  Nagyapáink  a Claude  Lorrain  tanitványok  szemével  látták  a tájat,  kép- 
zeletben úgy  komponálták  meg,  ha  élvezték,  a hogy  azt  a tájképeken  látták, 
szóval,  hogy  Oscar  Wilde  paradoxonát  használjuk:  a természet  utánozza  a 
tájfestőket.  „Hiszen  a természet  a mi  alkotásunk.  A mi  agyvelőnkben  kél  életre. 
A dolgok  léteznek,  mert  mi  látjuk  őket,  s a mit  mi  látunk,  s a hogy  mi  látjuk: 
az  attól  a művészettől  függ,  mely  bennünket  befolyásolt. “ (The  Decay  of  Lying.) 

3.  A térben  megjelenő  színes  jelenségek  művészi  visszaadása  hideg  lélek- 
kel nem  történhetik.  A természet  a lélekben  hangulatokat  ébreszt  s a tájkép- 
festő ezeken  keresztül  szemléli  és  szemlélteti  a természetet.  Hogy  tehát  a 
táj  festmény  bennünk  művészi  élvezetet  keltsen:  egy  harmadik  tényező  érvénye- 
sülésére is  szükség  van;  a festmény  láttán  egybe  kell  olvadnunk  nekünk  is  a 
művészszel  érzésben,  hangulatban,  hogy  képzeletünkben  újra  megteremtsük 
az  ő világát,  újra  átéljük  lelki  élményeit,  minden  másról  megfeledkezve.  A mű- 

vészi  élvezet  e pillanata  Schopenhauer  akaratmegszűnése,  a mikor  minden  hall- 
gat a lelkemben,  a mi  á földhöz  köt,  minden  önös  vágy  és  balga  remény, 
csupa  érzés,  belső  élet,  a műremekkel  való  tökéletes  egybeolvadás  vagyok. 

Micsoda  lelki  folyamat  ez?  Hogy  keletkezik?  Jelesen,  hogy  keletkezik  a 
tájkép  szemléleténél? 

Keletkezik  akkor,  ha  — a hamis  asszocziácziókat  kerülve  — tisztán  a mű- 
remekre hallgatunk,  ha  — mint  Schopenhauer  írja,  — oda  állunk  eléje,  mint 
a fejedelem  elé,  megvárva,  mit  fog  nekünk  mondani  ? Puvis  de  Chavannes 
ugyanazt  akkép  fejezi  ki,  hogy  magát  a műremeket  nézzük  et  jamais  pár 
derűére  ou  le  peindre  n’a  rien  caché.  (És  soha  hátulról,  a hová  a festő  nem 
rejtett  el  semmit.) 

llykép  hirtelen  és  önkénytelen  a műremek  hatása  alá  kerülünk.  Erről  a 
hirtelen  ható  benyomásról  beszélnek  a nagy  műélvezők,  kik  megőrizték  gyer- 
mekszemüket, a Fromentinek,  a Bürger-Thorék,  a Justik,  valahányszor  arról 
a szuggesztiv  hatásról  számolnak  be,  melyet  a műremek  láttán  éreztek.  A figye- 
lem szabályozása  többé  nincs  hatalmukban,  a világ  most  megszűnt  létezni 
számukra,  most  már  követni  kénytelenek  a művész  czélzatait,  a ki  egy  új 
érzéskörbe  vezeti  őket,  a hol  megismerni  vélnek  sohasem  látott  világokat,  s 
hangulatok  rabjai  lesznek,  melyeket  talán  sohasem  éreztek. 

Mi  szüli  ezt  a hipnotikus  hatást? 

Képzeletemre  optikai  képek  hatottak,  melyek  bennem  sajátos  érzéseket 
váltottak  ki.  Ez  érzések  hatása  alatt  élőnek  képzelem  az  élettelent:  az  előttem 
álló  vonalak,  színek,  formák,  tónus  és  fénymasszák  egyszerre  mozognak,  éreznek, 
cselekednek,  s mozgásukat,  cselekvésüket  lelkemben  utánzóm  is. 

A hatalmas  épület  vonalaival  egygyé  válva,  együtt  érzek  véle  vágyódást 
a magasba,  emelkedést  a végtelen  felé,  felszabadulást  a súly,  a teher,  a nehéz- 
ség érzetétől,  avagy  ellenkezőleg  terjeszkedést  a szélesség,  ereszkedést  a mélység 
felé.  Képzeletben  visz  engem  magával  a karcsú  torony  az  égboltozat  végtelenjébe, 
a nehéz  román  oszlop  pedig  áll  súlyosan,  méltóságosan,  minden  vészszel  daczolva. 

A zene  ritmusa  is  élni,  mozogni  látszik;  most  szalad  s ugrál,  tánczol,  fel 
s leszáll,  röpköd  vagy  méltóságosan  hömpölyög,  himbálja  magát  vagy  össze- 
rezzen, dühöng  vagy  megnyugszik,  s mind  e mozgást  belsőmben  utánozom. 

A szobor  sem  hat  mozdulatlannak,  ha  akcziót  fejez  ki  véle  érzek,  de  nyu- 
godalmába is  érzést  lehelek.  . . . 

A figurális  festménynél  is  a képzeletemben  megelevenedett  formák  belső 
utánzása  segít  a műélvezethez.  Munkácsy  Siralomházának  hősénél  a daczos 
kétségbeesést  átérzem,  érzései  átviharzanak  telkemen,  ugyanazon  helyzetérze- 
tek ébrednek  fel  bennem,  az  ezeknek  megfelelő  mozgás-innervácziókkal.  (De  ha 
láttán  a szegény  legény  glorifikácziójának  jogos  vagy  jogtalan  voltán  kezdek 
töprenkedni,  mint  azt  Castagnary  teszi,  — művészi  élvezetről  már  nem  lehet 
szó.)  Az  arczkép  művészi  élvezete  is  a képzelet  játékos  hatásán  alapszik.  A párisi 
Louxemburg  képtárban  Whistlernek  anyja  arczképét  szemlélve,  így  szólhatunk 
a művészszel:  „Mi  egyéb  az,  mint  egy  szürke  és  fekete  arrangement.  Engem, 
mint  anyám  képmása  is  érdekel;  de  mi  köze  a nézőnek  az  arczkép  hűségéhez?" 
Valóban,  a szín  és  forma  mesteri  összhangja  az,  a mi  elragadja  képzeletünket. 

Művészeti  könyvtár  ; Paál  László.  2 


18 


A tájkép 


Lehunyom  a szememet  és  előttem  áll  a kép:  Mint  ül  ott  az  a jóságos  tekin- 
tetű öreg  asszony  egy  szürke  fal  mellett,  profilban,  nyugodt,  szemlélődő  tekin- 
tettel. Lábát  ráteszi  egy  zsámolyra,  kezeit  összekulcsolja,  végig  nyugtatja  tér- 
dein, a végtelen  lelki  nyugalom  kontemplativ  érzésében.  A helyi  szín  mindenütt 
éreztetve  van.  Az  egészen  szürkés  ezüst  tónus  omlik  végig.  Gyönyör  a szem- 
nek az  a végigvezetett  ezüstös  vibráló  fény,  mely  gyöngéden  simogatja  a kör- 
vonalakat, ráül  a fehér  fejkendő  erős  fényére,  lesuhan  a fekete  szoknya  rán- 
czain,  felkúszik  a fehér  csipkezsebkendőre,  megérezteti  rajzát,  odaleheli  párázatát, 
hogy  eltűnjön  a szürke  fal  ezüstös  homályában.  . . . Ezt  a fény  és  árnyjá- 
tékot szemlélve  követem  a művész  képzeletének  játékát,  utánozva  belsőmben 
a fényjáték  mozgását. 

A tájkép  élvezete  is  az  optikai  képekhez  fűződő  érzelmek  hatása  alatt 
kifejlődő  belső  utánzáson  alapszik.  Úgy  érzem,  hogy  a felhő  haragos  göngyö- 
lődését  vagy  könnyed  lebegését  magam  végzem,  a fa  hajlongásával  együtt 
hajlongok,  a napsugár  játszi  szökkenését  követem.  Az  útszéli,  egyedül  álló 
fát  elhagyottnak  .érzem  s bánatosan  hajtom  le  a fejem.  . . . 

Ez  a belső,  utánzó  mozgás,  mely  képzeletemben  játszódik  le,  a tájkép 
minden  elemétől  ihletet  nyer.  Nemcsak  az  ábrázolt  formákat  eleveníti  meg,  s 
kényszerít  arra,  hogy  képzeletben  a látottakkal  magam  is  egygyé  váljak,  de  a 
mélység  láttán  térérzetem  is  hat  a képzeletemre,  feszültség!  ingerek  ébredez- 
nek bennem,  s íme  úgy  érzem,  hogy  belemerülök  a végtelenségbe,  felszaba- 
dultnak, hatalmasnak  érzem  magam.  A színek  szimbolikus  jelentősége  is  jelen- 
tősen fokozza  ezt  az  érzést,  mely  képzeletemben  valósággá  válik,  az  érzés 
átsugározódik  egész  lényemre  és  fogva  tart,  hatalmába  kerít  és  egyszerre  sírok 
a szomorú  színskála  láttán,  vagy  mosolygok  a derült  színekkel. 

Formák,  tér-  és  színhatások,  egyszóval  az  optikai  kép  hatása  egy  egysé- 
ges, belső  utánzásra  kényszerítő  érzésben  olvad  össze. 

Ez  a műélvezet  egyik  része.  Nem  az  egész,  mert  ez  a képzeleti  érzés 
indulattá  növekedve,  az  igazi  indulat  sajátosságait  mutatja.  Nevezetesen,  az 
érzéseknek  megfelelő  mozgási  ingerek  kifejezésre  is  törekszenek.  Az  intenziv 
utánérzés,  tehát  a teljes  elmerülés  pillanataiban  kifejező  mozgásokat  is  végzünk. 
(Vernon  Lee,  Groos,  s a magam  tapasztalata.)^  Gondoljunk  azokra  a nézőkre, 

^ Nemcsak  a műélvezet,  de  a műalkotás  pillanataiban  is  megfigyelhetjük  ezt.  A művész 
annyira  belemerül  az  ábrázolandó  tárgyba,  hogy  annak  mozdulatát  — munka  közben  — képze- 
letben követi,  a forma  mögött  rejlő  érzést  átérzi  és  ezért  kifejező  mozgással  kiséri.  Delacroix-ról 
beszélik,  hogy  festés  közben  öntudatlanul  ugyanabba  a mozdulatba  helyezkedett,  mint  modellje. 
Lyka  Károly  is  megfigyelte  ezt;  „A  rajzoló,  a midőn  a mozdulatot  legnagyobb  arányaiban  lekapja 
az  alakról,  szinte  önkénytelenül  maga  is  véle  mozdul,  akárcsak  ő volna  a lerajzolandó  modell. 
Számtalanszor  megfigyeltem  ezt  a mozzanatot  és  úgy  véljük,  hogy  ez  a rajzba  (helyesebben  : a 
képzeleti  képbe)  való  elmélyedés,  az  ábrázolt  dologgal  való  együttérzés,  hogy  úgy  mondjuk:  a rész- 
vétel jelensége.  Láttam  rajzolókat,  a kik  a munka  hevében  szinte  görnyedt  helyzetbe  vágták  ma- 
gukat, a midőn  egy  görnyedő  alakot  rajzoltak.“  {Művészet  II.  159.)  Gondoljunk  csak  Flaubert-re, 
a ki  maga  írta  Taine-nek  {Vinteligence.  /.),  hogy  Bovary  Emma  mérgezési  jelenetét  írva,  oly 
erős  arzenik  ízt  érzett,  hogy  valóságos  émelygése  támadt  tőle.  Vagy  Sardoura,  a ki  mimice  kiséri 
személyeinek  szavait,  mialatt  színművét  írja.  (L’année  psych.  I.)  A műélvezet  és  műalkotás 
között  lévő  analógiának  ez  azonban  csak  egyik  jelensége. 

a kik  a színészszel  együtt  fintorítják  az  orrukat,  s önkénytelenül  utánoznak 
minden  látott  mozdulatot. 

Az  intenzív  belső  utánzás  motorikus  ingereket  vált  ki  belőlünk,  melyek 
organikus  és  kifejező  mozgások  végzésére  kényszerítenek,  képzeleti  indulatain- 
kat egészen  átérezve.  Szakasztott  oly  módon,  mint  az  igazi  indulatoknál,  (a 
mint  azt  Lángé,  James,  Lehman,  Dumas  igazolták),  a hol  a kifejező  mozgá- 
sok az  indulatok  lényeges  kiegészítő  részei,  s azok  erősbítésére  szolgálnak.  (Ezt 
újabban  Wundt  is  elismeri : Grundzüge  dér  Psych.  5.  kiad.  III.  239.,  viszont 
Lipps  még  egyre  tagadja:  Aesthetik.  1903.). 

Ha  tehát  az  indulat  befolyásolja  a vérkeringésbeli  állapotot,  s kifejező 
mozgásokra  is  kényszerít,  a mi  kétségtelen,  természetes,  hogy  képzeletünk 
azon  játékánál,  melyet  műélvezetnek  nevezünk,  a képzeletbeli  indulatok  is  kell, 
hogy  hasonló  organikus  mozgásokkal  járjanak. 

Ez  azonban  fokozza  az  életműködést,  a fizikai  jóérzést,  s emeli  a vitális 
érzéseket  is. 

íme  a művészi  élvezet  keltette  öröm  magyarázata,  s fontossága  az  élet 
háztartásában. 

A műremek  élvezete  akkor  áll  elő,  ha  a művész  — a maga  művészeté- 
nek eszközeivel  — oly  szuggesztiv  hatást  tud  kelteni,  mely  képzeletemet  tevé- 
kenységre bírja,  szinte  hipnotikus  erővel  lebilincseli  s egészen  a művész  lelki- 
világába merülve  el,  már  nemcsak  egy  tájképet  szemlélek,  hanem  — Ruskin-nel 
szólva  — egy  idegen  emberrel  lépek  belső  intimitásba  s a puszta  szemlélet  és 
mély  érzésközösség  révén,  egy  nemes  és  mélyreható  szellemi  erő  megnyilat- 
kozásának leszek  részese.  Ez  által  egy  sajátos,  képzeletbeli  indulat  fog  el, 
mely  emeli  életkedvemet,  fokozza  fizikai  jóérzésemet,  oly  érzéseket  élve  át,  a 
melyeket  a mindennap  nem  ad  meg. 

Ilykép  a művészet  hatásának  biológiai  jelentősége  is  van. 

* * 

-X- 


Azt  mondottuk : három  feltételre  van  szükség,  hogy  a tájkép  művészi 
élvezetet  szerezzen.  Könnyen  szuggerálható  térszemléletre ; finom  színbenyo- 
másokra, alapos  természetmegfigyelés  és  biztos  színemlékképek  gyűjtése  alapján 
s végül  képzeletünk  játszi  mozgalmasságára. 

A tájkép  művészi  élvezete  tehát  igen  bonyolult  folyamat;  íme  az  ok,  miért 
nyilatkozott  meg  legkésőbb,  s legritkábban.  Mert  csak  e három  feltétel  kifej- 
lődése és  összetalálkozása  után  indulhatott  el  a tájkép  diadalútjára. 

Paál  Lászlónak,  kinek  e tanulmányt  szenteljük,  nem  adatott,  hogy  ezt  az 
időt  megérje. 


AZ  EMBER 


MAROSMENTI  ÉLET. 


Paál  László  törzsökös  székely  nemes  családból  eredetté  meg  is  volt  benne 
a gyergyói  székely  minden  jellemző  vonása. 

A székelység  nyugatról,  Magyarországból  került  az  erdélyi  havasok  közé, 
jóval  a honfoglalás  után,  eredetileg  török  (kabar-kazár)  nép  volt,  mely  nyelvileg 
még  a honfoglalás  előtt  olvadt  be  a magyarságba.  Határőrnek,  azaz  székelynek 
telepítették  oda,  tehát  állandó  katonaság  volt,  mely  béke  idején  is  készenlétben 
állott.  Ezt  a feladatát  századokon  át  teljesítette,  komoly  kötelességtudással. 
Bonfinius  „zordon,  semmikép  meg  nem  szelídíthető “ népnek  nevezte,  I.  Lipót  a 
„legharcziasabb  emberfajnak“. 

Az  őshazában  még  pusztai  nomádéletet  folytathatott,  a mi  faji  jellemét  kiala- 
kította, kifejlesztette  patriarchalismusát,  a család-fő  kultuszt,  az  egyéni  ön- 
tudatot, az  erős  akaratot,  de  a keleties  színpompa  szeretetét  is,  mind  csupa 
olyan  jellemvonást,  melyek  a puszta  lakóját  jellemzik.  Az  új  viszonyok,  melyek 
közé  került,  az  erdélyi  havasok  világa,  csak  némi  elváltozást  szült  alapjellemében. 

Valóban  más  világ  az,  hová  sorsa  vetette ! Égbenyúló,  sivár  hegyek, 
felhőkarczoló,  sajgó  sziklaormok,  örökös  ködbe  vesző  süvegeikkel  állják  el  a 
látóhatárt,  mely  annakelőtte,  az  ázsiai  sivatagokon,  elveszett  volt  előtte  a 
végtelenbe.  Pázsitos  rétek,  füves  folyampartok,  zöldelő  rétek  helyett  tűlevelű 
fenyőerdők  zúgása,  a Nemere  dühös  viharzása,  írtatlan  kavicsos  útak  fogadták. 
A munka  nélkül  is  kövér  mezőség  helyett  kemény  munkával  megmívelésre 
váró  trahit  sziklaföld  lön  osztályrésze ; az  éghajlat  mindenütt  hűvös,  sokhel3d 
zordon ; csak  a rengeteg  erdőségben  ha  legelőre  akadt. 

Hogy  ezzel  a földdel  megbirkózhassék,  sok  keleti  szokását  kellett  feláldoznia. 
A hegy  igyekezett  a maga  képére  átformálni,  öngondoskodásra,  kitartásra, 
magábamélyedésre  kényszeríté.  Izmos,  nyúlánk,  szálas,  munkabíró  emberré 
tette.  Pár  holdas  apró  birtokán  arcza  keserves  verejtékével  míveli  földjét,  de 
annak  fukarsága  tutajozásra,  fuvarozásra,  szénégetésre,  savanyúvíz-árulásra, 
népiparra  is  rákényszeríti  a köznépet. 

Marosmenti  élet 


Az  életmód  és  foglalkozás,  a talaj  és  az  éghajlat  mind  összejátszott,  hogy 
megteremtse  a székely  kedélyvilágát,  ezt  az  alapjában  mélabúra  hajló,  szófukar, 
furfangos,  elmés,  de  fojtott  indulatok  közt  hánykódó  lelket,  mélyen  fekvő  érzé- 
sekkel, telten  teli  gazdag  árnyalatokkal,  melyek  csillogók,  mint  jéghegyei,  nemesek 
és  tiszták,  mint  káprázatos  hegyi  levegője,  végtelenbe  vágyók,  mint  ködbe 
vesző  ormai. 

Képzeletét,  mint  a skótokét,  múltjának  képei,  történetének  lélekemelő  emlékei 
izgatják,  heves  összeütközéseivel,  szomorú  tragédiával.  Ez  alakította  balladáit, 
adott  színt  dalainak,  tette  első  sorban  lírikussá,  ojtotta  belé  az  erdős-völgyes 
haza  szeretetét,  mely  a távolban  barangoló  székelyt  egyre  visszavonja  az  elhagyott 
ékes  hegyekhez,  elragadtatással  gondolva  a füstölő,  fekete  hegyre,  az  annak  alján 
zúgó  forrásra,  bátor,  — akárcsak  szűkszavú,  jégzajlásra  emlékeztető,  párbeszé- 
dekben tovarohanó,  sötét  hangulatú  balladáiban,  — sohasem  válik  áradozóvá. 
Képzeletében  kergetik  egymást  a képek,  vad,  káprázatos  színhatások  közt 
váltakozva,  erőteljesen  világló,  szinte  kísérteties  estifény  fel-fellobogása  rn-ellett. 

Alapjában  művészi  hajlamú.  Született  mesterember,  szinte  naturalista 
művész,  kézi  ügyessége  bámulatos.  Gyermekkorától  kezdve  fúr,  farag,  gyúr, 
fest.  Keleties  színérzéke  indo-szkyta  eredetű  színes  kapúornamentikájában  máig 
él.  A sárga- vörös-lila,  tehát  a meleg  színek  szeretete ; ornamentikájának  főbb 
motívumai  : a pávátok,  a krisantémum,  cserépedényeinek  karczolt  növény- 
díszítései, a kapúfélfa  reliefvirágai,  mind  keleties  színpompára  valló  művészi 
hajlamát  bizonyítják.  Ez  a hajlam  mindmáig  legszebb  virágjában,  egy  messzi 
elkerült  fiában,  Paál  Lászlóban  hajtott  ki. 

Paál  László  1846.  július  30-án  született  Zámon,  Hunyadmegyében.  A kereszt- 
levél  tanúsága  szerint  keresztapja  br.  Nopcsa  László,  keresztanyja  Bája  Mária 
volt.  Atyja,  Paál  József,  akkor  postakezelője  volt  a zárni  földbirtokosnak, 
báró  Nopcsa  László  főispánnak,  s annak  zárni  kastélyában  lakott.  Székety 
származású  nemes  ember  volt,  azon  gyergyó-csomafalvi  Paál  János  leszárma- 
zottja, a ki  az  országos  levéltárban  levő  Liber  Regius  szerint  (XXVI.  580) 
1655.  június  28-án  II.  Rákóczi  Györgytől  nemeslevelet  kapott.  Paál  Józsefet 
Petrisen  jegyzősködő  bátyja  taníttatta,  s középiskolái  elvégzése  után  Pestre 
küldötte  jogra.  De  mielőtt  diplomát  szerezhetett  volna,  bátyja  hirtelen  halállal 
kimúlt  és  ő ott  maradt  Zámon  postakezelőnek.  A zárni  kastélyban  megismer- 
kedett a báróné  nevelt  leányával,  az  apátlan-anyátlan  Fülöp  Aloysiával,  a kit 
báró  Nopcsáék  örökbe  fogadtak  volt  s így  leánykori  éveit  a báró-család  udva- 
rában töltötte.  Paál  Józsefet  nagyon  megkedvelték  a bárói  családban  és  mikor 
— harminczkét  éves  korában  — megkérte  Fülöp  Aloysia  kezét,  nagy  örömmel 
adták  neki.  A lakodalmat  1845.  szeptember  20-án  tartották  meg,  tanúként 
br.  Nopcsa  László  főispán  szerepelt.  A házasság  igen  boldog  volt,  több  gyer- 
mekük született,  László  1846-ban,  Gyula  és  Berta  ikertestvérek  1848-ban  szep- 
tember hó  22-én. 

A szabadságharcz  esztendeje  csekély  híja,  hogy  végzetessé  nem  vált  Paál 
József  családjára.  A marosmentí  községekben  Berger  báró  osztrák  altábornagy 
dsídásai  felbujtogatták  az  oláhokat  a magyarok  ellen,  elhitették  a pópákkal, 
hogy  a magyarok  a császár  ellen  szedik  őket  ujonczoknak  és  hogv  még  az 

aradi  várban  levő  katonákat  is  ki  akarják  irtani.  Rövid  idő  alatt  lángban  állott 
az  egész  vidék.  Az  oláhok  mindenütt  fellázadtak  a magyarok  ellen,  kegyetlen 
rablógyilkosságokat  követtek  el,  sőt  még  Nopcsa  báró,  az  „oláh  királyi  zárni 
kastélyában  lakó  magyar  hivatalnokokat  sem  kímélték  meg. 

Paál  József  nem  volt  otthon  azon  a rémes  éjszakán,  mikor  a móczok 
megtámadták  a zárni  kastélyt.  Hazafias  kötelességet  teljesített,  honvédtiszti 
minőségben.  Csak  a feleségét  találták  meg  három  gyermekével.  Apró  kis 
csecsemőit  eldugta  az  anyjuk  az  ágyba,  Laczit  pedig  elbújtatta  a pinczébe. 
A rablók  megtalálták  az  ágyban  a gyermekeket,  s mialatt  anyjukat  a szörnyű 
hidegben  egy  szál  ingben  kikötötték  az  udvarban  az  eperfa  alá,  aztán  kegyet- 
lenül megkínozták,  a szerencsétlen  asszonynak  látnia  kellett,  apró  gyermekeit 
mint  dobálják,  labda  módjára  egymáshoz,  emberi  voltukból  kivetkőzött  fene- 
vadak. Csak  másnap  estefelé  mentette  meg  őket  a hazatért  tiszttartó,  de 
Gyula  nyomorék  maradt  féllábára,  Laczi  pedig  a pinczében  elaludt  és  majd 
megvette  az  Isten  hidege.  Menekültek  Aradra.  Mindenükből  kifosztották  őket, 
háziállataikat  elhajtották,  valóban  kétségbeesett  helyzetben  voltak.  De  az  élet- 
ösztön győzött  és  anyjuk  kenyérsütéssel,  tejárulással  mégis  csak  fentartotta 
magát  mindaddig,  míg  férje  visszaérkezett. 

Jöttek  azután  jobb  napok.  Hogy  a világosi  fegyverletétel  után  beállott  a 
csönd,  a halálos  csönd,  Paál  József  megkapta  az  odvosi  postamesterséget  s e 
vadregényes,  erdős  vidéken  élte  át  Paál  László  gyermek  és  ifjúkorát.  Az  odvosi 
erdő  ! Karcsú  fenyők,  komoly  tölgyek,  néma  bükkfák : itt  ismert  meg,  itt  szere- 
tett meg  titeket  az  erdők  festő-költője.  A hegyek  lankásain  futkosva,  az  erdő 
beszédének  titkait  kilesve,  élte  át  gyermekéveit.  Az  odvosi  magas,  földszintes, 
ötszobás,  kőből  épült  postamesteri  ház  ott  terült  el  a község  közepén,  két 
oldalt  melléképületekkel,  kocsiszínnel,  24  lóra  való  istállóval,  a tágas  udvar 
alsó  sarkán,  a kapu  közepén  nagy  kerekes  kúttal.  Itt  bizony  elfértek,  vendéget 
is  láthattak,  víg  életet  élhettek.  László  csak  1855-ben  hagyta  el  a szülei  házat, 
addig  otthon  tanult  és  csak  év  végén  ment  be  apjával  Aradra  vizsgálatra,  sőt 
az  első  gimnáziumot  is  mint  magántanuló  végezte  el.  Még  pedig  igen  jól.  Az 
aradi  minoriták  hazafias  szellemű  iskolájában  vizsgázott  1855.  júniusában, 
minden  tárgyból  jelesen.  Ez  rábírta  apját,  hogy  beadja  Aradra,  hadd  járjon 
rendes  iskolába,  leg}^en  ember  a fiából.  Aradon  azután  Varjasy  Jánosnál  volt 
kosztban,  a Templom-utczában,  szülei  felügyelet  híján  s bizony  mi  lett  a tavalyi 
jeles  diákból  ? Ötvenhárom  tanulótársa  közül  az  első  félévben  a harminczadik, 
a másodikban  a huszonnegyedik.  A következő  (1856/57-ik)  tanévben  még  jobban 
hanyatlott,  negyvenkét  tanuló  közt  az  első  félévben  másodrendű  tizenhatodik 
lett,  szorgalmáról  pedig  azt  jegyezték  meg  a tanárai,  hogy  az  bizony  csekély, 
a földrajz  és  mennyiségtanból  pedig  éppen  elégtelen.  A második  félévben  ugyan 
javult  valamit,  úgy,  hogy  elsőrendű  tizenhatodik  lett.  Ekkor  már  nem  lakott 
Varjasy  Jánosnál,  hanem  az  Őz-utczában  Gencsik  Kálmánnál,  míg  a következő 
esztendőben  megint  más  házigazdát  cserélt.  A Szarka-utczában  Nagy  Józsefnél 
fogadott  neki  az  apja  szállást,  de  ez  a sok  csere  éppenséggel  nem  vált  hasz- 
nára. Laczi  ez  esztendőben  igenis  elhanyagolta  tanulmányait  és  az  év  végén 
a német  nyelvből  el  is  bukott,  az  osztályt  tehát  meg  kellett  ismételnie.  Ekkor 

Fischer  Jánoshoz  megy  kosztba,  az  Ötpacsirta-utczába,  de  Fischer  János  se 
tudta  fegyelmezni.  Az  első  negyedben  ismét  elbukik  és  csak  nagynehezen  tud 
év  végére,  töménytelen  elégségessel,  kivergődni  a negyedik  osztályból. 

Paál  László  ekkor  tizenhárom  esztendős,  beteges  gyerek.  A következő  évben 
204  órát  mulaszt,  és  új  házigazdája,  a kit  Deák  Ferencznek  hívtak,  inkább  beteg- 
ápolásra szorítkozhatott,  sem  mint  felügyeletre.  Nem  csoda,  ha  újból  megbukik, 
ez  alkalommal  a mennyiségtanból,  s ez  osztályt  is  ismételni  kénytelen.^ 

Hát  ismétli ! Csakhogy  apja  most  nem  adja  be  Aradra,  hanem  otthon 
tartja  az  Odvoshoz  közelfekvő  Berzován,  a melynek  postamesterségét  időközben 
szintén  megnyerte.  És  a szülei  ház  csodát  mível ; — a magánvizsga  feltűnően 
jól  sikerül,  a görögből,  németből  jót  kap,  földrajzból  és  természettanból  pláne 
dicséretest,  csak  a latinból  és  mennyiségtanból  elégségest.  A siker  arra  bírja  édes 
apját,  hogy  a következő  esztendőben  ismét  magánál  tartsa,  csakhogy  Laczi 
szorgalma  megcsappant,  a németet  kivéve,  — melyből  dicséretes  jegyet  nyert,  — 
a többi  tárgyból  vegyest  van  az  elégségese  az  alig  elégségessel.  De  hát  keresztül- 
ment s így  az  1862/63-ik  tanévet,  mint  hetedik  gimnázista  ismét  Aradon  tölti, 
Herczeg  Dávid  gombkötő-mesternél  kosztban.  Hanyatló  szorgalommal,  változó 
figyelemmel  tizenkilencz  társa  közt  az  első  félévben  a tizennegyedik,  a máso- 
dikban a tizenkettedik  lesz,  s feljuthat  a nyolczadik  osztályba.  Megint  gazdát  cserélt, 
most  Gál  József  kertésznél  lakik  a Kápolna-utczában,  de  szorgalmán  e változás 
nem  lendít.  A földrajzból  és  bölcsészetből  kap  csak  jó  jegyet,  a többiből  elégségest, 
de  azért  az  augusztus  9-én  megtartott  érettségi  vizsgálatra  bocsátják  és  csupa 
elégséges  osztályzattal  érettnek  is  nyilvánítják.  Képzelem,  micsoda  kő  esett  le 
Paál  László  szívéről,  mikor  1864.  augusztus  10-én  estefelé  Lidy  Nándor  igaz- 
gató kihirdette  az  eredményt ! 

Ezek  a bizonyítványok  egy  érdekes  jellemvonását  uralják  el : tervet  ková- 
csoló fantáziáját,  ábrándokat  hajszoló  lelkét.  Évről-évre  be  kellett  jelentenie, 
micsoda  pályára  készül.  Másodosztályos  korában  már  büszkén  hajtogatja,  hogy 
literátus  pályára  lép,  a melyet  a következő  három  esztendőben  a papival 
cserél  föl.  Ötödik  osztályos  korában  azonban  megunta  a tanulást  és  elhatározta, 
hogy  gazda  lesz,  hetedik  osztályos  korában  ügyvéd,  nyolczadik  osztályos  korában 
egyszerre  csak  festő.  Itt  ébredt  tudatára  tehetségének,  melynek  szárnybontását 
már  1858-ban,  negyedosztályos  korában  észrevesszük.  A sok  elégséges  között 
szinte  kiragyog  a rajzból  nyert  dicséretese,  a melyet  azonban  csak  ebben  az 
esztendőben  tanult  rendes  tantárgyként. 

De  eljárt  később  a városi  rajziskolába,  azután  pedig  Böhm  Pálhoz,  a ki 
tanulásáról  így  emlékezett  vissza : 

— Paál  László  tehetségében  én  akkor,  őszintén  szólva,  nem  nagyon  bíztam, 
inkább  azt  hittem,  hogy  nem  annyira  a művészet,  mint  inkább  egyéb  okok 


^ Érdekes  megjegyzéseket  találunk  ez  esztendőről  az  osztálykönyvben,  melyek  képességét 
jellemzik.  A szórakozott  fiút,  a kinek  szorgalma  nulla,  az  első  félévben  megbuktatják  a latinból, 
mert  a „szabályokat  nem  tudja“,  a görögből,  mert  „gyengén  fordít  s nincs  alapja  a dolgozás- 
hoz“,  a második  félévben  mindkét  tárgyból  alig  elégséges  osztályzatot  nyer,  mert  a „szabályokat 
még  mindig  nem  ismeri^,  „nehéz  felfogású^,  de  a magyarból  jót  kap  s ennek  a tanára  aztán  azt 
írja  róla,  hogy  „jó  felfogású'',  a gyakorlatokat  „tehetséggel  dolgozza  ki‘^  (Sic  !) 


Aradi  iskoláztatása 


27 


bírták  rá,  hogy  nálam  festeni  tanuljon.  Valamit  rajzolni  már  tudott.  Ha  jól 
emlékszem,  volt  akkor  Aradon  városi  rajziskola  is,  valami  Nagy  Péter  vezetése 
alatt,  ott  tanulhatott  ő is.  Mikor  én  Nagyváradról  Aradra  jöttem,  hol  kitünően 
fogadtak,  úri  házakban  kisasszonyokat  tanítottam  rajzolni,  a kik  el-eljártak 
műtermembe  is.  Paál  Laczi  is  eljárt  azokra  a rajzórákra,  s a szép,  nyúlánk, 
bozontos  hajú  fiatalembert  rámás  csizmájában,  testhez  simuló  attilájában, 
kihajlós  gallérral,  szívesen  fogadták  a kisasszonykák.  Rajzolt  ő is,  főkép  gipsz 
után,  de  a Maros  partján  festegetni  is  kezdett  tájképeket,  melyekben  én  segí- 
tettem neki.  O aztán  gyerekes  örömmel  büszkélkedett  a képekkel.  De  mondom, 
nem  hittem,  hogy  komoly  szándéka  a festői  pálya.  Gyermekes  kedvtelésnek 
hittem,  meg  hogy  ígyen  alkalma  nyílik  udvarolgatni  a kisasszonykáknak . . . 

És  ha  hanyag  iskoláztatását,  szeszélyes  pályaválasztását,  kosztadó  gaz- 
dájának gyakori  változtatását,  az  öreg  Böhm  Pál  ítéletét  figyelembe  veszszük, 
a kép,  a melyet  az  ifjú  Paál  Lászlóról  kapunk,  nem  a legkedvezőbb.  Azonban 
az  ő igazságos  megítéléséhez  még  sok  egyéb  körülményt  is  figyelembe  kell 
vennünk. 

Első  sorban  apja  házának  szellemét,  azt  a hét  megyére  szóló  híres  maros- 
menti víg  életet,  melyet  az  odvosi,  később  a berzovai  postamesteri  házban 
folytattak.  Mikor  apja  az  ötvenes  évek  közepén  a berzovai  postamesteri  állást 
is  megnyeri,  egyszerre  nagyot  lendült  anyagi  felvirágzásuk.  A berzovai  posta- 
mesteri  állás  nagy  jövedelemmel  járt,  különösen  a vasút  megnyílta  előtt.  A község 
végén  keletnek  fekvő  hosszas  faépület  volt  a posta,  három  nagy  szobával,  egy 
külön,  kőből  épült  irodai  helyiséggel,  a hegy  tövében  pedig  huszonnégy  lóra 
való  istálló  és  kocsiszín,  mögötte  nagy  sertés-ól,  melyben  mindig  volt  vagy 
80 — 100  darab  koczasertés.  Úszott  a jómódban  a ház! 

Paál  József  igen  sokat  tartott  a szép  lovakra,  postalovai  egytől-egyig  dísz- 
fogatba is  beillettek  volna,  az  utasok  már  előre  örültek,  hogy  érinteni  fogják 
az  odvos-berzovai  állomásokat.  Víg,  kedélyes  élet  folyt  a Paál-házban,  a jövővel 
nem  törődve,  éltek  a jelennek.  Még  most  is  felcsillan  a szeme  Paál  László 
régi  barátainak,  ha  erre  a pompás  marosmenti  életre  gondolnak.  A székely 
ember  egész  szeretetreméltósága,  szinte  pazarlásig  menő  szíves  vendégszeretete 
elemi  erővel  nyilatkozott  most  meg  Paál  Józsefben,  hogy  egyszerre  ily  jól 
ment  a sorsa.  Telemarokkal  szórta  a pénzt,  melyet  nem  tűrt  meg  a házában 
s legnagyobb  öröme  az  volt,  ha  víg,  derült,  mosolygó  embereket  láthatott 
maga  körül.  Ezt  az  érzést,  a bohém-  embernek  könnyelmű,  örök  jókedvét 
fia  is  örökölte.  Minden  alkalom,  névnap,  ünnepnap,  farsang  utoljának  temetése 
s a húsvéti  öntözés,  — persze  cseberszámra,  — szüret  vagy  lakodalom-vendég- 
látás nélkül  soha  el  nem  múlt.  Berzovára  való  költözésük,  tehát  a vasút  meg- 
nyílta előtt,  a fiatalság  Lippáról,  sőt  Aradról  is  zeneszóval,  tíz-tizenöt  kocsival 
rándult  ki  Odvosra,  különösen  az  úrnapi  búcsút  és  József-napját  ünnepelték 
hangos  szóval.  Édes  apja  László  iskolatársait  Aradról  ilyen  alkalmakkor  négyes- 
fogatú társzekereken  vitte  ki,  s lön  nagy  tánczvigalom,  víg  muzsikaszóval,  szín- 
játékkal, labdázással,  hegyi  kirándulásokkal  és  napokig  tartó  mulatozással.  A ven- 
dégek kocsijából  kiszedték  a kereket,  eldugták  a lószerszámot,  akarva,  nem 
akarva  maradni  kellett  a szíves  vendéglátó-házban.  Paálban  tehát  ebben  a környe- 

zetben  a kötelesség  szigorú  teljesítésének  tudata  gyökeret  nem  verhetett.  Gond- 
talan ifjúsága  volt,  nem  törődött  a jövővel.  Élt  a napnak,  kedvteléseinek, 
ifjonti  lelkesedéseinek,  lovagolt,  vadászott,  tánczolt,  barátjával,  a későbbi  híres 
színészszel,  Mándoky  Bélával,  színházi  előadásokat  rendezgetett,  szenvedéllyel 
szavalt,  verselgetett,  — képzeletének  csapongó  játékában  gyönyörködve.  O volt 
a társaság  kedvencze.  Egyébként  is  csinos  fiú  volt,  nyúlánk,  magas,  karcsú, 
haja  vállára  omlott,  szemében  a rajongás  tüze.  (1.  kép.) 

Ezzel  a természettel,  ilyen  körülmények  között,  természetes,  hogy  komoly 
stúdiumokra  nem  igen  adta  a fejét.  Azonban  lassanként  két  érzés  kezdett 
lelkében  uralkodni,  melyek  egymást  táplálták,  kiegészítették,  és  szenvedélyes 

vágygyá  nevekedtek : egyre  fokozódó  ter- 
~ mészetszeretete  s korán  ébredő  hajlama  a 
festészethez. 

Ezek  az  érzések  a művészi  tehetség 
ébredésének  alapfeltételei.  Kell,  hogy  ki- 
törölhetetlenül bele  legyenek  vésve  a mű- 
vészi lélekbe.  Ez  adja  meg  az  ösztönt  a 
teremtésre,  kárpótol  sikertelenségért,  serkent 
örökkétartó  munkára.  — Paál  Lászlóban 
pedig  mindkettő  szenvedelmes  erőben  fel- 
lépő érzés  volt. 

A leggyönyörűbb  vidéken  élte  át  ra- 
gyogó ifjúságát,  gondtalan  jókedvben,  egé- 
szen érzéseinek  élve.  A csodaszép  hegyek 
közt  fenyves  erdők  és  zöld  színszimfóniában 
játszó  enyhe  völgyek  váltakoznak,  a legmeg- 
lepőbb vonalhatásokat  keltve.  A természet 
szeszélyes  képzeletének  játéka  teremtette 
az  előtte  elterülő  vidék  csodás  színhatásait, 
az  alkonyi  pírban  égő  fenyves  koronáit,  a 
napfeljötte  bájos  mosolyát,  s a délutáni 
hosszú  árnyékokat.  Lászlóban  elementáris 
erővel  fejlett  ki  a természetrajongás,  melybe 
egész  lelkivilágát  öntötte.  Átérezte  a ter- 
mészetnek minden  változását,  beszélt  a virágokkal,  melyek  nélkül  el  se  lehetett, 
egy  szál  vadvirágért , képes  volt  étlen-szomjan  a legfárasztóbb  hegyi  utakat 
megtenni.  Együtt  kelt  a pacsirtával,  zokogni  tudott  a holdvilág  mellett.  Rajongó 
természet  volt,  csupa  izgalom,  csupa  érzékenység,  egyik  hangulatból  a másikba 
eső,  — mint  minden  székely.  Kora  reggel  bebarangolta  a rétet,  hogy  rajon- 
gásig szeretett  húgának  vadvirág-csokorral  kedveskedjék.  Nagy  gyalogutakat 
tett  meg  barátaival  egész  Erdély  szívéig,  1862-ben  Loninger  Mihály  unokaöcs- 
csével  a Majura-hegyre,  1864-ben  az  érettségi  után  Déva  vidékére  rándult  ki, 
a következő  évben  a Székelyföldet,  nevezetesen  Gyergyócsomófalvát,  honnét 
családja  eredett.  Borszéket,  Tordát,  a Retyezát  vidékét  látogatták  meg,  mindig 
gyalogszerrel,  nagy  fáradságok  között,  miközben  a kecskepásztoroktól  vett 


1,  Paál  László  arczképe. 

tejjel  és  máiéval  táplálkoztak  és  csak  hegyi  akiokban  hálhattak,  Mi  az,  a mi 
Paál  Lászlót  a gyalogutazás  fáradalmaiért  kárpótolta  ? Rajzoló  szenvedélye. 
Megállhatott  kénye-kedve  szerint  és  vázlatkönyvébe  örökíthette  a természeti 
csodákat,  melyek  lelkét  megihlették.  Ez  időben,  tehát  tizenhét,  tizennyolcz  éves 
korában  már  lázas  szenvedéllyel  vágyott  a festőművész  dicsőségére.  Érezte, 
hogy  lelkében  dallamok  zúgnak,  melyeket  csak  ecsetével  fejezhet  ki.  A színek 
és  vonalak  nyelvén  tudott  csak  beszélni,  ha  egyelőre  dadogva  is,  de  a tökéles- 
bülés  vágya  kiapadhatlan  volt  lelkében. 

Rajzolótehetsége  tehát  korán  megnyilatkozott  s apró  sikerei  egyre  táplálták 
rajongását.  Fokozta  ezt  azon  körülmény  is,  hogy  még  1862-ben  megismerkedett 
egy  fiatal  festővel,  a ki  ép  ez  időben  Aradon  tartózkodott,  mint  egy  idősebb 
festő,  Szamossy  tanítványa. 

A fiatal  festő  Munkácsy  Mihály  volt,  a kivel  Paál  László  pajtásai  révén 
került  össze,  s tehetségét  már  ekkor  bámulta.  Munkácsy  ez  időben  apró  zsáner 


képeket  festett  és  azokat  Bettelheim  könyvkereskedőnél  helyezte  el,  a ki  aztán 
három-négy  forintjával  eladogatta.  így  csak  megélt,  sokszor  vígan.  „A  hosszú 
téli  estéken,  négytől  hétig  — írja  emlékirataiban  — egyszer  az  egyik,  másszor 
a másik  pajtásnál  találkoztunk ; a háromméteres  kis  szobában  öten,  néha 
hatan  is  voltunk,  hogy  együtt  dolgozzunk.  A nagy  füstfelhőkben  micsoda  gond- 
talan és  bolond  órákat  töltöttünk  mi  el ! Kezdtük  a tanulással,  végeztük  a 
testgyakorlással,  vagy  másfajta  csintalankodással .. .“ 

Munkácsy  a következő  évben  aztán  elhagyta  Aradot,  Pestre,  majd  később 
Pécsbe  ment,  a hol  újból  összetalálkoztak,  hogy  aztán  soha  többé  el  ne  hagyják 
egymást.  Annyi  bizonyos,  hogy  Paál  László  elhatározására,  hogy  festő  lesz, 
Munkácsy  növekvő  aradi  sikerei  is  befolyással  lehettek. 

Ő maga  is  megkísérli  a nyilvánosság  elé  lépést,  a mit  Böhm  Pál  oldala 
mellett  festegetett,  kisorsolta;  maradt  is  ránk  ez  időből  (1864.  május  1.)  egy 
marosparti  naplementét  ábrázoló  festménye  (2.  kép),  melynek  rajza,  ecsetke- 
zelése igen  kezdetleges,  de  színérzékének  felcsillámlása  mindezért  kárpótol. 

Ellenállhatatlan  vágy  kezd  ébredezni  lelkében  a festői  pálya  iránt.  Emlí- 
tettük, hogy  már  nyolczad-osztályos  deák  korában,  bizonyára  apja  tudta  nélkül, 
azt  vallotta  osztályfőnökének,  hogy  a festői  pályára  készül  és  ezt  a vágyát 
nem  győzhették  le  apja  érvei,  a ki  féltette  fiát  a kalandos  hajlandóságtól. 

Cselt  eszelt  ki  tehát,  mert  lelkének  titkos  vág^^ait  többé  már  nem  volt 
képes  elfojtani.  Apja  hallani  se  akart  tervéről,  így  tehát  ahhoz  a módhoz 
fordult  vele  szemben  most  is,  a mi  oly  gyakran  sikerhez  juttatta  az  apai  házban. 
Kitér  haragja  elől,  látszólag  belenyugszik  akaratába,  de  titokban  a maga  haj- 
lamait követi.  Beiratkozik  ugyan  a bécsi  egyetemen  a jogra,  de  tulajdonképen 
a művész-akadémián  a festészetben  képezi  ki  magát.  Megtették  ezt  előtte  és 
utána  sokan,  többek  közt  Liebermann  is,  igen  sokszor  sikerhez  is  vezetett. 
Ezzel  a titkos  tervvel  ment  hát  1864-ben  Bécsbe. 


BÉCSI  TANULÓÉVEK. 


A csel  egyelőre  sikerült  is.  Bécsben  beiratkozott  az  egyetemre,  de  való- 
jában a képzőművészeti  akadémia  előkészítő  tanfolyamát  látogatta.  Ez  1864 
őszén  volt,  s mikor  a nyár  folyamán  hazament  Berzovára,  a család  nem  is 
sejtette,  hogy  mit  mívelt.  Még  Berta  nővérét  sem  avatta  titkába,  félt,  hogyha 
csínje  kiderül,  magára  vonja  apja  komoly  haragját,  pedig  benne  gyöngéd  fiúi 
szeretet  élt,  s tudta  azt  is,  hogy  apja  mily  erősen  csügg  a gondolaton,  hogy 
fiából  megyei  tisztviselőt  csináljon. 

Bécsből  hazajövet.  Aradon  rokonainál  megpihen  és  Berta  nővérével  is  ott 
találkozik.  De  vágyik  a szülei  házba,  az  erdős-völgyes  szép  vidékre  és  rokonaitól 
búcsútlanul  szökik  haza.  Otthon  már  nagy  mulatság  várja,  a mi  igen  jól 
sikerült,  — írja  nővérének,  — a kit  menten  megkér,  hogy  küldje  ki  holmiját 
postafordultával,  „benne  van  a rajzkönyvem  s óh  Egek  ! tudod,  hogy  ez  gyöngém  !“ 

Az  örökös  dáridó,  mely  náluk  járja,  most  már  szeget  üt  az  ő fejébe  is. 
„Apának  volt  egy  csomó  eszem-iszom  vendége,  a kik  egy  pár  óra  alatt  16  itcze 
borától  és  ennek  az  árától  fosztották  meg,  — nagyon  kétlem,  ha  e bormeny- 
nyiség  egy  odvosi  pataki  malmot  el  nem  hajtana?  No,  de  ez  nem  az  én 
dolgom.  “ — Ez  az  eg3^etlen  komoly  akkord,  mely  ez  időben  kelt  leveleiből 
kicseng.  Egyébként  derült,  fiatalos  jókedve  sugárzik  felénk,  az  ifjúság  derűje, 
mely  rózsaszínben  látja  a jövőt,  ábrándokat  ápol  és  kerget. 

Hog3^  ősz  lett,  siet  fel  ismét  Bécsbe,  még  mindig  azzal  biztatva  szüleit, 
hogy  járja  a jogot.  Mikor  nővérének  újévi  üdvözletét  ír,  azzal  kezdi,  hogy 
„még  egy  pillanattal  előbb  a pogány  magyarok  vallásával  foglalkoztam “,  de 
azért  egy  pár  sorral  odébb  a Kahlenbergre  tett  kirándulásáról  szólva,  egyebet 
nem  is  említ,  csakhogy  egy  pompás  naplementét  látott.  A természetrajongó 
festőt  mi  más  érdekelhetné  a bécsi  palotasorok  közt  is  ? 

Ez  időben  mind  határozottabban  fesledeznek  egyénisége  szeretetreméltó 
vonásai,  alakul  ki  a társaságbéli  ember  finom  modora,  az  új  bécsi  ismeret- 
ségek hatása  alatt.  A fiatal,  művészhajlandóságú  deák  jó  társaságba  kerül, 
Bécsben  élő  aradi  származású  családok  közé,  mindamellett  keservesen  érzi  a 
víg  családi  élet  hiányát.  „Furcsa,  ha  az  ember  a karácsony  előtti  napokban 

sétára  megy  — írja  haza,  — s látja  a borzasztó  néptömeget,  kinek  mindegyike  sietős 
gonddal  van  elfoglalva,  hogy  szeretteit  valami  kedvessel  meglepje,  — • szomorú 
érzelmeket  kelt  fel  az  emberben  az  emlékezet ! E napon  még  a legkérgesebb  szív 
is  felenyhül,  s a szeretet  boldogító  melege  ömlik  át  egész  lényegén,  csak  az 
idegen  sóhajt  az  elhagyott  családra  vissza,  hol  egykor  ő is  máskép  tölté  el  e 
napot,  hol  e napon  neki  is  felmelegedett  a szive  a nagy  és  végtelen  szeretettől, 
melylyel  hozzátartozóihoz  ragaszkodik.  De  hová  nem  vetődtem  ? A Kahlenbergről 
haza,  nem  is  csodálkozhatni  rajta,  hisz  szívem-lelkem  minden  gondolata  mindég 
veletek  van.“  És  ez  az  ifjonti  rajongás  alapvonása  Paálnak,  híven,  épen 
őrizte  ő ezt  meg  haláláig,  szeretettéinek  sorsát  mindég  szívén  viselte,  örömükben, 
bánatukban  egyként  osztozkodott.  A nagyváros  nem  tudta  úgy  lekötni  érdek- 
lődését, hogy  a családi  élethez  való  von- 
zalma elhallgasson.  Vágyott  vissza  a ber- 
zovai  tűzhelyhez,  a rokonok,  jóbarátok 
közé  egyre. 

Tavasz  felé  mind  erőteljesebben  nyilat- 
kozik meg  ez  az  érzése,  bécsi  barátaival, 
egy  hamburgi  és  egy  osztrák  deákkal,  er- 
délyi utazást  terveznek,  naplójegyzeteiket 
magyarul,  németül  és  francziául  akarják 
kiadni  s e terv  előkészítése  czéljából  a ren- 
desnél korábban  megy  haza.  A terv  azon- 
ban dugába  dőlt,  ő tehát  Berzován  nyaral, 
a hol  a véletlen  segedelmével  egy  érdekes 
ismeretséget  köt,  melyből  benső,  igaz  barát- 
ság fejlődött  ki. 

Erről  az  új  ösmerős,  Goldscheider  Béla, 
(az  írói  neve  után  ösmert  német  regényíró, 
Balduin  Groller)  beszéli,  hogy  az  érettségi 
vizsgálat  fáradalmait  kipihenendő,  útrakelt, 
de  Berzován  kocsija  elakadt  s ott  találko- 
zott Paál  Lászlóval.  „Remek  ember  volt, 
magas  és  nyúlánk,  nagyobb,  semhogy  meg- 
hajlás nélkül  léphette  volna  át  a szoba 
küszöbét.  Leírhatatlan  szeretetreméltóság  sugárzott  arczárói,  szemei  szívet  meg- 
nyerő barátságosan  ragyogtak.  Soha  sem  tett  reám  ember  első  pillanatra  ily 
elhatározó  benyomást !“  (3.  kép.) 

Paál  Lászlót  rajzolás  közben  találta,  egy  rossz  gipszminta  után  a belve- 
derei  Apollót  természetes  nagyságban  másolta,  s a két  ifjú,  kik  közül  egyik 
művészetrajongó,  a másik  művész-ember  volt,  csodálatos  gyorsan  összebarát- 
kozott. A nyarat  aztán  együtt  töltötték,  egyszer  Paálék,  Berzován,  máskor 
Goldscheiderék,  Aradon.  Őszkor  válniok  kellett.  Paál  ment  Pécsbe  folytatni  jogi 
tanulmányait  — a képzőművészeti  akadémián,  Goldscheider  beiratkozott  a pesti 
egyetemre  jogásznak.  De  írói  hajlamai  nem  engedték  nyugodni,  egy  pár  hónap 
múlva  Pécsbe  ment  ő is,  a filozófiai  fakultásra. 

Paált  már  Zimmermann  Albert  mesteriskolájában  találta,  elvégezvén  az 
előkészítő-tanfolyamot.  Mikor  Goldscheider  Bécsbe  jött,  eljárt  vele  az  egye- 
temre is,  de  nem  a jogi  kollégiumra,  hanem  a művészettörténeti  előadásokra, 
Zimmermann  Róbert  esztétikai,  Lützow  archeológiái  és  Eitelberger  múzeumi 
magyarázataira,  egyébként  egész  napját  a mesteriskolában  töltötte.  Társai  ez 
időben  nem  tartottak  sokat  a tehetségéről.  Szorgalmasan  rajzolt,  de  formaérzéke 
nehezen  bontakozott  ki.  Mestere  egyébként  is  a rajzra  szorította.  Ez  időből 
nem  ösmerünk  tőle  semmit,  de  művésztársai  — többek  közt  Ribarz  — beszélik, 
hogy  már  ekkor  kezdett  nagy  kartonokat  rajzolni,  rendkívül  pontos  részlete- 
zéssel, bámulatosan  lelkes  elmerüléssel. 

Hogy,  hogy  nem,  édes  apja  egyszer  csak  megtudta  a valót,  ijedtében  fel- 
sietett a császárvárosba,  magával  vivén  leányát  is,  kikérdezte  az  öreg  Zimmer- 
mannt,  hogy  mi  a véleménye  a fiáról,  festőtársait, 
hogy  bíznak-e  Laczi  művészi  jövőjében  ? Azok, 
noha  nem  nagy  őszinteséggel,  nagy  elösmerés- 
sel  beszéltek.  Mert  nagyon  érezte  a komoly 
előtanulmányok  hiányát,  a miben  osztálytársai 
(Jettel,  Russ,  Schindler,  Ribarz,  Mészöly  Géza) 
jóval  felülmúlták.  Szorgalmával  igyekezett  a 
hiányokat  pótolni  és  egyéniségének  szeretetre- 
méltó vonásai  megszerezték  társainak  szerete- 
tét.  Különösen  Jettel  zárta  szívébe,  a kivel  a 
művészet  szeretete,  a komoly  becsvágy  és  a 
nagy  czélokra  törés  egyesítette.  Egész  lélekkel 
állott  oldala  mellett,  segítette  szóval,  példával, 
első  sorban  a mesterség!  részben,  melyben 
gyenge  volt.  Különösen  ellenkezett  temperamen- 
tumával az  a kicsin^^es  rajz,  mely  ez  iskolában 
dívott.  Tagadhatatlanul  jó  volt  iskolának,  de  nem 
ment  a vérébe  s terhére  esett.  Mészöly  Géza  mind- 
végig megőrizte.  Paál  hamar  levetkőzte,  de  addig 
sokat  szenvedett  tőle.  Rajza  tehát  gyenge  volt. 

Művészi  felfogása  azonban  annál  erősebb.  Szelleme  rendkívül  gyorsan  fejlett. 
Életfelfogása  korához  képest  meglepően  nemes,  tiszta  és  határozott.  Nővéréhez 
írt  egyik  levelében  írja  : „Kérlek  édesem,  mindenekelőtt  ismerkedj  meg  a magyar 
nyelv-  és  irodalommal,  megjegyezvén  magadnak,  hog}^  idegen  nyelvet  nem 
tudni  nem  szégyen,  de  a magunkét  gyalázat,  már  ennél  csúnyább  dolog  nincs “. 
Nagy  örömnapja  volt,  amikor  megkapja  nővére  arczképét,  melyet  ezentúl  mindig 
magánál  hord  (4.  kép.)  Imádta  nővérét,  a mit  ez  a finom  érzésű,  művelt  lelkű 
nő  meg  is  érdemelt.  Ez  a benső  testvéri  viszony  később,  a sorscsapások  hatása 
alatt,  szinte  beteges  exaltáczióvá  fajult. 

Művészi  rajongását  komoly  műtörténelmi  tanulmányikkal  táplálta,  keresztül- 
kasul  járta  Bécset,  megösmerte  annak  minden  nevezetességét,  gyűjteményeit,  s 
rajongó  lelke  egész  ifjúi  hevével  élte  bele  magát  idegen  világok  érzésvilágába. 
Mikor  apja  Bécsben  járt,  Berta  nővérével,  egész  nap  a művészi  alkotások  között 

3 


4.  Nővére  arczképe. 


Művészeti  könyvtár  : Paál  László. 


34 


Az  ember 


járt-kelt  vélük,  magyarázott,  lelkesedett,  lelkesített.  Nővérének  megírta  azután 
— emlékezet  okából  — mi  mindent  láttak  Bécsben.  A világot  még  az  egye- 
temi tanítás  szemüvegén  át  látja.  Canova  Thezeusa  elragadja,  Dorner  Rafael 
kútjáért  lelkesedik,  s — mintha  csak  Lützowot  hallanók!  — a stílus-meghatá- 
rozásokkal vesződik  egyre.  Mindez  azonban  nagyon  tetszett  az  apjának,  meg- 
nyugodott tehát  fia  pályaválasztásában,  lefényképeztette  kartonjait,  s vitte  haza 
magával.  Paál  László  sorsa  eldőlt.  Nyugodtan  nézhetett  sorsa  elé.  Jönnek  tovább 
is  a pénzsegélyek,  gondtalanul  élhet  művészetének. 

Rövid  berzovai  nyaralás  után,  a mely  idő  alatt  szorgalmasan  festegetett, 
s több  képét  Aradon  ki  is  sorsolta,  1867.  augusztus  közepén  mesteréhez,  Zim- 
mermann  Alberthez  siet,  a ki  iskolájával  a nyarat  egy  szép  bajor  faluban, 
Ramsauban  töltötte,  melynek  vidéke  elragadta.  „Sehol  oly  nagy  rendet  és  tiszta- 
ságot nem  találhatsz,  mint  ott,  — írja  nővérének,  — a házak  mind  fából  és 
egy-vagy  kétemeletre  vannak  építve,  külről  megmeszelve,  csinos  faragványokkal 
ellátva,  minden  ragyog  a tisztaságtól,  mintha  a földből  a mennybe  érkeztem 
volna,  úgy  éreztem  magam  Kivéve  egyheti  kirándulását  a hegyek  között, 
ősz  beálltáig  ott  marad,  egészen  művészi  gyakorlásnak  adva  magát.  „Rendesen 
öt  órakor  kelek,  felséges  kávét  reggelizem,  azután  dolgozom  délig,  akkor  jól 
ebédelek,  s ismét  dolgozom  a meddig  látok,  este  együtt  vagyunk  mindnyájan 
s mulatunk,  kiki,  a hogy  tud.“  Természetrajongása  rendkívüli  tápot  nyert,  lelke 
egész  hevével  éli  át  a hegyi  vidék  változó  szépségét,  melyről  szinte  ittasult 
gyönyörrel  ír  nővérének.  „Kimondhatatlan,  mennyire  műveli  az  embert  a sok 
szép  látása,  hiszem,  hogy  a természet  magasztos  templomában  a leggonoszabb 
ember  is  megtud,  bárha  csak  pillanatokra  is,  szelidülni".  Annyira  beleérzi  magát 
az  előtte  feltáruló  fenséges  víziókba,  hogy  szinte  önkívületi  állapotba  esik: 
„voltak  pillanataim,  melyekben  kimondhatatlanul  vonzott  valami  a semmiségbe, 
ha  egy  mélység,  magas  hegy  tetején  vagy  zuhatag  felett  állottam,  alig  bírtam 
leküzdeni  sóvárgásomat  egy  utolsó  Istenhozzáddal  búcsút  mondani  a világnak, 
annyira  éreztem  kicsinységemet.  Az  ember  egy  porszem  a természet  megfog- 
hatatlanságához képest.  De  egy  gondolat  rátok,  — s mindég  száműzte  szomorú 
tépelődéseimet  s megvigasztaltam  magamat  azzal,  hogy  szép  élni  azokért,  a 
kiket  szeretünk  . . . "‘ 

Ramsauból  Münchenen  keresztül  megy  Bécsbe ; Münchenben  ismét  talál- 
kozik Munkácsyval,  a kinek  haladását  látva,  az  őt  jellemző  lelkes  elragadta- 
tással üdvözölte.  Itt  nyílt  meg  Munkácsy  szíve,  s e találkozás  óta  mély  és 
benső  szeretettel  csüggtek  egymáson.  Bécsbe  visszatérve,  Paál  szorgalmasan 
dolgozni  kezd  újra,  de  megbetegszik  és  az  egész  őszön  gyógyíttatja  magát. 
Igen  valószínű,  hogy  kora  halálának  csíráját  ezzel  a betegségével  szerezte. 
Január  felé  jobban  van  és  ekkor  az  Aradi  Lopo^-nak  egy  pár  bécsi  levelet 
ír,  a miből  kiderül,  hogy  vígan  éli  világát,  eljár  álarczos-  és  házibálokba,  szín- 
házba, konczertekbe,  műkiállításokba,  s a társaság  kedvencze  lett.  „Képzeld, 
írja  nővérének,  úgy  tánczoltam  a walczert,  mintha  tánczmester  lettem  volna 
egész  életemen  át  (ne  hidd  el  egészen !)“  Bécsi  tárczaczikkei  egyikében  Mun- 
kácsyról  is  megemlékszik,  a ki  — írja  — egy  kitűnő  népéleti  képben  mutatá 
be  bécsi  barátainak  haladását.  „Nem  kételkedünk  benne,  hogy  oly  kitűnő 


Bécsi  tanulóévek 


35 


mester  keze  alatt,  mint  Adam,  s ernyedetlen  szorgalommal,  nemsokára  hazai 
művészetünk  egyik  dísze  leend.“  (Aradi  Lapok,  1868.  47.  sz.) 

Ez  időben  már  kezdenek  rosszabbra  fordulni  apjának  anyagi  viszonyai, 
ösztöndíjra  gondol,  s nővérének  ezt  írja:  „Ha  tavaszszal  nem  nyerhetek  ösztön- 
díjat s jó  atyámnak  a csakugyan  sok  kiadás  terhére  lesz,  már  május  elején 
valószínűleg  ismét  szeretett  körötökben  leendek."  Ekkor  azonban  aligha  fogta 
fel  tragikusan  a dolgot,  hisz  apjától  csak  az  imént  kapott  arany  órát,  nővérétől 
pedig  gyűrűt  (melybe  belevésette  czímerét  és  haláláig  kegyelettel  viselte)  s 
nem  szűnik  meg  minden  levelében  sürgetni  a pénzt. 

A nyarat  azonban  nem  — mint  tervezte  — szüleinél,  hanem  Radványban 
tölti  a gróf  Károlyi-családnál,  a hol  a gróíkisasszonyokat  rajzolni  tanította,  a 
mi  napi  2 — 3 óráját  foglalta  el,  a többi  időben  szorgalmasan  dolgozott.  A hegyes- 
völgyes  vidék  érdeklődésének  középpontja 
most  is.  Augusztusban  a grófi  család  Svájczba 
utazott,  ő azalatt  Tátrafüredre  ment  és  onnét 
egy  új  ösmerőse,  Máriássy  Kálmán  meghívá- 
sára („miután  tudod,  hogy  a szép  iránt  engem 
nem  kell,  hogy  oly  nagyon  lelkesítsenek^, 
írja  nővérének)  a dobsinai  jégbarlang  meg- 
szemlélésére indult.  Nem  tud  betelni  a vidék 
szépségével,  „ha  egy  könyvet  írnék,  sem 
tudnám  visszaadni  egészen  a benyomást,  mit 
rám  tett",  — írja  nővérének.  Közben  azon- 
ban egyre  gyöngélkedik,  az  egész  utat  lázas 
állapotban  teszi  meg,  pénzzavarral  küzd,  de 
azért  szorgalmasan  dolgozik.  Nem  akarva 
atyját  terhelni,  arra  kéri  nővérét,  hogy  egy 
neki  ajándékozott  másolatot  sorsoljon  ki  és 
küldje  utána  a pénzt,  mert  a magáé  fogytán 
van.  Szeptemberben  visszamegy  a grófi  csa- 
ládhoz, s csak  késő  őszszel  utazik  ismét 
Bécsbe.  Az  1869-ik  évben  Munkácsy  Mihály 
kezdi  hívni  Düsseldorfba,  azonban  ez  évben 
nagy  csapás  érte,  a mi  annál  súlyosabban 
érintette,  mert  teljesen  előkészületlenül  találta.  Az  első  erdélyi  vasút  megn3dltával 
(1869)  beszüntették  az  odvosi  postamesteri  állást,  illetve  áthelyezték  Konopra,  s 
így  az  ezreket  érő  ház  teljesen  értéktelenné  vált,  ettől  kezdve  szülei  csak  a 
berzovai  postamesteri  állással  egybekötött,  lefogyott  jövedelemre  voltak  utalva. 
Egyszerre  vége  volt  a dáridónak,  elült  a víg  muzsikaszó,  Paál  Laczi  arra  ébredett, 
hogy  szegény  ember  fia,  a kinek  magának  kell  megkeresni  a kenyerét.  Vége 
volt  a havi  pénznek,  a szalonna  és  kolbász,  csizmák,  ruhák  és  nyakkendők 
küldésének,  — tessék  kenyér  után  látni,  most,  a mikor  úgy  szeretne  gond- 
talanul, tanulmányainak  élni,  a fiatalságát  élvezni,  a régi,  vidám,  önfeledte 
életkedvvel.  Az  évek  különben  is  nem  rohantak  el  n3^omtalanul  felette,  meg- 
emberesedett  ő is.  Most  már  szakállt  ereszt,  dús  fürtjeit  rövidre  vágatja,  a 

homlokán  felfelé  fésüli,  a mi  tekintetének  nyíltságot,  őszinteséget  kölcsönöz, 
de  bizonyos  komolyságot  is  (5.  kép.) 

Kedveszegetten  indul  hát  Bécsbe,  de  ott  jó  barátai  segélyére  sietnek, 
összeköltözik  Goldscheider  Bélával,  a kinek  künn,  a Gizella-utczán  tágas  lakása 
volt,  s a mi  a tied,  az  az  enyém  kommunisztikus  felfogás  mellett,  derült 
jókedvben  élnek,  dolgoznak  tovább.  Csakhogy  Paál  László  alaptermészetén  a 
váratlan  csapás  nem  sokat  változtatott.  A pénz  értékét  csak  akkor  ösmerte, 
ha  nem  volt.  Egyébként  hihetetlen  könnyelműséggel  szórta,  nagyúri  elegan- 
cziával,  szeretetreméltó  léhasággal.  — Cár  il  almait  l’élegance,  — írja  róla 
Munkácsy  Mihályné  halála  után  nővérének,  de  ez  benne  volt  lelkében, 
apjától  örökölte,  a szülei  házban  szívta  be  magába,  ebből  csírázott  ki  élete 
tragédiája.  Mert  mindaz  a sok  szép  és  nemes,  a láng,  a tűz,  a szenvedély, 
mely  lelkében  forrongott,  elveszett  meddő  küzdelemben ; soha  senkit  sem 
égetett  úgy  a szegénység,  soha  senkit  nem  vert  le  úgy  a pénz  hiányának 
érzete 

Most  megkezdte  az  ösztöndíjakért  való  folyamodást.  1868-ban  és  1869-ben 
600 — 600  forintot  kap,  sőt  ez  időben  már  kiállít  a pesti  tárlatokon  is,  1868-ban 
kartonokat,  1869-ben  két  képet:  Radványi  parkrészlet  és  egy  Tájképet  (kér 
az  előbbiért  80,  az  utóbbiért  250  frtot),  de  nem  tudja  őket  eladni.  Tehetsége 
figyelmet  kelt;  mikor  Ligeti  Antal  (1869.  október  4-én)  tudatja  véle,  hogy 
megkapta  ismét  az  ösztöndíjat,  elismerő  hangon,  szerényen  megjegyzi,  „ha 
ön  önnönmagát  kézzelfoghatólag  nem  ajanlja,  hiába  ajánlgatta  volna  önt  üres 
szavakkal  más.  “ 

Ebben  a helyzetben  persze  nem  is  gondolhatott  arra,  hogy  eleget  tegyen 
Munkácsy  hívásának  s Düsseldorfba  menjen.  Az  1870-ik  telet  is  Bécsben  töl- 
tötte, s a míg  a 600  forintos  ösztöndíjból  tartott,  csak  megvolt  valahogy.  De 
tavasz  felé  tarthatatlan  volt  az  állapota  és  folyamodott  a képzőművészeti  tár- 
sulathoz előlegért,  mert  helyzete  oly  nyomasztó,  — írja  — hogy  az  előleget 
nem  nélkülözheti.  Május  2-án  meg  is  kapja  és  ez  évben  ismét  két  képet  állít 
ki,  egy  Berzová  és  egy  Tájkép  * juhokkal  czíműt  (kér  az  előbbiért  200,  az 
utóbbiért  250  frtot).  Ez  utóbbi  képre  vonatkozólag  kapja  Telepy  Károly  tói,  az 
Országos  Képzőművészeti  Társulat  akkori  titkárától  a következő  levelet : 

Országos  Magyar  Képzőművészeti  Társulat  86/70  jjk.  207/70.  sz.  Pesten, 
1870.  évi  VI/ 10. 


Tekintetes  Paál  László  úrnak 


Bécsben. 


A folyó  hó  9-én  egybegyűlt  jury,  a T.  uraságod  által  beadott  250  frtra 
tartott  858.  sz.  a.  nagy  darab  tájképet  180  forintért,  a VI,  sorsolásra  szintén 
megvételre  ajánlta,  szíveskedjék  engem  forduló  alkalommal  értesíteni,  hogy 
ezen  árban  megnyugszik-e  ? 

Tisztelettel 
Telepy  Károly  s.  k. 

titkár. 

Persze,  hogy  megnyugodott  s mivelhogy  nem  sokkal  ezután  újra  meg- 
kapja ösztöndíját,  siet  Pestre,  hog\^  azt  személyesen  vegye  fel  és  kötelező 
nyilatkozatot  tegyen  arról,  hogy  magát  Nürnbergben  rajztanárnak  kiképzi  és 
rajztanári  szolgálatot  vállal.  Barátja  Jettel  e hírt  Hollandiában  veszi,  siet  is 
rémületének  kifejezést  adni.  Hogyan?  Rajztanár  lesz ? „Örülök  kedves  barátom, 
hogy  most  már  nyugodtabban  élhetsz  tanulmányaidnak,  — írja  Jettel  — de 
azt  nagyon  sajnálnám,  ha  rajztanár  válna  belőled.  Valóban  nem  nagy  nyereség 
volna  rád  nézve,  ha  Aradon,  vagy  valami  más  kis  fészekben  tanárkodnál. 
Ezért  az  árért  odadobnám  a 600  forintot  a magas  minisztérium  lába  elé. 
Azzal  nem  használnak  az  embernek,  ha  az  egyik  kézzel  visszaveszik,  a mit 
a másikkal  adnak ; óhajtom  és  remélem,  hogy  az  egész  csak  formalitás,  de 
azért  jó  lesz  utánajárni  a dolognak  és  tudasd  velem,  hogy  mi  az  eredmény  ?“ 

Nem  tudjuk,  mit  felelt  neki  Paál,  — de  könnyed  életfelfogásának  meg- 
felelően, bizonyára  megnyugtatta,  sőt  a kapott  pénzen  hozzá  is  utazik  Hol- 
landiába. 

Előbb  búcsúzni  indul  szüleihez,  mielőtt  nekivágna  a világnak.  Nehéz  szív- 
vel szállott  vasútra  Berzován.  Édes  anyja  az  utolsó  pillanatban,  valami  isme- 
retlen fájó  félelemtől  megkapva,  görcsösen  kapaszkodik  nyakába  s hangos 
zokogásba  tör  ki : 

— Ne  menj  el  fiam,  édes  fiam ! Ha  elmégy,  nem  látlak  többé  soha  . . . 

A fiú  vigasztalta. 

— Nem,  nem,  nem  látjuk  mi  egymást  többé  soha. 

Ott  volt  az  egész  család.  Az  apa,  az  öcscse,  a húga,  kik  mind  vigasz- 
talni próbálták  a zokogó  anyát.  Pedig  annak  lett  igaza.  Nem  látták  egymást 
többé  soha.  De  Paál  Lászlónak  menni  kellett,  „vágyainak  sólyomszárnya  támadt“, 
hívta,  ragadta  magával  a kegyetlen  álomkép : a hírnév. 

Beilenben  töltötte  a nyarat,  hogy  aztán  Düsseldorfban  telepedjék  le  Mun- 
kácsy Mihálynál. 


m. 


A FIATAL  MESTER. 

Ez  a hollandi  útja  elhatározó  befolyással  volt  művészetére.  Színfoltokért 
rajongó  lelke,  a nagy  harmóniák  világában,  megtalálta  mestereit  s a rezgő, 
mindent  ellágyító,  puha  folthatásokat  keltő  levegőt,  melyet  nem  rajzzal,  hanem 
tónusban  tartott,  biztos  színértékkel  megfigyelt  és  visszaadott  kolorittal,  nagy 
összhangokba  öntve  lehet  csak  kifejezni.  Most  értette  csak  meg  igazán  a bar- 
bizoni  mestereket,  a kikkel  útjában,  Münchenben,  esetleg  már  Bécsben  talál- 
kozott s — mint  egykor  Constable-t,  — az  egyszerű  természet  szeretetére, 
őt  is  a hollandi  nagy  tájfestők  tanították  meg. 

Ez  a hollandi  tanulmányút  — szive  választotta  jóbarátja  Jettel  társasá- 
gában, — örökre  feledhetetlen  maradt  előtte,  a haarlemi  Halsok,  a haagai 
Vermeer,  az  amsterdami  Rembrandtok  emléke  kiolthatatlanul  bevésődött  lei- 
kébe. Erős, határozott,  tiszta  művészi  felfogással  települt  le  Düsseldorfba 
Munkácsynál,  a ki  rajongó  szeretettel  fogadja  és  az  együttlét  ez  érzést  egyre 
csak  fokozza.  Ez  időben  Munkácsy  már  a párisi  aranyérem  nyertese,  a düs- 
seldorfi úri  társaság  kényeztetett  kedvencze,  s Paál  László  előkelő  megjelené- 
sével, friss  szellemével  és  sajátos  művészetével  méltó  társa.  Valósággal  lázba 
hozták  ezen  a télen  a düsseldorfi  társaságot,  a hol  épen  akkor  igen  víg  élet 
folyt.  Ennek  az  emléke  még  ma  is  ép  és  eleven.  Hogy  a nyáron  Düsseldorfban 
jártam,  igen  sokkal  beszélhettem  azok  közűi,  a kikkel  Munkácsy  és  Paál 
ezidőben  sok  kellemes  órát  töltöttek  együtt.  Elválaszthatatlanok  voltak.  Az 
egyik  a munkásművész,  a másik  a gentilhomme-művész.  Paál  László,  az 
elegáns  megjelenésű  fiatal  nemes  ember,  hamar  összebarátkozott  a katona- 
tisztekkel, a kik  csakhamar  megszerették  eredeti  fellépéséért,  szeretetreméltó 
modoráért.  A székely  ember  egyenes  jelleme,  derült  kedélye,  aranyos  humora,  fel- 
fellobbanó  szenvedélyessége,  ki-kitörő  temperamentuma,  ellenállhatatlan  hatással 
volt  férfira,  nőre  egyaránt.  Különösségei  is  érdekelték  őket.  Műterme,  melyben 
két  festőállványon,  egy  kopott  díványon,  egy  rozoga  széken  kívül  semmi  se 
volt,  telten  teli  volt  verebekkel,  varjakkal  és  egyéb  madarakkal.  Minek  neki 
a műterem  ? Ő már  ekkor  a természetért  rajong,  ha  teheti,  megy  ki  a sza- 
badba, a természetet  tanulmányozni,  „ez  az  én  iskolám,  ez  mindenem ! Csakis 
akkor  érzem  magam  jól,  ha  az  üde  levegőt  szíva  be,  eszméimmel  foglalkoz- 
hatom!“  — írja  nővérének  ezidétt.  Ezt  a felfogást  is  a holland  és  az  ezen 
alapuló  franczia  művészet  hatása  alatt  sajátította  el.  Düsseldorfban  művész- 
társai, — a komponálás  hívei,  — ezt  egyenesen  őrültségnek  tartották,  de 

Paál  László  ezzel  nem  törődött.  Ö műtermét  csak  madártenyésztőnek  és  baráti 
mulatozására  alkalmas  tanyának  nézte,  a hol  bizony  sok  víg  órát  töltöttek  el, 
kedélyes  borozgatás  közben,  a miről  a régi  szomszédok  még  most  is  hátbor- 
zongatások  közt  emlékeznek  meg. 

Ezen  a télen  karácsony  napján  ismerkedik  meg  De-Marches  bárónővel,  a 
ki  később  Munkácsy  felesége  lett,  a Brutenbacher-Hofban,  a hová  Paál  és 
Munkácsy  egy  ezredes  ösmerősük  révén  kaptak  meghívót.  A bárónő  az  asz- 
talnál ép  Paál  mellé  került,  a ki  bemutatta  később  Munkácsyt  is,  a Monsieur 
Dernier  jour-t,  névleg  persze  már  ösmerték  és  így  este  a Mahlkastenben  pom- 
pásan mulattak  együtt. 

Ez  volt  aztán  a víg  karácsony,  de  épen  ilyen  víg  volt  az  egész  farsang, 
meg  a következő  tavasz,  melyet  a legjobb  kedélyhangulatban  töltött  el,  tiszt 
barátai  társaságában,  lovaglással,  kölni  kirándulásokkal,  vígan.  Ez  időben  még 
nem  tudja,  hogy  odahaza  mily  vészfellegek  tornyosulnak  az  apai  ház  fölé. 
Még  bízik  abban,  hogy  kikerülik  a végső  nyomorúságot,  „ki  nem  mondhatom, 
hogy  mennyire  szeretném,  ha  addig,  míg  odajutottam,  a hová  törekszem,  édes 
atyánk  összetarthatná  a házat,  hogy  ne  érjen  valami  nagyobb  csapás,  s ne 
jussatok  a végelszegényedéshez,  csak  még  egy  vagy  legfeljebb  két  évig  tarthatná 
fel  tisztességesen  magát,  akkor  azután  legszentebb  kötelességem  lenne  megsza- 
badítani aggodalmaitól.  “ — Egy-két  év  és  sorsának  meg  kell  fordulnia.  Pedig  mű- 
veinek első  hatása,  Conzen  műkereskedésében  való  kiállításakor,  épen  nem  volt 
biztató.  A düsseldorfi  tájképfestőknek  nem  tetszett  széles,  szabad  ecsetkezelése, 
természetfelfogásának  egyszerűsége,  intim  kolorisztikus  hatásokra  való  törekvése. 
A düsseldorfi  tájképiskola,  élén  Achenbachchal,  a kor  lármás  szellemének  meg- 
felelően, tárgyban  a természet  ünnepélyes,  tobzódó,  haragos  jeleneteit,  színben 
a rikító,  tűzijátékszerű  színhatásokat  kereste,  mindezt  aprólékosan  megmunkáló 
modorban.  Az  Achenbachoknak  nem  tetszhetett  Paál,  a mint  a Bürger-Thorék- 
nak  nem  tetszettek  az  Achenbachok.  „Devant  ces  froides  images,  le  spectateur 
n’est  pás  plus  ému  que  ne  l’a  été  le  peintre,  qui  les  a combinées.“  Pedig  meg- 
hatni, a lélekhez  szólani : íme  az  új  tájképfestő  feladata,  ezt  pedig  csak  egy 
költői  lélek  intim,  benső,  közvetetten  megnyilatkozása  idézheti  elő.  A düsseldorfi 
tájképfestők  egyrésze  Paál  képeit  lenéző  mosolylyal  szemlélte,  maga  Achen- 
bach  mondotta  volt : Paalen  ist  noch  lángé  nicht  makién.  Egyébként  párisi 
sikere  előtt  Munkácsyról  is  az  járta : Muncatnm  non  est  pictnm.  De  a fiatalabb 
művészek  megértették  őket,  maga  Paál  írja  nővérének:  „Sokan  nem  barátkoznak 
ugyan  meg  az  irány  nyal,  a melyet  mint  festő  követek,  de  a jobb  része  részemen 
van  s ez  bátorít  a törekvésre.  “ Erős  technikai  tanulmányokba,  nevezetesen  a 
színhatások  megfigyelésébe  mélyed  el,  az  irány  nyal,  melyet  követni  fog,  tisztában 
van,  „lelke  minden  költészetét  akarja  kifejezni, “ nincs  tehát  más  hátra,  mint 
„az  erőt  sajátunkká  tenni,  a mi  által  homályos  álomképünket,  mely  a kebelben 
határozatlan  alakban  él,  világosan,  mindenkire  nézve  érthetően  fejezhetjük  ki.“ 

Ez  a subjektivitás  egyéniségének  uralkodó  vonása,  mely  később  sorsa 
rosszra  fordultával  a vad,  szenvedélyes,  sötét  képekhez  vezette.  Egyelőre 
csupán  liraiságban,  a természet  közvetetten  átérzésében  és  átéreztetésében 
nyilatkozik  meg,  s rányomja  bélyegét  műveire  is.  Igazi  liriai  költeményeket 

fest,  menten  minden  epikai  részletezés- 
től, a mi  pedig  a düsseldorfiak  modora. 
Ezt  az  ellentétet  megérezte. 

A düsseldorfi  közfelfogás  tehát  nem 
kedvetlenítette  el,  művészi  haladása 
szemmellátható,  érzi  ezt  ő maga  is, 
többször  kifejezi  nővéréhez  írt  levelei- 
ben önm.agába  vetett  bizalmát,  noha 
egyre  hangsúlyozza,  hogy  még  nagyon 
sokat  kell  tanulnia.  Megerősíti  azonban 
hitében  első  nagy  sikere.  Forbes  J.  S. 
angol  műbarát  ugyanis  1871.  tavaszán 
Düsseldorfba  jő.  Munkácsynál  képet 
rendel  és  megveszi  jó  áron  Paálnak  nagy 
tájképét,  ugyanazt,  melyről  a düssel- 
dorfi idősebb  kollegák,  de  a düsseldorfi 
kritika  is  ugyancsak  csekély  elismerés- 
sel beszéltek. 

Forbes  már  akkor  kezdte  gyűjteni 
az  intim  tájképeket,  nevezetesen  a bar- 
bizoni  mestereket,  s Paál  tehetségében 
6.  Paál  és  Groller  Hollandiában.  erősen  bízott. 

Ez  a siker  felderíti  lelkét,  a mit 
táplál  az  is,  hogy  hazulról  megnyugtató  híreket  kap : „A  tavaszt  sok  tekintetben 
kellemesen  töltöttem  el,  többször  lovagolok,  vagy  kocsizom  ösmerőseimmel  s 
a gyönyörű,  felelevenedett  természet  kellemesen  szórakoztat,  új  vágyakat  ébreszt 
bennem  művészi  tekintetben,  az  üde  levegőt  nagy  lélekzettel  szívom  be  s ha 
történetesen  egyikén  vagyok  azon  nyugodtabb  napoknak,  hol  aggodalmaim  a 
külbenyomások  által  mindinkább  háttérbe  szorulnak,  egész  titáni  erőt  érzek 
karjaimban  s alig  várom,  hogy  kielégíthessem  egy  darab  vásznon,  mely  talán 
lehűti  ismét  izgatottságomat.  Ez  a művészi  pálya  fény-  és  árnyoldala,  ma 
képzeletünk  a menyországba  visz,  elhalmoz  a föld  legdrágább  kincseivel,  s 
holnap  már  a valóságban  minden  kis  göröngyben  megbotlunk,  félig  isteni,  félig 
emberi,  az  ember  minden  gyarlóságával. Érdekes  vallomás,  benne  van  hősünk 
rajongó,  érzékeny,  álmokért  sovárgó  lelke,  telve  hittel,  vágygyal,  bizodalommal, 
a kit  — ha  az  élet  felébreszt  — rettenetes  sújtó  csapás  ér. 

Erről  azonban  egyelőre  szó  sincs.  Forbes  nagyon  megszerette  az  embert 
is  a művészben  (máig  is  híven  megőrizte  emlékét),  meghívja  magához  Londonba, 
a hol  épen  akkor  egy  képe  is  ki  volt  állítva.  Paál  merész  terveket  kötött  ez 
utazásához,  ettől  várta  szerencséjét.  El  is  utazik  Munkácsy val  és  a düsseldorfi 
angol  konzullal,  két  hétig  időzik  Londonban,  teleszívja  magát  friss  művészi 
benyomásokkal,  különösen  Hobbema  és  Constable  ragadja  el,  s visszajőve! 
ujult  erővel  fog  a munkához.  Augusztusban  bécsi  barátja,  Goldscheider  Béla 
látogatja  meg,  a ki  Hollandiába  készült  művészettörténeti  tanulmányútra,  jó 
darabig  ott  fogta,  végül  is  kijelentette,  hogy  elkíséri.  Ez  volt  aztán  a szép  utazás ! 


. Zeneestély.  Bartelék  (Düsseldorf). 


A fiatal  mester 


41 


„A  nagy  tradicziók  árnyékában  éltünk,  — írja  az  útról  Goldscheider  — 
Amsterdamban,  Haarlemben,  Brüsselben  a remekművek  tömege,  Ostendében 
a nagyszerűségében  mámorító  tenger,  sehogy  sem  tudtunk  magunkhoz  térni. 
Csak  Rotterdamban,  ott  azonban  igen  kiábrándító  módon.  Mikor  ugyanis  egy 
előkelő  szálló  elé  értünk,  s a kocsit  ki  kellett  volna  fizetnünk,  arra  a szomorú 
tapasztalatra  ébredtünk,  hogy  egyikünknek  sincs  már  egy  fillérje  sem  . . . .“ 
Két  nap  múlt  el  az  ide-oda  sürgönyözéssel,  hasztalan ! Szerencsére  találtak  egy 
magyar  ismerőst  és  minthogy  Paálnak  kérését  soha  sem  tudta  senki  se  meg- 
tagadni, szárazra  jutottak.  Utazhattak  tovább. 

Ennek  az  útnak  kedves  emlékeként  le  is  fényképeztették  magukat,  a 
fiatalos  jókedv  mindent  megaranyozó  derült  hangulatában,  a mint  sakkozás 
közben  Paálnak  szivart  nyújt  át  barátja,  a ki  aztán  egy  nagyot  szippant,  az 
abszolút  gondtalanság  hangulatában.  Ekkor  volt  Paál  rövid  életének  legnyugal- 
masabb korszakában  (6.  kép). 

A nyár  vége  felé  járt,  Düsseldorfban  égett  a föld  a talpa  alatt,  vágyott 
ki  a szabad  természetbe,  különösen  pedig  Beilenbe,  a hol  tavaly  oly  sikeresen 
dolgozott.  Abban  a reményben,  hogy  újra  megkapja  ösztöndíját,  el  is  utazott, 
egyedül,  egészen  tanulmányainak  élve.  Ezzel  az  htjával  nagyon  meg  volt 
elégedve,  számos  vázlatot  csinált  és  elmerülhetett  a természet  tanulmányozá- 
sába. Beilenben  is  nagyon  megszerették,  a polgármester,  a pap,  az  orvos  szívesen 
vették,  ha  a távoli  hazáról  elbeszélgetett  velük.  „Oly  áhítatosan  hallgatnak, 
mintha  csak  az  ezeregyéjből  mon- 
danék valami  szép  mesét.  A napok- 
ban eldicsértem  nekik  az  egyszerű, 
jó  magyar  ételeket  s nem  hagytak 
békét,  hogy  írjak  egy  pár  reczeptért. . . 

Az  orvos  és  a polgármester  megkért, 
kérdezzem  meg  jó  apámat,  lehet-e 
25 — 30  frtért  egy  akó  jó  fehér  asz- 
tali bort  kapni. . ?“  Mikor  aztán  meg- 
jöttek a reczeptek,  meg  a magyar 
bor,  olyan  áldomást  csaptak,  akár- 
csak a hortobágyi  pusztán. 

Csak  novemberben  tért  vissza 
Düsseldorfba,  hol  ismét  Munkácsy- 
val  élt  együtt,  megkapva  időközben 
ösztöndíját,  s víg,  gondtalan,  de  mun- 
kás életet  folytatott,  művésztársai 
és  az  úri  társaság  körében.  Nagy 
zenebarát  volt,  a kire  a jó  zene  na- 
gyon hatott.  Barátja,  Bartel  Gusztáv 
zenemester  házába  szorgalmasan  el- 
járt a zeneestélyekre  (7.  kép),  részt- 
vett  előkelő  házibálokon,  a kölni  dal- 
ünnepélyeken, szerepel  a Mahlkasten  8.  Paál  László  jelmezben? 

jelmezestélyein  (8.  kép),  nem  egyszer  búsul  az  odavetődött  czigány  zenéje 
mellett  Munkácsyval  hajnal  hasadtáig,  maga  írja  nővérének  szinte  szokatlanul 
derült  hangulatban  (1872.  febr.  15.):  „A  társaságokban  meglehetősen  szívesen 
látott  vagyok,  s allerweltknrmachernek  neveznek,  a mi  ugyan  nem  nagyon 
hízelgő  állhatatosságomra,  de  sokszor  jó  arra,  hogy  mindenütt  örömmel  lássa- 
nak, csak  legalább  megtetszenék  valami  csinos  német  leány,  még  mogeshetik, 
hogy  német  asszonyt  viszek  a házhoz ; hogy  csodálkozna  majd,  ha  libát  vagy 
pulykát  látna  elevenen !“  Ebben  az  időben  erősen  bízott  a jövőjében,  bízott 
álmaiban,  melyek  megvigasztalták,  s a melyeket  nem  tudott  magától  elkergetni. 
„Hogy  is  kergetném  el  őket,  hisz  akkor  meg  kellene  szűnnöm  bízni  önma- 
gámban ! '' 

Ez  a derült  hangulat  hirtelen  komorrá  vált.  Munkácsy  elhagyta,  elköltözött 
Párisba,  de  nem  tud  ellenni  Paál  nélkül,  a tavaszi  hónapokban  gyakorta  hozzá- 
utazik, hívja  magához  Párisba,  de  Paál  nyakig  úszik  ismét  az  adósságban, 
— csak  virágokért  száz  talléron  felül  volt  a tartozása,  — tehát  nem  mozdul- 
hatott. Márcziusban  aztán  azt  írja  nővérének:  „Meggyőződtem  ismét,  hogy  a 
barátság  nem  üres  szó,  valaki  értem  oly  áldozatot  hozott,  a mire  mai  nap 
csak  igen  ritkán  vállalkoznak."  Ez  a valaki  Munkácsy  volt.  És  így  1872.  má- 
jusában nála  van  Paál  László  Párisban. 


9.  Paál  Lászl(5  arczképe  (Düsseldorfk 

VÉGSŐ  KÜZDELMEK. 

Egészen  elragadta  a friss  életnek  pezsdült  Páris.  A boulevardokon  új 
fákat  ültettek,  a commune  alatt  lerombolt  házak  helyén  paloták  épültek,  újra 
tavaszi  hangulatban  élt  a nagy  város.  A múzeumok,  az  akkor  megnyílt 
Szalon  lekötötték  Paál  érdeklődését.  Daubigny,  Troyon,  Corot,  Chintreuil  mű- 
vészetétől megittasultan,  lelkében  vágyak  és  erőérzetek  ébredeztek.  „Látva  a 
nagyszerű  műveket,  átérzem  magamban  is  a képességet,  írja  nővérének,  egykor 
megközelítőleg  legalább,  méltóan  megállani  melletük  ....  Persze,  hogy  sokat, 
nagyon  sokat  kell  még  dolgoznom,  de  kedvem  van  rá  s a jövő,  ha  nem  is 
ragyogó,  de  mégis  szép  képe  erőt  ád  a küzdésre.  “ 

A nyarat  De-Marches  báró  meghívására  Munkácsyval  Colpachon  tölti,  a 
hol  édes  semmittevésbe  merülve  éli  ifjúságát.  Nem  dolgozik  semmit,  élvezi  a 
nagyúri  élet  erőtadó  kényelmét,  de  lélekben  sokat  foglalkozik  művészi  terveivel. 
Ekkor  még  nem  gondol  a végleges  Párisba  telepedésre,  de  Munkácsy  kérésére 
lemond  a Düsseldorfba  való  visszatérés  gondolatáról  s Párisban  marad.  Itt 
fejezi  be  „Erdei  út“  czímű  képét,  melyet  Pécsbe  küld  az  1873-iki  világkiállításra, 
a hol  érmet  is  nyer.  Ez  a siker  fokozza  erejét,  önbizalmát.  Sietve  tudatja  a 
hírt  édes  anyjával  s ilyen  kedvező  hangulatok  között  telepedik  le  Munkácsyval 
Barbizonba,  a fontainebleaui  erdőbe. 

Egyszerre  úgy  érezte,  hogy  az  odvosi  erdőbe  került.  Ugyanazon  vegetáczió, 
a kopár  sziklák  és  a susogó  erdő,  csodás  naplementék  és  a holdfeljötte  ezüstös 
párázata.  Mindenféle  fanem  remek  példányokban  képviselve,  csodálatos  válto- 
zatok, fenséges  sziklarészletek  és  idillikus,  csöndes  sűrűségek.  Közben  egy- 
egy  tócsa  tükröződése,  magába  foglalva  eget  és  földet.  Körülötte  elszórt  falvak. 
Melun,  Morét,  By,  egy-egy  festőkoloniával,  s főkép  Barbizon,  hol  Millet, 
Rousseau,  Dupré,  Diaz,  Corot  halhatatlan  műveiket  teremtették. 

Barbizonban  ebben  az  időben  a nagymesterek  közül  már  csak  az  öreg 
Millet  élt,  az  is  meghalt  másfél  év  múlva.  (1875.  január  20-án).  Egy  új  festő- 
kolónia keletkezett,  többnyire  idegen  festőkkel,  a kik  között  Paál  bécsi  társai 
közül  ott  találta  Ribarz-ot  és  Jettelt,  s ezek  révén  ő is,  Munkácsy  is  egyszerre 
megismerhették  az  egész  kolóniát,  Liebermannt  s a sok  fiatal  festőt,  a kik 
között  Paál  Lászlónak  mihamar  elismert  neve  lesz.  Ez  az  esztendő  vidám 
munka  közt  telt  el,  derült  jó  kedvben,  friss  baráti  érzés  közt,  Munkácsyval 
együtt  élve.  (9.  kép).  A következő  évben  (1874.)  Munkácsy  megházasodik  és  így 
természetesen  vége  a nagy  életközösségnek.  Paál  tavasz  beálltával  Barbizonba 

megy,  szorgalmasan  dolgozik  s az  ez  évi  Szalonban  debütál:  „Eső  után, 
őszi  hangulat"  czímű  művével.  Ez  az  év  diadalt  jelentett  Daubigny-nek,  de  a 
kritika  panaszkodik,  hogy  a tájképfestők  nagy  tömege,  a nagy  mesterek  után- 
zásával éri  be  „sans  se  préoccuper  des  beautés  nouvelles  et  originales  qui 
chacun  d’eux  on  pourrait  tirer  encore."  (Castagnary).  Paálnak  nem  volt  sze- 
rencséje: a százakra  menő  tájképfestők  közt  nem  vették  észre.  De  festőtársai 
méltányolták  és  ez  egyelőre  megnyugtatta. 

Önmagába  vetett  hitét  még  nem  vesztette  el.  Az  igazi  tehetség  önbizal- 
mával állotta  a sors  csapásait,  noha  lelkében  mérhetetlen  ambiczió,  a siker, 
a megértés  vágya  rejtőzött,  mely  különben  is  érzékeny  egyéniségét  állandó 
izgalomban  tartotta. 

Dolgozott  tehát  tovább.  A következő  évben  „Holdfeljötte"  czímű  képével 
már  némi  figyelemben  részesült.  Paul  Leroi  (L’Art  1875.  II.  274.)  ezt  írja 
róla : „Holdfeljötte  — Paál  Lászlótól  — a kinek  nevére  még  vissza  fognak  emlé- 
kezni — igen  különös  alkotás,  energikus  rajzzal,  telve  költészettel,  a minek  azon- 
ban egy  kicsit  melodrámai  íze  van.  Paál  Barbizonban  lakik,  s a fontainebleaui 
erdőben  látta  feltűnni  így  a holdat,  egy  magányos  út  mélyén."  Ez  az  egész, 
de  kezdetnek  elég;  legalább  észrevették  és  éppen  az  akkori  legtekintélyesebb 
művészi  lapban.  Meg  volt  elégedve  sorsával,  egy  pár  képét  sikerült  eladnia, 
egy  műkereskedőt  is  talált,  a ki  tervezett  bretagnei  tanulmány  útjára  havonként 
egypár  száz  frankot  adott  kölcsön,  hogy  új  tárgyakkal  frissíthesse  fel  magát. 
„Ha  így  fog  menni,  hát  elmondhatom,  hogy  ha  nem  is  csurog,  hát  cseppen, 
hanem  a szép  reménység  még  nem  tehet  elhízottá,  azért  nagyon  vigyáznom 
kell  magamra  s dolgozni,  mint  még  eddig  soha.“  Dolgozott  is  szorgalmasan. 
Elment  Bretagneba,  majd  Barbizonba,  hogy  őszszel  műtermet  nyisson  Párisban. 

E hangulatából  keservesen  kizökkentik  őt  a hazulról  vett  szomorúbbnál 
szomorúbb  hírek.  Otthon  minden  pusztulásnak  indult.  A remény,  hogy  atyjuk 
valahogy  még  összetartja  a gazdaságot,  füstbement.  Egyik  elemi  csapás  a 
másikat  követte,  s mert  atyja  a postakezelést  személyesen  nem  teljesítette, 
hanem  azt  idegen,  néha  megbízhatatlan  egyénekre  bízta,  kik  közül  egyik 
aztán  visszaélt  bizalmával,  1875-ben  ezt  az  utolsó  menedéket  is  elveszítette, 
beköltözött  Aradra,  felesége  pedig  Rév- Komáromba  a leányához,  a ki  ott  mint 
postakezelőnő  működött,  de  a szegény  asszony  még  abban  az  évben  meghalt. 
Csakugyan  nem  látta  többé  viszont  a fiát!  Apja  utóbb  Gyula  fiánál  élt  Aradon, 
de  1876.  szept.  8-án  meghalt  ő is. 

Lászlóra  rendkívül  lesujtólag  hatottak  e hírek.  Hogy  szerette  volna  őket 
támogatni,  minden  levele  a kétségbeesés  hangján  felhangzó  panasz  helyzete 
nyomorúságáról,  noha  úgy  vágyott  volna  segíteni  szülein,  nyomorék  testvérén 
és  drága  nővérén.  A mit  tehetett,  megtette.  De  folyton  bántotta,  hogy  nem 
tehet  többet.  Minden  csöpp  vérét  nekik  áldozta  volna.  Nyugtalanságban  élt,  ha 
hazulról  nem  kapott  híreket,  s lelki  állapotára  sötét  teherként  nehezedett 
szegénysége. 

Hónapok  múltak  hónapok  után,  esztendők  esztendők  után,  de  Paál  kedély- 
állapota egyre  csak  sötétedett.  Aggodalmai,  kétségei,  reményvesztettsége  fokozód- 
tak. Székely  vére  nyugtalanságával,  finom  idegrendszere  érzékenységével,  fokozott 

mértékben  érezte  át  a sikertelen  küzdelem  terheit.  Akaraterejét  egyre  pusztí- 
tották a nehéz  gondok,  de  főkép  az  a halálos  méreg,  mely  már  ott  lappangott 
szervezetében,  s gyilkos  hatását  megkezdette.  Ujjongó  öröm,  alkotó  vágy,  a 
teremtés  eksztázisának  pillanatait  a remény  evesztett  munkaiszony,  az  érzéketlen 
tehetetlenség  érzése  váltotta  fel.  Hitt  és  lemondott,  mosolygott  és  zokogott, 
felváltva.  De  a komor  perczek  egyre  sűrűbben  keresték  fel.  1876  deczemberében 
ezt  zokogja  öcscséhez : „Hallgatástokat  nem  értem,  türelmetlenül  várom  leve- 
leiteket, mi  történt  veletek  ? Mi  lett  Bertából,  írtam  neki  háromszor  s még  eddig 
egy  levelemre  sem  válaszolt,  kérlek  írjál  azonnal,  mert  megöl  a nyugtalanság". 

Az  1876-iki  Szalonban  aratja  első  nevezetesebb  sikerét:  ..A  békák  mo- 
csara: fontainebleaui  erdő'‘,  melyet  Leroi  (a  L’Art-ban)  nemcsak  megdicsért, 
de  az  eredeti  czeruzarajzot  közölte  is.  „Paál  László  — írja  Leroi  — noha  táj- 
képfestő, Munkácsynak  tanítványaként  (!)  szerepelhet.  „A  békák  mocsara^ 
czímű  képe  új  szempontból  mtitatja  be  nekünk  a fontainebleaui  szép  erdőt, 
melyet  művészeink  azelőtt  úgy  szerettek,  de  ma  már  kezdenek  elhanyagolni. 
Paált  első  sorban  a fény  és  árny  ellentétei  foglalkoztatják  s műve  figyelemre- 
méltó épen  a hatás  elevenségéért ‘h  Színérzékét  művésztársai  is  észreveszik, 
de  az  erkölcsi  sikerrel  nem  áll  arányban  az  anyagi.  Sokat  dolgozik,  de  mintha 
fátum  üldözné,  épen  akkor,  a mikor  nemcsak  magáról,  de  hozzátartozóiról  is 
gondoskodni  szeretne,  elhagyja  szerencséje,  londoni  meczénása  már  régen  nem 
hallat  magáról,  a párisi  műkereskedők  is  elfordulnak  tőle,  a legsötétebb  gon- 
dolatokba kergetve  a szegényt.  Úgy  látszik,  titkolta  ezt  Munkácsy  előtt,  avagy 
talán  Munkácsy  megváltozott  helyzete  nem  adott  alkalmat  neki  az  őszinte 
panaszra,  önérzete  is  visszatarthatta  attól,  hogy  egyre  őt  zaklassa  pénzért, 
noha  Munkácsynak  már  ekkor  fényes  sora  volt ; az  azonban  bizonyos,  hogy 
ezidőben  kétségbeesett  a helyzete.  „Olyan  nyomasztó  viszonyokban  élek,  a 
minőben  még  soha  életemben “.  „A  mióta  festő  vagyok,  még  soha  ilyen  nyo- 
morúságos helyzetben  nem  voltam,  nincsen  semmi,  de  semmi  keresetem  egypár 
hónap  óta",  — írja  öcscsének.  Hónapokon  át  nem  tud  semmit  eladni,  noha 
az  1877-iki  esztendőt  munkában  tölti,  a Szalonban  is  megjelenik:  „Párisi  út 
a fontainebleaui  erdőben “ és  „Fák  között “ czímű  képeivel. 

Ebben  az  időben  már  valósággal  kétségbeesett  s barátai  is  megrémültek. 
A régi  vidám  bohémból  keservesen  panaszkodó,  elégedetlen  ember  lett. 

Ez  időből  való  az  arczképe,  melyet  Munkácsy  Mihály  festett  róla  (10.  [czím]- 
kép).  Mivé  lett  a düsseldorfi  gavallér  ? Szakálla  megeresztve,  szeme  beesve,  arcza 
megnyúlt,  a megtört,  előrehajló  beteg  ember  fejét  látjuk,  finom  vonalaival, 
hirtelen,  szélesen,  merész  foltokban  vászonra  vetve.  Mint  egy  villámfénytől 
bevilágított  kisértet  áll  előttünk.  Szinte  kiolvassuk  magábamélyedt  tekintetéből 
a kínos  gondolatokat,  az  álmaitól  megfosztott  embert,  egy  megbomlott  agyvelő 
lázas  képkapcsolódásaitól  kínzott  álmodozót.  Á sorscsapások  pedig  egyre  jobban 
sanyargatták.  A várt  nagy  elösmerés  elmaradt,  nem  kapott  egy  mention  hono- 
rable-t  sem,  képeit  rossz  helyre  akasztották  a Szalonban,  a kritika  nem  akarta 
észrevenni,  a műkereskedők  zsarolni  kezdték,  s ő nem  tudott  a pénzzel  bánni, 
a legnagyobb  anyagi  kellemetlenségek  között  élt,  küzdött,  viaskodott  a minden- 
napi kenyérért.  Ezenközben  egyre  pusztuló  lelkesedéssel  dolgozott  tovább  bar- 

bizoni  fái  közt,  szenvedélyes  lelkének  egész  erejét  beletéve  erdőrészleteibe,  a 
napfény  játékaiba,  s kimerültén  tért  este  haza  rozoga  szállójába,  a hol  egyszer 
szerencsétlenség  éri.  Ez  1877.  nyarán  történhetett,  beleütötte  fejét  a mosdója 
fölött  álló  gázcsőbe  és  ájultan  terült  végig  a padlón.  így  maradt  egész  éjjel. 
Csak  reggel,  hogy  takarítónője  bejött  a szobába,  vették  észre,  hogy  véresen 
fekszik  a földön.  Ekkor  ugyan  jobban  lett,  de  agybántalma  nem  szűnt  meg 
többé  soha.  Legutolsó  levele  1877.  deczember  28-ról  van  keltezve  s így  hangzik: 

„Édes  Bertám ! Légy  nyugodt,  mindenről  írok  egy  pár  nap  múlva,  írd 
meg,  hogy  hol  leszel.  E perczben  roppant  sok  dolgom  és  kellemetlenségem 
van,  egy  kis  nyugodtságra  van  szükségem  — ne  aggódj  felőlem  — ha  a 
levélben  tévedés  volt,  szívemből  megbocsátok  — s mindig  szerető  bátyád 
leszek,  a ki,  a mennyire  tőle  kitelik,  segíteni  fog.  Isten  veled!" 

De  nővére  sorsa  nem  javult,  a szomorúság  nem  költözött  ki  házukból,  s 
őt  rendkívül  izgatta  a maga  tehetetlenségének  a tudata. 

Érzékenysége  a végsőkig  fokozódott,  melyet  állandó  munkával,  örök  affek- 
tusba  való  temetkezéssel,  szenvedélyes  kitörésekkel  egyre  fokozott.  Ilykép 
elvesztette  akaraterejét,  mely  lelke  egyensúlyát  fentarthatta  volna,  nem  értelme, 
hanem  lázasan  változó  érzésvilágának  befolyása  alá  került,  melyet  medrébe 
visszavetni  immáron  nem  tudott.  Mindez  elősegítette  a méregnek  ag3^velejéhez 
való  felszívódását  s 1878  tavaszán  már  szanatóriumba  kellett  szállítani. 

Betegsége  nagyon  sokáig  tartott.  Közben  az  1878-iki  párisi  világkiállí- 
táson látható  volt  „Fontainebleaui  erdeje“  3-ik  érmet  kapott,  de  ezt  ő már 
nem  értette  meg. 

A franczia  kritika  összehasonlította  Rousseauval,  a kivel  érzésben  sok  is 
a közös  vonása,  de  nincs  igaza  Paul  Lafortnak,  a ki  (a  Gazette  des  Beaux- 
Artsban)  ezt  írta  róla:  „Paál  László  Rousseaube  szerelmes  és  műve,  misztikus 
holdfény  hatásával  kölcsönöz  is  valamit  Rousseautól,  főkép  annak  erőteljes 
költészetéből."  Paál  László  ekkor  már  megvetette  eg^^éniségének  alapját,  — 
persze  teljessé  nem  fejleszthette  ki.  Ott  sínylődött  a kórházban,  egyre  homá- 
lyosodó agy  velő  vei. 

Munkácsy  Mihály  időről-időre  értesítette  barátja  szomorú  állapotáról  nővérét, 
de  mind  nagyobb  reménye-vesztett  szívvel. 

Egyik  levele  így  hangzik : 

„Tisztelt  asszonyom ! Ma  vett  becses  soraira  sietek  válaszolni,  ann^dval 
is  inkább,  mert  tudom,  mily  régóta  vár  kedves  fivéréről  némi  tudósítást,  metyet 
ő személyesen,  fájdalom,  képtelen  adni.  Határozottan  nyilatkozni  az  ő állapo- 
táról e perczben  alig  vagyok  képes,  nem  merném  sem  sok  reménynyel  kecseg- 
tetni, sem  pedig  megvonni  minden  reményt.  Megkísértem  tehát  állapotát,  úgy 
a mint  van,  leírni,  s ezt  azon  fájdalomtól  és  őszinte  részvéttől  áthatva  teszem, 
melyet  bennem  szegény  jó  barátom  szomorú  állapota  ébreszt.  A doktorok 
véleménye  szerint  szegény  Laczi  agy  velőlágyulásban  szenved.  S őszintén  szólva, 
én,  ki  mindig  szem  előtt  tartottam  őt,  már  régóta  vettem  észre  kedély  változást 
benne,  de  mindig  azt  hittem,  hogy  az  a sok  gond  és  anyagi  viszonyainak 
igen  szomorú  állapotából  eredt,  de  különösen  a múlt  nyáron  át  folytatott 
levelezés  alkalmával  néha  meg  voltam  lepetve  olvashatatlan  és  érthetetlen 

leveleitől.  De  ezt  annak  tulajdonítottam,  hogy  talán  sietve  írt.  De  midőn  az 
őszszel,  ismét  visszatérve  Párisba,  találkoztunk,  komoly  aggodalmat  kezdett 
bennem  ébreszteni  állapota,  noha  ő semmiről  sem  panaszkodott,  kivéve  koronkénti 
szédüléseit,  a melyek  alatt  kezdett  nehezen  beszélni.  Most  azonban  a baj  annyira 
fejlődött,  hogy  az  utóbbi  időben  gyakran  teljesen  elvesztette  beszélőképességét  s 
átaljában  alig  képes  egy  mondatot  teljes  összefüggésben  kimondani  . . . 

Képzelheti  tisztelt  asszonyom,  mily  aggasztó  és  szomorúan  hat  rám  is  jó 
barátomat,  kivel  oly  régóta  úgyszólván  együtt  élek,  ily  állapotban  látni.  Az 
utóbbi  időkben  egy  darabig  nálam  volt,  de  a doktor  tanácsára  most  kiment 
egy  Páris  mellett  levő  gyógyintézetbe  (Charentonba),  a hol  főkép  levegőkúrát 
vesz,  mert  más  gyógymód  nem  létezik  számára,  mint  a nyugalom  és  a gond- 
talan élet,  menten  minden  aggodalmaktól.  Neki  azonban  nincs  tudata  helyze- 
téről s azt  hiszem,  igen  jó  hatással  lenne  rá,  ha  kegyetektől  valami  jó  hírt 
venne,  mert  nagyon  sokat  töprenkedik  a felett,  hogy  az  utolsó  150  forintot, 
melyet  fivére  kért  volt,  el  nem  küldhette.  Én  megvallom,  hogy  kegyed  utolsó 
levelét,  valamint  íivéreét  nem  adtam  neki  oda,  tartván  tőle,  hogy  annak  tar- 
talma ismét  kríziseket  fog  nála  előidézni,  de  úgy  is  lett  volna,  bocsánatot 
kérek  tehát  ezen  szabadságomért. 

Képzelem,  mennyire  lesujtólag  fognak  soraim  hatni  kegyedre,  de  ne 
veszítsük  el  bizodalmunkat  s reméljük,  hogy  Isten  segedelmével  minden  veszély 
el  fog  hárulni,  hanem  arra  előkészítem  tisztelt  kegyeteket,  hogy  a betegség 
hosszú  ideig  fog  tartani.  De  ne  tessék  aggódni  ellátása  felett,  a mit  mi,  nehány 
jó  barátai,  tőlünk  kitelhetőleg  viselni  fogunk. 

Tán  szükségtelen  mondanom,  mennyire  meghat  engem  is  ezen  szomorú 
helyzet,  mely  megfoszt  egy  bizonytalan  időre  legjobb  barátomtól.  Nem  fogok 
késni  koronként  értesíteni  kegyeteket  Laczink  állapotáról  és  szivemből  óhajtom, 
hogy  mielőbb  jó  hírt  mondhassak,~addig  is  maradtam  stb.“  ^ 


' Tizennyolcz  évvel  később  Munkácsy  Mihály  Budapestre  utaztában,  nagybetegen,  ezt 
beszéli  Paál  Lászlóról  Malonyai  Dezsőnek  ; 

« — Neki  örökké  gyönyörű  új  keztyűi  voltak,  szép  nyakkendői  és  ha  egyszer  megázott  a 
kalapja,  ő azt  többé  fel  nem  tette  volna  ám  a fejére.  Már  az  igaz,  hogy  a jó  Isten  is  gavallérnak 
teremtette.  Mikor  festettünk,  neki  akkor  is  lakkczipő  volt  a lábán,  — beszélte  derülten  a Mester. 

— Jó  képeket  csinált  ? 

— Hát  tudott  volna  szegén)’’,  bizony  tudott  volna,  annyi  bizonyos,  de  mindig  egyében 
járt  az  esze.  (!)  Egyre  azon  búsult,  hogy  miért  nem  gazdag  ember  ő I . . . Meg  aztán  már  akkor 
az  én  képeim  már  jól  keltek.  Engem  biztatott  is,  hogy  csak  iparkodjam.  Valahányszor  elvitték 
tőlem  egy  képet,  ő azonnal  csináltatott  magának  egy  rend  szép  új  ruhát.  De  jól  is  állt  ám  rajta 

a ruha  1 Én  mindig  csak  olyan  asztaloslegény  voltam  mellette Emlékszem  egy  égszínkék 

nyakkendőjére,  azt  igazán  irigyeltem  tőle  ? 

— Mért  nem  vett  olyat  magának  ? 

— Hiszen  én  vettem  azt,  de  ő menten  felkötötte  I Azt  mondta : «Nem  neked  való  ez 
Miska!»  Annyi  már  szent,  hogy  jól  is  állt  neki  ! . . . Szegény  jó  Laczim  te  I . . . 

— Hogy  pusztult  el  ? 

— Megütötte  a fejét  és  abból  lett  valami  baja . . . Agyrázkódás,  azt  mondták  . . . Isten  a 
megmondhatója.  Hisz  csak  az  a vége  mindennek.  De  tudja  Isten,  mintha  még  az  is  könnyebben 
menne  az  embernek  fiatal  korában  az  a meghalás  . . .»  [Malonyai  Dezső.  Munkácsy  Mihály  élete 
és  munkái.  139.  1.). 

Ugyanazon  év  deczemberében  még  szomorúbb  tudósítást  kénytelen  küldeni. 
„A  betegség  — írja  — igen  gyors  fejlődést  vett  s hogy  egészen  őszintén 
szóljak,  a múlt  héten  oly  krízisen  ment  keresztül,  hogy  azt  hittük,  ez  lesz 
az  utolsó.  Most  ismét  egy  kis  javulás  állott  be,  de  a mint  a doktorok  mondják, 
csak  kevés  időre . . . E pillanatban  ugyan  eszméleténél  van,  de  írni,  vagy  olvasni, 
egy  áltáljában  minden  szellemi  foglalkozásra  tökéletesen  képtelen,  azért  hiszem, 
egészen  szükségtelen  volna  neki  írni,  különben  minden  szükséglettel  el  van  látva.  “ 

Még  két  hónapig  szenvedett  s 1879.  márczius  3-ának  éjszakáján  a halál 
megváltotta  szenvedéseitől. 

— — íme  egy  derékba  tört  élet!  A természet  mindennel  megajándékozta, 
a mi  világraszóló  nagy  művészszé  tehette  volna.  Érzékeny  szívvel,  hatalmas 
érzelmekkel,  gazdag  képzelettel,  munkarajongással,  szívós  akaraterővel ; de  a 
mit  jobb  kezével  adott,  bal  kezével  megmérgezte.  Érzékenysége,  faji  ingerlékeny- 
sége, végletes  affektusokra  való  hajlandósága  még  siettették  is  fizikuma  pusz- 
tulását. S így  éppen  abban  a pillanatban  dőlt  ki,  a mikor  halhatatlan  alkotásainak 
sorozatát  megkezdette.  Szomorú  sorsába  belejátszódott  az  ország  lassú  újjá- 
ébredése  is,  mely  őt  az  idegenbe  kergette,  a hol  elhagyatva,  támasz  nélkül, 
tájképfestőre  szinte  ellenséges  viszonyokkal  kellett  küzdenie.  De  barátainak  szűk 
köre  tudta,  hogy  ki  veszett  el  benne.  Temetése  hódolat  volt  genieje  előtt. 

A charentoni  Maison  de  Santé  előcsarnokában  állott  a violakoszorúkkal 
gazdagon  diszített  koporsó.  Barátai  egy  utolsó  pillantást  vetettek  reá.  Szép 
halott  volt.,  A halál  csókjától  elsimultak  homloka  körül  a nehéz,  gond  okozta 
ránczok,  szinte  visszanyerte  régi  híres  szépségét.  Széles  homloka  tengersima 
lett,  ajka  körül  mintha  mosoly  játszadoznék,  lehunyt  szempillája  nyugalmat 
kölcsönzött  vonásainak,  a végső,  sovárogva  lesett  nyugalmat.  A jóbarátok  arczán 
sötét  gyász,  Munkácsy  ájultan  esett  össze  . . . Aztán  eltemették  1 

A magyar  sajtó  nagyrésze  alig  vett  róla  tudomást,  életében  sem,  halálakor 
sem.  Ki  tudta:  ki  volt  nekünk  Paál  László?  Ki  tudta:  mit  vesztett  benne  a 
magyar  művészet  ? 

Csak  barátja,  Groller  Balduin  írt  róla  (N.  Pester  Journal.  Deczember  25.) 
meleghangú  megemlékezést,  s Kacziány  Ödön  festőnk,  a ki  ez  időben  jött 
haza  Párisból  s közelebbről  ismerte  Paál-t,  jellemezte  egy  szép  czikkben  (Pesti 
Hírlap,  1879.).  Később  Sonnenfeld  Zsigmond  egy  Bruck  Lajossal  folytatott 
beszélgetés  kapcsán  emlékezett  meg  róla  (Magyarország  és  a Nagyvilág.  1880.). 

1880.  április  20-án  elárverezték  65  képét,  a melynek  25  ezer  frank  lett 
a bevétele,  a Nemzeti  Múzeumnak  egy  megbizottja  (Groller  Balduin  nyilvános 
felszólalásának  hatása  alatt)  itt  vette  meg  két  képét,  melyek  most  is  díszei 
képgyűjteményünknek.  A vevők  közt  volt  Dumas  fils,  Aurelien  Scholl,  de  a leg- 
többet kis  képkereskedők  vették  össze,  különösen  egy  Meyer  nevű,  a ki  különben 
az  egész  árverést  is  rendezte.  Ezzel  úgy  látszott  végleg  meghalt  Paál  László. 

De  a mi  igazán  becses,  nem  veszhet  el.  A Nemzeti  Szalonban  rendezett 
tavalyi  kiállítás  fényesen  igazolta  hatalmas  tehetségét. 


KÉPZELETE 


Művészeti  könyvtár : Paál  László. 


A milyen  az  ember  olyan  a művészete. 

Az  ember  is  változik  az  idővel.  A környezet  hatása  alól  nem  vonhatja 
ki  magát.  Ez  a hatás  nem  tudatos,  de  lassú,  fokozatos  és  kétségtelen.  Módo- 
sítja felfogását,  szélesbíti  képzetkörét,  gazdagítja  szemléleteit,  de  faji  tulajdon- 
ságai megmaradnak,  csak  azt  olvaszthatja  magába,  a mi  leikével  bizonyos 
affinitásban  van,  rokon  véle,  megfelel  temperamentumának. 

Ezt  látjuk  Paál  Lászlónál  is.  Csupa  érzékenység,  csupa  lira  ez  az  ember. 
A mi  őt  a természetben  kora  ifjúságától  kezdve  érdekli,  maga  a táj,  melyet 
hangulata  megelevenít,  képzelete  élővé  varázsol. 

Mint  ember  is  a finom  részletezés,  a szubtilis  érzések,  a gyöngéd  hangu- 
latok elemzője  volt.  A világot  álmaihoz  alkalmazta,  a természet  csak  annyiban 
létezett  számára,  a mennyiben  benne  álmainak  megfelelő  képeket  talált.  Mert  a 
képzelet  adva  van,  sajátosságait  készen,  kialakultan  örököljük,  gazdagíthatjuk, 
termékenynyé  tehetjük,  de  megmásítani,  átalakítani  semmiféle  környezet  sem 
tudja.  Paál  Lászlót  képzeletének  mechanizmusa  szenvedelmes  álomképek,  még 
derűjében  is  megdöbbentő  hatású  tájak  megálmodásához  vezette.  Ez  egyéniségé- 
ben gyökeredzett,  fizikumához  volt  kötve,  érzékeny  szívéhez,  beteges  ingerlé- 
kenységéhez, hangulatának  gyors  átsugárzó  erejéhez,  világlátásának  sajátos 
tónusához.  Mindez  végső  forrásában,  székely  vérében  találja  meg  magyaráza- 
tát, mely  nála  egyéni  variáczióban : túlzott  liraiságban,  exaltált  érzékenységben 
nyilatkozott  meg.  Érthető  tehát,  hogy  a festészet  legliraibb  műfajában:  a táj- 
képfestészetben találta  meg  szelleme  kifejezésére  a legalkalmasabb  formát. 

Mikor  végre  megtalálta!  Mert  a belső  képtől  annak  kifejezéséig  nagy  az 
út.  Előbb  a mesterségbéli  készséget  kellett  elsajátítania,  hogy  sajátos  álom- 
képeit a megfelelő,  mind  eredetibb  formába  önthesse.  Csak  aztán  olvadt  egybe 
nála  érzés  és  forma,  képzeleti  kép  és  kifejezés,  hogy  képzelete  színekben  és 
formákban,  szabadon,  korlátok  nélkül  mozoghasson. 

Minél  nagyobb  a művész,  annál  nagyobb  képzeletének  eredetisége.  Miben 
áll  ez?  Abban,  hogy  sajátos  érzéseinek  megfelelő  új  szépségeket  talált  a ter- 
mészetben, új  fényt  vetít  a természetre,  a hogy  azt  Constable  követelte,  olyan 
harmóniákat  emelve  ki,  a melyeket  más  érzésvilágú,  más  képzeletű,  más  haj- 
lamú művész  ő előtte  meg  sem  láthatott.  Ez  az  új  harmónia,  ez  az  új  szép- 
ségideái, mely  a festőnél  most  színei  gammájának  új  választékában,  majd  egy 
új  tömegelrendezésben  vagy  új  fényjátékhatás  kiemelésében  rejlik,  s a melynek 
kellő  megérzékítéséhez  új  kifejező  eszközöket  is  kellett  keresnie,  lassanként 

másokban  is  hasonló  rajongó  elmer  ülést,  igaz  átérzést  kelt  és  a világ  egy  új 
szépséggel  gazdagodott.  Ezt  a művész  eredeti  képzeletének  köszönhetjük. 

Belső  kép  és  kifejező  forma  — látjuk  — a művész  képzeletében  egy- 
beolvad. 

Ha  azonban  mi,  Paál  László  képzeletét  elemezve,  elsőbb  annak  lélektani 
folyamatát  vizsgáljuk,  s csak  azután,  elkülönítve,  a kifejezési  formákat,  önké- 
nyes eljárást  követünk,  de  teszszük  ezt  a kérdés  világos  felvetése  és  részletes 
elemzése  kedvéért. 

I. 

A művész  képzelete,  képzeletének  mechanizmusa ! . . . Úgy  tetszik,  mintha 
valami  metafizikai  fogalommal  dolgoznánk,  egy  különös  „ tehetségről  “ beszél- 
nénk, mely  csak  a művésznek  a tulajdona,  öröksége,  ereje.  Szó  sincs  róla. 
A művész  képzelete  lélektani  folyamat,  mindnyájunk  közös  tulajdonsága,  mely- 
nek működési  módja  egyazon  törvények  szerint,  de  egyéni  változatokban  folyik 
le.  Függ  érzékeinktől,  hajlamainktól  és  temperamentumunktól,  s hogy  mecha- 
nizmusába beláthassunk,  tegyünk  úgy  mint  az  órás,  szedjük  szét  alkotó- 
részeire. 

A művész  megfigyelő-képessége,  mint  egy  örökös  működésben  levő  szi- 
vattyú, egyre  szedi  benyomásait.  Finom  organizmusa,  bizonyos  benyomásokra 
való  hajlandósággal,  állandó  ingerlékenységgel  gyűjti,  halmozza,  egyesíti  magába 
a külvilág  képeit.  Ezek  az  erős  szemléletek,  lelkének  gyűjtőkamrájába  elmag- 
tározva,  készen  állanak  minden  pillanatban  arra,  hogy  a tudat  előterébe  elő- 
hívassanak. Minél  gazdagabb  szemléleti  képekben  a művész  lelke,  annál  köny- 
nyebb  lesz  képzeletének  szabad  szárnyalása.  A művész  azonban  nem  gyűjti 
általában  képeit,  hanem  csakis  bizonyos  egyoldalú  irányban,  melyhez  való  haj- 
landósága már  kora  ifjúságában  megnyilatkozik.  Tudjuk,  hogy  Paál  László  már 
15  éves  korában  kitűnt  rajzra  való  hajlamával,  a miből  önkényt  következik, 
hogy  formák  és  színek,  természeti  képek  és  alakok  megfigyelését,  erős  vonal- 
és  színszemléletek  gyűjtését  jókor  megkezdette.  S míg  eleinte  érzésvilágát  a 
költői  képek,  a hangok  és  a mimikái  utánzás  egyformán  megihlette,  később 
egyoldalúan  mind  csak  optikai  képek  gyűjtésére  központosította  erejét.  Belső 
vágy  késztette  elmerülni  a jelenségek  rejtelmeibe,  megfigyelni  titkos  életüket, 
gazdagítani  szemléletkörét,  ilykép  egy  új  világot  teremteni  lelkében,  melyben 
örült,  szenvedett,  nagy  érzéseket  érezett  át.  Érdeklődése  soha  sem  apadt,  figyelme 
nem  lankadt,  mindig  újabb  és  újabb  titkok  birtokába  jutott,  melyek  újabb 
szemléletgyűjtésre  ingerelték.  Az  egyoldalú  gyakorlás  fejlesztette  látását,  köz- 
vetlen érintkezésben  állva  a természettel,  mindjobban  megösmerhette  annak 
jelenségeit.  Ilykép  optikai  emlékezete  megerősödött,  megtelt  a lelke  emlékké- 
pekkel, a melyeket  egyre  gyűjtött,  felfrissített,  folytonos  megfigyeléssel,  a sza- 
bad természetben  végzett  gyakorlatokkal.  Tudjuk,  hogy  ifjúkori  utazásaitól 
elkezdve,  a melyeken  rajztékáját  sohasem  feledte  el,  a ramsaui  tanulmányo- 
kon át  a beileni,  majd  a barbizoni,  bretagnei  tanulmánygyűjtésre  szánt  tartóz- 
kodásáig, örökös  érintkezésben  volt  a természettel.  Nem  egyszer  panaszkodik 
leveleiben,  ha  életviszon3mi  hosszabb  ideig  természettanulmányainak  gyakorlá- 

sától  visszatartják.  Ilyenkor  lázas  sóvárgás  fogja  el,  izgatott  vágyódás  a ter- 
mészet megfigyelésére,  emlékezete  gyakorlására,  emlékképek  gyűjtésére.  1875 
nyarán  írja  nővérének,  hogy  tanulmányútra  indul.  „Már  nagyon  rég  nem  festet- 
tem természet  után  és  ez  képeimen  is  kezd  meglátszani,  azért  mindent  félre- 
téve, azon  kell  lennem,  hogy  új  tárgyakkal  felfrissítsem  ismét  emlékezetemet 
s új  tanulmányokkal  ismét  tovább  haladhassak.'^  Künn  a szabad  természetben, 
közvetlen  kapcsolatban  az  inspiráló  forrással,  érzi  csak  magát  igazán  elemében. 
A színek  és  vonalak  finom  játéka  még  akkor  is  lelke  mélyéig  izgatják,  ha 
ecsete  pihen,  mert  szeme  dolgozik,  agy  veleje  ég,  halmoz  fel  emlékébe  meg- 
számlálhatatlan megfigyeléseket.  Összehasonlít,  lapozgat  a természet  könyvében, 
most  a naplenyugta  színárnyalatainak,  átlátszó  féltónusainak  csodásán  össz- 
hangzó színértékeit,  majd  elemzi,  részeire  szedi  az  árnyalatokat,  a félhomály 
finomságait,  ölelgeti  a vonalak  moduláczióit,  követi  álomba  merülten,  rajongó 
csodálattal  a levegőégben  szétfoszló  felhők  foszlányait.  Ezek  a hosszú  és  csön- 
des elragadtatások  finomítják  látása  átható  erejét,  behatolva  a ködbe,  tájéko- 
zódva a sötétben.  . . . 

Paál  László  igyekezett  szín-  és  formaemlékezetét  egyformán  fejleszteni ; 
formaemlékezetével  nem  volt  megelégedve,  Bruck  Lajosnak  sokat  panaszkodott 
még  párisi  tartózkodása  alatt  is,  hogy  gyengének  érzi  magát  a rajzban 
(Magyarország  és  Nagyvilág,  1880.);  noha  bécsi  iskoláztatása  idejében  szinte  kizá- 
rólag formatanulmányokat  végeztetett  vele  mestere.  De  színemlékezete  gazda- 
gabb volt,  hollandi  tanulmányútja  idején  egészen  kolorisztikus  hatások  meg- 
figyelésére vetette  magát,  szakítva  a bécsi  hagyományokkal,  nem  alárajzolt 
vászonra,  hanem  künn  a szabadban,  egyenesen  a vászonra  festve  gyűjtötte 
színemlékképeit.  Ebben  az  időben  még  csak  Daubigny  szokott  d'aprés  natúr  fes- 
teni, Corot,  Georg  Michel  csak  jeleket  gyűjtöttek,  Dupré,  Millet  és  Rousseau 
is  csak  rajzokat  csináltak  a természet  előtt,  a régi  tájképfestőkről  nem  is 
szólva,  a kik  közül  pl.  Poussin  Miklós,  Claude  Lorrain  is  csak  rajzokat  készí- 
tettek természet  után,  festés  közben  teljesen  színemlékezetükre  bízták  magukat, 
csak  Poussin  Gaspardról  mondják,  hogy  néha  festési  gyakorlatokat  is  végzett 
a szabadban.  Félibien  meséli  Poussinról:  „Magányos  sétái  közben  könn3^ed 
vázlatokat  csinált  tájképeihez  a látott  és  megfigyelt  tárgyakról."  Sandrart  beszéli 
Elsheimerről,  hogy  napokat  töltött  elmerülő  megfigyelésben  szép  fák  előtt,  s oly 
sokáig  véste  emlékébe  a nagy  formákat,  míg  behunyt  szemmel  is  csakolyan 
világosan  látta,  mint  nyitottal.  Emlékképek  gyűjtésében  fáradhatatlan  a legtöbb 
igaz  művész.  Puvis  de  Chavannes-ról  olvassuk:  „Neuilly-ben  fekvő  műtermébe 
való  naponkénti  sétája  közben  sokat  dolgozott:  elméjében.  Szemével  rajzolt. 
Az  ég,  az  atmoszféra,  a park,  a kert,  az  ágak,  házak,  emberek  kifogyhatatlan 
anyagul  szolgáltak  neki  csoport,  kézmozdulat,  helyzet,  vonal,  fény  és  színmeg- 
figyeléseiben. ..."  (Vachon).  Pedig  formaemlékezetünk  rendesen  gazdagabb, 
mint  színemlékezetünk,  s a színemlékképek  gyakorlására  jóval  nagyobb  szük- 
sége van  a művésznek,  ha  azt  akarja,  hogy  képzelete  igaz  képek  kombinálá- 
sával teremthessen.  Mert  pusztán  emlékképek  után  dolgozva,  — a valószerű 
hatások  visszaadásában  elmaradunk.  Az  emlékkép  már  nem  oly  eleven,  mint 
a közvetetlen  szemlélet,  egyszerűsíti  a dolgokat,  összevon  vagy  túlozza  a jellem- 

zőnek  felfogott  vonásokat.  Ezért  kell  mindegyre  visszatérni  a természethez, 
hogy  ellenőrizzük  benyomásainkat  és  megifjodva,  új  erőre  kapjunk. 

Ifjúkori  művei  közül  ismerünk  egyet,  mely  marosmenti  naplementét  ábrá- 
zol (2.  kép).  Az  alkonyat  mindent  elmosó  és  egybeolvasztó  rezgése,  ha  bátor- 
talan kézzel  odavetve,  de  már  ott  lebeg  e művén.  Igaz,  hibás  még  a perspek- 
tivája,  az  előtér  szinte  süppedez,  a pásztortüzet  élesztgető  két  pásztorember 
is  csak  oda  van  egyelőre  érezve,  a kanyargó  Maros  fénypontjai  hibásak:  de 
mit  tesz  az,  ha  ott  a képen  az  esti  ég  zöldes-kék  színárnyalata,  melybe  lágyan 
beleolvad  a háttér  ? 

Hibáit  nemcsak  a kézügyesség  hiánya  magyarázza,  — ez  kevésbbé.  De 
sokkal  inkább  szemléleti  képeinek  elmosódott,  bizonytalan,  fejletlen  volta  és 
az  ezek  alapján  kifejlődött  belső  képek  intenzivitásának,  érzéki  erejének  hiánya. 
Ez  a gyermekkori  rajzok  jellemző  tulajdonsága.  {Philij^pe,  L’image  mentale.) 
Annál  szenvedelmesebben  igyekezett  ezt  később  pótolni,  s idővel  gazdag  szem- 
léleti emlékképeket  állíthatott  képzelete  rendelkezésére. 

De  ezek  az  emlékképek  is  igen  különbözők.  Különböznek  tárgyaikra  és 
formáikra.  Nem  minden  természetrészlet  hagy  maradandó  nyomot  emlékében, 
jelesen  nem  a tiroli  hegyek,  noha  ramsaui  tanulmányai  idején  rajongott  éret- 
tük, s nem  a tenger,  noha  Ostende-ba  érkeztekor  elragadta.  „A  partra  érve, 
azt  hivém,  hogy  földre  kell  borulnom  a magasztos  látvány  előtt ! A nap 
éppen  leáldozóban  volt,  sugaraival  megaranyozta  az  egész  végtelen  elemet. 
Nem  írhatom  le,  hogy  mit  éreztem.  ...  Az  örökösen  hullámzó  tenger  kife- 
jezhetetlen  benyomást  gyakorolt  reám!“  De  csak  mint  egy  különös,  érthetetlen 
csoda.  Idegen  világ  volt  az,  nem  tudott  ifjúkori  emlékképeivel  szerves  kapcso- 
latba jönni.  Ezt  a jelenséget  gyakorta  megfigyelhetjük  és  éppen  a festőknél, 
a kik  a legbecsesebb  benyomásaikat  ifjúkorukban  szedik.  Chateaubriand  mon- 
dotta volt:  „A  génié  legjobb  része  emlékekből  alakul.  A legszebb  lapok  azok, 
a melyekben  az  ifjúkori  emlékek  keltette  érzéseket  fejezzük  ki.“  Hugó,  Scott, 
Sand  művei  igazolják  ezt.  A festőknél  még  inkább  igaz.  Tiziano  tájképeiben 
mindegyre  a Cadore  motivumaihoz  tért  vissza.  „Minden  nagy  festő  csak  abban 
nagy,  a mikor  azt  fejezi  ki,  a mit  kora  ifjúságában  látott  és  érezett.  ...  a 
mit  elejétől  fogva  és  sokáig  látott,  elejétől  fogva  és  sokáig  érezett,  elejétől  fogva 
és  sokáig  szeretett.  “ (Ruskin,  Modern  festők  I.  215.  216.)  A mit  gyermekko- 
runkban láttunk,  azt  örökké  a gyermek  szemével  látjuk,  tehát  naivan,  őszin- 
tén, művészileg.  Az  úgy  odanő  szívünkhöz,  mint  Petőfinél  az  Alföld  szeretete, 
nem  tudja  megszeretni  a hegyeket,  mint  Széchenyi  se  tudja,  ifjúkori  viziói 
követik,  mint  Turnert  a yorkshire-i  szczenériák,  Rousseaut  Auvergne  koloritja, 
s csak  akkor  éled  fel,  ha  az  új  táj  ifjúkori  vizióit  új  életre  szólítja.  Akkor 
aztán  elemébe  kerül  friss,  üde,  fiatal  és  hatalmas  lesz  újra,  mint  Paál,  mikor 
a fontainebleaui  erdőben  az  odvosi  fák  közé  képzelheti  magát. 

Gyermekkori  érzései  megújulnak,  élőnek  látja  az  erdőt,  magára  vonatkoz- 
tatja a fák  mozgását,  érzésben  egyg^^é  válik  vélük,  akárcsak  gyermekkorá- 
ban, mikor  még  naiv  szemmel  nézve  a világba,  azt  képzelte,  hogy  a fák  sut- 
togása élő  beszéd,  örülnek  ők  is,  szeszélyeskednek,  búsulnak,  haragszanak, 
mint  ő.  Hitt  érzéseiben,  mint  a primitiv  ember,  s a kapcsolatot,  mit  lelkében 

az  élettelen  természet  és  érzései  közt  teremtett,  nem  akarta  felbontani  többé 
soha,  mint  a hogy  ez  volt  az  érzése  Rousseaunak,  Milletnek,  Goethének,  Petőfi- 
nek, a ki  a felhőkben  égi  vándorokat  lát,  s a világ  csak  azért  létezett  számára, 
hogy  az  ő érzéseihez  alkalmazkodjék. 

Az  emlékképek  sajátos  színt  nyernek  azonban  formális  szempontból  is.  Az 
egyik  tájfestő  a természet  vonalvezetését  figyeli  meg,  a másik  a színfoltokat; 
az  egyik  behatol  a részletekbe,  a másik  a nagy  színegységeket  őrzi  meg.  Figyeljük 
meg  Paál  László  vázlatait  s láthatjuk,  hogy  minden  iskoláztatás  ellenére  víziója 
mind  egyénibb  formát  ölt.  A székely  faj  kolorisztikus  hajlandósága  mindjobban 
előtérbe  nyomul.  Első  komoly  rajztanulmányait  a bécsi  akadémia  előkészítő 
osztályában  kezdette  meg,  hol  gipsz  után  dolgozott.  Később  Zimermann  Albert- 
nél  tájképi  részlettanulmányokkal  foglalkozott.  A kicsinyes  konturrajz  idegölő 
részlettengerébe  kellett  elmerülnie,  a fa  minden  elágazását,  lombpárnájának  min- 
den elhajlását  szorgos  figyelemmel  követnie,  kartonra  szögeznie,  a mi  kifárasz- 
totta agyvelejét  és  elpusztította  lelkesedését.  Csak  Hollandiában  éledt  fel,  a 
mikor  látta,  hogy  a párás  levegő  hatása  alatt  színfoltokba  verődő  természet 
nem  is  tűri  meg  azt  a kicsinyes  víziót,  a mit  rá  akartak  kényszeríteni  és  egy- 
szerre nagy  egységekbe  foglalta  össze  benyomásait.  Természetes  hajlandósága 
megnyílt.  Nem  élesre  hegyezett  szénnel,  hanem  egyenesen  ecsettel  dolgozott 
vázlatain,  valeur-külömbségeket  figyelt  meg  és  kolorisztikus  emlékképeket  gyűj- 
tött. Párisban  ugyan  némileg  részletezőbb  lesz,  visszatér  a szénhez,  de  jegy- 
zetei megőrzik  szintetikus  jellegöket.  Egységbe  foglalt  folthatásokat  gyűjt,  szen- 
vedelmes  érzéseinek  alapigazságait  kutatja,  figyeli  a természetben  is,  puha  szénnel, 
nagy  foltokban,  színhatások  jegyeit  rögzíti  meg,  vagy  egyenesen  vászonra 
vetve,  érzéseinek  megfelelő  színemlékképeket  gyűjt  egybe. 

II. 

A felhalmozott  szemléleti  képek  nem  maradhatnak  állandóan  tudatunkban, 
hanem  szunnyadnak,  míg  csak  — külső  körülmények  — emlékünkbe  vissza 
nem  idézik.  Ezenközben  már  módosulnak;  tökéletes  emlékkép,  olyan,  a mely 
a szemléletnek  teljesen  hű  reprodukálása  legyen,  alig  akad.  Ha  azonban  a fel- 
idézést é^'zelmeink  eszközük,  ez  a változás  még  jelentősebb.  Már  az  egyes 
szemléleti  képekhez  bizonyos  hangulati  elem  járult,  s ezek  egybeolvadása  adja 
meg  a tájnak  — bizonyos  pillanatban  — hangulati  tartalmát.  A tájképfestő 
szemében  a világ  nem  élettelen,  hanem  lelke  érzéseitől  színezett  egységes  kép. 

Az  érzelmek  korlátlan  hatalma  és  uralkodása  jellemzi  Paál  Lászlónak  lelki- 
világát, a mi  viszont  fölötte  kifejlődött  ingerlékenységében  találja  meg  magya- 
rázatát, ez  mindjobban  hatalmába  kerítette,  s a szervezetében  rejlő  méreg 
hatása  alatt  később  minden  korláton  túlcsapott. 

Érzelmei  idézik  fel  szemléleti  képeit,  de  egyszersmind  jelentősen  módo- 
sítják, alkotó-elemeire  szétbontják,  új  formákba  öntik,  színezik,  kombinálják 
őket,  s ezeket  az  ilykép  megváltozott,  újjáalakult  képeket  belső,  képzeleti  képek- 
nek nevezzük.  E képzeleti  képek  alkalmazkodnak  érzelmeihez,  csak  ol3^anok 
ébrednek  fel  s keletkeznek  lelkében,  melyek  érzelmeit  erősítik,  kifejezik,  magya- 

rázzák,  szemléltetni  tudják.  Az  érzés  a kristály  alkotó  erő,  mely  képzeleti  képei 
kialakulását  megindította,  vezette,  irányította. 

A hangulatba  mentett  egyszerű  természet  kifejezésére,  egyéni  hajlandósá- 
gán kívül,  a kor  szelleme  is  utalta  Paál  Lászlót.  Ez  időben  a hollandok  tanul- 
mányozása alapján  kifejlődött  angol  tájképfestészet  és  utána  a franczia  paysage 
intim  szakított  már  a lázas,  hangos,  rikító  természetjelenségek  halmozásával 
s a honi  tájak  egyszerű  motívumaiban  rejlő  hangulati  elemek  kifejezésére 
törekedett.  Már  Georg  Michel  felkiáltott:  „Akinek  négy  mértföld  terület  nem 
elegendő,  hogy  egész  életén  át  ott  keresse  művészi  ihletét,  az  nem  nagy  mű- 
vész. “ „Naiv,  spontán,  impreszionabilis“  legyen  a tájképfestő. 

Ez  a felfogás  nehezen  tudott  általánossá  válni.  A német  tájfestők  sokáig 
megmaradtak  a természet  rendezőinek.  De  a hogy  Cotman,  Cox,  főkép  Con- 
stable  Angliát  festették,  Rousseau,  Diaz,  Dupré,  Corot  és  Daubigny  Francziaor- 
szágot,  az  egyszerű  természet  intim  szépségeinek  költői  magyarázása  végre  is 
utat  tört  magának,  s nyomába  lépett  a siker.  Paál  László  fellépése  idején  a 
hangulat,  az  érzés  őszinte  kifejezése,  a természet  egyszerű  jelenségeinek  inter- 
pretálása az  uralkodó  feltétel.  Paál  László  képzeleti  képeit  is  érzései  inspirálták. 

Ifjúkori  képzeleti  képeit  a természet  derült,  napsugaras,  idillikus  részletei 
alkották.  Ramsaui,  odvosi,  felsőmagyarországi  tanulmányútjain  mind  csak  a 
nyugalomban  lévő  természet  részleteit  keresi, 

Kartonjain  tehát  hegyes  erdővidék  aprólékos  visszaadásával,  ez  időbéli  festmé- 
nyein lankás  hegyoldal,  zizegő  nádas  csöndes  szépségeivel  találkozunk.  Ezek  a 
belső  képzeleti  képek  az  iskola  szemüvegével  látott  természetfelfogáson  alapulnak. 
Düsseldorfban  már  képzeleti  képei  is  változatosabbak  lesznek,  első  sorban  veszí- 
tenek statikai  egyformaságukból,  érzéseinek  megnyíltával,  gazdagodásával  és 
mozgalmasságával  elevenséget,  drámaiságot  és  bizonyos  sajátos  komoly  alap- 
tónust nyernek.  Az  érzés  átterjedése  mind  erősebbé  válik.  Párísban  felfrissül, 
eleinte  derűsebb,  színesebb  lesz,  noha  érzelmei  mélységükben,  intenzivitásban 
erősbödnek  és  az  atmoszféra  dinamikai  hatásait  is  figyelemmel  kiséri.  Később 
egész  érdeklődése  itt  központosul  össze.  Kedélye  elborulásával  mind  csak  a 
sötét,  gyászos  képek  felé  hajlik,  mozgalmában,  viharos  megnyilatkozásaiban 
látja  a természetet,  egyre  tragikus  képeket  gyűjt  és  teremt.  Ez  érzésváltozásnak 
megfelelően  a fontainebleaui  erdő  más-más  részét  keresi  is  fel.  Bizalommal, 
munkakedvvel  érkezve  Barbizonba,  eleinte  az  erdő  napsugaras,  derült  részeihez,  a 
sous-bois-k  álomba  merítő,  misztikus  csöndjéhez,  a Dormoir  sűrű  lombozatához 
vonzódik.  De  reményei  hervadásával,  minél  borúsabb  lesz  kedélye,  minél  erő- 
szakosabb szenvedélye,  minél  sötétebb  beteges  érzésvilága,  annál  inkább  kerüli 
a derült  színeket  és  megy  be  a Bas-Bréau  óriás  tölgyeihez,  magányos  nyárfáihoz, 
elhagyott  útjaihoz,  komor,  rőtbe  borult  színeihez  . . . 

Ekkor  éri  el  fejlődése  legmagasabb  fokát.  A természetet  új  szemmel  látja, 
új  szépségideálokat  teremt  és  mutat  be,  a mit  érzéseinek  eredeti,  sajátos  egyéni- 
ségében gyökeredző,  komor,  fojtott  szenvedélyű,  lázas,  szaggatott  előadása  segít 
elő.  Lelke  néma  haragját,  a magába  fojtott  szenvedélyt,  a lelkét  tépő  keserveket, 
tehetetlenségének  szivettépő  bánatos  tudatát  öntötte  természetképeibe,  melyek 
ilykép  eredetiséget  nyertek,  erőt,  fönséget,  haragot,  zokogó  bánatot  fejeznek 

ki.  vSzenvedélyes,  tüzes,  sírvavigadó  magyar  lelkét  fejezte  ki,  ezekben  a 
fontainebleaui  erdőből  vett  képekben,  a szűk  érzéskört  ragyogó  képzeletében 
kifogyhatatlan  változatosságban  elemezve,  finom  részleteire  felbontva,  szinte 
vizionárus  igazsággal  elképzelt  képekben. 

Lelkében  látja  előbb  őket.  A nagy  fantáziájú  művész  módján.  ^ 

,,A  festmény  előbb  agyunkban  kerekedik  ki.  Nem  a vásznon  alakítjuk,  ott 
csak  fokozatosan  szedjük  le  róla  a fátyolt,  mely  eltakarta,^  — mondotta  Rousseau. 
Paál  László  képzeleti  képei  is,  érzései  hatása  alatt,  igen  intenzív  érzéki  erőben 
jelentkeztek,  még  pedig  mindig  egyszerre  az  egész  kép.  íme  ,, Párisi  út  a fon- 
tainebleui  erdőben^  ez.  művének  első  szénvázlata  (11.  kép).  Az  első  pillanattól 
kezdve,  az  egészet  látta.  Minden  későbbi  fokozat,  minden  változat,  alakítás 


11,  Párisi  út  a fontainebleaui  erdőben.  (Szénvázlat.) 


csak  arra  való,  hogy  az  itt  lerakott  intencziókat  kifejezhesse.  Semmi  sem  tart- 
hatja vissza,  semmi  sem  tereli  el,  figyelmét  egészen  a belső  kép  foglalja  le,, 
már  ebben  az  egypár  vonásban  benne  van  erdejének  minden  fája,  azok  minden 
elhajlása,  a törzs,  ág  és  korona,  minden  érzésmegnyilatkozás,  a maga  egész 
dinamikai  erejében.  De  nemcsak  az  erdőrészlet,  hanem  az  ég  is,  felhős  komor- 

^ Gérome  festés  előtt  egész  színpompájában  látta  képzeletében  képét  (Gazette  des  Beaux- 
Art.  XIV.\  Constable  írja,  hogy  vázlatok  alapján  dolgozik,  de  csak  akkor  kezd  hozzá,  ha  képe 
már  a fejében  kész  (Mac  Golf  XIX.  Century  Art).  Emlékezhetünk  Leonardo  szavára,  a ki  szerint 
az  ábrázolandó  tárgy  részeinek  már  komponálás  előtt  a művész  fejében  kell  lenniük.  (Popp, 
Maler-Aesth.).  Rafael  nyilatkozata  a lelkében  lebegő  eszményről  általán  ösmeretes.  Reynolds  be- 
vallotta, hogy  mikor  fest,  belső  képét  másolja  (Arréat,  Psych.  du  peintre). 

■ságában,  az  egész  monumentális  vonal,  de  csakis  a maga  organikus  egységében. 
Mennyire  más  pl.  Markó  Károly  belső  képe ! Nézzük  meg  egy  vázlatát  (12.  kép), 
érzéseit  nem  is  sejthetjük,  de  ki  van  jelölve  minden  részlet,  melyből  kényünk- 
kedvünk  szerint  elvehetünk  vagy  hozzátehetünk.  Félig  kész  formájában  éppen 
olyan  becses,  mint  maga  a kész  mű,  csak  a részletgazdagság  szempontjából  ítél- 
hető meg.  Ha  a fa  koronáját  dolgozta  ki,  duzzad  a pontos  részletektől.  Minden 
darabja  egyformán  szép,  egyformán  gazdag,  egyformán  érdektelen.  Paál  László 
vázlatai  naplójegyzetek  s a ki  kézírása  ákombákomjait  megértette,  tökéletes 
művészi  élvezetben  részesül,  ő lelki  szemeivel  látja,  fátyol  alatt  ugyan,  de 
-egyszerre  az  egész  képet.  Tépjük  le  a vázlat  egy  részletét  — hiányát  zokogjuk. 
Csak  mint  egész  érdekes,  mert  mint  organikus  egység  foggant.  Minden  vonásnak 
belső  értelme  van,  mindegyik  mást  mond  el,  minden  fája  individum,  mindegyik 
más.  Innen  képeinek  változatossága  — noha  motívumaiban  nem  változatos. 
De  képzeletének  elevensége,  színekben  és  életformákban  gazdaggá  teszi  alko- 
tásait. 

III. 

Képzeletének  megjelenítő  erejét,  intenzív  átérzéseit,  színes  belső  képzeleti 
képeit  a konczepczió  álomszerű  és  félig  öntudatlan  folyamatában  egyre  vál- 
toztatta, hogy  érzését  minél  világosabban,  minél  erőteljesebben  kifejezhesse. 

Inspiráló  érzéseinek  hatalma  alatt  képzeleti  képei  ott  lebegnek  lelki  szemei 
előtt  s alakot  öltenek,  formát  váltanak,  megnőnek,  kisebbednek,  elhullanak,  a 
hogy  azt  az  érzés  minél  elevenebb  kifejezése  követeli.  Mintegy  felszívják  magukba 
.az  alapérzést,  s mint  az  álomképek,  egymásba  transferálnak. 

Az  érzés  hatása  alatt  képzeletbéli  képlefolyása  nem  annyira  asszocziácziók, 
mind  inkább  disszocziácziók  alapján  történik.  Az  érzés  felbontja  elemeire  a szem- 
léleti képeket  s érzelmi  hasonlóságuk  alapján  a felbontott  elemeket  új  képekké 
kapcsolja  össze. 

A művésznek  ilyenkor  az  az  érzése,  hogy  ezek  a belső  képek  nem  is  az 
o alkotásai,  annyira  váratlanul,  újszerűnek  hatnak;  ismeretlen  lény,  ismeretlen 
helyről  jött  sugalmaiként.  (Musset  mondotta,  hogy  ő csak  hallgat,  figyel  és 
leírja  azt,  a mit  valami  ismeretlen  lény  a fülébe  súg.  Goethe  démonikus  szellemről 
beszélt,  melynek  a művész  hatalmában  van,  azt  kell  tennie,  a mit  ráparan- 
csolnak.) A konczepczió  e pillanatai  éber  álomhoz  hasonlítanak,  a mikor  eg}^ 
félig  öntudatlan  képlefolyás  megy  végbe  lelkében,  érzései  hatása  alatt.  Képzeleti 
képei  egymásba  folynak,  egymásra  tolongva,  érzéki  erővel  jelennek  meg  és 
újabbnál  újabb  alakot  öltenek.  Az  első  kép  homályos  fátyola  mindegyre  elszáll, 
tisztább,  erőteljesebb,  részletekben  gazdagabb  lesz  és  alkalmasabb  érzéseinek 
tökéletes  kifejezésére.  Az  alkotás  e lázas  pillanatai  művészi  lelkesedésre  ragadják, 
a képek  bőségben  áradnak  feléje  s ő válogat,  változtat,  formál,  kapcsol,  egybe- 
olvaszt. Tout  oeuvre  d’art  résulte  d’une  hallucination  ■ — mondotta  Rafaelli  — 
de  azért  a képzeleti  kép  még  sem  halluczináczió,  mert  belső  képeinket  — még 
■e  félig  öntudatlan,  álomszerű  alakulások  folyamatában  is  — ellenőrizhetjük, 
megakaszthatjuk,  mit  a beteges  halluczináczió  pillanataiban  nem  tehetünk.  {Taine, 
L’intelligence.  II.)  Hugó  Viktor  ezt  tisztán  látta,-  élesen  megfigyelte  {Mahílleati, 

Viktor  Hugó),  pedig  őt  képzeletének  szertelen  ereje  jellemezte.  Az  ihlet  csak 
a képkapcsolás  folyamatát  indítja  meg,  teljes  képet  sohasem  ad,  de  éber  álomba 
ejt,  mely  félig  tudatos,  félig  öntudatlan  czérébráczióban,  az  érzés  eleven  kifeje- 
zéséhez méltó  formát  fejleszti  ki.  (Mintha  csakugyan  valami  „subliminák‘  én 
ébredne  fel  újból  a művész  lelkében,  a hogy  azt  Myers  magyarázza.) 

Hogy  ez  a sajátos  lelkiállapot  beálljon,  fiziológiai  nyelven  szólva,  hogy  a 
vérkeringés  az  agy  sejtekben  intenzivebben  működjék,  azt  a művészek  külső 
eszközökkel  igyekeznek  elősegíteni,  bár  sokszor  a véletlen  is  segítségükre  jön, 
de  ebből  nem  következik,  hogy  a véletlen  a képzelet  „igazi  elve.“  (Souriau 
tétele.)  Véletlen,  hogyha  a művész  olyan  megbízást  kap,  mely  megfelel  érzés- 
világának ; véletlen,  hogy  a művész  oly  tájékra  kerül,  mely  temperamentumával, 
érzésvilágával  összhangzó  erős  érzéseket  vált  ki  belőle,  elragadja,  önzetlen 


12.  A szent  család  menekülése.  Markó  Károly  vázlata. 

örömre  hangolja,  mint  Paált  a fontainebleaui  erdő  s mint  minden  erős  érzés, 
fel  tudja  benne  kelteni  a vágyat  arra,  hogy  kifejezze,  exteriorizálja.  Ilyenkor 
ismeretlen  világokba  pillant  be,  megérzi  a rejtett  indulatokat  az  őket  leplező 
formák  mögött,  a hogy  Balzac  mondotta : „nálam  a megfigyelés  intenzívvé 
vált,  behatolt  a lélekbe  a nélkül,  hogy  elhanyagolta  volna  a testet^  (Facino 
Cane).  Paál  is  lelket,  érzést  képzelt  bele  a táj  formáiba  s azt  ábrázolta,  a mit 
a természetből  kiolvasott. 

. . . Hajónk  már  közeledett  Kölnhöz  s a biborszínbe  borult  haldokló  nap 
gyors  léptekkel  bukott  le  az  égről,  hogy  elmerüljön  a Rajna  hullámaiba.  Az 
égen  csodás  felhőalakulatok  lebegtek,  melyek  színben  és  tűzben  hullámzottak 
fölöttünk.  Kármin,  bíbor  és  skárlát  színekbe,  árnyék  és  átmenetek  nélkül  valókba, 
burkolóztak  fodraik,  melyeket  aranycsóvák  vontak  át,  az  éther  azúrjából  kiemiel- 

kedtek,  átalakultak,  újabbnál  újabb  formákat  öltöttek.  Mintha  kiterjesztett  szárnyú 
sasok,  vagy  tüzet  okádó  asszir  sárkányok  rohantak  volna  felénk.  S mi  ott  állottunk 
a fedélzeten,  szinte  kővé  válva  a döbbenettől.  Félelem  és  elragadtatás  érzései 
szántottak  át  érzelmeinken.  S egyszerre  kisérteties  lényeknek  láttuk  a felhőket. 
Fekete  hajóknak,  melyeknek  vitorlái  égtek,  majd  tűzhányó  hegyeknek,  melyek 
krátereiből  sistergő,  tomboló  lávapatakok  zúgva  rohantak  elő  . . . 

így  alakulnak  ki,  az  érzés  parancsszavára,  félig  öntudatlan  álomvilágban, 
a művész  képzeleti  képei.  Már  az  inspiráczióban  foggant  első  benyomásban 
benne  van  művének  egész  anyaga,  mint  azt  Paál  Lászlónál  is  láttuk  s ez  az  intui- 
tíve felfogott  egység  e pillanattól  kezdve  organikusan  fejlődik,  minden  változ- 


14.  A békák  mocsara.  Rousseau  festménye. 

tatás  — szülje  azt  a színharmónia,  vagy  a vonalkifejezés  szükséglete  — csak 
arra  való,  hogy  alapérzését  minél  szabatosabban  kifejezhesse.  Nem  részletekből 
a homályosan  érzett  egység  felé,  hanem  alapvonásaiban  kész  egységből  a mind 
részletezőbb  részletek  irányában  fejlesztette  Paál  László  műveit. 

„A  képről  lehull  lassanként  a fátyol;  előbb  csak  távolról  látszik,  mintegy 
ködben,  csak  a nagy  vonások,  a nagy  masszák ; aztán  a nélkül,  hogy  első 
egységét  elvesztené,  komplikálódik  és  szabatossá  válik. “ így  írta  le  Rousseau 
a konczepczió  folyamatát  {Burty,  Maitres  et  petits  maitres),  a mint  az  a művész 
lelkében  végbemegy.  Paál  is  arra  törekedett,  hogy  érzését  minél  tisztábban  fejez- 
hesse ki,  lelke  költészetéhez  megtalálja  a maga  nyelvét.  S míg  érzései  eredeti 


13.  Októberi  szél. 

formákhoz  vezették,  egész  művészi  pályája  nem  volt  egyéb,  mint  eredeti  nyelv 
megteremtésére  való  nehéz  munka.  (Hangsúlyozzuk : ez  a folyamat  csak  mes- 
terségesen szakítható  széjjel,  a valóságban  ez  egy,  konczepczió  és  mesterség- 
beli kifejezés  nála  is  együtt  és  egyszerre  küzdöttek  érvényesülésért.) 

Figyeljük  meg,  hogy  képzeleti  képei  mint  alakulnak  és  változnak  a kon- 
czipiálás  folyamatában  (13.  kép). 

Egy  októberi  szeles,  esős  napon,  a mikor  borús,  komor  esőfelhők  nehéz- 
kedtek  le  az  égen,  vihart  rejtve  méhökben,  a levegő  fel  volt  korbácsolva,  zúgott  és 
hullámzott  minden,  a fiatal  mester  elragadtatva  szemlélte  az  elemek  dühét.  Az 
ő lelki  világa  is  csupa  forrongás,  kétely,  ellentét,  keserű  düh  és  elfojtott  méreg. 
Magára  ösmert  a lecsüngő  felhőfoszlányokban,  melyek  mint  egy-egy  kánya 
zsákmánya  fölött,  perczekig  mozdulatlanul  lógtak,  hogy  aztán  hirtelen  előre 
iramodjanak,  esőtől,  villámtól  terhesen.  A szél  belekapott  a lombjától  félig  már 


15.  A békák  mocsara.  Dupré  festménye. 


megfosztott  tölgyek  ágaiba  és  csavarta,  czibálta,  rángatta  őket,  de  viaskodása 
meddő  küzdelem,  állta  a tölgy  rendíthetetlenül.  S ő úgy  érezte,  hogy  lelkét  is 
viharok  járják  át  és  át,  felkorbácsolva  fájó  érzéseket,  mialatt  némán  szen- 
vedett . . . 

íme  egy  egyszerű  vázlat,  másolva,  közvetlenül,  becsületesen,  változatlanul, 
a természet  után,  egyetlen  egy  délután  (1876.  okt.  18.)  künn  a szabadban,  a 
barbizoni  erdő  bejáratánál.  De  csak  azt  vázolva,  a mi  belső  képének  megfelelt, 
csak  azt  hangsúlyozva,  a mi  közvetlenné,  igazzá  és  érthetővé  teszi  érzéseit. 
A természetnek  ez  a szelete  bizonyára  telve  volt  sok  számos  részlettel.  Azokat 
ő nem  látta  meg.  Felbontotta  elemeire,  disszocziálta  őket.  Érzései  hatása  alatt 
ígyen  keletkezett  képzeleti  képének  minél  tisztább  és  egyszerűbb  kifejezésére 
törekedve,  a természet- szelet  úgy  hat,  mintha  képzeleti  termék  volna.  A termé- 
szetben benne  volt  az  ő érzései  által  felkeltett  kép.  Csak  ki  kellett  belőle  olvasni 

tudni.  Azaz  mindent  elhagyni,  a mi  fölösleges,  mindent  alig  érinteni,  a mi  mellé- 
kes, de  mindent  hangsúlyozni,  a mi  fontos  és  jellemző. 

így  tett.  Az  előtér  puha  pázsitját  csak  nagy  egységben  fogta  fel,  elhagyva 
minden  részletét,  az  egyes  füvek  és  virágok  egyéni  jellemzését,  csak  összhatásában, 
színbenyomásában  ábrázolta.  Úgy  hat  reánk,  mint  egy  rőt  foltoktól  szeplős,  sárgás- 
zöld és  hamuszürke  arabeszkekből  álló  szőnyeg.  A háttér  zöldes  cserjéi,  az  elnyúló 
erdő  széle,  melynek  két  jegenyetörzsére  fénysáv  hull  alá,  mint  egy  sötét  tömeg, 
nagy  felhőkbe  omolva,  masszákba  tömörülve  állanak  az  ónszínű  komor,  kékes- 
szürke levegőben,  egymástól  csak  színértékben  különbözve:  alighogy  érintette  őket. 

De  a levegőég  és  a tölgyek,  a maguk  gazdag  kifejező  erejükben  álla- 
nak előttünk.  Mozogni,  szenvedni,  haragudni,  szinte  vak  dühükben  tombolni 
látszanak.  Csupa  fojtott  szenvedély,  elnyomott  és  kitörni  vágyó  indulat  háborog 
e komor  felhőkben  és  e vad  szelekkel  küzdő  tölgyekben.  Szélesen,  szinte 


16.  A békák  mocsara.  Diaz  festménye. 


egyetlen  ecsetvonással  odavetve,  a viharzó  indulat  szilajságával  és  bravúros 
briojával  megfestve,  megindítja  képzeletünket  és  meghatja  érzéseinket.  Csak 
Rousseauban  volt  ily  szenvedély,  csak  Diazban  a kifejezés  ily  készsége.  Ez  a 
műve  egyik  legjelesebb  alkotása,  a legmagasabb  ponton  mutatja  be  művészetét, 
a melyre  csak  eljutott. 

A belső  kép  tiszta  és  egységes  kifejezésére  törekedik  mindig,  de  eszközei 
nem  egyformák.  A megtisztítás  egyszerű  eszközével  nem  élhet  mindig,  át  kell 
néha  alakítania  belső  képeit,  hogy  czélt  érhessen. 

Az  1876-iki  párisi  Szalon-ban  nagy  sikert  ért  el  „A  békák  mocsara''  czímű 
képével,  melynek  a l’Art-ban  közölt  szénvázlatát  s egy  hozzákészült,  félig  kész 
színvázlatát  ismerjük.  A fontainebleaui  erdőnek  ez  a részlete  Rousseaut,  Duprét 
és  Diazt  is  megihlette.  Paál  ugyané  motívumhoz  nyúlt  s egészen  új  érzésben 
mutatja  be,  új  szépséget  fedez  fel  a régi  motívumban. 


Átalakítás 

17.  A békák  mocsara.  Paál  színvázlata. 

női  alak,  a kit  a feljövő  nap  tündéri  színe  mámorba  ringat.  Tiszta  egén  nem  lebeg: 
felhő,  levegőjében  nem  lebeg  szellő.  Mosolygó  deriíjéhen  mutatja  be  a természetet. 

Paál  László  friss  szemmel  nézte  meg  a helyet,  a cserjék  közt  kiemelkedő 
tölgyfacsoportot  egyszerűnek,  elhagyatottnak,  fönségesnek  találta,  mert  olyan 
volt,  mint  messze  földre,  idegenbe  vetett  lelke,  állva  társtalan,  egymagán.  Csak 
ez  a részlet  hatotta  meg.  Minden  mást  elhagyott.  Látta,  hogy  az  erdőszéle 
elfogja  a látóhatárt,  néhány  nagy  lombos  tölgyfája,  széteső,  dús  koronájukkal 
állottak  a középen  egymagán,  tükröződve  a csöndes  vízben,  álltak  fényellen- 
tétekkel kiemelve.  (17.  kép.)  Színvázlatában  már  ez  érzés  kifejezését  kereste, 
de  nagyon  is  balra  tolta  a facsoportot,  a mi  megkövetelte  a jobboldalnak  cser- 
jéssel való  kiépítését.  A színellentéteket  már  itt  kiérezte,  de  a konczepczión 


Rousseaunál  (14.  kép)  a mocsár  vizének  rezgése  ellentétben  állott  a talaj  egy- 
hangú zöldjével,  kitűnő  dekoratív  hatást  keltve.  A háttér  kereklombú,  nagy- 
koronájú  facsoportja  közt  gyöngén  pislog  az  esti  fény,  végigfekszik  a mocsáron, 
hosszan  elnyujtózva  ; a nagy  gomolygós  szürke  égboltozat  pedig  komoran  ter- 
peszkedik fölötte.  A természetet  egy  álmos  pillanatáhan  mutatja  be.  Duprénél 
(15.  kép)  a nyári  este  éles  árnyalatai  uralkodnak,  a mocsár  vize  él,  remeg, 
szikrázik,  a part  füzese  hajladoz,  az  ég  hatalmas  felhőzete  komoran  lebeg, 
fényvillanások  járják  át  belsejét,  a kereklombú  fa  koronája  sötét  tömegbe  borul, 
a természet  valami  ünnepélyes  megnyilatkozásra  készül,  csak  két  tehén  gázol 
át  a mocsáron,  baromi  nyugalommal.  A természetet  kínos  agóniában  mutatja 
be.  Diaz  (16.  kép)  a napfeljötte  csöndes,  rezgő  fényében  leste  meg  a helyet, 
a mikor  gyöngéd  fény  suhan  át  a mocsár  tükörén,  ezt  szemléli  a parton  ülő 

váltQZtatnia  kellett,  mert  a magány,  az  elhagjmtottság,  a társtalanság  érzését 
csak  központi  elrendezéssel,  a lényeges  előtérbe  helyezésével  lehetett  csak  kellően 
kifejezni.  így  alakult  át  képzeleti  képe.  Oda  tette  tehát  a középre  a lombos  fát, 
eszméje  hordozóját,  hangsúlyozta  azt  a víztükröződésben  is,  elhagyta  a fölös- 
leges cserjéket  s ezzel  új  érzés  kifejezőjévé  tette  a régi  motívumot.  A termé- 
szetet fönséges  egyszerűségében  mutatta  be.  (18.  kép.) 

Még  érdekesebb  azonban  képzeleti  képeink  alakulására  „Párisi  út  a fon- 
tainebleaui  erdőben'^  ez.  művének  fejlődési  folyamata.  Az  atmoszférikus  hatás 
megfigyeléséből  indul  ki.  Első  szénvázlatában  (11.  kép),  láttuk,  már  benne  volt 
belső  képe,  tökéletes  érzéki  erejében,  éreztetve  az  atmoszféra  dinamikus  erejét  s 
minden  későbbi  változtatás  csak  arra  való,  hogy  a szénvázlatban  rejlő  inten- 
cziókat  kifejthesse.  A miben  rokon  Munkácsy  képzeletével,  ki  néha  szintén 


18.  A békák  mocsara.  Paál  festményének  eredeti  szén  vázlata.  (L’Art,  1876.) 


egészen  együtt  és  színesen  látta  a képzeleti  képet,  már  fogantatása  pillanatá- 
ban. A karcsú,  nyúlánk,  magasba  nyúló  lombos  nyírfák,  a mint  hatalmas  tisz- 
tást fogva  körül,  erdei  utat  alkotnak,  úgy  tűnt  fel  előtte,  mintha  titkos,  útvesztő 
rengeteget  lepleznének,  komor  némaságban,  kísérletként  meredve  a világló  esti 
levegőbe.  Hogy  ezt  a hatalmas  fantomot  kifejezhesse,  kereste  a luegfelelő  térbe* 
való  elhelyezést,  a mely  a szélesség  irányában  haladjon,  kereste  az  ég  hatalmas 
zenei  hatását,  mely  komor  harmóniákat  zúgjon  feléje  s végül  a színek  tüzes, 
szenvedélyes  megnyilatkozását,  mely  a kísérteties,  démonikus  hangulatot  éreztesse. 

A szénvázlatból  ezeket  kiolvashatjuk.  Azt  akarta,  hogy  mindez  oly  egységbe 
olvadjon,  a mely  a fenséges  természet  egy  véletlenül  kivágott  szeletének  köz- 
vetlen hatását  tegye.  A legnagyobb  művészi  effektust  tehát. 


Lassú  fejlesztés 

Első  kisebb  színvázlatán  (19.  kép)  a kétfelől  felülről  lefelé  haladó  vonalat 
a központ  irányában  hozta  össze,  a mozgáserőket  egyensúlyba  akarva  hozni, 
— nem  úgy,  mint  szénvázlatán,  hol  még  a szimetrikus  vonalvezetésben,  alacsony 
látókör-felvételben  kereste  a monumentális  erővonalat’.  Míg  a két  erdőszél  töme- 
geiben egy-egy  nyirfaóriást  erősen  hangsúlyozni  akart,  a többit  már  sötéten  egybe- 
foglalt egységbe  tömörítette.  A gazos  tisztás  világoszöldjét  itt-ott  verte  csak  fel  egy- 
egy  csalit,  tüskebokor,  agyagos  föld.  Az  erdőbe  vezető  út  két  oldalán  egybeboruló 
fakoronák  állanak  őrt,  merev  tömegekbe  omolva.  Az  atmoszférikus  hatást  csak 
sejteti.  E jegyzetben,  melyben  érzését  már  világosabban  kifejezte,  s a színharmónia 
elemeit  magába  foglalja : komor,  barna,  főkép  pasztozus  kezeléssel  kifejezett  zöld 
árnyalatokat  keresett.  Az  egyszerűt,  a nagy  vonalat.  Elhagyva  a zavaró  részleteket. 

Hozzálátott  aztán  a nagyobb  méretben  való  megfestéshez  (20.  kép).  A 
színvázlat  vonalvezetéséhez  ragaszkodva,  a hangsúlyt  a nehéz,  ólmos,  zivataros. 


19.  Párisi  út  a fontainebleaui  erdőben.  (Színvázlat.) 

sűrű  czafatokban  lehulló,  a látóhatárt  vastag  lepelként  betakaró  égre  helyezte 
át.  Tarka  színek  helyett  egységbe  omló  színharmóniák,  nehézkes,  olajos, 
pasztozus,  sárgászöld  színakkordok  zúgnak  felénk,  komor,  tikkasztó,  fullasztó 
levegő  vesz  körül,  széles  és  éles  árnyalatok,  nagy  ellentétekbe  omolva,  hatalmas, 
szenvedelmesen  haldokló  lélekállapotot  éreztetnek.  A kísérteties,  lucziferi  hangulat 
helyett  valami  fojtott,  elnyomott,  kitörni  akaró  indulat  szorongott  a képen, 
melyet  idegennek  érzett  a képzeleti  képéhez.  Hiányzott  belőle  valami,  a’ mi  a 
meseszerű  hangulatot,  a démonikus  erőt,  a fel-fellobbanó  szenvedély  czikká- 
zásait  éreztesse.  Nagyon  is  befelé  fordult,  fullasztó  érzéseket  sejtetett.  Nem 
volt  elég  egyszerű. 

Ment  az  elemzésben,  a disszocziáczióban  tovább.  Rájött,  hogy  a vonal- 
vezetés  dinamikus  erejét  kell  jobban  hangsúlyoznia.  Próbált  a vászonhoz  egy 

Művészeti  könyvtár:  Paál  László- 

darabot  hozzávarratni,  a mivel  a jobboldali  erdőrészlet  vonalát  elnyújtotta.  De 
a központ  felé  futó  vonalban  volt  a hiba.  Széles  eltávolodást,  még  pedig  az 
első  szénvázlat  intencziójában,  asszimetrikus  beosztással  kellett  kifejeznie,  mert 
csak  a tér  ilyetén  eredeti  elhatárolásával  sikerülhetett  alapérzésén  uralkodnia. 
Hatalmas  vászonhoz  nyúl  tehát  (21.  kép).  Hangsúlyozza  a két  erdőrészlet 
vonalainak  különböző  voltát,  erős  ellentétet  teremtve.  A baloldali,  görbéket 
alkotó,  alacsony,  lefutó  vonallal  szembeállítja  a jobboldali  erdőnyúlvány  magas, 
egy  görbét  alkotó,  sötét  tömegét,  melyből  csak  egy  erős  nyirfa-egyéniség 
törzse  világlik  ki,  a többi  beleomlik  a tömegbe,  melyen  át  csak  itt- ott  világlik 
ki  egy-egy  világos  folt.  Most  úgy  érezzük,  hogy  valami  hatalmas  erő  nyilat- 
kozik meg  a jobboldalt  hirtelen  egyenesen  felszökő,  baloldalt  misztikusan 


20.  Párisi  út  a fontainebleaui  erdőben. 


hullámzó  s lassan  emelkedő  körvonal  mozgásában.  Az  ég  komor  felhői  elvesz- 
tették nehézkes,  ólmos,  lepelszerű  keménységüket,  lágyakban  hullanak  alá,  de 
elfogják  a látóhatárt  s az  esti  fény  sugárzását  át  nem  eresztik.  Ott  viaskodik 
az  az  út  porában,  az  erdőszéle  fatörzsein  és  a gazos  tisztás  agyagos,  nehéz 
földjén.  A vonalvezetés  monumentális  ereje  ilykép  jogaihoz  jutott.  Lassú  fej- 
lődéseken át  formálta  ki  végleg,  készen  foggant  képzeleti  vizióját. 

Képzeleti  képeinek  érzelmi  hatások  alatt  való  átalakítása,  fejlesztése,  félig 
öntudatlan  álmodozásban : íme,  képzeletének  működési  módja,  mely  intuitív 
egységlátásban  nyilatkozik  meg  s mint  a székely  balladákban,  egy-egy  komor 
részlet  erős  megvilágításához  fűzi  az  egészet,  nem  merülve  a részletekbe,  főkép 
nem  válva  áradozóvá  soha. 


Párisi  út  a fontainebleaui  erdőben. 

IV. 

Az  ilyen,  érzelmei  korlátlan  hatalma  alatt  álló  álmodozó,  a ki  az  értelem 
hideg  levezetéseitől  fázik,  a kinek  a szertelenre  való  hajlandóság  faját  jellemző 
temperamentuma  szilaj ságában,  érzékenysége  finomságában  rejlik : könnyen 
válik  indulatai  áldozatává.  Szervezetébe  hatolt  méreg,  avagy  véletlen  szeren- 
csétlenség folytán  beállott  agyrázkódtatás,  (talán  mind  a kettő),  a különben  is 
rendkívül  emotiv  ember  lelkivilágát  ijesztő  gyorsan  feldúlták.  Eleinte  csak 
szórakozottsága,  hirtelen  keletkező  indulatos  volta,  kedélyének  sötét  elborulása, 
fejfájások  és  a figyelem  központosításának  fogyatékossága  jelezték  a bajt. 
Érzelmei  most  már  korlátok  nélkül  csaponghattak,  úrrá  lettek  fölötte,  hatalmukba 
kerítették.  Ezzel  eg}mtt  járt  a figyelem  és  akarat  megbomlása,  lelkivilága  ele- 
meinek részekre  oszlása.  Képzeleti  képei  gazdagon  alakultak  ki  lelkében,  újabbnál 
újabb,  merészebbnél  merészebb  kapcsolatokban,  hiszen  az  érzelem  különben 
is  erős  disszocziáló  erejű,  képzeleti  képpé  változtat  mindent,  felbontva  benyo- 
másainkat elemeire,  de  csak  addig  becses,  míg  a fölülbíráló  értelem  egységes 
hangulat  kifejezésére  össze  tudja  őket  foglalni. 

De  a mikor  az  uralkodó  hangulat,  megtalálva  külső  formáját,  kifejezésre  jut, 
de  azért  nem  szűnik  meg  azonnal,  hanem  tovább  is  megtartja  kényszerítő 
erejét  képzeleti  képek  teremtésére,  szabadon,  czél  és  irány  nélkül,  vadul  száguldva 
előre,  végre  is  hatalmas  krízisekben  törve  ki,  mint  Paál  Lászlónál,  — épen  lel- 
kének az  az  ereje  lesz  a végzete,  a minek  művészetét  köszönhette:  érzelmeinek 
elevensége,  tüze,  szenvedelme,  mely  képzeletének  inspiráló  forrása  és  uralkodó 
jellemvonása  volt. 


RAJZ  ÉS  SZÍN 


A festés  agyvelő-  és  kézimunka.  Millais,  a nagy  angol  festő  mondotta  : 
„A  festés  bizonyos  mértékben  pusztán  mesterség,  melyet  szakasztott  oly  módon 
kell  megtanulni,  mint'  a varrást  vagy  a szövést".  (Art.  Journal  1886.)  Constable 
meg  éppen  tudománynak  mondja,  hiszen  nem  egyéb  a természet  törvényeinek 
kutatásánál.  {Mac  Coll.  XIX.  Century  Art.).  Természetes,  hogy  senki  sem 
kezdheti  a mesterségbeli  elemek  új  felfedezésével,  hanem  elsajátítja  elődei  ered- 
ményeit. On  est  toujours  le  fils  de  quelqu’ua.  Utánzáson  keresztül  lesz  min- 
denki eredetivé.  Ennek  első  feltétele,  hogy  feledni  tudjon.  Elfeledni  a már 
begyakorolt  kifejezési  eszközöket,  hog\^  egyéni  érzésvilága  új  képzeleti  képeinek 
megfelelő  új  kifejezési  formákat  találjon  : íme,  a művészi  lángész  feladata.  Hosz- 
szas  kísérletezés,  fárasztó  munka,  kínos  töprengés  eredménye  ez.  Az  új  kép- 
zeleti kép  az  inspiráczió  pillanatában  készen,  hirtelen,  játszva  alakul  ki ; de  a 
kellő  formába  öntése  gyakran  hetek  és  hónapok  keserves  munkája.  Sand 
György  beszélte,  hogy  a milyen  könnyen  produkált  Chopin  zenei  képzeleti 
képeket,  oly  megdöbbentően  kínos  látvány  volt  nézni,  mint  keresi  hozzá  a 
megfelelő  eredeti  formát.  Ez  azonban  teljesen  individuális.  Lamartine  és  Hugó 
könnyen  dolgoztak.  Rousseau  igen  nehezen.  A fő  az,  hogy  a végső  forma 
minél  szabatosabban  fejezze  ki  a művész  érzésvilágának  megfelelő  képze- 
leti ideált. 

Paál  László  is  utánzáson  keresztül  találta  meg  önmagát.  El  fogjuk  most 
kisérni  technikai  fejlődése  kalvária-útján,  miközben  elérünk  tragikus  végéhez,  a 
pillanathoz,  a mikor  végre  megtalálja  az  új  kifejezési  eszközöket,  hogy  e nehéz 
küzdelemben  időelőtt  elpusztuljon. 

I. 

Hatvan  évvel  ezelőtt,  Constable  és  Turner  után,  biztos  érzékkel  hirdette 
már  a fiatal  Ruskin  azt  az  igazságot,  hogy  a művésznek  a természetet  jól, 
pontosan,  részletesen  meg  kell  figyelnie,  hogy  érzései  kifejezésének  megtehesse. 

A modern  művészet  ezt  az  igazságot  csak  lépésről-lépésre  igazolta.  Egyik 
bécsi  levelében  (1868)  írja  Paál  László  is:  „Korunk  művészi  törekvéseinek 
fő  jellemvonását  a naturalizmus  képezi,  az  idealisztikus  irány  s a romanticziz- 
musnak  már  óriások  kinövései,  a nagy,  művelt  közönség  szellemi  szükség- 
letévé vált,  az  embert  nemcsak  mindig,  mint  félistent,  úgy  erényei,  mint  bűneiben 
látni  maga  előtt,  hanem  látni  akarja  már  egyszer  a szenvedéseket  is,  egész 

leplezetlenségökben ; érezni  akarja  a fájdalmat,  örülni  az  örülővei  és  sírni  a 
szomorkodóval,  s mindenekelőtt  a részletelzhen  akarja  magát  a korba  élni, 
melyből  valamely  esemény  merítve  van'‘.  Hogyan,  Courbet  pronuncziamentója 
elhatott  a bécsi  akadémia  zárt  falai  közé  is  s a természet  közvetlen,  hami- 
sítatlan felfogásának  s visszaadásának  nyert  meg  egy  fiatal  lelket  ? 

Nem,  a bécsi  akadémia  ott  még  nem  tartott.  Egyelőre  még  a régi  természet- 
látásra tanítottak,  a hagyomány  épségben  megőrzésére,  maga  Paál  írja  folytatólag 
idézett  bécsi  levelében:  „A  mennyiben  a naturalizmus  a szép,  igaz  fogalmával 
a művészetben  és  feladatával  nem  jön  összeütközésbe,  igaza  van.  Az  olasz 
iskola  koszorúsai  voltak  a legnagyobb  naturalisták — íme,  Courbet,  a bécsi 
egyetem  ideál-reál  esztétikájával  feleresztve!  Dr.  Zimmermann  Róbert  egyetemi 
előadásainak  és  Zimmermann  Albert  mesteriskolájában  folytatott  gyakorlatainak 
visszhangja  ez.  Az  idealizáló  iskola  egyoldalú  szépítéseit  s a naturalizmus 
egyoldalú  rútításait  egyformán  elítélték.  A természet  csak  anyag.  Ki  kell  keresni 
belőle  a „szép"  részleteket,  a „nemes"  vonalakat,  a „heroikus"  érzéseket, 
szóval  Valencienne  elvei,  Koch-Schirmer-Achenbach  gyakorlata  uralkodik  a 
Zimmermann-iskolában.  Legfeljebb  a hangulat,  az  érzés,  a lirismus  erősebb 
hangsúlyozásával. 

Maga  a mester,  Zimmermann  Albert  (1809 — 1888)  a düsseldorfi  iskolának 
volt  rendíthetetlen  híve,  a mely  a heroikus,  stilizált,  komponált  tájkép-ideált 
szolgálta,  s első  sorban  formális  szépségeket  keresett  össze.  „Tradiczióinak 
nyomása  alatt  állott  mindvégig."  {Hevesi:  Oesterr.  Kunst.)  E tradicziónak  két 
forrása  volt : Claude  Lorrain  és  Ruysdael.  Mindkettőből  a formális  szépségeket 
kereste  ki.  így  tehát  első  sorban  a gondosan  megrajzolt  részletekre  volt  figye- 
lemmel. Természetlátását  is  ez  jellemezte. 

Bécsi  és  müncheni  képei  igen  kínos  hatást  tesznek.  Nagyméretű,  stili- 
zált tájak  ezek,  részletekben  fuldokló  kompoziczióval,  nagy  szenvedélyt  utánzó 
hangos  szóval,  melyek  sem  harmónikus  színhatással,  sem  nyelvük  őszinte- 
ségével meg  nem  hatnak.  Noha  az  utolsó  korhadt  fadíszt,  az  előtérben  csak 
úgy,  mint  a háttérben,  épen  olyan  kínos  pontossággal  rajzolta,  akár  a vihartól 
megkínzott  bükkfát  és  fenyőt,  sohasem  találta  meg  a feladatához  szükséges 
finom  tónusokat.  Viharfelhő  és  fatanulmányai  egyazon  elaprózott,  kicsinyes 
formákban  hullanak  szét,  fényvezetése  az  előtérben  és  a háttérben  nem  mutat 
színértékkülönbségeket,  mindez  tökéletesen  ellenkezik  a konczepczió  nagyságával, 
mely  az  összhatást  még  kínosabbá  teszi. 

Mit  tanulhatott  tőle  Paál  László  ? 

A kompozicziós  szabályok  tradiczióit  és  a formák  aprólékos  megfigyelését. 
Megtanulta,  hogy  künn  a természetben  szedje  össze  a „nemes  vonalú"  fát,  a 
„jellemző"  sziklát,  a „hatásos"  hegy  vonalat.  E tanulmányokból  komponálandó, 
nagy  kartonokat  rajzoljon.  A lankás  előtér  felhővetette  árnyékos  felületére 
rakja  fel  alakjait,  körülötte  érdekes  masszákat,  cserjéket,  valamely  templom 
romjait,  mellette  csörgedező  patakot  vagy  szép  vonalban  emelkedő  dombot, 
melyek  a vonalperspektivát  szolgálják.  Jobbról-balról  sötét  díszlet  emelkedjék, 
magas  dombok  vagy  sűrű  koronájú  fák,  repoussoirnak,  hog}^  a fényellentét 
törvényeivel  a középtér  világítása  annál  intenzivebb  legyen.  A háttérben  lassan 


A Zimmermann-iskola  elvei 


73 


emelkedő  hegyek,  a messze  távolban  elvesző  körvonalakkal,  melyeken  a lemenő 
vagy  felkelő  nap  arany  sugarai  ragyognak.  . . . 

Hogy  ezt  a heroikus  tájkép-tipust  elérhesse,  három,  teljesen  különböző 
aktusra  volt  tehát  a művésznek  szüksége.  Először  is  a tárgyak  kiválasztására 
a természettanulmányok  alapján.  Zimmermann  iskolájában  igen  sokat  és  igen 
gondosan  rajzoltak,  még  pedig  természet  után.  De  nagyon  is  kicsinyesen. 


22.  Szénrajz. 

első  sorban  kontúrban.  Mintha  a világ  levegő  nélkül  való  volna,  annak  hatását 
a tárgyakra  nem  látták  soha.  Csak  a fény  és  árnyék  ellentétei  alapján  kelet- 
kező domborulatokat,  a legkisebb  részletekig  megfigyelve,  a hogy  azt  a Claude- 
Ruysdael  hagyományok  megkövetelték,  szinte  relief-szerű  felfogásban. 

Tehát  gondos  természetrajz  kontúrban,  azután  kartonra  való  komponálás 
domborulatban,  s végül  a vászonra  vetett  rajz  kiszínezése.  Sem  a gondos 

természetrajzot,  sem  a kartonra  való  előrajzot  nem  lehet  teljesen  elítélni. 
Nagy  művészi  múltja  van.  Még  Puvis  de  Chavannes  is  így  járt  el.  „Le  carton, 
c’est  le  livret;  la  peinture,  c’est  Topéra”,  — mondotta.  A baj  az,  hogy  Zim- 
mermann  a maga  természetlátását  kényszeríté  tanítványaira,  mely  pedig  gyakran 
ellenkezett  az  illető  egyéniségével.  Például  a Paál  Lászlóéval  is.  De  nemcsak 
a tradiczió,  hanem  a természetmegfigyelés  alapján  keletkezett  meggyőződés  is 
elősegítette  Zimmermannban  a gyakorlatához  való  ragaszkodást.  Ramsaui  tanul - 
mán3^ain,  künn  a hegyek  között,  gyakorta  megfigyelhette,  hogy  csupa  vonal 
ott  a mindenség,  a levegő  átlátszó,  tiszta,  mélység  és  előtér  egybeolvad,  szín- 
értékek elvesznek,  a háttér  az  apró  részletekig  élesen  látható,  a meg  nem 
tört  ibolyakék  éther  végigömlik  az  elő-  és  háttéren,  színakkordokat,  a rét  zöld- 
jével és  a fenyő  zöldjével,  elérni  nem  lehet,  csak  a vonal  erejével  lehet  fölötte 
úrrá  a művész.  Paál  László  egyéni  hajlandóságát,  mely  őt  kolorisztikus 
hatások  felé  vonzotta,  nem  is  elégítette  ki  a hegyek  hideg  szépsége  soha.  De 
azért  a Zimmermann-iskolában  rajzolta  vázlatait,  komponálta  tovább  kartonjait, 
az  előírt  módszer  szerint  (22.  kép).  Fuldokolnak  is  azok  a nagy  részletrajzban,  a 
levegő  hiányában,  a vonalak  szabályos  vezetésében,  sehol  sem  téve  a szemlélőre 
a közvetlen  megfigyelés  hatását,  hanem,  mint  mestere,  vagy  annak  mestere  a 
düsseldorfi  Achenbach,  a sok  apró  részlet  egymás  mellé  állítása  által  meg- 
kapni, meglepni,  megdöbbenteni  akart.  Az  előtér  sziklás,  moszatos,  páfrányokkal 
benőtt  mohos  hegyi  földjén  minden  fűszál,  korpafű,  lándzsaalakú  leveleivel, 
gondos  botanikus  módjára,  száraz  elmével,  oda  van  rakva.  Csupa  vonal  az 
egész,  részekre  szedve,  elemezve,  elaprózott,  kicsinyes  formák  megdöbbentően 
gondos  halmozása.  Szénnel  dolgozott,  de  a barnás  tónusokat  vízfestékkel  is 
elmélyítette,  a világítási  hatásokat  kenyérbéllel  apróra  kiszedve.  És  mégis, 
sehol  napfény,  sehol  szín,  a fényvezetés  a műteremvilágítással  esik  egybe, 
szinte  meg  lehet  olvasni  az  előtér  bükkfájának  minden  levelét,  a háttér  feny- 
vesének minden  fűszálát. 

Büszke  volt  erre  a naturalisztikusan  megfigyelt  természetre,  azt  hitte,  ez 
Courbet  verité  vraie-]e,  maga  a természet,  a mint  mestere  kartonjain  látta.  Nagy 
fáradságába  került,  hogy  absztrahálni  tudjon  a színesen  látástól,  kikeresse  az 
apró  rajzformákat  a természet  elemzésével,  megszokja  a kicsinyes  részletekben 
túlhalmozott  éleslátást,  mely  csak  az  egyes  tárgyaknak  a szem  sárga  foltjába 
való  beállása  által  sikerül,  a mi  pedig  teljesen  ellenkezik  a természetes  látással. 
„Ha  az  előtér  jelent  valamit,  a háttérnek  jelentéktelennek  kell  lennie",  mondotta 
Puskin,  mert  hiszen  háttért  és  előtért  egyszerre  nem  fixirozhatunk.  Túlzottnak 
tartjuk  tehát  a bécsi  módszer  apró  formahalmozását,  mert  a mit  csak  egymás- 
után figyelhetünk  meg,  úgy  ábrázolták,  mintha  egyszerre  láthatnák.  A déli 
népek  látása  ilyen,  s az  olasz  művészet  formakultusza  ilyen  összefoglaló 
látáson  alapul,  tiszta,  páramentes  atmoszférájuk  ezt  elősegíti,  ők  az  egymás- 
utánt egymásmellettivé  foglalják  egybe.  Nem  ez  a vizió  felelt  meg  Paál  László 
természetének.  De  iskolai  gyakorlatnak  igen  jó  volt,  az  akaraterő  megfeszítésének, 
a kitartás,  a karakter  fejlesztésének  kitűnő  eszköze.  A természet  talán  nagyon 
is  összetett  gyakorlatlan  szemnek.  Az  absztrahálás  arra  kényszerítette,  hog}' 
megfeszített  figyelemmel  keresse  ki  a tárgyak  jellemét,  a mi  erős  értelmi  munka, 

Önfegyelmezést,  íigy elemközpontosítást  követelt.  Paál  kéneső  temperamentumával 
nem  volt  ugyan  összhangban,  de  diszcziplinához  szoktatta  és  rajztudásának 
biztos  alapot  vetett. 

A kor  naturalisztikus  szelleme  is  elősegítette  természetmegfigyeléseinek 
gondos  voltát.  Most  már  azért  mentek  ki  a természetbe,  hogy  megnézzék  s 
csak  azt  rajzolják,  a mit  látnak  s nem  azt,  a miről  tudták,  hogy  jelen  van, 
mint  a régiek,  a kik  még  a természet  után  készült  vázlataikat  is  képszerűen 
fogták  fel.  Claude  Lorrain,  Ruysdael,  Van  Goyen,  Elsheimer  kézrajzai  legalább 
azt  igazolják.  Odavetett  jegyzeteikben  is  az  erre  építendő  képekre  gondolnak. 
Koch,  Schirmer,  Achenbach,  főkép  Lessing  már  közvetetlen  természettanul- 
mányok alapján  dolgoztak,  jóval  őszintébbek  is  tanulmányaikban.  A franczia 
naturalisták  igéi  felrázták  lelkiismeretüket.  A Zimmermann-iskolában  már  rajongó^ 


23.  Szénrajz. 

természetkultuszt  űztek.  Milyen  lelkesedéssel  írt  Paál  is  nővérének  a ramsauí 
útról ! Mit  használt  mindez  ? Fátyol  borult  szemére,  az  előítélet  fátyola,  mely 
megakadályozta,  hogy  a természetet  színes  megjelenésében,  nagy,  atmoszférikus 
hatásában,  igaz  színértékeiben  foghassa  fel.  Fel  kellett  előbb  bontania  a termé- 
szetet részleteire,  első  sorban  vonalakra,  még  pedig  elaprózottan  és  kicsinyesen, 
merőben  alapformákra,  a mi  absztrakczió,  mert  hiszen  a megvilágított  szín  sugara- 
kat bocsát  ki  és  egybeolvadva  az  őt  körülvevő  színekkel,  felbont  minden  vonalat. 
Paálnak  azonban  kontúrban  kellett  látni  a világot,  részleteket  halmozni,  s ezeket 
a részleteket  meghatározott  kánonok  szerint  mesterségesen  egybeállítani,  kompo- 
zicziókban.  Ez  a módszer  pedig  organikus  egységek  teremtéséhez  nem  vezet. 

A forma  egyoldalú  hangsúlyozása  azonban  ez  időben  még  általános  ; 
Puskin  is  védte,  „a  tanítvány  előtt  — mondotta  (Modern  Festők  I.  151.)  — 

körvonal  és  chiaroscuro  egymástól  elszigetelt  terület  maradjon  La  forme  est 
la  premiére  chose  á observer,  hirdette  Rousseau  is.  A rajz  elhanyagolását, 
különösen  a luminista  mozgalom  elején,  nagyon  fájlalta:  „Hogyan?  — mondotta 
egy  tanítványának  — ön  azt  hitte,  nem  kell  rajzolnia,  mert  egy  koloristához 
jött?“  A rajzot  azonban  csak  alapnak  nézte,  anatómiai  váznak,  harmónikus 
egység  visszaadása  czéljából,  mert  a hol,  tette  hozzá,  tout  l’intéressant  éga- 
lement,  rien  ne  l’interessera.  A sok  elaprózott  rajz  hamis  benyomásokat  szül, 
elnyomja  a színt,  nem  felel  meg  a fényhatásoknak,  melyeknek  megfigyelése 
legyen  a festő  legelső  feladata.  Paál  Lászlónak  fejlődése  tehát  abban  állott,  hog}^ 
a Zimmermann-iskola  hagyományait  és  az  ott  elsajátított  kicsinyes  művészi 
látást  el  kellett  felejtenie.  Ezt  tette.  Düsseldorfi  és  párisi  korszakában  vele- 
született kolorisztikus  hajlandósága  kifejlődik,  de  azért  megőrzi  mindvégig  a 
biztos  rajz  kultuszát.  Még  Párisban  is  rajzol  kartonokat  (23.  kép),  csakhogy, 
tónusos  puhasággal  és  a kolorisztikus  értékek  megfigyelésével,  szélesen,  puha 
szénnel,  szinte  festve.  Most  már  tudja,  hogy  a rajz  csak  a szín  kerete,  s 
rajzolva  is  a színre  kell  gondolnia,  hogy  mindég  a színes  képzeleti  kép  áll- 
jon lelki  szemei  előtt,  mi  közben  az  ennek  alapját  tevő  csontvázat,  a tárgyak 
anatómiáját  megjelöli,  mert  igaz  orchestrális  hatást  akarva  elérni : „tous  les 
secrets  sont  dans  la  couleur“  (Bürger-Thoré). 

A természet  csodás  színharmóniának  megfigyelése  lesz  tehát  fejlődésének 
útja.  A száraz  rajztanulmányokat  kolorisztikus  tanulmányoknak  kell  követniök. 


II. 

Az  öregedő  Ingres  rajzolás  közben  megtapogatta  a mintának  álló  alakot, 
hogy  látási  formaképeit  erősítse.  Víziója  csupa  abstrakczió,  mint  Holbeiné, 
vonalakra  bontás,  elemekre  való  szétszedés. 

Se  Tiziano,  de  Delacroix  nem  szorultak  tapintási  érzékeik  segedelmére. 
Formaképeik  színfoltokból  állottak,  melyek  a fény  hatása  alatt  keletkeznek. 
Mi  csak  a fény  szülte  színeket  látjuk,  melyek  a megvilágítás  fokozata  szerint, 
formákat  adnak  a tárgyaknak,  körvonalakat  a színeknek.  Vonal  nincs  a ter- 
mészetben, ez  csak  egy  intellektuális  faktor.  „A  kép  főszemélye  — mondotta 
Manet  — a fény.“  Visszaadni  a fény  finom  átmeneteit,  a fény  és  homály 
egymásba  omlását,  hogy  a végtelennek  tetsző  térben  megjelenő  színes  jelen- 
ségeket ábrázolva,  a jelenségek  közt  való  belső,  titkos  összefüggést  szemlél- 
tessük : íme  a festészet  problémája. 

Eszköze  : az  egységes  világítás,  mely  a fény  és  árnyék  ellentéteit  szülve, 
reliefet  ad  a tárgyaknak,  s meghatározza  egymáshoz  való  viszonyukat  is, 
fényértékük  intenzivitásának  fokozata  szerint.  Ez  az  az  erő,  mely  a tért  szüli, 
nem  elvont  vonalakkal,  hanem  atmoszférikus  valeurökkel.  A - fény  mindent 
átölel,  egygyé  válik  a tárgyakkal,  körülöleli  őket  és  megnyilatkozása  fokozata 
szerint,  különböző  színérfékeket  is  teremt.  A fén}^  rávilágít  á tárgy  természetes, 
helyi  színére,  a közelség  és  távolság,  tehát  az  erősen  vagy  gyengén  való 
megvilágosítás  fokozata  szerint,  meg  is  változtatja  azt,  tónust  ad  neki. 


Festékfelrakás 

A Zimmermann-iskola  e feltételeket  figyelembe  vette,  de  kánonokba  szorí- 
totta. Paál  László  fejét  is  telerakták  velük.^  Az  előtért  ezzel,  a faágakat  azzal, 
a levegőt  amazzal  a színnel  fesse ; ez  a szín  az  ég  festésére  szolgál,  a víz 
festésére  mást  kell  használnia.  Mert  csak  domborulat  és  helyi  szín  visszaadása 
volt  a czél.  A fényt  nem  érezték  még  mindent  átölelő  elemnek,  csak  a tár- 
- gyakat  megvilágító  erejét  figyelték  meg.  A reliefet  és  a helyi  színt,  az  atmosz- 
féra hatása  nélkül.  Az  összhatás  tehát  hideg,  az  árn3^ékok  feketék  voltak,  a 
melyeket  aztán  velük  összekevert  barna  vagy  sárga  vagy  vöröses  meleg 
színekkel  enyhítettek,  ilykép  az  árnyékok  barnás,  sőt  néha  vöröses  színezetet, 
a kép  pedig  meleg  egységes  tónust  nyert.  Mindezt  híg,  vékony  festékfelrakás- 
sal, mintha  csak  az  alapul  felrajzolt  rajz  kiszínezésére  szolgálna.  Természe- 
tesen, ez  volt  Paál  ez  időbeli  eljárása  is. 


24.  Nádas. 


Festményein  az  apró  részletek  uralkodnak,  tehát  első  sorban  a rajz,  míg 
vékon^^an  felrakott,  remegő  kézzel  lazurozott  koloritja  kemény,  nélkülözi  a 
féltónusok  gyöngédségét,  melyet  az  átmenetek  megkövetelnének. 

Mocsaras  tája,  „ Nádas  “ (24.  kép),  egyhangú  színben.  A gyékény  nyel 
szegett  holt  érben  fehér  őszi  liliomserlegek  csillognak,  talpas  leveleik  végig 
feküsznek  a víz  színén,  keresve  az  árnyékot.  Hajlós  fűzfák,  árnyéktermő 
jávorfák  virágzanak  a part  szélén,  hullámos,  lefelé  futó  vonalat  alkotva  balról, 
kecses  ívet  jobbról.  A hináros  víz  titokzatosan  nyugszik,  a tiszta  égből  ráesik 
egypár  fénysáv,  ezüstlappal  vonva  be  felületét.  S mindezen  a helyi  színek 

^ Ezekről  szól  később  az  iskolákban  a gúnyos  nóta  : 

Ist  dér  Hímmel  noch  so  gr  au, 

So  mahV  ihn  doch  mit  Preussisch-hlau  . . . 

uralkodnak,  növényformái  a botanikus  gondosságával  megfigyelve,  a miért 
harmóniátlan  is  a hatása. 

Csak  egyes  részletek  árulják  el,  hogy  festője  egyebet  is  látott  mestere 
műveinél.  A sárgászöld  tónusba  itt-ott  változatosságot  visz;  a háttér  fűzfáinak 
lombkoronája  már  foltba  omlik;  a kicsinyes  rajz,  különösen  a háttér  felé,  szélesebb 
ecsetkezelésbe  olvad,  foltlátása  önkénytelenül  megnyilatkozik. 

Másik  kisebb  képe,  „ Domboldalon “ (25.  kép),  színben  erősebb,  a sárgászöld 
tónus  egységesen  végig  van  vezetve  rajta,  de  rajza  túlzott,  tölgybokrai  épen  olyan 
gondosan  tanulmányozvák  az  előtérben,  mint  a háttérben,  a levegő  átszikrázása  a 
falombok  közt  hihetetlen  odaadással  megfigyelve,  az  előtér  rétjén  minden  fűszál 
a maga  helyén,  ol}^  odaadó  igazsággal  kirajzolva,  akárcsak  a prerafaelista 
festők  művein.  Egyébként  csupa  konvenczió  minden.  A két  oldalt  színfalszerűleg 
elhelyezett,  árnyékba  állított  tölgyfabokor  a hagyományos  repoussoir,  hogy  a 
középtérre  vezetett  napsugár  sárgászöld  fénye  annál  erőteljesebben  világítsa 
meg  a lankás  hegyoldal  domborulatait,  puha,  kövér  pázsitját,  az  előtér  virágos 
rétjét.  Kezének  bizonytalan  remegését  érezzük  ki  a formák  kicsinyes  kezelé- 
séből, a sok  túlhalmozott  részletből,  mely  itykép  híján  van  minden  organikus 
egységnek.  De  van  valami  naiv  bája.  Egy  kolorista,  a kit  eltiltottak  a színek 
harmóniájától,  hogy  formaelemzést  végezzen. 

De  veleszületett  hajlandósága  a színes,  széles,  egységbe,  foltba  folyó  látásra 
nem  sokáig  tűri  el  a rákényszerített  rajzlátás  bilincseit. 

Két  körülményre  lehet  ezt  visszavezetni.  Elsőben  is  hollandi  tanulmány- 
útjának  hatására. 

Hollandiában  egy  új  atmoszféra  vette  körül.  A tenger  itt  a golfáram  melegítő 
hatása  alá  kerül,  felhős  és  tiszta  ég  váltakozva  váltják  fel  egymást,  nedves, 
párás  a levegőege,  mely  a legcsodásabb  levegőhatásokat  teremti.  A helyi  színek 
tompa  teltsége,  minden  határozott  voltuk  mellett,  egyre  színt  vált,  újabbnál 
újabb  harmóniáknak  adva  helyet.  A holland  tájképfestők  ezt  ki  is  használták. 

Mindegyiknek  maga  volt  aztán  a maga  érzésvilágának  megfelelő  kedvelt 
harmóniája,  melyhez  ragaszkodott,  bizonyos  állandó,  nyugodt  levegőhatások, 
melyeknek  világításában  ábrázolták  a természetet.  Van  Goyen  szürkés,  ködös, 
diffüz  fénybe  merítette  a természetet,  mely  csöndes,  sivár,  nyomott  hangulatot, 
elnyomott  színeket  szült.  Cuyp  szerette  a teljes  napfényt,  a délelőtti  ragyogást 
és  az  este  erős  sugárzását,  a mint  viaskodik  a párás  levegővel.  Ruysdael  az  őszi 
délutánok  tompa  fényét,  mely  a felhős  égbolton*  ki-kitör  s elérni  erővel  folytat 
harczot  az  árnyéklatokkal.  Ezek  a nagy  példák  felnyitják  Paál  László  szemét. 
Nő  az  atmoszféra  intim  bájai  iránt  az  érzéke.  Nem  a túlhalmozott  részlet, 
hanem  az  egyszerű  motívumok  nagy  egységben  való  felfogása  lesz  a kívánatos 
czél  előtte.  Fénybenyomásokkal  telik  meg  a lelke.  A levegő  festésére  törekszik, 
a mint  az  megváltoztatja  a dolgok  színét ; a mint  nagy  tömegekben  végig  ömlik, 
végig  rezeg,  nem  törődve  a helyi  színekkel,  csak  a nagy  egységes  harmóniákkal ; 
s mindezt  pontos  színértékekben,  nehogy  megzavarodjanak  a tónusok  egymás- 
hoz való  viszonyai.  Ehhez  nem  kellenek  többé  hangosan  beszélő  tájak,  csak 
csöndes  színharmóniák ; nem  a rajz  kicsinyes  elaprózása,  hanem  a hatások 
összefoglalása ; nem  a vonalak  részletezése,  hanem  a tónusok  változatossága. 


Foltlátás.  Holland  hatás 


79 


mely  a tárgyhoz  simul,  tehát  az  érzéshez,  mety  lelkét  az  előtte  levő  táj  láttán 
elfogta.  Megerősítette  őt  ebben  Munkácsy  is,  a ki  az  aprólékos  rajznak  sohasem 
volt  barátja  s a ki  megértette,  a mikor  fénybenyomások  visszaadásáról  álmo- 
dozott. Különösen  pedig  a düsseldorfi  tájképiskola,  mely  első  sorban  a kicsinyes 
rajzot  kereste,  túlozta,  halmozta  s epikát  adott  lira  helyett;  az  Achenbaphok 
és  Schirmer  művészete,  mely  elemi  erővel  taszította  el  magától  és  kergette  őt 
az  ellenkező  természetfelfogás  annál  erőteljesebb  kultuszához. 


25.  Domboldalon. 

A düsseldorfi  művészettől  azonban  mégis  tanult  valamit,  azt,  a mi  Mun- 
kácsyra  is  nagy  hatást  tett : a mély,  barnás  színösszhangot,  a természet  harmo- 
nikus és  nyugodt  visszaadását  tompa,  halk,  derült,  egyszerű  gammákban.  Mélyebb 
tónusok  váltják  fel  a bécsi  korszak  sárgászöld  harmóniáit.  A harnalátás  fekszi 
meg  vízióját,  Knaus,  Vautier  harmóniája,  egy  sárgás-barna  epidermis,  egy 
sötétbarna  színösszhang,  mely  egységbe  fogja  a helyi  színeket,  megtompítja  a 
koloritot,  első  sorban  a zöldet,  melyet  ez  iskola  borzadozva  került.  „Braun 
wie  eine  Fiedel“  legyen  a lombkorona  s bitüm  és  okker  keverékből  való  alá- 
festéssel sikerül  is  színeinek  ezt  a nyugodt  egységet  megadni.  Már  beileni 
tanulmányain  találkozunk  az  aszfaltos  aláfestéssel  (26.  kép.),  melynek  nedves 
rétegébe  az  ecset  nyelével  megjelöli  a rajzot,  csak  nagy  proporcziókban,  hogy 
aztán  rámenjen  a fedőszínekkel.  Tónus  - tanulmányokat  most  nagy  számban 
találunk.  A világítás  kulcsát  — a holland  művészet  erre  tanította  — az  ég 
adja  meg,  ez  a tájkép  éltető  lelke,  mely  minden  formát  átölel,  magához  vonz, 
idomít  s adja  meg  a táj  egészének  hatását.  Tehát  nemcsak  a tárgyak  hetyi 
színeit  és  domborulatait,  hanem  egymáshoz  való  viszonyaikat  is,  a melyeket 
finom  fokozatokban,  puha  féltónusokkal  kell  visszaadni,  hogy  az  egységes 
tónushatást  elérhesse. 

Egységes  tónushatás  e korszakbeli  művészetének  főjellemző  vonása.  Ebben 
rejlik  a hangoló  erő,  a mely  az  érzését  kifejezésre  juttatja,  az  által,  hogy  az 
egyes  helyi  színt  (a  tárgyak  színét  közönyös  napfényben),  a levegő  hatása 
alatt  módosítja.  A régi  mesterek  a tónus  ez  egységesítő  erejét  észrevették  s 
ábrázolták,  harmóniákat  teremtve,  két  eszközzel : a helyi  szín  tompításával,  mint 
Rembrandt  és  egyazon  tónusba  foglalás  által,  mint  Ruysdael,  főkép  Van  Goyen. 
Rembrandt  a színegyéniségeket  zavarónak  érezte,  tehát  elgyengíti,  azaz  telt 
színek  helyett  fényben  szegény  színeket  használ,  töri  és  keveri  a színeket, 
hogy  elvegye  élüket,  ne  ríjanak  ki  az  összhatásból,  csak  emeljék,  segítsék 
egymást.  Ez  az  orchestralis  elv  érvényesül  tónus -összhangjaiban  is,  a hol  egy 
barnás-vöröses  össztónus  uralkodik,  főkép  tájképeiben,  hol  lágyan  simulnak  egy- 
másba a színek,  a barnásból  a vörösesbe,  a zöldesből  a kékesbe,  egyetlen  szín  sem 
fordul  elő  tisztán,  a nélkül,  hogy  más  helyen  keverten  jelen  ne  volna,  minden  hatás 
finoman  elő  van  készítve,  egymásba  olvasztva,  hogy  végül  azután  diadalmasan 
törjön  elő  a fényben.  Ugyanezt  a színfelfogást  — a monochrom  felé  hajlásban  — 
találjuk  meg  a többi  holland  tájfestőnél  is.  Van  Goyennél  különösen.  A barna 
színösszhang  uralkodik  náluk  s rajtuk  épülve,  a düsseldorfi  művészeknél  is. 

Sokat  beszélgettek  erről  Munkácsyval  a düsseldorfi  közös  műteremben  s 
Paál  színfelfogása  így  alakult  át  lassanként,  közös  emlékek  és  azonos  színlátás 
eredményeként.  Magyar  érzésük  a barnás  színösszhangokban  ez  időbéli  érzé- 
seiknek megfelelő  hangnemet  talált,  szenvedélyes  érzékenységüket  benne  kifejez- 
hették. Keresték  a természet  azon  motívumait,  melyekhez  ez  legjobban  illet  s 
valóban  a Siralomház,  a Tépéscsinálók  döbbenetéinek  éppen  úgy  megfelelt, 
mint  Paál  naplementének,  az  esti  szürkületeknek,  a borongós  erdőmélyének, 
a szomorú  fűzfák  vagy  komor  platánok  árnyéklatainak. 

Átmeneti  jellege  van  — s éppen  kolorisztikus  szempontból  — „Berzovai 
út“  czímű  művének,  (melyet  Düsseldorfban  dolgozott  át  1871-ben)  (27.  kép).  Még 

mindig  rajzszerű  felfogása  a természetnek,  de  már  egyszerű  tónusegységben 
tartva.  A kis  oláh  falu  kút  előtti  tere,  dudvával,  kóróval  behintve  — barázdái 
közt  a tavaszi  eső  maradékaival,  a napfényben  remegő  pocsogókkal  — bok- 
réta- és  vadgesztenye-fákkal  van  körülültetve.  Az  éledő  ágakon  most  hajt  ki 
a tavaszi  rügy  és  a fiatal  zöldelő  levél.  A kékes-szürke  borult  ég  világítása  a 
középtérre  omlik  és  kirajzol  minden  részletet. 

Még  mindég  haniis  részletgazdagságban.  Különösen  a jobboldalra  hányt 
kóró-  és  rőzserakás  van  igen  is  részletezve,  nagyon  is  megrajzolva,  itt-ott  az 
éles  kontúrok  is  kiválnak.  Hatása  éppen  ezért  nem  közvetlen,  nagyon  meg- 
munkált, túlhalmozott  és  elkínozott.  De  igen  sok  jó  részlettel.  Alakjai : a kútra 
menő  oláh  parasztasszony,  a bokréta* fa  tövében  ülő  öreg  asszony,  már  foltba 
téve,  úgy  mozgás,  mint  színérték-megfigyelésben  kitűnőek.  A kút  körül  tipegő 
libák,  a nedves  pocsogók  rezgése,  az  esőfogó  hordó,  a beomló  kút,  a befelé 
haladó  út  földjének  anatómiai  váza,  szín-  és  rajzhatásúkban  egyaránt  igazak. 


26.  Tanulmány. 


Érezzük,  hogy  természet  után,  gondosan  megrajzolt  karton  alapján  van  umbra- 
színnel  vászonra  átvive,  egy  szürke,  hideg  színű,  száraz  aláfestésre  s az  így 
megadott  formákat  következetes  munkával,  úgy  látszik,  már  Düsseldorfban, 
műtermében  színezte  ki.  De  tónusharmóniája  már  kiválóan  sikerült.  A nedves 
hegyi  tájék  éghajlatváltozáskor  előforduló  szürkésbarna,  ködös  és  nyomott  szín- 
egységébe olvad  bele  minden. 

A házak  fedelén,  a két  nagy  bokrétafa  sudarán,  a háttérbe  vesző  ház- 
tetőkön rezgő  mély  színek  világos-szürke  világításba  olvadnak.  A baloldali 
fiatal  vadgesztenyefák  törzsein  fénysávok  futnak  végig.  A fák  fiatal  hajtá- 
sainak zöldje  háromféle  színértékben  csillog,  noha  ez  a rész  kidolgozatlan, 
a szín,  mintha  csak  késsel,  néhol  az  ujjával  volna  durván  rákenve,  nem 
teszi  az  ágakból  sarjadozó  hajtás  organikus  egységének  hatását.  Általában 
bizonytalan  és  kísérletező  kéznek,  de  egy  kiváló  kolorisztikus  tehetségnek  fiatal- 
kori munkája. 


Művészeti  könyvtár:  Paál  László. 

Hasonlókép  átmeneti  jellege  van  egy  kisebb,  gyertyános  erdőrészletének 
is,  még  mindig  inkább  rajz,  semmint  festmény:  szürke  aláfestésre  kontur- 
rajznak  egyszerű  kiszínezése,  de  szín  érték-megfigyelései  már  becsesek.  Kezdi  a 


28.  Gyertyános. 


természetet  színegységben  látni,  noha  a lomboknak  ágazatait,  egymásba  bogozó- 
dását  végtelen  gonddal,  apróra  megfigyelve,  nem  hatásukban,  hanem  szinte 
nagyítóüvegen  át  szemlélteti  (28.  kép). 


27.  Berzovai  út. 


Beileni  hatás 

A bécsi  iskola  formaelemzése  még  kisért  ez  időbeli  képein. 

De  nem  sokáig,  talán  csak  azokon,  a metyeknek  rajzát  magával  hozta,  de 
beileni  tanulmányai  alapján,  mint  láttuk,  már  ezeket  is  átdolgozta. 

Beileni  vázlatai  motivurnban  és  formában  egyformán  új  természetfelfogás 
kialakulását  jelentik.  Egyszerű  motivumokat  keres : útkereszteződést,  gazdasági 
kertet,  fáktól  szegélyezett  majorságot,  néhány  gazdasági  házat  a pusztán  (29.  kép), 
kicsinyes  rajz  helyett  szélesen  látva,  csak  a nagy  masszákat,  a jellemző  formákat, 
a beszédes  részleteket.  Ez  a felfogás  megváltoztatja  technikáját  is.  Apró  kontúr- 
halmozás  helyett  széles  foltokba  omlást,  bátor  ecsetkezelést,  összefolyó  előadást, 
nagy  egységek  kiemelését.  Nedves  aszfaltaláfestésbe  beledolgozott  a fedőszínekkel, 
erősebben  hangoztatva  a helyi  színeket,  de  a barnás  színharmóniákat  igyekezett 
megőrizni  mindvégig.  Az  ég,  mint  a világítás  és  a hangulat  forrása,  első  sorban 
van  megfigyelve  mindig.  Ezen  a vázlatán  is.  Dél  van,  nagy  árnyékok,  élénk  és 


29.  Tanulmány. 


erős  fényellentétek  uralkodnak.  Párás,  meleg,  puha  levegőben  kékesbarna,  egy- 
másba tolakodó  felhők  mozgását  érezzük.  Az  előtér  zöldjéből  csak  itt-ott  rí  ki 
egy-egy  élénk  világos  folt,  a kerítés,  az  itató,  a kötéltartó  kő,  a csupasz  föld 
foltjai.  A házak  előtt  három  alak  beszélgető  csoportot  alkot,  kitűnő  folthatásban. 
S mindez  nyugodalmas,  csöndes  színharmóniával  egymásba  foglalva. 

Ez  időben  egyáltalán  — lelkiállapota  nyugodalmas  voltának  megfelelően  — 
a csöndesebb  atmoszférikus  hatásokat  keresi : a boglárfák  közt  kisugárzó  esti 
fény  rőtjét,  a mint  végigfút  a törzsökön,  egyre  hullajtja  erejét  a háttér  felé, 
hogy  aztán  tüzét  veszítve,  eltűnjön  az  erdőmélye  sötétjében  (30.  kép);  a víz- 
partján kinyúló  jegenyefaerdőre  rászálló  homályt,  mely  végighull  zikzagos  vonalain, 
hog3^  megérintse  a kanyargó  víz  kiszögelését,  melyen  az  esti  fény  ezüstlepelként 
egy  végsőt  nyújtózkodik  (31.  kép);  a borongós,  párás  délután  szürkés  fényét, 
mely  a nyárfa-erdő  közepén  csobogó  patak  vizét  árnyéklatokba  borítja,  mi  köz- 

6* 

ben  élesen  megvilágítja  a patakban  horgászó  fiú  ingének  intenzív  fehérségét. 
(32.  kép.) 

Különösen  érdekes  három  naplementét  ábrázoló  képének  finom  tónusegy- 
sége, melyek  a fiatal  művész  gyors  haladását  igazolják.  Szeptemberi  hangulat 


30.  Boglárfák. 

az  egyik  s dombos  víz-part  mögött  lebukó  nap  haldoklását  ábrázolja.  A mű 
megőrizte  tanulmány-jellegét,  oly  közvetlen,  friss,  odavetett  a hatása.  A szürke, 
párás  esti  levegő  (melynek  ma  már  bizonyos  barnás  patinát  adott  az  idő),  ural- 


Színtanulmányok 

kodik  az  egészen,  lágyan  omlik  bele  a háttérben  a lemenő  nap  sárgásfehér 
sávja,  a szemben  álló  domboldalt,  itt-ott  a víz  tükrét  árnyékba  borítva.  A^domb- 
oldalon,  kitűnő  folthatásban,  ül  egy  asszony,  mellette  a fűben  vörös  keszkenője, 
pikánsan  kicsengve  a barnára  letompuló  zöldből.  Mögötte  bokréta-fák,  a hátsó 
sötétebb,  ezzel  távlatot  nyer  az  innenső,  érezzük,  hogy  levegő  veszi  körül,  mely 
végigfekszik  az  egész  tájon  és  egységes  színhatásba  foglal  mindent.  Ez  össze- 
foglaló színfelfogásának  megfelelően,  nincs  már  e művén  nyoma  sem  a bécsi 
kicsinyes  rajznak,  a nagy  foltegységek  uralkodnak,  a mint  hogy  Franz  Hals 
nyomán,  a szélesen  egybefoglaló  kifejezés  lön  új  ideálja  (33.  kép). 

Egyelőre  ingadozik  ugyan,  még  nem  ment  át  egészen  a vérébe,  nem  tudja 
teljesen,  konzekvensen  alkalmazni.  Fáktól  szegélyzett  széles  országútján  végig- 
omló  esti  hangulatot  ábrázol  egy  másik  műve  (34.  kép).  A jobboldali  tölgyfasor 
egybeboruló  koronái  közt  alig  rezzen  át  a vörös  fénysugár,  míg  a baloldali 
nyírfák  és  jegenyék  előtt  álló  zöld  cserjésre  még  éles  világítás  esik.  És  ez  a 


31.  Tópart. 


cserjerészlet,  micsoda  kicsinyes  gonddal  van  itt  a legkisebb  részletekig  minden 
levél,  ág  és  egymásba  gubózkodó  szárnak  formája  kikeresve ! Mintha  egészen 
más  szem  nézte  volna  meg  a jobboldali  tölgyfasor  közt  görnyedten  haladó 
szegény  munkásembert,  mögötte  a fehér  fejkötős  öreg  asszonyt  s magát  a 
tölgyfasort,,  szélesen  odavetett,  nagy  folthatásával. 

Teljesen  következetes  azonban  nagy  erdőrészletében,  hol  a haldokló  nap 
a dráma  hőse.  Nyárfaerdő  mélyén  vöröses-sárga  fényben  bukik  le  a nap. 
A lombkoronák  elfogják  fényét,  csak  itt-ott  hull  felénk  egy-egy  sugár,  felbukva 
egy  fatörzsön,  melyet  aztán  görcsösen  átfogva  tart.  Az  esti  gőz  illanó  arany- 
sávja  végighull,  mint  patyolatfátyol,  a göröngyös  országütra,  az  úton  hazahaladó 
szerelmes  párra,  minden  vonal  folttá  váli^  a fény  és  árny  szerelmes  egymásba- 
omlásának  miszticzizmusában.  Valami  rne^szerű  áhitat  kél  szárnyra.  A barna, 
az  aranysárga  s a szürke^  harmóniája,  ía^,  sejtelmes  szeretkezésének  (35.  kép) 

vizionárius  képe  áll  előttünk.  Mit  szólhatott  vájjon  az  öreg  Zimmermann  Albert, 
mikor  tanítványa,  három  évvel  azután,  hogy  iskoláját  elhagyta,  ezzel  a képpel 
kereste  fel  a bécsi  világkiállítást?  Hogy  tud  ez  az  ember  felejteni!  Mint  hideg 


32.  Horgászó  fiú. 


és  száraz  rajzművész  ment  el  s mint  a tónusharmóniák  kész  mestere  került 
vissza.  Csupa  hideg  színkapcsolatokat  keresett  azelőtt,  most  szinte  túlságosan 
lágy,  szentimentálizmusra  hajló,  szinte  az  édeskés  színkapcsolatok  útvesztőjében 


Constable  hatása 


87 


tévelyegni  látszó  mester  tűnt  fel.  A világkiállításon  díjat  nyert  ugyan,  de  önbirá- 
latát  ez  nem  fojthatta  el.  A düsseldorfiak  gúnyolhatták  folthatásokra  törekvését, 
keveselhették  a részleteket,  ő megnézte  a természetet  és  megvigasztalódott. 
De  észrevette  azt  is,  hogy  tónusharmóniája  csak  bizonyos,  nagyon  is  szűkkörű 
természetjelenséghez  illik. 

Ez  időben  — tudjuk  — londoni  meczénása  meghívására,  Munkácsyval 
Londonba  utazik.  Munkácsyra  lehangoló  hatást  tesz  a nagy,  füstös,  ködös 
város,  de  Paált  elragadják  az  angol  műkincsek  s míg  Munkácsy  azonnal  vissza- 
megy Düsseldorfba,  Paál  két  hétig  marad  Forbes  vendége  s különösen  Constable-t 
tanulmányozza.  Forbesnél  már  ekkor  láthatta  Constable  egy  pár  vázlatát,  melyek- 
ben az  angol  mester  kezd  szakítani  a holland  barna  színharmóniákkal  és  az 
angol  vízfestők,  főkép  Girtin,  Varley,  De  Wint,  Cox,  Cotman  hatása  alatt,  olaj- 
festményeiben  is  világosabb  színharmóniákat  keres,  egységes  világításban,  inten- 


33.  Szeptember, 


zivebb  fényben,  erősebben  éreztetett  helyi  színekkel.  Paál  Lászlóra  nagy  hatást 
tettek  ezek  a szélesen  felfogott,  bátran  odavetett  vázlatok,  melyek  hatásos  és 
színes  foltokban  mozgást,  elevenséget  fejeztek  ki,  ellentétben  Constable  kom- 
poziczióival,  a melyeken  még  a monochrom  hatás  uralkodott.  Látta,  hogy  a 
természet  élénk  színekben  is  pompázik,  igyekezett  tehát  palettáját  felfrissíteni, 
hogy  elevenebb  színeket  csalhasson  vásznára.  Nem  kereste  a természet  ritka 
jelenségeit,  a tüneményes,  tűzijátékszerű,  szertelen  szinhatásokat,  mint  azt  a 
szomszédos  műteremben,  az  Achenbachok  kultiválták.  Igaz,  a természetnek 
vannak  ünnepi  pillanatai,  a mikor  a leghihetetlenebbnek  látszó  színjátékot  játsza 
el  előttünk.  De  szomszédjai  emlékezet  után  (s  mily  hívságos  e színemlékezet!) 
komponálták  össze  bíborban  úszó  naplementeiket.  Ő az  előtte  elterülő  természet 
színeitől  vette  ihletét.  Erősebb  világításban  kezdi  megfigyelni  a természetet  és 
ilykép  jobban  érezteti  a helyi  színek  erejét.  Frissebb,  derültebb  hangulatok  ára- 
doznak most  tájképein.  Tisztább,  meg  nem  tört,  elevenebb  színek  zenéje  hangzik 

felénk.  A színek  viszonylagos  értékének  tanulmányozásával  foglalkozik,  elmerül  a 
színek  árnyalataiba,  a fényben,  az  árnyékban  és  a féltónusokban,  megfigyelve 
mindenütt  egyéni  értéküket.  Hogy  felvidámítsa  palettáját,  könnyebbé  tegye 
kezét,  a vízfestésben  is  gyakorolja  magát.  Maradt  is  ránk  néhány  lapja,  melyeket 
élénk  színezés,  tónusaik  könnyed  egymásba  olvadása  jellemez  (36.  kép).  De 
azért  nem  áldozza  fel  sehol  az  egésznek  a hatását.  A színeknek  harmónikus 
egybeolvadását,  mint  egész  életére  döntő  fontosságú  elvet,  fogadta  el  a holland 
atmoszféra  és  a holland  művészet  tanulmányozásából. 

Micsoda  eleven  színhatás,  mintha  csak  az  esti  csöndben  Paganini  hegedűje 
szólalna  meg,  hirtelen  és  váratlanul,  hogy  egyik  színvázlatára  tekintünk  (37. 
kép).  Csak  alá  van  festve,  bársonyos  aszfaltszínekkel  az  egész.  Csak  az  ég 
böklinkékje,  finom  szürkés-barna  felhők  gomolygásából,  cseng  ki  a nyirfák 
törzsei  közt  és  vetíti  tüzét  a vízkanyarulat  tükrére.  Milyen  élénk  és  derült  e 
vízió ! Bátran,  szélesen,  hatalmas  erőérzetben  van  odavetve  minden  folt.  Az 
ilyen  vázlatra  illik  igazán  Goethe  szava:  „Egy  nagy  művész  alkotása  minden 
állapotában  kész“. 

Éppen  ilyen  mélyen  szuggesztiv  erejű,  csöndes  ér  partján  hajlongó,  a víz- 
ben lágyan  tükröződő  fűzfás  tája,  ingó-ringó  cserjéssel,  finom  rajzú  facsa- 
ládjával, mely  fölött  nagy,  nyugodt  bárányfelhős  ég  uralkodik,  egypár  szár- 
nyaló madár  ha  átszeli  nyugodt  áramlását.  (38.  kép.) 

A déli  napfény  odaveti  sugarát  a falu  széles,  akáczfákkal  beültetett  ország- 
útjára,  melyen  jól  megterhelve,  halad  egy  parasztasszony,  egyenes  nagy  árnyé- 
kot verve.  Szürke  színek  egybeolvadása  az  egész.  Nehézkes  levegőég  tompa, 
álmos  hangulata  (39.  kép)! 

A délelőtti  napsugárzás  tiszta  hangulata  fogad  egy  másik  művén.  Az  ég 
zöldeskék,  felhőtlen  átlátszósága,  talán  nagyon  is  intenzív  valeurban  odaszö- 
gezve, nyugodt,  szép  előtért  alkotó  rétség  fölött  domborul.  Egy  vadász  megy 
a réten  át,  a jegenyesor  felé,  a topolyafákkal  benőtt  erdőszél  irányában. 
Előtte  asztagok,  melyekre  valahonnan  árnyék  borult.  A zöldeskék  ég  adja 
meg  a képnek  uralkodó  jegyét,  melybe  nehezen  olvad  bele  a rét  szürkésbarna 
tompa  akkordja. 

Annál  mesteribb  az  összhatása  düsseldorfi  korszaka  szín  játékának,  mety 
egy  októberi  naplemente  gyöngéd  színharmóniájával  szól  képzeletünkhöz 
(40.  kép). 

A nap  leáldozóban,  fénylő  ezüstsávval  vonja  be  az  ég  alját,  míg  a hát- 
tér sötét  szénaboglyái  közt  narancssárga  színpontokat  ragyogtat  fel.  Az  ég 
barnáskék  foszlányait  kergeti  a szél,  madarak  lebegnek  az  űrben.  Az  előtér 
szürkés  homokja  megindul,  a bokrétafa  zöld  lombkoronája  megremeg,  csupa 
izgatott  élet,  mozgás,  színragyogás  minden.  De  seholsem  rí  ki  bántó  tónus. 
Egy  nagy  egység,  teljes  összhang,  gyöngéd  egybeolvadás,  finom  átmenetek. 

Kolorisztikus  hatásában  ez  a kis  képe  igazi  műremek. 


34.  Naplemente. 


i 


35.  Naplemente. 

III. 

A fontainebleaui  erdő  lombkoronái  közt  vergődő  aranysugár  csodás  színe- 
ket ragyogtat.  Aranyfürdőben  úszik  minden.  Azúrkék  ég  foltjai  villognak  ki 
az  ágazatok  közül,  s a színbe  omló  levegő  ezer  apró,  ragyogó  fénypontot 
csillogtat  fel.  Bársonyos  puhaságot,  mélyen  égő  fényerőt  kapnak  tőle  a színek. 
Rousseau,  Corot,  Diaz,  Daubigny,  mind-mind  látták  ezt  a világos,  égő,  meleg 
koloritot  s mindegyik  kiszedte  belőle  a temperamentumának  megfelelő  eleme- 
ket. Rousseau  a nagy  fényellentéteket,  Corot  a gyöngéd,  lágy,  puha  egybe- 
omlásokat,  Diaz  a vibráló,  ragyogó,  csillogó  színkáprázatokat,  Daubigny  a szé- 
les, meleg  egyszerű  tónusharmóniákat. 

Mint  egy  csodás  tündérvilágban,  hol  színálmai  valóra  váltak,  érezte  magát 
Paál  László  a franczia  művészek  hazájában.  Siet  palettája  világos  elemeit 
fokozni,  hogy  színmámorát  kielégíthesse.  Ragyogó  jókedv,  munkaszomj,  vágyak 
és  remények,  a siker  és  haladás  utáni  sóvárgás  uralkodnak  lelkén  és  keresi 
ez  érzéseknek  megfelelő  harmóniákat.  A sárga,  minden  árnyalatában:  sárgás- 
vörös, vörösessárga,  a zinober  a tégla  vörösig ; a kék,  a zöld  minden  árnyala- 
tában, — általában  a világos  gammák  uralkodnak  mostanság  színharmóniáiban. 
Lelke  teljes  derűjét,  életfelfogása  megerősödését,  szenvedelmes  vágyak  zajgását 
szimbolizálják.  Színeinek  zenéje  fenséges  hymnuszokban  és  kegyes  graduálék- 
ban  hangzanak  felénk,  dicsőítései  a természet  ragyogó  színeinek,  melyeknek  tit- 
kaiba hivő  lélekkel  elmerül.  Ez  a szín-szimfonia,  mely  párisi  korszakának  első 
részében  felénk  hangzik,  hogy  Wordsworth  egy  szavát  alkalmazzam,  valóságos 
eye-music  (szem-zene),  — szinte  kizárólag  érzéki  erejével  hat.  Az  éveken  át 
elfojtott  színrajongás  most  temperamentuma  szilaj  ingerlékenységének  meg- 
felelő intenzív  erőben  tör  ki. 

Figyeljük  meg  például  zöld  színének  fejlődési  fokozatait. 

A zöldtől,  a híres  „ spenótzöldtől “ sokáig  borzadoztak  az  emberek,  pedig 
általában  a világos  színharmóniákat  többen  élvezik  a tompánál,  s újabb  kísér- 
leti tapasztalatok  azt  is  tanítják,  hogy  a nagyközönség  legkedveltebb  színe  a 
kékeszöld,  aztán  a kék,  bíbor,  zöld,  narancs,  viola.  . . . (L’année  psych.  VI), 
szóval  inkább  a hideg  színek  árnyalatai.  A zöld  kultusza  azonban  csak  lassan 
fejlődött  ki.  A régi  mesterek  meleg  színnel  keverték,  ezzel  érzéki  erejétől  meg- 
fosztották. Tegyünk  egy  friss  zöld  levelet  Poussin  vagy  Ruysdael  zöldje  mellé 
és  azonnal  látjuk,  mily  relatív  zöld  az  ő zöldjük.  Fényerejével  kirítt  volna 
barnás  harmóniáikból,  tehát  tompították.  Az  angol  vízfestők  és  nyomában 
Constable,  vázlatain  világosabb  világítást  keresve,  adott  először  erősebb  fényt 
a zöldnek,  melyet  — mint  Delacroix  írja  naplójában  — az  által  ér  el,  hogy 
nem,  mint  a legtöbb  tájképfestő,  egy  tónust,  hanem  többféle  zöld  árnyalatait 
vegyítette  össze.  Sokáig  nem  talált  azonban  utánzóra.  Gyönyörű  érzéki  erejét 
csak  Courbet,  Rousseau  és  Diaz  juttatták  érvényre.  De  csak  a nyolczvanas 
évek  közepén  ösmerték  el  szépségét,  s első  sorban  a nagyvárosok  közönsége, 
melynek,  ritkaságánál  fogva,  felfrissítő,  kaczagó,  derűt  keltő  érzéseket  sugal- 
mazott. Paál  László  bécsi  és  düsseldorfi  zöldjébe  előbb  sárga,  majd  vörös 
tónust  kevert,  hogy  műveinek  meleg  összhatásából  ki  ne  csengjen,  noha  ezzel 

ő is  elvette  érzéki  szépségét.  Tó  partján  vízre  hajló  fűzfáinak  enyhe  zöldjében 
már  élénkebb  fény  rezeg  (41.  42.  kép.),  mig  Constable  megösmerése  után, 
napsugárban  fürdő,  élénk,  tüzeszöld  pázsittal  találkozunk  egyik  erdőrészle- 
tében, melynek  erőteljes,  széles,  finom  zöldjében  már  életerő  pezseg  (43.  kép). 
Fontainebleaui  erdőrészleteiben  azonban  ez  a zöld  új  életre  ébred.  Meggazdag- 
szik színárnyalatokban,  pasztozus,  olajos,  ragyogó  zöld  lesz,  csupa  életöröm, 
melyből  rajongó  elragadtatás  kaczag  ki.  Megőrizte  érzéki  szépségét,  egész  hatal- 
mas színskáláját,  melyet  fokozatosan  érvényesít.  Tele  van  árnyalattal,  kékes- 
zöld, barnás,  bronzszínű,  sőt  szürke  lilászöld  egyveleg  ez,  együtt  és  egyszerre 
adva  bársonyos  puhaságát,  olajos  bujaságát,  vakító  fényerejét. 

Palettája  felélénkítésénél  sokkalta  jelentékenyebb  fejlődési  fokot  jelez  azon- 
ban a fény  problémával  való  foglalkozásának  új  eredménye.  A probléma  akkor 
a levegőben  lebegett.  Manet  és  társai,  Pissaro  és  Monet  hangoztatták,  hogy  a 
szabad  természetben  nincs  vonal,  csak  színes  fén}^  s a tért  teremtő  fénybe- 
nyomások visszaadása  a festő  feladata. 

Kezdi  megfigyelni  tehát  ő is  a levegőnek  egységbe  foglaló  erejét.  A med- 
dig a szem  ellát,  az  egész  látóhatár,  egy  szempillantásra,  egy  fókusból  nézve, 
az  egész  nagy  mindenség,  az  egész  végtelen  tér  tgygyé  válik,  egygyé  olvad, 
víziónk  megnő,  még  pedig  a háttér  felé,  az  egyazon  atmoszféra  közösségében. 
A drámai  érdeklődés  középpontja  ez  a színt  és  tért  termő  atmoszféra  lesz, 
mely  megeleveníti  a tájat,  a benne  élő  embert,  az  összes  formákat  és  egysé- 
ges viszonyba  hozza  őket  egymással.  Ezt  az-  egységet  érezték  a régiek  is, 
kerestek  is  hozzá  formulákat,  a melyekkel  kifejezhessék.  Relatív  fény  ellentéteket 
teremtettek.  A felhős  égről  árnyék  hull  az  előtérre,  hogy  a háttér  annál  vilá- 
gosabban hasson.  A vonalperspektiva  fogásain  kívül  alkalmazzák  a levegő 
színváltó  hatását  is,  az  előtér  barnás,  a háttér  kékes,  a középtér  zöldesbarna 
színekben  úszik,  — vagy  más  színhatásokat  kerestek  össze,  csakhogy  az 
atmoszféra  egységének  hatását  éreztessék.  Bécsi  és  eleinte  düsseldorfi  korsza- 
kában Paál  László  is  ragaszkodott  az  atmoszféra  ilyetén  kifejezéséhez.  Londoni 
útja  után  azonban  — erős  természetmegfigyelések  alapján  — főkép  párisi  kor- 
szakában rájött,  hogy  a tért  teremtő  atmoszféra  kifejezésére  a színes  fény 
intenzivítása  értékének  megfigyelése  és  pontos  visszaadása  a fődolog.  Corot, 
Millet  nagyszerű  térhatásait  a színértékek  biztos  kifejezésével  érték  el.  Corot 
művészi  végrendeletében  két  dolgot  tartott  fontosnak:  l’étude  sévére  du  dessin 
* et  des  valeurs.  Ez  a valeur  a fény  és  világosság  intenzivitásának  fokozata,  mely 
megállapítja,  hogy  az  egyik  tárgy  a másikhoz  közelebb  van-e  vagy  távolabb, 
a sík  vásznon  ezzel  fejezhetünk  ki  mélységet.  Ámde  a fény  megvilágítja  a tár- 
gyak színét  is,  különböző  intenzivitásban,  a mi  viszont  azok  különböző  valeur- 
jét  teremti  meg.  A szín  tehát  az,  a mi  a zenében  a melódia,  a valeur  a melódia 
orchestrálása,  s a hogy  az  orchestrális  feldolgozás  gazdagítja  a melódiát,  úgy 
gazdagítja  a valeur  a színt,  mert  minél  finomabban  figyeli  meg  a művész  a 
színek  valeurjét,  annál  mélyebb  azok  egybeomlása,  egységbe  borulása,  annál 
jobban  van  éreztetve  az  egységes  fény  vezetés,  az  atmoszférikus  egység  hatása. 

Corot  a reggel  és  az  alkonyat  szürke  fényében  látta  a természetet  és 
figyelte  meg  azt  a rezgő,  ködös,  finom,  lepelszerű  fényt,  mely  megállapítja  a 


A fényprobléma 


95 


színértékeket  és  egymásba  omolva  teremti  a tért.  Rousseau  is  a fényt  hangsú- 
lyozta, de  mind  ő,  mind  társai  még  mindig  a relatív  fény  ellentéteket  fejezték 


37.  Vázlat. 


38.  Füzes. 

ki,  csak  Manet  és  az  impresszionisták  próbálták  visszaadni  az  abszolút  fényt, 
a vibráló,  hulJámzó,  színtváltó  napfényt,  mely  felbontja  a tárgyak  n^mgodt 

vonalait,  folyton  változik,  mindig  mozgásban  van,  sötét  tömeggé  válni  nem  enged 
semmit,  szétszedi  a formákat  s csupán  futó,  illanó,  pillanatnyi,  de  egységes 
hatásokat  teremt.  Paál  Lászlót  nem  érdekelhette  a fény  ilyetén  futólagos  hatása, 
ő erdőmélyeiben  lassúbb  hullámzásban  látta,  hol  a fény  nyugodt  sugárkévék- 
ben szűrődik  át  a lombokon,  átölel  minden  formát,  erős  ellentéteket  alkot, 
finom,  átlátszó,  világos  féltónusokba  omló  árnyéklatokat  teremt.  Ő előtte  nem 
állott  a napsugárban  fürdő  rét,  a végtelen  tenger  tükre  fölött  vibráló  napfény. 
Éles  körvonalak  helyett  azonban  ő is  folthatásokat  ad,  melyeken  szeretettel 
ömlik  végig  a nagy,  egységet  alkotó  fluidum:  a fény;  de  a formákat  meg- 
őrizte mindvégig,  csak  nagy  egységekbe  foglalja.  Ő plasztikus  hatásokat  ke- 
resett, de  egységbe  fogva.  A fénynyel  foglalkozott,  mely  behatol  minden  zugba. 


39.  Dél. 


vibrálva,  rezegve  az  árnyékokban  is.  Itt,  a fontainebleaui  erdőben  kezdi  Paál 
a színes  árnyékokat  finomabban  megfigyelni,  noha  már  düsseldorfi  korszakában 
sem  találkozunk  árnyékaiban  holt  tömeggel,  legalább  a helyi  szín  mindenütt 
éreztetve  van.  Fontainebleaui  erdőtanulmányaiban  színes  árnyékokkal  fejezi  ki 
a nap  hatását;  nem  Manet  felfedezése  ez.  Constable  is  észrevette  és  vázlatai- 
ban láthatjuk  is  ilyetén  törekvéseit.  A fiatal  Puskin  is  hirdette:  „az  árnyék 
éppen  úgy  szín,  mint  a hogy  a fény  is  szín“.  (Lectures  on  art.)  Már  Turner- 
ről  dicséri,  hogy  „legmélyebb  árnyéka  is  szürke  fénynyel  van  átitatva  és 
megtelítve  “.  Paált  londoni  tanulmány  útján  Constable  és  Turner  figyelmeztették 
a színes  árnyék  kérdésére  és  már  1872-ben,  — tehát  egy  időben  Manet- val 
— erősen  tanulmányozza  azt.  Itt  áll  előttem  egy  nyírfa  tanulmánya,  hatalma- 
san megvilágítva,  szélesen,  pasztózusan  felrakva,  monumentális  domborulatban, 

színes,  eleven,  erős  fényben,  még  árnyékos  részeiben  is  (44.  kép).  Aszfaltos 
alapba  ment  bele  a fedőszínekkel,  az  erdő  zöld  lombkoronája  háttérnek,  mely- 
ből ki-kicsap  egy  darab  kék  ég,  megvilágítva  a fa  sudarát,  nagy  árnyékokat 
vetve  maga  elé  (45.  46.  kép). 

Honnét  jő  a szín  az  árnyékba?  A régiek  a fényt  fokozatosan  elosztva. 


41.  Fűzfák. 


finom  féltónusokba  olvasztva,  vezették  végig.  Van  dér  Meer  hágai  tájképén 
azonban  még  az  árnyékokban  is  él  a fény,  él  és  színeket  teremt,  a közel  tár- 
g3^ak  színeiből,  csodás  átmeneteket,  finom,  apró  pontokat,  melyek  élnek,  mo- 
zognak, vibrálnak.  Gyönyör  ez  ott  a szemnek!  Azonban  az  angol  vízfestők  s 

Művészeti  könyvtár ; Paál  László.  7 

utánuk  Constable,  főkép  Turner  már  következetesen  alkalmazták,  tudva,  hog^" 
a szín  nem  az  árnyékban  levő  tárgynak  helyi  színe,  (Manet  ezt  így  fejezi  ki: 
hetyi  szín  nincs!),  hanem  az  árnyékra  a szomszédos  tárgy  színe  is  ráhull  és 


42.  Fűzfák. 

reflektálódik  benne.  Goethe  is  felismerte,  nemcsak  a színes  árnyék  jelenségét, 
hanem  a szín  forrását  az  árnyékban  és  sajnálkozik  azon,  hogy  a festők  a 
maga  változatosságában,  nem  használják  ki  a reflexeket  eléggé.  (Entwurf  einer 

Farbenlehre.  III.  591  §.)  „Hamis  felfogás  meg  nem  változott  színtónusokat  al- 
kalmazni hirdette  a fiatal  Ruskin  is.  A levegőben  levő,  az  árnyékokra  hulló 
szín  reflexek  megfigyelését  nem  Manet  kezdette  tehát,  csak  ő hangsúlyozta  a 
leghangosabban,  de  Paál  Lászlót  is  foglalkoztatta  a kérdés  és  párisi  művei- 
ben finoman  vissza  is  adta.  Odáig  persze  nem  ment,  hogy  egyenesen  reflex- 


44.  Nyirfatanlllmán3^ 

problémákat  állítson  fel,  mint  Besnard,  vagy  azt  kizárólagosan  hangsúlyozva, 
a formák  feloldásáig  túlozza,  mint  Monet.  De  igazságát  már  észreveszi  és 
művészi  hatásait  erőteljesen  kizsákmányolja. 

E törekvésében  veszedelem  fenyegette.  Kizárólag  a szilieket  hangsúlyozva, 
színhatása  könnyen  rikítóvá  válhatott  volna.  Pedig  a természet  mindig  össz- 

hatásban,  egységes  tonalitásban  oldja  fel  a színeket.  Ezt  az  impression  d'en- 
semhle-t  a régiek  is  megfigyelték.  Paál  László  már  Düsseldorfban  is  gyakorolta, 
de  sötét  harmóniákban,  a melyeket  a tónusok  lefokozásával  ért  el.  Most  új  prob- 
léma előtt  állott.  Az  előtte  álló  természet  megőrizte  tónusainak  élénkségét,  s 
mégis  egységes,  harmónikus  volt.  Millet  írja  egyik  levelében : „Szerintem  a szép 


45.  Nyirfatanulmány. 


a harmóniában  rejlik“.  Corot  is,  Daubigny  is  ezt  az  összhangot  keresték.  Ezt 
pedig  a világítás  egysége  adja  meg.  A színezés  mágikus  hatásának  titka  ebben 
az  összecsengésben  rejlik. 

A világítás  egységét  megőrizve,  az  élénk  kolorit  is  megtartja  összhangját, 
első  sorban  a különböző  kontraszthatások  szorgos  figyelembe  vételével.  Tiszta, 
erős  színfoltot,  ellenlábas,  őt  kiegészítő  színének  koszorúja  vesz  körül,  melyet 


összhang.  Kontraszthatás 

a művésznek  éreztetni  kell,  hogy  ilykép  a benyomás  teljessége,  a teljes  össz- 
hang álljon  elő.  A hol  szemünk  ez  önkénytelen,  harmonizáló  törekvése  nincs 
kielégítve,  hol  pl.  a kék  nem  kapja  meg  a neki  megfelelő  sárgát,  hogy  egy- 
ségbe olvadhasson,  a kép  rikítóvá  válik.  Paál  ezt  a törvényt  figyelembe  véve, 
élénk  harmóniákat  teremtett,  barbizoni  tartózkodásának  mindjárt  egyik  első  alko- 
tásában, melyet  1873.  nov.  18-án  fejezett  be. 


46.  Nyirfatanulniány. 


A sárgászöld,  szürke  és  téglavörös  harmóniája  az  egész.  Csupa  élénk 
szín,  melyeket  a lombok  közt  átszűrődő  napsugár  világít  meg,  ilykép  elvéve 
brutalitását,  de  megőrizte  erejét,  harmonizáló  hatását  és  melegségét  (47.  kép). 
Minden  színe  összetett,  részben  a vásznon  kikeverve,  részben  apró  foltokban 
pontosan  felrakva,  gyors,  szenvedélyes  kezeléssel,  a faleveleken  vibráló  fény 
örök  mozgásának  illúzióját  adva  ezzel  vissza.  A fák  lombkoronái  lágyan  össze- 

hajolnak  a görbe  gályák  egész  szövedékét  alkotva,  de  a sűrűségen  át  a nap- 
fény mégis  átszikrázik,  végigfut  a leveleken,  lenyúlik  a görcsös  és  ripacsos 
törzseken,  visszaverődik  a nedves  talaj  pocsogóin,  a pázsitfű  levelein,  reszket 
a földön  a lehulló  sárgászöld  levelek  közt,  a mint  a lomb  ide-oda  mozog, 
hogy  gyöngéd  reflexeit  rávesse  a fák  barázdás  kérgeit  belepő  zuzmó  és  moha 
nedves  zöldjére.  S mindez  a sok  szín,  eltompított  fényben  egymásba  olvad, 
s a kellő  távolságból  szemlélve,  élénk,  friss,  mosolygó,  derült  összhatásba 
omlik  az  egész. 

Ilykép  gammája  változott.  Düsseldorfban  sokkal  szűkebb  körben  mozgott, 
érzéseire  fátyolt  kellett  dobnia,  hogy  a barna  tónusharmóniáknak  megfeleljenek. 
Most  nemcsak  megváltozott  a színösszhang,  hanem  változatossá  is  lett.  Mert 


48.  Borús  hangulat. 


— látja  jól  — a természet  is  folyton  változtatja  tónusharmóniáit,  nem  kell 
tehát  mindég  és  mindent  — mint  a hollandok  — egyazon  harmóniába  szorítani, 
mint  Van  Goyen  a sárgásbarnába,  Ruysdael  a zöldesbarnába,  kikeresve  egy- 
egy  domináló  tónust,  s kulcsnak  tekintve,  ahhoz  hangolni  a többi  színt,  mindig 
ahhoz  az  egy  uralkodó  alaphanghoz.  Ő most  képről-képre  más  alaphangot 
keres,  a sárgászöld  után  a vörösesbarnát,  majd  a szürkét,  mint  azt  Daubign\' 
is  tette,  változó,  derült,  bizodalommal  teljes  lelkének  kifejezéseként. 

De  lelki  harmóniája  felbomlása  után  — mint  egykor  Maisnak  — neki  is 
besötétül  a világ.  A komor,  sötét  tonalitásokhoz  fordul,  mint  egykor  Düssel- 
dorfban. De  mily  ellentét  a két  sötét  gamma  közt ! Düsseldorfban  még  a lág\^ 
átmeneteket,  a naplemente  barnásszürke  finom  egybeomlását  kereste.  Most  a 


47.  Erdő  mélye. 

vörösesbarna,  a komor  fekete,  a tompazöld,  s ezek  harmóniájából  hirtelen 
kicsapó,  kisérteties  rávilágítások  rémítgetnek.  Minden  kétségbeesni,  tomboló 
fájdalomban  belső  kínokat  szenvedni  látszik.  Az  ég  beborul,  a fény  csak  nagy 
ellentéteket  ver  fel,  az  élénk  színek  száműzvék  palettájáról,  borús  harmóniák 
fogadnak.  Szenvedélyes  érzések  kifejezésével  találkozunk.  Elfojtott  lázongás 
keservei  kisértenek  ....  (48.  kép). 

Hogy  ezeket  a lelke  mélyéig  ható,  állandó  érzéseket  kifejezhesse,  nem 
elégedhetett  meg  azzal  a futó,  illanó  hatással,  melyet  rá  a világ  színes  benyomása, 
s e benyomások  színértékei  g^^akoroltak.  O neki  gondosabb,  részletezőbb, 
nyugodtabban  megfigyelt  plasztikus  formák  kellettek.  Manet  és  Monet  a világító, 
futó,  változó  fény  egy-egy  szeletének  nézték  a tájképet,  mely  ilykép  anyag- 
szerűségét mindjobban  elvesztette.  Paál  idáig  nem  ment.  Ő megtartotta  a 
vonalban  rejlő  erőt,  de  megőrizte  a szín  ragyogását  és  mozgalmasságát  is. 
A világosság,  a nagy,  sötét  színgammákon  belül  a fény  ragyogása  nem  veszett 
el  nála,  de  a vonal  kifejező  erejét  is  meg  tudta  menteni. 

Paál  Lászlónál  megkapjuk  mind  a kettőt.  Műveiben  az  ég,  a felhő,  a föld, 
a víz,  az  erdő,  az  alakjai  mind-mind  lirikus  érzéseit  szolgálják,  de  ő festő  is 
maradt,  azaz  a tárgyak  textúráját,  anyagszerűségét,  pontos  szín-  és  fény- 
értékükben, külön-külön  is  visszaadta. 


A TERMÉSZET 


Noha  a tájképfestészet  a legliraibb  műfaja  a festészetnek,  bizonyos  objekti- 
vitást követelünk  tőle.  Ki  kell  fejeznie  az  ábrázolt  tárgyak  anyagának  jellegét. 
Ennyiben  csendéletfestés  is.  Ki  kell  fejeznie  a festő  módján,  az  ecsetkezelés 
faktúrájával,  mely  a tárgyak  keménysége,  lágysága,  puhasága,  könnyedsége, 
ruganyossága,  domború  vagy  lapos  volta  szerint  más  és  más ; most  szélesen 
odakent  vagy  apró  vesszőkben  felrakott,  pasztózus  vagy  vékonyan  bevont, 
függőleges  sugarakban  vagy  vízszintes  vonásokban  haladó,  rojtos  vagy  szallagos, 
nehézkes  vagy  könnyed  hatású,  a szerint,  hogy  a fatörzs  domborulatát,  a víz 
átlátszó  tükrének  rezgését  vagy  a nedves,  agyagos  talaj  puhaságát  akarja-e 
a festő  ábrázolni. 

De  e faktúra  árulója  egyazon  időben  a művész  lelkivilágának.  En  regardant 
la  palette  d’un  peintre  on  sait  á qui  l’on  a affaire.  (Stevens : Impr.  sur  la 
peinture.  CXXXVIL). 

Egyszer  az  ördög,  meséli  Hoffmann,  oda  állott  a festő  mögé,  mikor  az  a 
szabadban  festett : 

— Szerelmes  vagy,  — mondotta  neki  az  ördög. 

— Igaz,  — felelte  a festő,  — de  mi  az  ördögből  látod,  hogy  szerelmes 
vagyok. 

Nem  is  kell  ahhoz  ördögnek  lenni,  hogy  abból:  mit  és  hogy  fest  a művész, 
eltaláljuk  szellemi  állapotát.  Egész  karaktere  benne  van  ecsetkezelése  módjában, 
karakterének  állandó  és  pillanatnyi  eleme  egyaránt.  Fromentin  fényesen  fejte- 
gette — Rubensről  szóltában  — hogy  érzése  és  szelleme,  a mely  a művész 
ecsetét  vezeti,  s az  optikai  benyomás,  melyet  kifejez,  mennyire  befolyásolják 
ecsetkezelési  és  színfelrakó  módját.  (Maitres  d’autrefois).  Meglátni  azonnal : 
szórakozott  vagy  elmerült,  szenvedelmes  vagy  unatkozó,  figyelmes  vagy  le- 
hangolt, komor  vagy  derült  volt-e  a művész  az  alkotás  pillanatában  ? De  még 
ennél  többet  is.  A mód,  a hogy  a természetet  látja,  a világot  felfogja  és  vissza- 
adja, visszavezet  lelke  titkos  elemeihez. 

1.  Az  ábrázolt  tárgyak  igaz,  anyagszerű  visszaadását  mily  erőben  találjuk, 
meg  Paálnál?  Mert,  hogy  ismét  egy  festőre  hivatkozzunk,  csak  az  a nagy 
festő,  a ki  un  maüre  ouvrier  (Stevens.  U.  ott.  XIII.). 

2.  Mily  mély  a kapcsolat  egyéni  érzései  és  ecsetkezelési  módja  közt? 

íme  a két  kérdés,  melyekre  válaszolni  akarunk. 

....  Két  szénakazal  a lekaszált  réten  s fölötte  a végtelen  égbolt,  szürke, 
kékesbarna,  lefelé  szálló,  egymásba  torlódó,  felhőalakulatokkal  . . . 

Szinte  csak  az  ég,  mely  a világítást  s ilykép  a táj  hangulatát  adja,  a nyitott 
ég,  mely  lelke  a tájnak,  melyet  tehát  első  sorban  szegez  vásznára  a művész. 
Paál  László  is.  Vázlatain  az  ég  mindég  készebb,  mint  maga  a táj,  jól  tudván, 
hogy  az  atmoszférikus  hatásoktól  függ  a jelenségek  élete  (49.  kép).  Az  ég,  a 
végtelen  levegő  és  a végtelen  fény,  kezdődik  a föld  epidermisén  és  elvész  a végte- 
lenségben, behatol  mindenüvé,  a legutolsó  zugba  is,  mint  levegő  és  mint  fény.  Csak 
közvetve  — hatásában  — lehet  visszaadni.  Abszolút  átlátszó,  tiszta  kék  ég, 
a reneszánsz  festők  kék  ege,  a maga  bárson3^os  ragyogásában,  igen  ritka  jelenség. 


49.  Szénakazlak. 

a por,  a nedves  pára,  a vízgőz,  mely  felszáll  a földről,  megtöri  a fén3d,  mely 
e többé-kevésbbé  zavaros  vezetőn  keresztülhatolva  színt  nyer,  a vezető  közeg 
sűrűsége  szerint,  különböző  fokozatban.  E színfokozatok  visszadásával  lehet 
és  kell  éreztetni  az  atmoszféra  hatását  (50.  kép). 

Csodálatos,  mily  lassan  fejlődött  ki  ez  iránt  a művészek  érzéke!  Különösen 
a tisztább  atmoszférák  visszaadásánál  Turnerig,  Claude  Lorrain  volt  az  utolsó 
szó,  ő utána  kánonná  vált  a három  tónus,  a barna,  a zöld  és  a kék,  az  elő-, 
közép-  és  háttér  visszaadására.  A valóságban  azonban  ez  a levegő  egymásmellé 
állítás,  ilyetén  éles,  szegletes  rétegszerűségben,  nincs  meg  sehol.  Az  ég  mindenütt 
egység  és  mindenütt  változatosság.  Tele  van  mély,  átlátszó,  vibráló  levegővel, 
melyben  sötét  ködöknek,  fénynek,  árnyéknak  és  párának  gyenge,  fátvolozott 
nyomai  hullanak. 

Ezt  éreztetni  kell  a művésznek.  Claude  Lorrain  ezt  a párázatos,  egymásba 
olvadó  lágyságot,  átlátszóságot,  ezt  a zománczot  pasztózus  aláfestés  gyakori 
lazurozásával  hozta  ki,  sem  kortársai,  pl.  a Poussinok,  sem  utódai  nem  érték 
el,  különösen  a színek  fokozatos  és  változatos  egymásba  olvasztásában,  még 
Cuyp  sem.  Csak  Turner.  Ő a teljes  nyugalom  pillanataival  is  megpróbálkozott. 
A szivárvány  színek  minden  pompájában  fürdő  naplementék  gyönyörű  azúrkék 
egét,  „a  megtört,  kevert,  zománczos,  lefokozott,  térnek  ható,  végtelen  és  mér- 
hetetlen mélységű  kékséget “ is  ábrázolta.  (Ruskin.)  Paál  László  az  ég  tiszta 
kékségét  — bécsi  korszakában  — még  a hagyományos  mozdulatlanságban, 
bársonyos  ragyogásában,  árnyalatok  nélkül  adta  vissza  („ Domboldalon “),  még 
egy  düsseldorfi  reggeli  azúrkék  ege  is  kirítt  intenzív  erejével,  minden  zománcz, 
egymásbaomlás,  lágyság  és  finom  átmenetek  híján.  („Réten".) 


50.  Faluvég. 


Ösmerünk  azonban  egy  párisi  korszakából  való  kis  tanulmányt  (51.  kép), 
mely  talán  a párisi  erődítések  egy  részletét  ábrázolja,  a délutáni  nap  fényében. 
Csupa  vibrálás,  rezgés,  mozgás  itt  már  az  ege.  Ezerféle  szín  összecsengése 
adja  az  ég  tompa  kékségét,  melyben  egy-egy  kis  apró  stratus-felhő  szürke 
fehérsége  hoz  be  változatosságot,  a szél  irányát  jelezve,  a mozgás  illúzióját 
fokozva.  Erdő  mélyeiben  az  ég  csak  hatásában  látszik,  csak  itt-ott  tükröződik 
vissza  egy-egy  pocsogóban,  vagy  kandikál  ki  a lombsátorok  nyílásán,  intenzív 
kékségével  finom  változatosságot  adva  a fa  egymásba  omló  zöldjének.  Egyéb- 
ként a nyitott  ég  azurkékségét  nem  igen  volt  alkalma  tanulmányozni. 

Víz  mentén  élt,  a hol  a párás  levegő  megtöri  az  ég  kékségét  és  fel- 
hőzetbe takarja.  Naplementéi,  napkeltéi  sem  voltak  felhőburkolatok  nélkül. 
A páráktól  felhőssé  vált  ég  az  ő eleme.  A párás  holland  földön  a holland  táj- 
képfestők veszik  elsőbb  észre  a felhős  ég  szépségeit.  Az  olasz  mesterek  felhői 
csak  dekoratív  czélokat  szolgáltak,  ragyogó  kékbe  ragasztott  fehér  arabeszkek, 
a velenczeiek  szemében  pusztán  drapériák,  az  égnek  festői  ránczokba  rende- 
zett díszletei.  Rubenst  kivéve,  a régiek  nem  a legmagasabb  régiók  opálszínű 
Cirus-felhőit,  hanem  az  alább  szálló,  vonalakba  hulló  Stratus-felhők  alakulatait 

figyelik  meg.  A holland  művészek  a még  alantibb  régiók  szaggatott,  czafatos, 
lelógó  Cumulus-felhőit,  de  általában  felületesen.  A holland  művészek  felhőzete 
egy  színben  úszó,  szürkésbarna,  ugyanazon  vonalakba  eső,  változatosság,  átlát- 
szóság nélkül,  melyre  ráesik  a fény,  a helyett,  hogy  belülről  volna  megvilá- 
gítva. Pedig  a felhő  színe  igen  változatos,  mert  az  egyes  régiók  szerint  más 
és  más.  Egymásba  omlás,  átömlés,  keletkezés  és  elmúlás,  folytonos  mozgás 
az  életük. 

Van  Goyennek  szürke  massza.  Van  de  Veldenek  kemény,  úszó  tömeg, 
kézzel  fogható,  szilárdan  körülrajzolt  hólyag,  száraz  a legnagyobb  nedvességben 
is.  Csak  Ruysdael  érezteti  a felhőzet  és  a föld  viszonyát,  a titokzatos  kap- 
csolatot, az  elemek  mozgalmas  játékát;  organikus  lényekké  varázsolja  őket 
és  éreztetni  kezdi,  hogy  ezek  a felhők  mozognak. 

Az  angol  vízfestők  és  utánuk  Constable,  főkép  vázlataiban,  már  rend- 
szeres és  alapos  felhőtanulmányokat  folytatnak.  Egyik  levelében  a Stratus- 
felhők  mozgását,  melyet  Tavasz  czímű  művében  ábrázolt,  Constable  ilykép 
magyarázza : „ ....  a felhők  nagy  tömegekbe  verődnek  és  fönn  a magasban 
lassan  és  lassan  megindulnak ; közvetlenül  alattuk  számos  kis,  opálszínben 
játszó  felhőczafatokat  látni,  melyek  gyorsabban  futnak  és  kétségkívül  a nagy 
felhők  foszlányai.  Közel  a föld  fölött  repülnek,  nagy  gyorsasággal,  könnyű- 
ségüknél fogva  a szél  könnyebben  hajthatja  őket  ....  Egyforma  a tónusuk, 
de  ha  a nagy,  fényes  felhők  közelébe  érnek,  elsötétülnek,  lejebb  azonban 
szürke,  halovány,  sárgás  a színük.... “ Constable,  de  főkép  Turner  a Stratus- 
és  Cumulus-felhők  egymásba  omlását,  váltakozását,  összeolvadását,  rendkívüli 
gonddal  tanulmányozták  s textúrájukat,  perspektivikus  elhajlásaikat,  színjelle- 
müket nagy  igazsággal  ábrázolták. 

A fontainebleaui  erdő  párás  vidékén  is  gyönyörű  felhőalakulatokat  figyel- 
hettek meg  a franczia  mesterek.  Mindegyik  a maga  érzésvilágának  megfelelő 
hangulatváltó  alakulatot  kultiválta.  A modern  impresszionista  szeme  hasztalan 
keresi  egükön  az  éther  rezgését,  a levegő  futó  mozgalmasságát.  Ők  a nagy, 
az  állandó  atmoszférikus  hatásokat  keresték.  Corot  a hajnalfakadás  rezgő, 
szürke,  ezüstös  fényben  úszó  levegőegét,  gyöngéd  felhőivel,  mely  inkább  köd, 
pára,  semmint  felhő.  Dupré-nél  — ellenkezőlég  - — minden  csupa  zivataros 
szenvedély.  Ő a természet  nagy  átmeneti  perczeit  szereti,  a vihar  kitörése 
előtt  vagy  után.  Az  éggel  kezdi  és  az  éggel  végzi  festményeit.  A sárgás-fekete 
felhőket  szereti,  melyek  haragos  vadsággal  emésztik  önmagukat,  várva  a kitörés, 
a tombolás,  a zaj gás  kéjes  megnyilatkozásait.  Rousseau-nál  harmónikusabb 
egységben  áll  az  ég  a földdel.  Ez  az  univerzális  erejű  nagy  művész  a felhő- 
alakulatok minden  fajtája  iránt  érdeklődött,  de  különösen  az  égi  jelenségek 
dinamikus  megnyilatkozásai  iránt,  nem  a szenvedély  paroxismusában,  hanem 
az  elfojtott  érzés  fenséges  egyszerűségében.  Sötét,  borús,  nagyvonalú  felhőzete 
komor  hangulatokat  terjeszt.  Daubigny  a tavaszi  ég  futólagos  alakulatai  iránt 
érdeklődik,  a lenge,  stratus-felhőket  szereti,  a mint  a tavaszi  szél  játszik  velük, 
szétszaggatja  őket,  újabbnál  újabb  formákba  önti  és  a merengő  lélekre  más 
és  más  lény  benyomását  teszi.  Ő már  érezteti  a nagy  távolságot,  a felhők 
között  mozgó  levegő  visszaadását,  benső  fényük  szikrázó  ragyogásával. 


51.  A párisi  erődítések  környéke. 

Paál  László  is  a felhős  eget  teszi  érzései  kifejezőjévé  és  érzései  változá- 
sával a felhős  ég  más-más  jelenségeihez  fordul.  Düsseldorfi  korszakában  szür- 
késbarna, szélcsapkodta,  stratus-felhős  naplementéi  egységes  tónushatásukkal 
magukba  olvasztottak  minden  szín  egyéni  életét,  a chiaroscuro  gyöngéd  fém^- 
hatásában.  De  párisi  idejében  felhői  igazi  egyéniségek.  Élnek,  mozognak,  han- 
gulatot teremtenek.  Rendesen  szimetrikusan  ketté  vágott  látóhatár  fölött  dom- 
borul az  ég,  mely  betölti  levegőjével  az  előteret,  sűrű  felhős  leple  behatol  a 
nyílásokba  is  („Párisi  út  a fontaineblaui  erdőben 'ü  21.  és  22.  kép). 

Egy  beileni  faluvégét  ábrázoló  mesterművében,  a párás,  gomolygós,  nehéz 
felhős  ég  szomorúan  hull  alá,  a nagy  háztetejű  házikók  fölé,  melyek  előtt  egy 
parasztasszony  ruhát  tereget.  A szürkészöld,  barna  színösszhangból  pikánsan 
cseng  ki  az  asszony  nagykendőjének  piros  foltja.  Csupán  felhőkbe  verődve 


52.  Falu  vég. 


látja  a nagy  hollandi  háztetőket,  a mint  finom  zigzagos  vízszintes  vonalban 
vágják  át  a látóhatárt,  széles  ecsetvezetésével  elárulva,  mily  jókedvű  hangu- 
latba hozta  őt  ennek  a vízszintes  vonalnak  megfigyelése,  melybe  szerető  gon- 
doskodással merült  el.  De  a hangulat  ereje  felhős  egében  rejlik,  mely  komor, 
méltóságos  némaságával  uralkodik  a tájon.  Ezek  a nehéz  esőfelhők  — érez- 
zük — csak  várják-lesik  a megnyilatkozást,  addig  gomolygó  nehézkesen  kapasz- 
kodnak egymásba.  Egységes  egészet  alkotnak  (52.  kép). 

A lecsüngő,  szürke,  formátlan  foszlányokra  szétszaggatott  esőfelhőket, 
melyeket  a szél  lassan  hajt  előre,  párisi  korszakának  komorrá  vált  részében 
előszeretettel  tanulmányozza.  Ég  és  föld  összenő.  Esőtől  terhesen  éles  siví- 
tással  kergeti  őket  a szél,  mely  belekapaszkodik  a fák  ágaiba  és  tépi,  szag- 
gatja, forgatja,  csavarja  őket.  A felhők  formátlan,  darabos,  tomboló  egymásba- 
omlásokat  rendeznek,  darabokra  hullanak  s ismét  egyesülnek,  a szürke  szín 
minden  árnyalatában  úszva,  szinte  ránehézkedve  a földre. 

S még  sem  fából  vagy  pléhből  faragottak,  perspektívájuk  finoman  meg- 
figyelt, belső  tűztől  fényesek,  nagy  távolságokat  éreztetnek,  nedves  levegőnek 

párás  alkotásai.  De  egyéniek  is.  Sem  Dupré,  sem  Rousseau  felhői.  A művész 
egyéni  érzésének  festői  kifejezése  mindahány.  Az  ő képzeletében  foggantak, 
nyomott,  komor,  elfojtott  érzéseknek  szimbólumaiként.  Kifejezik  bánatos  lelkét, 
elfojtott  szenvedélyeit,  feldúlt  lelkivilágának  kétségbeejtő  bánatát.  Vad  harag, 
a kitörni  vágyó  elemi  erő  belső  háborúságát  éreztetik,  pasztózus,  szélesen, 
szenvedélyesen  odadobott  faktúrájukkal  (13.  kép). 


54.  Naplemente  az  erdőben. 


E korszakbeli  műveinek  egyik  legkiválóbbja  egy  hatalmas  őszi  eső  utáni 
hangulat.  Itt  is  a felhős  ég  az  uralkodó.  Este  van,  a vihar  után  föléledt  rét- 
ség,  — melyre  homály  borult,  — újra  éledni  kezd.  Nagy  tömegbe  hullott  a 
fűzfa  koronája,  melynek  lombozata  közt  alig-alig  világít  át  az  esti  tompa  fény. 
Az  égen  az  esőfelhők  megálltak,  húzódnak  le  a látóhatár  mögé,  mind  vilá- 
gosabb, szélesebb,  nagyobb  sávokban,  félig  éther,  félig  pára,  misztikus  színekben 
gomolyogva,  a nélkül,  hogy  elfojtott  tüzük  kitörhetne,  csak  itt-ott  rezeg  egy- 
egy  fénysáv,  sötét  felhők  megannyi  világító  tornyai.  A végtelen  természeti 

erők  megjuhászodása,  kínos  agóniája,  telve  a legmegrázóbb,  sejtelemkeltő 
hatalommal  . . . (53.  kép). 

íme  Paál  László  egyéni  ereje  a felhők  költői  interpretálásában. 

De  a ritkább  és  színesebb  égi  jelenségek  megfigyelésével  is  találkozunk 
művei  közt.  Ifjabb  Dumas  Sándor  vette  meg  hagyatéka  árverésénél  egy  erdei 
naplementéjét,  a melynek  csak  egy  kisebb  vázlatát  ösmerjük  (54.  kép).  Az 
erdei  út  fenyősora  közt  égő  bíborban  bukik  le  a nap,  ráveti  fényét  a fatör- 
zsekre és  mágikus  világításba  állítja.  A kopasz  faszárak  napfehérítette  tör- 
zseinek barázdáival  gondtalanul  játszik  a karminpiros  fény,  mialatt  a talaj 


55.  Naplemente. 

nyirkos  homályában  a sok  száraz  galy,  avar  és  penészes  levél  felismerhetetlen 
egyveleggé  omlik  össze.  Fény  ellentétek  éles  átmenetei  figy  elvék  itt  meg. 

De  a naplemente  színekben  pazar  világítása  egy  másik  gyönyörű  alkotásán 
is  érvényesül  (55.  kép).  A falu  nagy  utczájába  nyilik  tekintetünk.  A nap  az 
utczasor  végén  haldoklik.  A nagy,  alig  felhőzött  égen,  rózsapiros  színek  és 
tüzek  összeolvadásaként,  áldoz  le  a nap.  A látóhatár  fölött  elterülő  magas 
régiókban  sárgáskék  ég  színes  tintái  ragyognak,  alább  mind  fényesebb  narancs- 
virágok  sárgásviolás  színeibe  olvadva,  melyeket  közben-közben  skárlát  és  ara- 
nyos zománczok  lazurjai  vonnak  be És  micsoda  finomsággal  hozta  ki 

ezeket  a g3^öngéd  átmeneteket ! 

Épen  ilyen  lágy  színharmónia  „Fíajnal  az  erdőn“  czímű  műve  is  (56.  kép). 
Az  erdei  út  elején  még  sötét  árnyak  lebegnek.  A baloldali  deszkakerítésre,  a 

felfelé  törő  jegenyék  sudaraira  a hajnali  köd  ereszkedik,  mely  rájuk  esik  és 
mint  sűrű,  fehéresszürke,  kék  zománczczal  ötvény ezett  lepel,  beburkolja  kör- 
vonalaikat. A felszálló  köd  lassan  űzi  el  az  éjszaka  árnyait  és  nedves,  párás 
lehellete  megesi  az  erdő  talaját.  Szürkésbarna  és  szürkésfehér  ellentétei  olvad- 
nak itt  egybe. 

II. 

A természet,  mondottuk,  egy  nagy  egység,  ég  és  föld  egysége.  De  ez 
egységen  belül  éreztetni  kell  minden  egyes  rész  egyéni  jellegét  is.  Az  ég  vég- 
telenségét, a felhők  párás  egybeolvadásait  egyrészt,  a föld  anatómiáját,  a talaj 
szerkezetét  másrészt. 

A magyar  ember  „élet“-nek  nevezi  azt,  a mi  nemest  a föld  termel,  a 
búzát  főkép.  Hogy  ez  az  élet  miből  hajt  ki,  hogy  mi  az  a föld,  a melynek 
virágait  látjuk,  hogy  mi  rejlik  a virágokkal  pompázó  rétség  alatt,  száraz-e, 
nyirkos-e  az  erdő  talaja,  mely  élteti  a fát,  meghatározza  növését,  befolyásolja 
színét,  erejét,  hajlik-e  lefelé,  domborul-e  felfelé,  — mind  ennek  éreztetésével 
hangulatot,  érzést  fejezhet  ki  a művész,  tehát  fontos  eszközei  a művészi  jel- 
lemzésnek. 

A régi  művészet  is  érezte  azt  s törekedett  is  arra,  hogy  a vegetáczió  és 
a talaj  fontos,  szoros  viszonyait  éreztesse,  igazságokat,  főleg  formákban,  fejezzen 
ki.  De  ez  a törekvése  csak  lassan  érte  el  művészi  kifejezését.  Giotto  hegyi- 
tájainak naiv  formáitól,  Turner  finom  geológiai  igazsággal  vissszaadott  hegy- 
hatásáig, Memling  síkföld  kísérleteitől  a franczia  mesterek,  első  sorban  Daubigny 
és  Millet  síkföldjének  hatalmas  erejéig:  nagy  az  út!  A holland  művészek  forma- 
kultusza, részletigazsága,  hajlamuk  a pontos  megfigyelésre  a földalakulatok 
visszaadásában  is  új  utakat  nyitott.  De  szín  és  formahatások  harmóniáival 
csak  a modern  művészeknél  találkozunk,  a régiek  az  előtér  és  háttér  egyazon 
gondos  rajzával  a művészi  látás  igazságait  sértegették,  a heroikus  hatások 
kedvelői,  a komponálók  és  összetevők  pedig  nem  igen  figyelték  meg  a föld 
anatómiai  igazságait  s egymással  össze  nem  egyeztethető  rétegeket  festettek 
egymás  mellé.  A földformáczió  igazságait,  szilárdságát,  erejét,  változatosságát, 
(melyet  még  Corot  is  elhanyagolt,  ő a hangulat  erejét  a világítás  hangsútyozásá- 
ban  kereste),  Rousseau,  Millet  és  főkép  Daubigny  művészete  kereste.  Az  elő- 
térrel jellemeztek,  de  nem  kicsinyes  részletek  halmozásával,  hanem  nagy  egy- 
séges hatások  kiemelésével.  A középtér  hangsúlyozását  főkép  Diaznál  találjuk, 
erdőmélyeiben,  a hol  az  a világítás  középpontja.  Ez  a rész  gazdagabban  is 
van  részletezve,  mint  az  előtér,  melynél  a talaj  szerkezete  csak  éreztetve,  míg 
a középtérnél  egyénileg  jellemezve  is  van. 

Paál  László  a talaj  anatómiájára  már  bécsi  korszakában  figyelt,  de  inkább 
az  ezt  takaró  réteget,  a pázsitot,  a rétet  figyelte  meg,  — az  egyes  fűszál  gondos 
megrajzolásáig,  — semmint  a földkéreg  szerkezetét  és  erőteljes  kiformálását. 
Később  szélesebb,  egyszerűbb  és  összefoglalóbb  előadásban  kaptuk  nála  a földet, 
a részletező  rajzból  lassanként  a lényeges  elemek  kiemeléséig  fejlődik,  úgy 
formában,  mint  színben.  Egy  homokbuczkás  táján  a földkéreg  geológiáját, 

melyet  a szélkergette  homok  leplez,  egypár  vonással,  a formák  határozott, 
csak  helyenként  való  megadásával  jellemző  vonásaiban,  kitünően  érezteti  (40. 
kép).  Később  előtereit  mind  nagyobb  általánosságban  hagyja  s a középtér 
jellemzésében  központosítja  erejét,  hogy  ily  kép  a visszalépő  tér  hatását,  főkép 
erdőrészleteiben,  annál  jobban  éreztethesse.  Faktúrája  itt  is  megváltozik,  a remegő 
lazurozásokból  pasztózus,  széles,  szenvedelmes  odavetéssé  alakul  át. 

Erdőrészleteiben  — különösen  párisi  korszakában  — az  előtér  csak  arra 
való,  hogy  a figyelmet  a középtér  felé  terelje.  Egyetlen  vonal  sincs  itt  kivive, 
a részletekből  most  már  semmi  sincs  szigorúan  megrajzolva,  széles,  nedves 
ecsetvonásokkal  foltba  van  csak  téve  minden,  a rét,  a pázsit  összhangja, 
a kikandikáló  sík  földréteg,  mely  nyugodt  egységével  hat,  hogy  visszalépő 
felületet,  nem  pedig  tompa  vagy  lebukó  szegleteket  alkosson.  Itt-ott  egy-egy 
félig  mohos,  félig  csupasz  szikladarab  perspektivikus  illúziók  emelésére,  a 
világítás  vezetésére;  más  alkalommal  a sárgászöld  pázsit  és  a meztelen,  agyagos 
puha  humus  rőt  foltjai  váltakoznak.  Pázsitjának  hatása  most  már  egységes 
egész,  nem  válnak  ki  belőle  különálló  egyének,  mint  bécsi  korszakának  remegő 
kézzel,  bátortalanul  pepecselő  festményein ; a fű  és  a mezei  virág  levelei 
egymásba  fonódnak,  szerves  egészet  alkotva  s csak  arra  szolgálnak,  hogy  a 
pázsit  erőteljes,  változatos  színhatását  árnyalatokban  gazdaggá  tegyék;  vagy 
vörösbarna  száradó  bokrokat  helyez  az  előtérbe,  melyek  közt  nagy  erdei  út 
nyílik  meg,  csak  nagyjában,  összhatásában  adva  meg  a bokrok  formáit,  mindent 
szuggerálva,  szinte  semmit  sem  ábrázolva. 

Mindez  arra  jó,  hogy  az  érdeklődést  a kép  azon  részén  központosíthassa, 
mely  nála  a térhatást  a legjobban  fejezi  ki:  a középtéren.  Itt  jellemzi  a formákat 
is,  nem  ugyan  a bécsi  és  a korai  düsseldorfi  idők  kicsinyes  rajzlátásával,  de 
erőteljesen,  finoman  megfigyelve,  összhatásában  visszaadva  a föld  csontvázát, 
éreztetve  hajlásait,  emelkedését,  esését,  az  erdei  út  talaj  sajátságait,  növényzetével, 
nedvességével,  pocsogóival,  az  erdőalja  életének  egész  miszticzizmusával. 

Különösen  erdőmélyeinek  talajhatását  kell  kiemelnünk,  bükkfaerdőjének 
nedves,  nyirkos  humusát,  betakarva  lehulló,  vörösessárga  fonnyadt  levelekkel, 
telve  szürke  gombával,  zöldelő  fűvel,  száraz  galylyal,  ingó-ringó  páfránynyal, 
gazdagon  virító  növényzettel,  de  mindez  nagy,  kibötüzhetetlen,  felfoghatatlan 
átabotában,  egy  puha,  süppedő  avar,  melynek  színpompája  gyönyörűen  olvad 
egybe  a napfehérítette  fatörzsek,  napfényben  ragyogó  lombok  sárgászöld  szín- 
harmóniájába  . . . 

Háttereiben  még  csak  színhatásokkal  dolgozik.  Természetesen,  nem  akar, 
mint  a régi  művészet,  apróra  kidolgozott  háttereivel  talaj  hatást  kelteni,  jól 
tudván,  hogy  egy  fokusból  nézve,  a háttér  mindinkább  elmosódó  színekkel, 
inkább  sejtető,  sem  mint  biztos  perczepcziókkal  kelti  csak  fel  a nézőben  azt 
az  illúziót,  hogy  a fáknak  folytatásuk,  az  útnak  tovább  haladása,  az  égnek 
távolsága  van,  tehát  az  erdő,  a végtelen  út,  a beláthatatlan  égboltozat  hatását. 
A világítás  eszközeivel  vagy  hirtelen  élesen,  vagy  finom  átmenetekkel  sejteti 
meg  a végtelenségbe  elvesző  háttér  titkait,  ígyen  egységet  alkotva,  egy  egész 
kis  világot,  melynek  külön  élete  van  és  érezni,  élni  látszik  ... 

III. 

Szenvedélyes  lelkének  erejével  ellenállhatatlanul  vonzódott  azonban  az 
erdő  szépségéhez,  melynek  titkait  fürkészni,  bájait  kutatni,  érzéseit  interpre- 
tálni meg  nem  szűnt  soha.  Néki  az  erdő  testvére  lett.  Megértették  egymást. 
Örömükben,  bánatukban  egygyé  váltak.  Paál  László  úgy  érezte,  hogy  az  erdő 
panaszos  búgása,  a falevelek  lágy  suttogása,  a szél  titokzatos  zúgása,  a falombok 
közt  rezgő  napfény  ragyogása  osztozkodik  minden  érzésében.  Hányszor  érez- 
hette ő át  az  öreg  Faludi  sóhajtását:  „Erdőben  sétálni  királyi  mulatság !“ 

Herbert  Spencer  szerint  az  a kellemes  érzés,  mely  elfogja  az  embert  az 
erdő  titokzatos  ölén,-  az  emberiség  paradicsomi  életére  való  öntudatlan  vissza- 
emlékezés szülötte.  Társul-e  lelkemben  az  erdő  misztikus  hatásához  az  érzéki, 
közvetlen  benyomásokon  kívül,  ilyetén  öntudatlan  elem  ? Nem  tudom.  Az  erdő 
kellemes  ben^mmását  fokozza-e  a művészet  által  sokszorosan  visszaadott  szép- 
ségére való  ráösmerés,  mint  Lángé  véli  ? Kételkedem  benne.  De  hallási,  látási, 
sőt  tapintási  érzetek  kellemes  összhatása  eléggé  megmagyarázhatja  azt  az 
áradó  lelkesedést,  mely  az  erdő  kultuszát  teremtette  minden  időben,  minden 
népnél. 

Az  erdő  csöndjében  hirtelen  morajok  és  zúgások  keletkeznek,  a fejsze- 
sebezte fából  kibugygyanó  nedv  zizegése  sóhajtássá,  majd  a vöröses  nedv 
vérré  válik  a primitiv  ember  képzeletében.  A fa  tehát  él,  benne  élő  lények 
rejtőzködnek,  a halottak  lelkét  vélték  benne,  szent  tehát  a fa,  földöntúli  az 
ereje,  gyógyítani  vagy  büntetni  tud.  Dryadok  rejtőzködnek  sűrűiben,  törpe 
manók  bujkálnak  odúiban,  nymfák  fürdőnek  pocsogóiban,  titokzatos  hangok 
kisértenek  mélyeiben  s a képzelet  álmai  tisztelet  tárgyává  tették  az  erdő  fáit 
minden  népnél,  minden  időben.^  Hatása  alól  nem  vonhatja  ki  magát  senki. 
Már  Julián  császár  meghatottan  emlékszik  meg  arról  a mély  hatásról,  melyet 
reá  a Rajna-menti  erdők  gyakoroltak.  Hát  még  a költők,  Turgenjevtől  Vajda 
Jánosig,  a művészet,  Giorgionetől  Turnerig!  Rousseau,  Millet,  Bastian  Lapage 
dicshymnuszt  zengenek  szépségéről,  melynek  misztikus  titkait  egész  életükön 
át  kutatták.  Bastian  Lapage  nemcsak  fülével,  szemével,  hanem  tapintási  érzé- 
keivel is  gyönyörködött  benne:  „Les  bois  sont  si  grandes  dans  certains  endroits 
du  taillis  qu’ elles  vous  caressent  le  visage  au  passage,  quand  on  les  traverse, 
et  c’est  un  delicieuse  sensation  • d’un  chatouillement  frais  sur  la  figure  et  sur 
les  mains  toutes  brúlentes  de  la  course“.  (Levele  Theuriethez). 

Ilyen  érzelmek  azok,  a melyek  Paál  Lászlóban  ébredeztek  a fontainebleaui 
erdőben.  Tehát  merőben  különbözők  a botanikus  örömétől.  Nem  ritkaságának, 
faji  jellege  meghatározásának  örül,  nem  kutatja  gyökerét,  szárát,  virágát,  levelét, 
nem  nézi,  milyen  a háncsa,  bele,  fateste,  nem  számlálgatja  virágja  porzóit,  nem 
teszi  lencse  alá  levele  sejtjeit.  Egész  megjelenésében,  kifejezésében,  színhatásá- 
ban gyönyörködik.  A görbe  gályák  megoldhatatlan,  rejtélyes  szövedéke,  a lom- 
bozat közt  átszikrázó  fénysugarak  rezgése,  a kiima  és  az  időpont  teremtette 
színösszhangok  zenéje  érdeklik  a művészt.  Hozzá  hangosan  beszél  a fák  hajlása, 

^ Behatóan  tárgyal  erről  Frazer  : The  Golden  Bough  czímű  művében,  különösen  I.  225. 

mozgása,  energikus  vagy  álmodozó  hullámzása.  Hang  ez,  a mely  a földről  emel- 
kedik, a lélek  egy-egy  melódiája,  mely  az  atmoszféra  színösszhangjába  bele- 
illeszkedik. 

Éppen  ezért  az  erdő  élete  nemcsak  szín,  nemcsak  fényjelenség,  nemcsak 
egy-egy  szelete  a mindent  átfogó,  örök  mozgásban  lévő  fénynek,  mint  azt  az 
impressziónisták  felfogták,  feloldva  a formákat  fényhatásokba,  a mi  által  elvették 
a vonalak  kifejező  erejét  s elvesztek  az  űrben.  Érezte  ezt  Paál  László  s mint 
már  jeleztük,  ragaszkodott  a formákhoz  mindvégig,  megrajzolva  azok  egyéni 
jellegét,  de  azért  meg  tudta  őrizni  a szín  erejét,  a fény  mozgását  az  atmosz- 
féra egységében.  Az  impresszionista  törekvések  sikertelensége  után  a modern 
művészet  is  visszatért  ehhez  a felfogáshoz. 

Éppen  ezért  örök  igazság  az,  a mi  Paál  erdőtanulmányaiban  megnyilat- 
kozik. Fatanulmányait  erdőtanulmányok  követték.  Azaz  éreztette  azt,  hogy  az 
az  egypár  fa  része  egy  egésznek.  Elvontan  tekintve  a dolgot,  itt  tulajdonképen 
három  részt  különböztethetünk  meg:  keresnie  kellett  á fák  egyéni  jellegét, 
kikeresni  egymáshoz  való  viszonyukat  és  végül  a részeket  egy  egység  részeiül 
kellett  éreztetnie. 

Hogy  megösmerje  a fa . életét,  kiindult  a fa  csontvázának  tanulmányozásá- 
ból, azaz  megrajzolta  a fa  törzsét,  ágaival,  ágacskáival,  levelek  nélkül,  ilykép 
mintegy  a fatest  anatómiáját  kutatva  (23.  kép).  Megtanulta  tehát,  mennyi 
különféle  formája  van  a gyökérből  kiágazó  fatörzsnek,  mely  vagy  sima,  vagy 
kérges^  vagy  csomós,  púpos,  repedezett,  hasadékos  vagy  pikkelyes ; mint 
vékonyul  fölfelé  haladtában,  egyenesen  vagy  görbén,  elágazva  vagy  hajolva, 
néha  szinte  kettéválva.  S mindebből  végül  kinő  a lomb ! Mennyi  a levélforma, 
azok  összehajlása,  egybeomlása,  mely  a levélzetet  alkotja  s ennek  elágazásában 
mennyi  a kifejező  erő. 

A levelek  növése  külön  tanulmány  tárgya,  a levelek  állásának  — per- 
spektivikus — megfigyelése,  helyes  visszaadása,  a lombkorona  egységének 
megőrzése,  a fény  átszikrázása  a levelek  között,  az  ágtörések  éreztetése,  szem- 
léltetése a leveleknek  az  éltető  fényért  való  élet-halál  harczukban,  mind-mind 
szorgos  bámulata,  rajongó  szívvel  való  kutatásának  tárgya  volt.  S főkép  az 
őszi  lombhullás,  fényvibrálás,  színegybeomlás  közepett,  aztán  az  atmoszférikus 
jelenségek,  főkép,  a melyek  dinamikus  erőben  nyilatkoznak  meg,  a vihar,  a 
szélzúgás  hatása  a fatörzsek  hajtására,  a lombkoronák  hullámzására,  az  ágak 
csavargására,  mind  ez  kimeríthetetlen  stúdiumainak  tárgyai.  Paál  László  nem- 
csak emlékezetében  gyűjtötte  egybe  a formák  és  színhatások  képeit,  hanem 
tudatossá  is  igyekezett  azokat  tenni,  kutatta  a változások  okait,  hallgatta,  mit 
mond  róluk  a növénytan  és  képzeletét  biztos  emlékképekre  építette. 

A fák  egyéniségének  megfig3^elése  és  visszaadása  minden  időben  kedvencz 
stúdiuma  volt  a művészetnek.  Már  az  antik  művészet  kedvvel  fordult  a ter- 
mészet e jelenségeihez,  de  a középkor  elfordult  tőle,  csak  Giotto  művészetében 
éledezett  újból.  De  minő  szerető  naivitással,  már  az  egyes  fafajok  jellemét  is 
keresve,  a melyet  a következő  idők  elhanyagolnak  ugyan,  hogy  a XV.  század- 
ban annál  elevenebben  éledjen  fel  újra.  Van  dér  Goes,  Piero  della  Francesca 
alapos  faanatómiát  űznek  s nyomukban  a nagy  mesterek  mind  szorgosabb 

fatanulmányokat.  De  csak  a magányos  fát,  lombkoronával,  melyet  Paulo  Uccelli 
már  perspektivikus  szemmel  figyel  meg,  Pesellino  meg  egész  gazdag  ágazatában 
kezd  rajzolni,  noha  egész  szépségében,  hangulatterjesztő  erejében  csak  Gior- 
gione  és  Tiziano.  Poussin  és  Claude  Lorrain  hihetetlen  gonddal  rajzolták  egyforma 
fáikat,  szinte  mikroszkopikus  hűséggel.  Levélről-levélre,  ágról-ágra  haladtak,  nem- 
csak azt,  a mit  láttak,  hanem  azt  is,  a miről  tudták,  hogy  jelen  van.  Ez  a 
túlságos  részletezés  Ruysdael  hatalmas  lombkoronáiban,  erőteljesen  jellemzett 
faegyéniségeiben  is  meg  van  őrizve.  Hobbéma  is  részletező  gonddal  figyeli  meg 
fái  kifej ézéseit,  melyek  azért  egyszerűségüket,  nagy  összhatásukat  nem  egyszer 
megőrzik.  Csak  Constable  az  első,  a ki  az  összhatás  kifejezésére  törekszik  első 
sorban  s nem  rajzlátásban  mutatja  be  a természetet.  Utána  Turner,  a kinél  a 
botanikus  igazság  a mély  művészi  igazsággal  párosul.  „Lombkoronája  telt, 
átlátszó,  határtalan  átabota  és  sehol  kagylóformák ; ködös  mélység  és  fény  és 
lomb  keveréke,  a mechanikus  igazság  állandó  ismétlése  helyett. (Puskin.) 

A fontainebleaui  mesterek  is  nagy  szeretettel  merültek  el  a fák  életének 
titkaiba.  Mindegyik  a maga  lelkének  megfelelő  fajokat  kereste  ki. 

Corot  a reggeli  színharmóniák  gyöngéd  tónusait,  a párás  levegőt  festette 
s a lágy  atmoszférákban  a rezgő  nyírfát,  az  égerfát,  finom  lombozatával,  szín- 
hatásaiban, fényjelenségében.  Neki  a fa  csak  színhatás,  alig  domborítja  a törzseket, 
csak  érezteti  a lombkorona  ágbogait,  ködös,  rezgő  fényjátéknak  nézi  az  egészet. 

Rousseau  fája  a büszke,  hatalmas,  öntudatos  tölgy,  ki  mélyen  belemélyeszti 
gyökereit  a földbe  s áll  rendíthetetlenül.  Tölgyének  egyénisége  van,  él,  szeret, 
haragszik  és  lázong,  mint  a festő,  a ki  a maga  képére  teremtette. 

Diaznak  ellenben  egy-egy  kolorisztikus  hatás  a fa,  Duprének  meg  egy  részlet 
dekoratív  harmóniáihoz,  mint  egykor  Watteaunak,  csakhogy  Watteau  inkább 
a játszi,  könnyed,  Dupré  meg  a komor,  borús  összhangokhoz  használta  fel. 

Paál  László  a maga  szemével  nézte  meg  a fontainebleaui  erdőt  és  kikereste 
belőle  a maga  hangulatának  megfelelő  elemeket.  Erzésvilága  változásainak  meg- 
felelően, eleinte  Diazhoz,  később  Rousseauhoz  állott  közelebb,  de  megtalálta 
mindég,  mindegyikkel  szemben,  egyénisége  jegyeit. 

Az  erdő  gyermekségétől  kezdve  meghitt,  bizalmas  ismerőse.  Az  odvosi  és 
berzovai  erdőségekben,  székelyföldi  útján,  ramsaui  tanulmányai  közben,  uta- 
zásakor a Tátrában,  hollandi  és  düsseldorfi  erdőtanulmányai  idején  az  erdő 
életének  titkait  sohasem  szűnt  meg  kutatni.  Érdekes,  Paál  László  a maga  fej- 
lődésében szinte  megismételni  látszik  a fafestés  egész  történetét.  Gyermekkori 
naiv  rajzai  után  Pécsben  a fa  aprólékos  gonddal  való  rajzára  szorítják.  Kar- 
tonjain hihetetlen  odaadással  figyeli  meg  a levelek  elágazásának  ezreit,  minden 
apró  formát,  ágról-ágra,  az  egyes  levelek  alakját,  állását  és  csoportosulását, 
még  nem  egységes  hatásukban,  még  nem  tudja  a részleteket  az  egész  hatása 
alá  rendelni,  még  nem  érezteti  a részleteket  összekötő  fiuidumot:  a levegőt, 
mely  hangulatba  vonja  az  egységes  formát,  kifejező  erőt  kölcsönöz  neki,  hangot 
ad  vonalainak,  érzést  színeinek,  a kicsi  részeket  nagy  egységbe  fogja  s elapró- 
zott jellegét  összhatásában  feloldja. 

A holland  művészet  hatásától  — természetszerűleg  — a részletrajz  iránti 
előszeretetének  fokozását  várnók.  Látjuk,  hogy  ilyen  volt  a hatása  a düssel- 


57.  Erdei  út, 


58.  Erdő  mélye. 

dorfi  művészetre  is.  (Maga  Zimmermann  Róbert,  bécsi  mestere,  szintén  a düssel- 
dorfiak tanítványa.)  De  e feltevésünkben  kellemesen  csalódunk.  Paál  Lászlónak 
megnyílt  a szeme.  Biztos  tudását  az  összhatás  kiemelésére  s főkép  a színnel 
való  jellemzésre  használja  fel.  Felfedezi  a levegőt,  mely  körülöleli  a fát,  koro- 
náját, lombozatába  is  behatol,  mindenütt  jelen  van,  holt  tömeggé  válni  nem 
enged  semmit,  mert  minél  közelebb  van  hozzánk  a fa  teste,  annál  sűrűbbé 
válik  előttünk,  de  soha  átláthatatlanná.  A levegő  behatol  a levelei  közé,  transz- 
parensé teszi,  elszórt  fénypontok  által,  s az  ég  kikandikál  közöttük.  Érezteti  a 
levelek  élet-halálharczát  a fényért,  a levegőért,  a melegségért,  a nedvességért; 
számba  veszi  a fa  viszonyát  a többi  fához,  a talajhoz  és  a kiimához,  mely  a 
fa  formáját,  egyenes  vagy  görbe  voltát,  elágazását  vagy  görbüléseit  magyarázza  ; 
megfigyeli  ágainak  növését,  a mint  egyik  a másikból  küldi  ki  ágait,  mindegyik 
faj  jellemző  módon,  a bükkfa  vízszintesen,  ha  szabadon  nőhet,  fölfelé,  ha 
családban,  keresve  a világosságot ; a nyírfa  fiatal  hajtásai  merev  szögeket 
alkotnak,  a tölgy  pedig  rendetlen  elágazású,  akárcsak  egy  ezerkarú  óriás. 
S mindezt  nem  a botanikus  kínos  pontosságával,  hanem  a művész  érző  szivével, 
a szépséget  keresve,  de  a jellemzőt  sem  hanyagolva  el.  Párisi  korszakában 
mind  merészebb  ura  lett  kifejező  eszközeinek.  A fák  szenvedélyes  életnyilat- 
kozásait figyeli  meg;  a szél  és  vihar  hatását,  a mint  belekapaszkodnak  lomb- 
koronáik felső  ágaiba,  melyek  a legtöbb  világosságot  nyerték,  de  most  annál 
többet  kénytelenek  szenvedni.  És  az  ágak  daczolnak  a széllel,  hajolnak,  mozog- 
nak, de  meg  nem  törnek.  Beállítja  őket  legfőbb  elemükbe : a levegőbe  és  a 
színes  fényben  lebegő  természet  visszaadására  törekedve,  nagy  egységekben, 
formáikat  a levegőben  kirajzolva,  egységes  megjelenésükben  vezeti  elénk.  S 
micsoda  biztonsággal  jellemzi  meg  faegyéneit  a szenvedély  hatalmas  küzdel- 
meiben is ! 

Érzésvilága  fejlődése  szerint  vonzódik  inkább  az  egyes  fajokhoz.  A hegy- 
vidék törpe  fenyői  után,  a holland  kiima  szomorú  fűzesei,  boglárfái  és  jegenyéi 
a kedvenczei.  Hogy  ismeri  ezek  jellemét,  mint  igyekszik  visszadni  egyéni  jelle- 
göket;:  „les  traits  particuliers“,  a hogy  a franczia  mondja.  A vizek  mentén  élő 
szomorú  fűzfát,  mely  őt  hazájára  emlékezteti  s beleönti  sóvárgó  lelkének  minden 
bánatát,  a mint  ovál,  sötétzöld  levelei  súlya  alatt  búsan  meghajolva,  lomposan 
lecsüngve  ábrázolja;  kikeresi  a szép  példányokat  és  kedvvel  merül  el  azok 
színjátékának  megfigyelésébe,  a mint  az  idő  változása  szerint  színüket  hagyják, 
kopnak  vagy  élénkülnek,  az  atmoszféra  színjátékaiban  meg-megváltoznak,  ref- 
lektálódnak a vízben,  hosszan  elnyúlva.  A boglár  fa  (platán)  hatalmas  lomb- 
kupolái közt  a lemenő  napsugár  játéka  is  izgatta  képzeletét,  a mint  a laza  és 
mély  talajból  hatalmas,  tiszta  és  sima  törzsöket  eresztve,  szabályos  sorokat 
alkotnak,  melyek  között  á napsugár  gyönyörű  színt  játszik  a szürkés  törzsökön, 
fel-felcsillogva  a friss  hámlások  fehéres-zöldjén.  A jegenye  is  hazai  növény, 
nagy  örömmel  is  fogadta  az  idegenben.  Mint  a büszke  fenyő,  sugárzik  fölfelé, 
karcsú  erőben  szalad  fel  a magasba,  mint  egy-egy  óriási  g^^ertyaszál.  Alatta 
vígan  tenyészik  fű,  virág,  mert  noha  szereti  a világosságot,  de  nem  fogja  el 
irigyen,  lombozata  jó  magasan  fejlődik  ki  és  ritkásan  nőve,  szép  és  szabályos 
utakat  alkot.  Gyönyörű  fehér  kérge  pompás  reflexeket  játszik  és  színhatásait 

Paál  nem  egyszer  erdekesen  aknázza  ki  az  esti  szürkület  vagy  a reggeli  gyönge 
fény  játékában  (57.  58.  kép). 

Párisi  korszakában  előbb  a bükkfa,  a fenyő,  később  a tölgy  a kedvencze. 
Biilikfa  erdőmélyeiben  nem  az  egyes  individiumokat  jellemzi,  hanem  magát  az 
erdőt,  a mi  a bükkfa  társaság  szerető  hajlamainál  fogva  könnyen  is  sikerül- 
hetett. Egyszerre  csodás  színhatások  tárultak  eléje.  A bükkfák  ágai  fantasz- 
tikusan bogosodnak  össze,  egymásba  ölelkeznek,  a napsugarak  ezeken  át-áttörnek, 
fényökkel  tarkázva  a pázsitot,  enyhe  világossággal  töltik  be  hamvas  félhomályát, 
melyben  sehol  sincs  teljes  sötétség,  minden  szín  egybeolvad,  nagy  tónushar- 


59.  Őszi  hangulat. 


móniák  ^keletkeznek,  finom  reflexek  vetődnek  a bükkfa  sima,  fényes  kérgére- 
az  alul  tenyésző  zöldes  moháról,  az  itt-ott  egy-egy  csomócskába  egyesülő  zöldes 
lombokról.  Különösen  kérge  színhatásait  szerette  tanulmányozni,  hiszen  ez  adja 
meg  \q.  fa  egész  életrajzát,  elárulja  belső  organizmusát  s világos-szürke,  fehérrel 
átfutott  lapjai,  melyeket  a moha  márvány  erekkel  lát  el,  üde,  derült  színhatá- 
sokat keltenek.  Őszszel  megváltozik  ez  a tonalitás,  levelei  barnásrőt  árnyala- 
tokat kapnak,  hamar  lehullnak  és  otyan  az  egész,  mintha  aranyeső  hullana  alá 
a magasban  álló  lombkoronákról.  A hervadás,  az  elmúlás,  a múlandóság  szin- 
boluma  most  az  erdő  (59.  kép).  Paál  László  kedvencz  hangulata  ez  s nem  egy 
ilyen  pillanatban  szólt  képzeletéhez,  melyre  a gyászos,  melancholikus  hangulatok, 
teremtő  erővel  hatottak  (60.  kép). 


60.  Aranyeső. 

Minél  jobban  borult  el  kedélyvilága,  annál  jobban  kereste  az  erdő  sötétebb 
világítású  részeit,  a komor  fenyves  borús  sötétségét,  a magányos  tölgyek  viharos 
szenvedélyét.  Szerette  a fenyves  összeomló  lombkoronáinak  sötét  kupoláit,  melyek 
mint  egy-egy  gót  templom  bolthajtásai,  összeálló  ívezeteket  alkotnak,  azokon 
alig  hatolhatott  át  a napsugár,  a világítás  kívülről  szakad  be,  bent  a sötét 
félhomályban  egymásba  borul  minden,  a fenyőfának  nem  látszik  az  ágazata, 
felfelé  törnek  finom,  redves,  kérges  törzsei,  nedves  talaját  megesi  a sok  lehulló 
tűlevél,  gíz-gaz,  áthatlan  átabotában  (6 1 . kép).  Még  viharosabb  szenvedélyt  fejez  ki 
a magányos  tölgy^  rendetlenül,  szertelenül  nőve,  girbe-gurba  tökéletlenséggel, 
görcsös,  púpos,  ágbogas  törzszsel,  hatalmas,  vad  erőben  szíva  fel  a szürke  és 
sivár  talaj  nedvét,  könyörtelenül  önző  erőben,  állva  szélben,  viharban,  mozdít- 
hatatlan daczczal  (13.  kép). 

Ilyennek  látta  és  ilyennek  festette  Paál  László  az  erdőt,  lelke  tükrévé  tette 
és  érzései  jelképeivé. 

IV. 

A természeti  jelenségek  közt,  kifejező  erejénél  fogva,  kiváló  szerepet  játszik 
a víz  is,  csupa  érzés,  csupa  hangulat,  jelképe  a mozgalomnak,  a csöndnek,  a 
békének,  de  a szenvedélynek,  indulatnak,  a viharos  érzések  háborgásának  is. 
Hogy  elragadta  Ostendenál  a fönséges  tenger  Paál  Lászlót,  de  nem  festette 
soha.  A mikor  tenger  közelébe  jutott,  lelkén  derűs  érzések  uralkodtak,  mikor 
pedig  szivét  indulatok  szántották,  csak  egy  erdei  mocsár  zavaros  vizének  moz- 
dulatlan tükrét  találta  közelében  : ekkor  elfordult  tőle.  Bécsi  korszakának  művei 
közt  egy  nádassal  bevont  mocsár,  düsseldorfi  korszakában  egy  békés  tó  nyugalma, 
szelíden  csobogó  erdei  patak,  első  párisi  idejében  a fontainebleaui  erdő  békák 
mocsara  ihlette  meg,  a víz  elemi  kitöréseihez  nem  férkőzhetett  soha.  A víz 
titkait,  Turner  előtt,  egyáltalán  nem  kutatta  a művészet  mélyreható  igazsággal. 
A modern  művészetre  éppen  ezen  a téren  nagyobbszabású  feladatok  vára- 
koznak. A régi  művészet  — Ruysdael  és  Hobbemával  élén  — már  éreztette 
ugyan,  ha  megközelítő  igazsággal  is,  hogy  a víz  élő,  mozgó  elem  ; de  a víz- 
esés erejét,  nehézkes  aláhanyatlását,  tajtékzását,  hullámzását,  a viharos  tenger 
hatalmas  forrrongását,  hullámtornyosulását  és  fenséges  tombolását  atmoszférikus 
egységben  csak  sejtetni  is  alig  tudta.  A nyugodt  vizek  jellemzésében  nagyobb 
sikereik  voltak,  de  a viz  tükröződését,  reflektálódását,  az  illanó,  mozgó,  változó 
szinhatásokat  teljes  igazsággal  a barbizoni  mesterek  sem  kutatták.  Nekik  a víz 
a látóhatár  egy-egy  vonala  volt.  Egy  finálé,  a tájkép  harmóniájának  eg}^  utolsó 
kicsengése  . . . 

Ifjúkori  gyakorlatai  közt  egy  marosparti  képét  ismerjük  Paál  Lászlónak, 
itt  a kanyargó  folyam  egy  keskeny  fénysáv,  rosszul  elhelyezett  fénypontok- 
kal, de  „Nádas"  czímű  képében  a holt  ér  vize  már  nedves,  átlátszó,  ragyogó 
elem,  gazdagon  megrajzolt  vízi-növényekkel  tele,  tükröződésnek  titkaival  némileg 
számot  is  vetve. 

De  nem  hajlott  át  kutató  szemekkel  a parton,  csak  azt  festette,  a mit 
látott.  Az  ő vizén  csak  a fény  és  az  árnyék  látszik,  a parthoz  közeli  részeken, 
jobbról  is,  balról  is  a part  cserjése  árnyékot  vet  s ebben  az  árnyékban  csak 

nagy  tömegükben  él  a tárgyak  reflexe,  noha  — ellenkezőleg  — az  árnyékban 
a víz  jobban  tükröződik,  mint  a fényben.  Itt,  a hol  nyugodt  vizet  ábrázol  a 
festő,  jelentékenyen  könnyebb  volt  a feledata,  mint  a mozgásban  levőnél,  hol 
a tükröződést  a remegő,  hullámzó  vízfelület  mind  szélesebb  kígyóvonalakba 
oldja  fel.  De  szél  mozog  az  ágak  között,  a vizi  hínár,  a gyékény  szárai  hul- 


61.  Fenyves. 

lámzanak  s így  természetesen  fény  és  árnyjátékot  teremtenek.  De  g^mnge  és 
finom  átmenetekkel.  Nála  még  érezzük  a kontúrjaikat.  Hát  még  színreflexekben 
milyen  gazdagok.  És  a víz  ezeket  is  mindet  visszaadja,  megváltozott  tónusban 
ugyan,  mely  a víz  színével  keveredik  s gazdag  színfokozatokat  alkot.  Ismé- 
teljük : különösen  az  árnyékban  és  leginkább  nyugodt  víznél,  a minőt  éppen 
ez  esetben  is  látunk.  Paál  László  mindezzel  még  nem  törődött. 

Hasonlókép,  a tükröződés  igazságainak  mellőzését  látjuk  Szeptemher  czímű 
művében  is.  A víz  dombos  partján  ülő  nő,  de  magának  a partnak  tükröződése 
is  csak  éreztetve  van.  Noha  esti  homály  terjeng  az  égen,  a tiszta  vízben  hosszan 
elnyúlva,  látnunk  kellene  az  asszony  alakjának  foltját,  s a mellette  levő  vörös 
kendő  színreflexét,  melynek  letompított  fényét  minő  elragadtatással  kereste 
volna  ki  a reflexek  törvényeiben  jártasabb  szem  (33.  kép). 

De  düsseldorfi  tanulmányai  idején  meglepő  a haladása  e téren  is.  — 
A kanyargó  víz  partjára  kinyúló  jegenyefaerdő  közt  szalmafedeles  házak  vilá- 
gítanak ki,  s megfürdenek  a vízben,  széles  foltokban  terpeszkedve  a nyugodt, 
alig  rezzenő  víz  tükörében.  Most  már  észreveszi,  hogy  az  árnyékos  részben 
erősebb  a tükröződés,  mint  az  esti  fény  ezüstsávjától  megvilágított  víztükör- 
ben, hol  alig  érzik  a magányos  jegenye  árnyéka  a vízben,  míg  az  árnyékos 
részben  finom  fény  fokozatban  figyeli  meg  és  adja  vissza  a víz  titkát  (31.  kép). 
Ez  időből  való  egy  kis  derűs  hatású  tája,  mely  csöndes  ér  partján  lágyan 
tükröződő  hajlós  fűzfacsaládot  ábrázol.  A hangulat  gyöngédségének  egyik  eleme 
épen  a víztükröződés  finom  visszaadásában  rejlik.  A nagy,  tiszta  ég  szürkés 
kéksége  színt  ad  az  ér  vizének,  melyet  a fűzfacsalád  árnyékba  borít,  de 
éppen  ott  tükröződik  legjobban  (38.  kép). 

Ez  időbeli  mesterműve  azonban  egy  nyárfa  erdejének  belseje,  melyet 
átvág  a csobogó  patak.  A patakban  paraszt  gyerkőcz  horgászik.  Vizében  az 
erdő  törzseinek  s a horgászó  fiúcskának  megfordított  képe,  még  a víz  moz- 
gását is  érezteti  a tükröződés  meghosszabbításával,  vonalainak  zavaros  meg- 
törésével, melyek  rezegni  látszanak  s épen  ezért  a mozgás  illúzióját  keltik 
fel  (32.  kép).  Párisban  egyik  legelső  alkotása  „A  békák  mocsara, “ melynek 
ránkmaradt  szénvázlata  szerint,  főhatását  — a magány,  az  elhagy atottság, 
a társtalanság  érzését  — ép  a középpontba  helyezett  tölgyfáknak  a mocsárban 
való  tükröződésével  akarta  elérni.  Már  e szénvázlatból  is  láthatjuk,  minő 
hatalmas  biztonsággal  adhatta  ott  vissza  a nyugodt  víz  tisztaságát,  mely  belátni 
enged  a fenékig,  tükrözi  az  eget  és  a part  fáit  és  cserjését,  víz  volt,  a mely- 
nek színe  van,  színt  nyer  és  színt  ad. 

A talaj  eleven  tagolására  oly  kedvező  motívumot  elejtette  volna-e  Paál 
László  ezután  egészen?  Ha  igen,  azt  is  meg  tudnók  érteni.  De  talán  első 
párisi  korszakából  még  felszínre  fog  kerülni  egypár  ilyenfajta  műve  (62.,  63.  kép), 
hiszen  a víztükröződés  kérdésével  ezídétt  szerettek  foglalkozni  a franczia  mes- 
terek is.  Daubigny  később  egészen  a víztükröződésnek  szentelte  erejét  és  yacht- 
ján,  mely  a Szajnát  bejárta,  műtermet  is  rendezett  be.  Nem  lehetetlen  tehát, 
hogy  e téren  még  nagy  meglepetések  várakoznak  reánk. 

V. 

És  az  ember?  Nem  látott  Paál  László  embert  a réten,  a tóparton,  az 
erdőben,  a falu  utczáin  ? Vagy  ha  látott,  ügyet  sem  vetett  rájuk  ? 

Dehogy  nem,  csakhogy  érdeklődése  középpontjából  kisiklott.  A mi  Paál 
Lászlót  első  sorban  érdekelte  — láttuk  — az  az  atmoszféra  hatása,  a fény 
és  a színek  játéka,  a nagy  egész,  maga  a természet.  Az  ő panteisztikus 

világnézetében  az  ember  csak  a természet  egy  részlete.  „Az  ember,  mint  a 
fű“,  róla  is  elmondhatjuk  a nótával: 

Nyirfalevél,  nyárfalevél, 

Mindet  el-elsodri  a szél 

Most  már  nem  az  előtérben  genre-szerűleg  felfogott  alak  mögé  keresték 
a neki  megfelelő  dekorácziót,  nem  a történeti  jelenet  pátoszához  a hangosan 
beszélő  tájakat;  az  ember  környezetében,  mint  természeti  erők  és  szocziális 
tényezők  egyszerű  produktuma,  jelent  meg,  melyben  környezet  és  ember  már 
nem  is  egyenrangú  tényező  — mint  még  Milletnél  — hanem  egyszerűen  egy 


64.  Szénakazlak. 

színes  folt,  mint  Diaznál,  vagy  még  az  sem,  mint  Rousseaunál ; első  sorban 
a tájképi  tétel  uralkodott  abban  az  orchestrális  harmóniában,  a melynek  zenéjét 
csodálva  újra  teremtette  a művész.  A nagy  tájképi  háttér  az  uralkodó.  Az 
ember  egyéni  jellemzése  beléje  olvad.  A világítás  kérdése  veszi  át  a drámai 
érdekkeltés  szerepét.  Már  Balzac  észrevette,  hogy  a tájkép,  ha  jól  van  vissza- 
adva, oly  hatalmas,  „qu’il  écrase  rhomme“,  mindenesetre  alárendeli  a szín- 
hatásnak, mint  a táj  akármelyik  más  elemét. 

Paál  László  is  így  érezett,  a mi  miatt  nem  egyszer  támadt  szóváltása 
Munkácsyval,  a ki  szerint  mégis  csak  az  alak  a fontos,  a nélkül  üres  a tájkép, 
azon  keresztül  kell  jellemezni  a hangulatot  s Paál  hasztalan  vethette  neki 
ellen,  hogy  ha  a hangulatot  nem  a táj  fejezi  ki,  beléhelyezett  emberalak  azon 
ugyan  már  nem  segít ! 

Bécsi  korszakbeli  kis  hegyiképén  kaszáló  alakokat  is  látunk,  később  is 
helyez  el  egy-egy  alakot  a víz  partjára,  hol  egy  nő  ül,  egy  legén}'ke  horgászik, 

vagy  az  erdőben  rozsét  szed  egy  asszony,  fát  vág  egy  munkás,  de  ezek  az 
alakok  mind  csak  arra  valók,  hogy  kolorisztikus  problémákat  oldjanak  meg. 
A ruhát  teregető  asszony  vörös  kendőjével  hangsúlyozni  akarja  műve  szín- 
harmóniáját  (52.  kép) ; favágójának  kék  kötőjével  enyhíteni  a komor  foltokat 
(61.  kép).  Neki  színhatás  az  alak,  mint  maga  az  egész  természet,  mely  szín- 
képzeletére hat,  azt  megindítja  és  érzéseinek  kifejezőjévé  teszi  (64.  kép). 

Természetesen  nem  rajzolta  ki  figuráit,  csak  foltba  téve,  mozgásukban 
érezteti,  egységes  benyomásukban  adja  vissza,  a hangsúlyt  mindig  a mozgás 
irányának  megjelölésére  helyezve,  hogy  az  összhatás  elevenségét  emelje.  De 
proporczióban  és  mozgásban  nem  egy  kitűnő  megfigyelésével  találkozunk, 
nevezetesen  düsseldorfi  korszakából  az  erdő  homályában  szerelmesen  ballagó 
munkáspárral,  az  érmentén  horgászó  kis  fiúval,  párisi  korszakában  rőzsét 
hordó  vagy  szedő  asszonyával  (57.,  58.  kép),  főkép  pedig  már  említett  kék  kö- 
tés favágójával.  Ez  utóbbi  még  a legerősebben  jellemzett  alakja.  De  azért  még 
mindig  csak  foltban  van  éreztetve. 


VI. 

A természet  rendkívül  gazdag  formákban  és  alakulatokban,  csak  meg 
kell  látni  kincseit.  A művész  belőle  meríti  ihletét,  képzeleti  képeinek  anyagát, 
melyek  érzései  hatása  alatt  alakot  öltenek.  Feladata  az,  hogy  ezt  a lelkében 
élő  alakzatot  minél  világosabban  fejezze  ki.  Világosan  elrendezni,  érthetően 
bes  zélő  arabeszkeket  formálni  a képzeleli  képekből : íme  a szerkesztő  munka 
tárgya.  Egyenes  folytatása  a képzelet  működésének,  mintegy  annak  meg- 
koronázása. A szerves  kapcsolat  felbonthatatlan.  Ezért  oly  gazdag  az  erős 
képzeletű  művész  szerkesztő  formákban  is.  A tudós  vizsgálat  absztrabálhat  a 
kettő  között,  noha  egyszerre  születik,  egymásból  folyik,  egygyé  rögződik.  Ez 
magyarázza  meg  az  erős  képzeletű  művész  alkotásának  főjellemvonását,  hogy 
úgy  hat,  mintha  egyenesen  a természet  másolata  volna.  Megőrzi  közvetlenségét, 
egyszerűségét  és  változatosságát.  Nehezen  vezethető  vissza  alapformákra,  mind- 
egyik művének  más-más  a témája,  mert  nem  zárja  be  képzeleti  képeit  a formulák 
börtönébe,  hanem  kikeresi  azt  a nézőpontot,  a honnét  a kép  a legkedvezőbb 
módon  a legegységesebben,  a legvilágosabban  érzést,  hangulatot  fejez  ki.  — 
A nagy  művész  nem  kitaláló,  hanem  megtaláló.  A természetből  indul  ki,  hogy 
természetesnek  hasson.  Nem  törekszik  képhatásokra,  képeinek  hatása  mégis 
képszerű,  azaz  zárt  és  egységes. 

E hatás  elérésének  vannak  titkai.  Paál  László  e titkokat  lassanként  ki- 
kutatta. Fejlődése  a szerkesztés  művészetében  is  ez  irányban  haladt. 

A bécsi  akadémiában  azidétt,  hogy  Paál  László  odakerült,  a hagyomán^^os 
térsz  erkesztés  mesterségére  oktattak.  A festészet  feladatát ; a tér  betöltését 
alaptémákra  vezették  vissza.  Hogy  ennek  épen  egyéni  felfogása  a kívánatos 
czél,  kereken  tagadták.  A mise  en  page-nsk  szabályai  vannak,  melyeket 
követni  kell. 

Igaz,  alaptörvények,  épen  a művészi  hatás  szempontjából,  mindenkor  figye- 
lembe veendők.  A kép  részeinek  belső  kapcsolatát  éreztetni  kell,  azok  szoros 

harmóniáját  feláldozni  nem  szabad,  csak  az  egyensúly  helyreállításával  fejez- 
hetjük ki  érzéseinket,  a maguk  közvetlen  erejében.  De  hogy  e czélt  elérhessük : 
miért  ragaszkodni  a hagyományos  vonalvezetéshez?  Egyáltalán,  miért  kell  vona- 
lakban gondolkozni?  Mondottuk,  a művész  látása  igen  egyéni.  Egyik  vonalakba 
bont  mindent,  a másik  fénytömegekben  szeret  egybefoglalni. 

De  a bécsi  iskolában  a vonalkompoziczió  uralkodott.  Paál  László  kartonjain 
most  a piramidalis  felfelé  haladás,  majd  a jobbról-balra  tolás  felépítési  elvei 
érvényesülnek.  Ez  időbeli  műveinek  vonalarabeszkjei  a Poussin-Claude  Lorrain 
hagyományok  szellemében  készültek.  Úgy  vágta  ki  a természetszeletet,  hog}^ 
a hármas  térbeosztás  kialakulhasson.  Kétoldalt  magas  kulisszák,  repoussoire-nak, 
a középtér  gazdagon  tagolva,  hogy  a háttér  elmosódó  színei  mély  látóhatár 
vonalat  éreztessenek  (65.  kép).  Ez  a térkomponáló  séma  megfelelt  a régiek 


statikai  hatásainak,  mely  még  akkor  is  merev  formákat  mutatott,  hogyha  a 
természet  dinamikus  megnyilatkozásait  ábrázolta.  (Csak  Poussin  „Vízözön“-ére 
hivatkozunk.)  Puskin  is  azt  hirdette,  hogy  csak  az  a művészet  nagy,  mely 
nyugalmat  ábrázol.  Ezzel  kizárta  a természet  hatalmas  erőmegnyilatkozásait 
a művészetek  köréből.  Szerencsére,  nem  minden  művész  érzett  vele. 

Már  a holland  művészek  érdéklődtek  a természet  dinamikus  megnyilat- 
kozásai iránt,  Ruysdael  a szenvedély  kifejezésére  is  hatalmas  hangokat  talált. 
A fény  és  árny  nagy  ellentéteiben  rejlő  dinamikai  erőt  kutatta  és  fény  töme- 
gekkel kezdett  szerkeszteni.  A fény  vezetés,  mely  a tónus-masszák  elosztását 
szüli,  bizonyos  arabeszket  is  ád  a képnek,  de  nem  olyan  éles  határoltságban, 
mint  a vonalkompoziczió.  Nagy  egységek,  átmenetek,  egybeomlások  keletkeznek. 

Az  ily  kép  keletkezett  folthatások  jóval  egyszerűbbek,  egységesebb  hatásúak 
a vonalhatásoknál,  de  kifejező  erőben  is  gazdagabbak. 

Paál  László  eleinte  kombinálta  a kettőt.  Kiindult  a látóhatár  fontosságának 
megéreztetéséből.  Az  előtért  sötét  tömeg  zárja  el.  Ez  a tömeg  vízszintes  vonal, 
finoman  kirajzolódva  a levegőégben,  egyensúlyt  teremtve  a kép  alsó  és  felső 
része  között  (66.  kép).  Ez  a séma  még  csak  statikai  hatások  kifejezésére 
alkalmas.  Uralkodik  benne  a vonal,  de  a folthatásokat  is  figyelembe  veszi.  Ég  és 
föld  egy  nagy  egység,  szoros  kapcsolat,  a világítás  közösségével  egybe- 
forrasztva. Minden  rész  egyensúlyba  van  hozva,  egyik  a másikat  kiegészíti, 
diszakkord  nem  bánt  sehol. 

De  már  ekkor,  düsseldorfi  korszakában,  egy  másik  szerkesztősémát  is 


66.  Komponálás  módja  (II.). 


találunk  nála,  a mikor  első  sorban  fényvezetéssel  komponál:  erdőtanulmányai- 
ban. A fák  között  hátulról  beömlő  világítás  teremti  meg  az  arabeszkeket. 
Rendesen  a kép  közepén  ül  a fény,  mellette  jobbról-balról  színfoltok  keletkeznek, 
finom  átmenetekkel,  gyöngéd  egybeomlásokkal  tömegeket  alkotva  (67.  kép). 
Nincs  éles  vonala,  csak  uralkodó  foltelosztása.  Mozgalmasságával,  drámai  ele- 
venségével tűnik  ki.  A fén3^vezetés  finom  elosztásával,  apró  ellentéteivel  éri  ezt  el. 

Párisi  korszakában  mind  erőteljesebb  dinamikai  hatások  kifejezésére  törek- 
szik. A fényvezetés  változatai  fogadnak  tehát.  Képről-képre  változtatja  a formák 
jellemzését,  hogy  úgy  mondjam,  műve  stíljét.  Egyszer  megőrzi  a vízszintes 
vonallal  átvágott  térfelosztást,  máskor  a hátulról  bevezetett  fény  előretörő  sugarai 
teremtik  meg  a kép  foltbeosztását,  a térelhatárolás  eszközei  azonban  esetről- 
esetre  változnak.  Újabb  formája  a fénynek  a középtérre  való  vezetése,  de 
gazdag,  változatos  elosztása  (68.  kép).  Ily  kép  gazdagon  tagolt,  függőlegesen 
elosztott,  színes  foltokkal  élénkített  arabeszkeket  teremtett.  Főkép  erdőmélyeiben 

találkozunk  ezzel  a formával,  a hol  a részletező  gonddal  visszaadott  tónustömeg 
nincsen  sehol  annyira  egyszerűsítve,  hogy  stilizáltnak  tessen  — mint,  hogy  egy 
modern  példát  hozzak  fel:  Leistikow  erdőmélyei  — hanem  a levegő,  a színezés, 
a fény  gondos  megfigyelésével  és  visszaadásával  gazdag  változatosságot  visz 
be  az  egységes  tónus-hatásba. 

Egy  másik  sémája  azonban  már  erőteljesebben  törekszik  vonalhatás  elérésére. 
(69.  kép.)  A tér  két  tömegre  van  osztva,  az  egyik  magasabb  és  keskenyebb,  a 

másik  szélesebb  és  alacsonyabb,  szimetrikusan  kettévágva,  de  nem  érnek  össze, 
hanem  egy  kis  nyílás  a levegőég  határát  láttatja,  ezzel  a végtelenség  érzését 
kelti  fel  a lélekben,  a térnek  mélységet  ad,  mozgásérzeteket  ébreszt,  a kör- 
nyezet határaiból  való  megszabadulást  szuggerál.  Ezt  a dinamikus  hatást 
kedvvel  ábrázolja  Paál  László.  Ez  a titka  egódk  kis  képe  hatalmas  erejének  is 
(70.  kép),  a hol  egy  darab  kremsifehérfolttal,  metyet  a kép  közepe  felé  a fák 
közé  nyomott,  bennünk  a végtelenség  érzését  kelti  fel,  mert  tért  nyitott, 
a végtelenség  érzését  sejtette  meg  s az  ég  csodás,  misztikus  hatását  lopta 

fái  közé,  két,  egymástól  elszakított,  de  egymással  titkosan  összefüggő  foltot 
teremtve. 

így  olvad  egybe  egy  nagy  művésznél  minden,  érzés,  képzelet,  mesterség! 
elem,  apró  részlet  és  nagy  gondolat. 


VII. 

Egyéni  természetlátásának  kialakulásával  lépést  tartott  nála  az  ecsetkezelés 
egyénivé  válása  is. 

Az  igaz  művész  nem  elégedhetik  meg  a hagyományos  színfelrakás  mód- 
jával. Minél  sajátosabb  feladatokat  talál  a természetben,  annál  jobban  érzi, 
hogy  a hagyományos  módszerekkel  azok  pontos  visszaadására  képtelen.  Új 


68.  Komponálás  módja  (IV.), 

viziójához  Új  kifejezési  eszközöket  is  kell  találnia.  Jlz  elkülönödés  törvénye  a 
lángelménél  mindig  érvényesül.  Máskép  látja  a világot,  a maga  szemével, 
máskép  is  adja  hát  vissza.  Épen  ebben  rejlik  ereje  és  jelentősége.  Ez  teszi 
őt  egyéniséggé.  Ce  qui  est  commun  á tout  le  monde,  ne  persiste  pás  dans 
les  árts  (Bürger-Thoré).  A kifejező  eszközök  keresésében  Paál  László  sohasem 
szűnt  meg  fáradozni.  Érzését  és  ecsetkezelését  szoros  kapcsolatban  találjuk  mindig. 

Legyen  szabad  tehát  palettáját  tanulmányozni,  ez  a festő  szintaxisa,  ez 
adja  meg  a viziójának  megfelelő  faktúrát  s leplezi  le  érzésvilágát  is  egyazon  időben. 

Pontosságára  Bécsben  nem  figyelmeztették.  Ott  a rajzlátás  jelentőségét 
hangsúlyozva,  a színt  csak  a rajz  befejezésekép  kellett  használnia.  De  festő- 
ösztöne korán  felébredt.  A rem^egő  kézzel,  vékonyan  színező,  egyénieden  festék- 
felrakásból már  holland  tanulmányútja  hatása  alatt  — láttuk  — a széles, 
egységes  vízióhoz,  az  egységben  látáshoz,  a tónusösszhangokhoz  menekült. 

Nem,  mintha  elhan3^agolta  volna  a rajzot,  mel\^,  tudta  jól,  szilárdságot,  biztos 
alapot,  mint  a német  műtermekben  mondták,  haltung-ot  ad  az  egésznek. 
Soha  sem  szűnt  meg  természet  után  rajzolni,  de  ez  időben  többet  fest  eg\'e- 
nesen  a természet  után,  s már  ig^^ekszik  vázlataiba  bevinni  az  egész  hatását. 

Beileni  tanulmán3^ain  látjuk,  mint  dobja  oda  széles  és  biztos  ecsetvezetés- 
sel víziója  minden  eg>^es  elemét.  Eg}^  falu  belsejét  ábrázolva,  a mitott  kapun 
keresztül  látjuk  a gémeskutat,  a falhoz  állított  létrát,  az  udvar  közepén  a 
lombos  akáczfákat,  mögöttük  a kerítését,  de  mindenekelőtt  az  eget,  szürkés- 
barna világításban,  mely  sugarait  rávezeti  a fal  felé  haladó  útra,  az  úton  előre- 


69.  Komponálás  módja  (V.'. 


haladó  asszonyra.  Mindez  csak  eg^^szerű  foltokban,  de  biztos  rajzérzékkel,  sehol 
semmi  kicsinyes  részletezéssel,  csak  nag}^  fénvmasszákban  elosztva.  Mozgást, 
elevenséget  ad  ezzel  a nagyjában  odavetett  széles  ecsethúzásokkal,  izgatott, 
lázas  munkakedvben  azon  igv^ekezve,  hog}"  képzeleti  képe  minden  jellemző 
mozzanatát  odaszegezze  vásznára.  Ehhez  az  a gyors,  széles,  friss  részleteket  egv- 
befogó  ecsetkezelés  kellett,  metyet  a düsseldorfi  pepecselők  elítélhettek,  de  már 
Hollanda  Michel  Angelo  szájába  adja  a következő  kijelentést:  „Ha  valaki,  noha 
g\mrsan  fest,  nem  szűnik  meg  épen  oly  jól  festeni,  mint  az,  a ki  lassan  dol- 
gozik, nag^mbb  dicséretet  érdemel“.  Talán  nem  kell  érték-osztáh^okat  felállítani, 

hiszen  az  illető  művész  felfogó  képességén  fordul  meg  a dolog,  ez  pedig  egé- 
szen egyéni  tulajdonság;  Paál  úgy  érezte,  hogy  benyomásait  csak  gyors,  össze- 
foglaló rögzítéssel  őrizheti  meg. 

Szorosan  összefügg  ezzel  a másik  vád  is,  a melyet  dolgozási  módja  ellen 
hangoztattak,  értem  a bevégzettség  kérdését.  Paál  László  ecsetkezelése  mód- 
jának széles,  vázlatszerű  jellegét  megőrizte  mindvégig.  Épen  arra  törekedett, 
hogy  kész  műve  is  megőrizze  az  ihlet,  a mozgás,  a közvetlen  benyomás 
jellegét.  Látni  fogjuk,  hogy  egész  technikai  fejlődése  tulajdonképen  nem 


70.  Erdő  mélye. 


volt  egyéb,  mint  törekvés  arra,  hogy  ezt  a vázlatszerűséget  mindvégig  meg- 
tarthassa. 

Constable  és  Daubigny,  Turner  is,  Rousseau  is  mind  azon  voltak,  hogy 
víziójuk  friss  összhatását  biztosítsák.  A kicsinyes  kirajzolás  divatja  idejében 
természetesen  folytonos  vádaskodással  találkoztak.  Maga  Fromentin  is  hang- 
súlyozta, hogy  a világ  legjobb  tanulmánya  sem  ér  föl  egy  jó  képpel.  (Afaitres 
d’autrefrois.  289.  1.)  A modern  művészet  ellen  is  unosuntalan  felhangzik  e vád. 
De  nézzünk  szemébe. 

Első  sorban  különböztessünk.  Mi  egy  vázlat?  „Egy  gondolat  dadogása, 
mely  önmagát  keresi.  “ (Marx  Roger.)  Csirájában  benne  van  az  egész  vízió, 
csak  jelezve,  éreztetve,  sejtetve  s csak  ahhoz  értő  szem  előtt  hull  le  a szép- 
ségeit, titkait  leplező  fátyol.  Épen  ebben  a misztikus  hatásában  rejlik  szépsége. 

Sejtető  erejével  képzeletünkhöz  szól.  S mi  a kidolgozás?  A természet  részlet- 
gazdaságához képest,  lehet-e  egy  képet  kidolgozni?  Hol  álljon  meg  a művész? 
Mikor  mondhatja,  hogy  műve  kész?  Ha  érzi,  hogy  műve  viziójának  minden 
főbb  elemét  magában  foglalja.  Nem  a részletek  gazdagsága,  hanem  az  összes- 
ség igazsága:  L’ensemble  seul  finit  dans  un  table  (Rousseau.)  Ezt  pedig  csakis 
úgy  tudja  éreztetni,  ha  vázlatszerűségét  megőrizte.  Boecklin  is  szerette  ezt 
hangsúlyozni.  . . . 

Az  igaz  művész  megérzi  azt  a pillanatot,  a mikor  minden  újabb  ecset- 
vonás már  rontana  az  összhatáson,  — hiszen  a természettel  úgy  sem  lehet 
versenyre  kelni,  — s nem  is  lehet  ez  a feladata  a művészetnek.  Az  öregedő 
Rousseau  mindinkább  veszítette  ezt  az  érzését  (Zola  impresszionista  szemét 
bántotta  is  ez  nagyon),  Daubigny  azonban  mindvégig  megőrizte,  innét  művé- 
nek örök  ifjúsága. 

Paál  László  ideálja  is  ez  volt:  friss,  üde,  közvetlen  hatásokra  törekedett, 
a vázlatszerűséget  legkészebb  műveiben  is  megőrizve.  Miféle  eszközökkel  érte 
el  e hatást? 

Már  düsseldorfi  korszakában  felhagyva  a pontos,  kicsinyes  kartonrajzzal, 
közvetlen  természettanulmányai  alapján  felrakott  festményeit,  elsőben  is  grisaille- 
ban  festette  meg.  Delacroix,  Rousseau,  Daubigny  is  ragaszkodtak  ehhez  a 
formához,  Munkácsy  is  így  járt  el,  s igen  sok  is  az  előnye.  A szürke  aláfes- 
tés már  érezteti  a részleteket  is,  a tárgyak  an^^agszerűségét,  melyet  a szürke 
szín  skálájával  könnyen  ki  lehet  fejezni.  A mellett  nem  akadályozza  a művészt 
a legerősebb  kolorisztikus  hatások  fejlesztésében  sem.  Képzeletében  úgy  is 
színesen  látja  azt,  a mi  ott  előtte  szürkén  áll.  S egyszerre  látja  és  egészben, 
következetesen  fejlesztheti  is. 

Paál  László  mindig  az  egészen  dolgozott  egyszerre.  Ezt  különböző  stá- 
diumban megmaradt  színvázlatain  láthatjuk.  Munkácsy  — ellenkezőleg  — 
darabról-darabra  haladt  előre,  addig  nem  kezdett  egy  új  részhez,  a míg  a meg- 
kezdettet be  nem  fejezte.  A nedves  aszfaltba  egyenesen  ráment  a fedőszínek- 
kel, vad  szenvedéllyel  kapart,  törült,  mázolt,  csakhogy  belső,  színes  vízióját  ki- 
hozza. Paál  László  összhatásra  dolgozott,  az  egészet  látta  mindig  maga  előtt 
s noha  az  aszfaltot  ő is  szerette,  nem  használta  azt  mégsem  olyan  nagy  mér- 
tékben, mint  mestertársa.  Ez  időben  nagyban  ébredezett  már  a sötét  elleni 
reakczió.  A világos  színgammák  felé  hajlik  egy  darabig  ő is.  Az  impresszio- 
nisták nemcsak,  hogy  eldobták  az  aszfaltos  aláfestést,  mint  már  jóval  előttük 
Turner  s az  angol  praerafaelisták,  — hanem  minden  egyes  színt  fehérrel  is 
kevertek,  csakhogy  a levegő  rezgését,  a világos,  élénk,  ragyogó  levegőlepelt 
kifejezhessék.  Paál  László  azonban  aszfalt  aláfestéssel  is  világos  tudott  lenni, 
ha  akart,  ha  érzése  úgy  kívánta,  ezzel  azonban  egyszersmind  gyönyörű  tónus- 
egységeket is  kihozott. 

Van  egy  grisailleban  aláfestett  erdőrészlete,  melyen  a fakorona  kontúrjait 
sárga  tintával  is  kihúzta  s az  egyes  helyeken  megkezdette  már  lazurozni  is. 
Az  ilykép  gondosan  megadott  alapformák  fejlesztésében  különböző  technikai 
eljárással  találkozunk.  Düsseldorfi  korszakában  széles,  lágy,  egybeolvadó  fes- 
tékfelrakással. Csak  itt-ott,  főkép  a fényben,  kapunk  pasztózusabb  részeket. 

egyébként  lágy  egybeolvadásokkal,  finom  és  gazdag  lazurozásokkal,  egymásba 
öntvény ezett  rétegekkel  igyekezett  a színek  egybeomlását  kihozni.  Talán  Con- 
stable  hatására,  később  a lazurozással  némileg  felhagy  és  használni  kezdi  a 
színek  egymás  fölé  rakását  is,  hogy  a kellő  tónust  kihozza.  Ezzel  egyidőben 
erősebb  világításban  nézi  a tárgyakat,  keresi  az  élénkebb  gammákat  s palet- 
táját új  színekkel  gazdagítja.  A színek  egymás  fölé  rakását  azonban  Párisban 
sokkal  bátrabban  kezeli.  Egyszerre  a legvakmerőbb  kezelési  fogásokkal  talál- 
kozunk nála.  Tiszta  fedőszínekkel  dolgozik,  melyek  az  aszfaltalapon  sem  veszí- 
tenek erejükből  s hogy  minél  erősebb  reliefeket,  minél  átlátszóbb,  áttetszőbb 
ragyogást  hozzon  ki,  kezd  a késsel  dolgozni  ecset  helyett,  a mint  azt  Courbet, 
Diaz,  Daubigny,  de  már  Constable  is  tették,  ezzel  közvetlenebb,  szélesebb, 
erőteljesebb  hatásokat  ér  el. 

A festék  egymás  fölé  rakásához  ragaszkodik,  még  vadabb,  még  pasztó- 
zusabb  lesz,  lecsiszolja  az  árnyékokat  s ezzel  a levegő  vibrácziójának  illúzióját 
kelti  fel.  Ellesi  Diaztól,  különösen  a zöld  leveleken  ragyogó  napfény  vissza- 
adásánál, a festéknek  apró  pontokban,  sűrű  egymásmellettiségben  való  elhelye- 
zését, mintha  csak  apró  virágcsokrokat  helyezne  el  egymás  mellé,  de  nem 
túlozza  odáig,  hogy  a vakító  rezgés  bántó  hatásával  hasson. 

Egyáltalán  nagy  gondot  fordít  a tárgyak  textúrájának  az  ecsetkezelés 
módjával  való  kifejezésére.  Megadja  a mohfedte  sziklának  különböző  szín  és 
keménység!  hatását,  a mohos  és  a mohnélküli  helyek  közt  való  különbséget 
éreztetve ; a fák  redves  kérgét  fésűs  faecsettel  hozza  ki,  domborulatát  a szín- 
felrakással követi,  figyeli  forgását,  hajlását,  görbülését  és  követi  ecsetével.  Ezzel 
meglepő  hatásokat  ér  el,  de  azért  sohasem  válik  kicsinyesen  részletezővé.  ^ 

Lelki  életének  árnyba  borultakor,  a sötétebb  tonalitásokhoz  való  vissza- 

^ Ez  időbeli  palettáját  ilykép  lehetne  összeállítani : 

Ezüst-fehér 


Fehér  és  leszármazottjai,  a sárgák. 


Nápolyi  sárga 
Világos  Porva  (okker) 
Terra  di  Síena 
Indiai  sárga 
Sárga  lakk. 


Vörös  és  leszármazottjai,  a barnák  < 


Vörösbarna 

Égetett  Terra  di  Sienna 

Aszfalt 

Kasseli-barna 

Bugár-lakk 

Vermillon  (Zinober) 

Múmia-barna 

Barna- lakk 


Elefántcsont-fekete 


Fekete  és  leszármazottjai,  a kékek. 


Kobáltkék 

Poroszkék 


Veronése-zöld 

Smaragd-zöld 

Ásványkék. 


Művészeti  könyvtár : Paál  László. 

tértékor,  kidobja  palettájáról  az  élénk  színeket,  kevésbeszédű,  de  szenvedelmesen 
széles,  pasztózusan  vad  s különösen  színben  szegényebb  lesz. 

Mintha  már  ebben  pathologiai  jelenséget  kellene  látnunk. 

A paralizis  első  jeleinél  kétségkívül  izomérzetei  megzavarodtak.  Bruck 
Lajos  beszéli,  hogy  már  1877-ben  való  találkozásuknál  panaszkodott:  „Csak 
jobban  tudnánk  rajzolni,  az  a baj,  hogy  nem  tudunk  elég  jól  rajzolni,  senki  sem 
ért  ahhoz 'h  (Magyarország  és  Nagyvilág.  1880.)  Ő,  a ki  a tájképfestők  közt 
valóban  a legkiválóbb  rajzolók  egyike,  ez  időben  már  érezte,  hogy  kezd  bizony- 
talanná válni  látása,  a proporcziók  iránti  érzéke,  a mi  azonban  még  nem  vált 
feltűnővé. 

A kísérletezés  mániákus  szenvedélye  is  kisértette.  Ugyancsak  Bruck  Lajos 
beszéli,  hogy  mutatott  neki  egy  tájképet,  melyről  azt  állította,  hogy  egészen 
űj  modorban  van  festve.  „Az  egész  vászon,  melyen  különféle  tájrészletek  — 
mindegyik  más  színben  — voltak  festve,  részint  vörös,  részint  kék  és  sárga 
vonalakkal  volt  keresztülhúzva,  mint  egy  falitábla.  Ezeket  a vonalakat  nagy 
büszkeséggel  mutatta  és  nem  győzte  a kép  jeles  kivitelét  dicsérni.  “ 

Mi  ez : az  ítélőképesség  gyengülése  vagy  a poantíllizmus  megelőzése  ? Már 
Rousseauról  beszélik,  persze  szintén  a megrökönyödés  hangján,  hogy  élete  utolsó 
esztendejében  „egyforma,  egymásmellé  állított,  egymást  keresztező  vonalakból 
álló  képeket  festett,  melyek  hímzéshez  hasonlítottak (Burty  i.  m.) 

Nem  ismerjük  ezeket  a műveit,  Paálnál  rendkívül  hirtelen  állott  be  a méreg 
hatása  az  agyra  és  gyors  lefolyású  is  volt.  A mit  1877-ig  festett,  azon  sem 
a rajz,  sem  a szín  defektusait  nem  látni,  ellenkezőleg,  egyre  erősbödött,  egyre 
eredetibb  lett  .és  legutolsó  művei  már . érzésvilágának  érdekesen  egyéni  kifejezései. 


VÉGSZÓ. 


A nagy  művész  alkotása,  még  a legobjektivebb  is,  önvallomás.  A lírai 
költőé  valóságos  önéletrajz. 

Paál  László  művészete  is  az. 

A világ  csak  arra  való,  hogy  érzéseihez  alkalmazkodjék.  Lelkében  fürösz- 
tötte  meg  a természet  képeit.  Olyanná  váltak  azok,  a minőnek  képzeletében 
látta.  A világ  és  az  ő lelke:  egységbe  olvadtanak.  Műveiből  kiolvashatjuk 
filozófiáját,  mely  Spinoza  panteizmusá ; nemzeti  érzését,  faja  jellemét,  benyo- 
másait és  életsorsa  változásait;  mint  nyitott  könyvből  szenvedéseit,  rajongását, 
képzelődését  és  reményevesztett  szíve  keserveit.  Nem  titkolt  el  soha  semmit. 
Úgy  alkotott,  a hogy  érzett.  Mint  Petőfi,  őszinte  volt  a kíméletlenségig.  Mint 
a székely  ballada,  komor  és  szűkszavú.  Mint  Arany,  mélyen  és  gyökeréig  át- 
érezte  a lelke  változó  hangulatait,  s egészen  belelehelte  alkotásaiba.  Mint  a nép- 
dal, egyszerű  volt  és  közvetetten.  Magyar  volt  színei  komorságában,  felfogása 
komolyságában,  érzései  viharos  lángolásában.  Egész  ember,  igaz  művész, 
nagy  alkotó  erő  volt. 

Hogy  az  irigy  sors  épen  abban  a pillanatban  pusztította  el,  a mikor  genieje 
— fejlődése  teljében  — a legszebb  alkotásokra  képesíthette  volna! 

Élete  így  egy  szomorú  tanulság,  műve  pedig  egy  nagy  emlék  . . . 

FÜGGELÉK 


MÜVEINEK  JEGYZÉKE. 


Paál  László  műveinek  időbeli  meghatározását  a művész  aláírásának  változása 
megkönnyíti.  Düsseldorfban  való  letelepedése  előtt  Paál  L á s z 1 ó-val  jelezte  műveit,  s 
míg  a hazulról  magával  vitt  motivumok  feldolgozása  tartott,  ezt  a jelzést  használta  : 

S'aóífesíi. 

Düsseldorfban  azután  németül,  Párisban  francziául  jelezte  műveit,  a von  és  a 
d e jelzőt  el  nem  hagyva.  Arisztokrata  hajlandóságának  jele.  A düsseldorfi  gentilhomme- 
művész  aláírása : 


Párisi  korszakában  ez  a jelzése  : 

Most  pedig  felsoroljuk  műveit,  még  pedig  három  csoportban.  Az  elsőbe  a Nem- 
zeti Szalonban  kiállított  műveit  csoportosítottuk,  a másodikba  azokat,  a melyeket 
nem  kaphattunk  meg  a kiállításra,  de  ismerünk,  a harmadikba  azokat,  a melyeknek 
csak  létezésükről  tudunk,  de  egyelőre  még  lappanganak.  A képek  tulajdonosait,  a hol 
tudjuk,  mindenütt  feljegyezzük. 

A)  A Nemzeti  Szalonban  (1902.  nov. — decz)  Uállított  múveineli  jegyzéke, 
a)  Rajzok. 

1.  Párisi  űt  a fontainebleau-i  erdőben.  (Szénrajz.  A párisi  korszakból.)  Dr.  Lázár 
B.  tulajdona. 

2.  Erdő  mélye.  (Szénrajz.  A párisi  korszakból.)  Dr.  Lázár  Béla  tulajdona. 

3.  A békák  mocsara.  (Rajz  fényképe  a L’Art-ból,  1876.  Eredetije  ki  volt  állítva 
a párisi  Szalonban.) 

b)  Festmények. 

1.  Est  a Maros  partján.  (Ifjúkori  kísérlet  (1864-ből.)  Báró  Keménjmé,  Déva, 
tulajdona. 

2.  Domboldalon..  (A  bécsi  korszakból.)  Freysinger  László,  Vácz,  tulajdona. 

3.  Nádas.  (A  bécsi  korszakból.)  Bródy  Zsigmond,  Budapest,  tulajdona. 

4.  Berzovai  út.  (A  düsseldorfi  korszakból.)  Az  állam  tulajdona. 

5.  Gyertyános.  (A  düsseldorfi  korszakból.)  Bartel  Gusztáv,  Düsseldorf,  tulajdona. 

6.  Dél.  (A  düsseldorfi  korszakból.)  Bartel  Gusztáv,  Düsseldorf,  tulajdona. 

7.  Naplemente.  (A  düsseldorfi  korszakból.)  Kohner  Adolf,  Budapest,  tulajdona. 

8.  Naplemente.  (A  düsseldorfi  korszakból.  Az  1873-iki  bécsi  kiállításon  kitün- 
tetve.) Forbes  J.  S.  London,  tulajdona. 

9.  Tájkép  tehenekkel.  (A  düsseldorfi  korszakból.  A Nemzeti  Szalonban  1902. 
októberében  kiütött  tűznél  megsérült.)  Forbes  J.  S.,  London,  tulajdona. 

10.  Falurészlet.  (A  düsseldorfi  korszakból.)  Volkhart  Max,  Düsseldorf,  tulajdona. 

11.  Fűzfák.  (A  düsseldorfi  korszakból.)  Lessigné,  Düsseldorf,  tulajdona. 

12.  Szeptember.  (A  düsseldorfi  korszakból.)  Az  állam  tulajdona. 

13.  Erdő  széle.  (A  düsseldorfi  korszakból.  Vázlat.)  Oeser  tanár,  Düsseldorf,  tulaj- 
dona. A párisi  árverésről,  7.  szám. 

14.  Fűzfák.  (A  düsseldorfi  korszakból.  A Nemzeti  Szalonban  kiütött  tűznél  meg- 
sérült kép.)  Forbes  J.  S.  London,  tulajdona. 

15.  Naplemente.  (A  düsseldorfi  korszakból.)  Forbes  J.  S.,  London,  tulajdona. 

16.  Vázlat.  (Beileni  tanulmány.)  Az  állam  tulajdona. 

17.  Vázlat.  (Beileni  tanulmány.  1871.)  Dr.  Füredi  "Mór,  Budapest,  tulajdona. 

A párisi  árverésről,  19.  szám. 

18.  Vázlat  (Beilen ) Dr.  Füredi  Mór,  Budapest,  tulajdona. 

19.  Vázlat.  (Beilen.)  Dr.  Füredi  Alór,  Budapest,  tulajdona. 

20.  Ló  fej  tanulmány.  (A  bécsi  korszakból.)  Groller  Balduin,  Bécs,  tulajdona. 

21.  Réten.  (A  düsseldorfi  korszakból.)  Kohner  Ágost,  Budapest,  tulajdona. 

22.  Horgászó  fiú.  (i\  düsseldorfi  korszakból.)  A tűzvész  alkalmával  elégett. 

23.  Boglárfák.  (A  düsseldorfi  korszakból.)  A tűzvész  alkalmával  elégett. 

24.  Tópart.  (A  düsseldorfi  korszakból.)  A tűzvész  alkalmával  elégett. 

25.  Falu  vége.  (A  párisi  korszakból.)  Baromfi  Artúr,  Budapest,  tulajdona. 

26.  Tanulmány.  (A  párisi  korszakból)  Bródy  Zsigmond,  Budapest,  tulajdona. 

A párisi  árverésről,  15.  szám. 

27.  Naplemente  az  erdőben.  (Vázlat.  A tűzvész  alkalmával  megsérült.)  Sedelmayer 
Károly,  Páris,  tulajdona. 

28.  Nyírfatanulmány.  (A  párisi  korszakból.)  A tűzvész  alkalmával  elégett. 

29.  Nyírfatanulmány.  (A  párisi  korszakból.)  Az  állam  tulajdona, 

30.  Nyírfatanulmány.  (A  párisi  korszakból.)  Barbier  Károty,  Barbizon,  tulajdona. 

31.  Falu  vége.  (A  párisi  korszakból.)  Forber  J.  S.  London,  tulajdona. 

32.  Erdőtanulmány.  (A  párisi  korszakból.)  Gróf  Andrássj’-  Gjmla,  Budapest, 
tulajdona, 

33.  Színvázlat  a párisi  úthoz.  (A  párisi  korszakból.)  Barbier  Káról}",  Barbizon, 
tulajdona. 


Műveinek  jegyzéke. 

34.  Beileni  faluvége.  (A  párisi  korszakból.)  A Mesdag-gyűjtemény,  Hága,  tulajdona. 

35.  Vázlat.  (A  párisi  korszakból.)  Barbier  Károly,  Barbizon,  tulajdona. 

36.  Párisi  út  a fontainebleau-i  erdőben.  Első  feldolgozás.  Éneke,  Berlin,  tulajdona. 
A párisi  árverésről,  56.  szám. 

37.  Párisi  út  a fontainebleau-i  erdőben.  Végső  feldolgozás.  A tűzvész  alkalmával  elégett. 

38.  Októberi  szél.  (A  párisi  korszakból.)  Az  állam  tulajdona.  A párisi  árverésről, 

4.  szám. 

39.  Sziklatanulmány.  (A  párisi  korszakból.)  Barbier  Károly,  Barbizon,  tulajdona. 

40.  Erdő  mélye.  (Grisaille  a párisi  korszakból.)  Kaufmann  Adolf,  Bécs,  tulajdona. 

41.  Aranyeső.  (A  párisi  korszakból.  A tűzvész  alkalmával  riiegsérült.)  Schlesinger 
M.,  Budapest,  tulajdona.  A párisi  árverésről,  5.  szám. 

42.  Erdő  széle.  (A  párisi  korszakból.  A tűzvész  alkalmával  megsérült.)  Glück 

Frigyes,  Budapest,  tulajdona.  A párisi  árverésről,  6.  szám. 

43.  Erdő  széle.  (A  párisi  korszakból.  A tűzvész  alkalmával  megsérült.)  Glück 

Frigyes,  Budapest,  tulajdona. 

44.  Eső  utáni  hangulat.  (A  párisi  korszakból.  1874-ben  kiállítva  a párisi  Szalon- 
ban.) Kleinberger  J.  Páris,  tulajdona. 

45.  Erdőrészlet.  (A  párisi  korszakból.)  Kleinberger  J.  Páris,  tulajdona. 

46.  Erdő  mélye.  (A  párisi  korszakból.)  Az  állam  tulajdona. 

47.  Szénakazlak.  (A  párisi  korszakból.)  Adler  Mihály,  Budapest,  tulajdona.  A párisi 
árverésről,  20.  szám. 

48.  Hajnal  az  erdőn.  (A  párisi  korszakból.)  Michelné,  Páris,  tulajdona. 

49.  Erdő  mélye.  (A  párisi  korszakból.)  A Nemzeti  Szalon  1903.  februári  tárlatán 
kiállítva.  Az  állam  tulajdona.  A párisi  árverésről,  63.  szám. 

B)  Ismert  müvei  még: 
a)  Rajzó  k. 

1.  Vázlatok.  Michelné,  Páris,  tulajdona. 

2.  Erdőrészlet.  Karton.  Az  állam  tulajdona. 

h)  Festmények. 

1.  Beileni  utcza.  Masson,  Barbizon,  tulajdona. 

2.  Szénvázlat  a békák  mocsarához.  Az  állam  tulajdona. 

3.  Őszi  hangulat.  (A  párisi  korszakból.)  Az  állam  tulajdona. 

4.  Fenyves.  (A  párisi  korszakból.)  Az  állam  tulajdona. 

5.  Vízfestmény.  (A  düsseldorfi  korszakból.)  Bartel  Gusztáv,  Düsseldorf,  tulajdona. 

6.  Erdő  mélye.  (A  párisi  korszakból.)  Az  állam  tulajdona. 

7.  Erdei  út.  (A  párisi  korszakból.)  Az  állam  tulajdona. 

8.  Erdő  mélye.  (A  párisi  korszakból.)  Az  állam  tulajdona. 

9.  Erdőrészlet.  (A  párisi  korszakból.)  König,  Budapest,  tulajdona. 

C)  Lappangó  müvei: 

1.  Holdfeljötte.  Ki  volt  állítva  a párisi  szalonban  1875-ben. 

2.  A békák  mocsara.  Ki  volt  állítva  a párisi  Szalonban  1876-ban. 

3.  Homokárok  Hollandiában.  A párisi  árverés  katalógusában.  2.  szám. 

4 — 17.  Erdőtanulmányok  Fontainebleauból.  U.  o.  8.,  9.,  33.,  34.,  35.,  37.,  39 
(hótanulmány),  40.,  47.,  53.,  61.,  64.,  65.  számok. 


18 — 35.  Beileni  motívumok.  U.  o.  1.,  10.,  11., 

12., 

13., 

17., 

18., 

21., 

22. 

23., 

24.,  27.,  28.,  30.,  31.,  32.,  59.  számok. 

36 — 50.  Barbizoni  motívumok.  U.  o.  14.,  16., 

25., 

26., 

38., 

41., 

42., 

43. 

44., 

48.,  50.,  51.,  54.  (hótanulmány),  60.  számok. 
51 — 58.  St.  Etienne-i  motívumok.  U.  o.  29., 

36., 

45., 

46., 

55., 

57., 

, 58 

számok. 

59.  Falu  utczája.  (Luxemburg.)  U.  o.  49.  szám. 

60.  Naplemente.  U.  o.  62.  szám. 

61.  Tanulmány  Moisnay-ból,  Melun  közelében.  U.  o.  52.  szám. 

